
“Jis žino! — pagalvojo Bleir. — 
Jis žino, kad aš — ne Hiūston'“. 


Net dabar Bleir nebuvo įsitikinusi, kad jų tikra motina 
jas skiria, o šis žmogus kažkaip skyrė. Ji pažvelgė į Lianderį ir 
pamatė, kaip jis švelniai šypsosi Hiūston. “Žinoma, — galvojo 
Bleir, — Lianderis nesitiki apgaulės. O Tagertą lydėjo žmogaus, 
viskam pasirengusio dėl pinigų, šlovė. Todėl jis visada budrus ir 
geba atskirti dvynes", — išsiaiškino Bleir. 

Kol jos užėmė savo vietas prie altoriaus, Bleir nedrįso pa- 
kelti į seserį akių. Lianderis paėmė Hiūston ranką, o Iagertas 
nusigręžė nuo merginų ir nuo šventiko. 

— Mylimieji, mes... — pradėjo šventikas, bet Hiūston nu- 
traukė jį: 

— Atleiskite, bet Hiūston — tai aš. 

Bleir nustebusi sužiuro į seserį. Kodėl ji griauna kruops- 
čiai parengtą planą? 

Lianderis įdėmiai pažvelgė į Bleir. 

— Ar nepasikeisti mums vietomis? — kreipėsi jis į Ta- 
gertą. | 

Tas gūžtelėjo pečiais: 

— Nesvarbu. 

— O man svarbu, — atsakė Lianderis ir susikeitė su Ta- 
gertu vietomis. 

Li paėmė Bleir ranką, stipriai sugniaužė ją. Tagertas vi- 
siems girdint pripažino, kad Hiūston jam nieko nereiškia, kad 
Jam vis tiek, ką vesti. 

Lianderis kumštelėjo jai į šoną, ir ji spėjo laiku ištarti 
"taip". | 

Ji nespėjo suvokti, kas įvyko, kai baigėsi ceremonija. 

— Bleir, man reikia su tavimi pasikalbėti. Tuoj pat! — 
susijaudinęs sušnibždėjo Lianderis jai į ausį. 

Padėka 


Norėčiau padėkoti daugeliui žmonių už pagalbą rašant 
šią knygą. Pirmiausia noriu pasakyti “ačiū" Klodui. Jam pa- 
teikiau pačius neįdomiausius klausimus — visa, kas siejasi su 
anglies gavyba, ir jis pervertė kalnus senų knygų, rado atsa- 
kymus ir užrašė juos kortelėse, net nesiskundė, kai priverčiau 
perrašyti korteles, nes jis naudojo ne tos spalvos rašalą. 

Noriu pareikšti padėką dviem redaktorėms, dirbusioms 
su mano knygomis — Keit Dafi ir Lindai Merou. Jos skaitė 
variantą po varianto, dažnai sunkiai šitruodamos mano smul- 
kų raštą, pabaigoje jau klausėsi manęs ištisas valandas. Jos 
aptarė su manimi kiekvieną knygos veikėjų atodūsį ir nė kar- 
to neprarado kantrybės. 

Kolorado bibliotekininkai, ačiū jums visiems. Dangaus 
angelai įsikūnijo jumyse. 

Noriu padėkoti daktarui Tomui Dildėjui ir daktarui Ker- 
tisui Boidui už medicinos srities konsultacijas, taip pat Anet 
Svenberg už neįkainojamą pagalbą lankantis Hantingtonhau- 
se, kad galėčiau dar kartą viską pamatyti savo akimis. 

Ir dar reiškiu padėką Glenai Boid, kuri vedė mane pa- 
sivaikščioti į nuostabias vietas, valandų valandomis klausy- 
damasi mano samprotavimų apie dinamitą, apie keturių ar 
šešių arklių kinkinių lenktynes, taip pat apie seserų santykius. 
Pamėginau tuo pasinaudoti ateityje. 

Taip pat dėkoju Ronui Bušui, kuris tikėjo, kad gebėsiu 
tai parašyti, ir supažindino mane su pačia geriausia šeima lei- 
dėjų pasaulyje. 


Pratarmė 


Iki tos akimirkos, kai pradėjau rašyti romanus, susida- 
riau įspūdį, kad iki Pirmojo pasaulinio karo vyrus ir moteris 
patenkino jų vaidmenys gyvenime. Maniau, kad moterys bu- 
vo pasirengusios paklusti savo vyrams, o tie džiaugėsi švel- 
niomis Žmonomis. 

Tačiau, kai įsigilinau į Viduramžių epochos knygas;-bu- 
vau sukrėsta, sužinojusi, kad dar XIV amžiuje moterys rašė 
gana šiuolaikiškai skambančias knygas, kaip vyrai jas išnau- 
doja. Dėl vyrų tai dar gerokai iki Šekspyro buvo juokaujama, 
kad tas vyras, kuris lieps Žmonai sekti paskui jį, o Žmona pa- 
klus neklausinėdama ir neišgalvodama priežasčių, kodėl ne- 
gali to padaryti, gaus apdovanojimą. Istorija Žengia į priekį, 
o apdovanojimas vis dar laukia nugalėtojo. 

Jeigu viduramžių teiginiai mane sukrėtė, tai nerandu 
žodžių, kad aprašyčiau savo jausmus, susipažinusi su XIX am- 
žiaus dokumentais. Esu perskaičiusi pakankamai daug mūsų 
amžiaus feminisčių veikalų, bet nė vienas nesusilygins su tuo, 
ką rašė praėjusio šimtmečio moterys. Jos kovojo dėl tų pačių 
dalykų: dėl vienodo darbo užmokesčio, dėl prievartos ir šiurkš- 
taus elgesio su žmonomis, dėl įstatymų, leidžiančių vyrams 
atimti vaikus iš motinų, panaikinimo, dėl šimtų kitokių refor- 
mų. Skirtumas tik tas, kad, atsakydami į kiekvieną moterų kny- 
gą dėl lyčių lygybės, vyrai rašė savąją, tvirtindami, jog moterys, 
palikusios virtuvę, sugriaus pasaulį. Šiandieną, praėjus šim- 
tui metų, moterys berods vis dar tęsia savo kovą, o tuo tarpu 
vyrai jau beveik pasidavė. Liūdna, nes, kaip rodo mano kny- 
gos, teikiu pirmenybę konstruktyvioms diskusijoms. 


Prologas 
Filadelfija, Pensilvanijos valstija. 1892 metų balandis 


— Sveikiname! — pasigirdo draugiški šūksniai, kai Bleir 
Čandler įėjo į savo dėdės namų svetainę. Tai buvo graži jauna 
moteris: tamsiai kaštoniniai vario atspalvio plaukai, didelės 
žalsvai melsvos akys, tiesi aristokratiška nosis ir maža, pui- 
kiai apibrėžta burna. 

Bleir akimirką stabtelėjo, mėgindama nuslėpti laimės 
ašaras, ir Žvilgtelėjo į priešais stovinčius Žmones — Alaną, 
kurio akys spinduliavo meile jai, ir savo draugus — studentus 
medikus: moterį ir septynis vyrus. Jie džiugiai šypsojosi, o sta- 
las prieš juos buvo nukrautas dovanomis. Atrodė, sunkių 
mokslo metų ir kovos dėl teisės gauti medicinos laipsnį kaip 
nebūta. 

Lengvai ir grakščiai, kaip jauna mergina, į priekį žengė 
teta Flo: 

— Na, ko gi stovi, brangioji? Visi miršta, norėdami pa- 
matyti tavo dovanas. 

 — Iš pradžių šitą, — pasakė dėdė Henris, keldamas di- 
delį paketą. 

Bleir spėjo, kas jame, bet vis dėlto bijojo tikėtis. Išvy- 
niojusi ir pamačiusi odinį lagaminėlį su Žvilgančiais naujais 
medicininiais instrumentais, ji atsisėdo ant kėdės, nepajėg- 
dama ištarti nė žodžio, ir tik glostė pirštais prie lagaminėlio pri- 
tvirtintą varinę lentelę, kuri skelbė: “Med. m. dr. B. Čandler**. 

Nejaukią tylą nutraukė Alanas. | 

— Ir tai ta pati moteris, kuri pakišo dvokiančius kiauši- 
nius į dėstytojo chirurgo spintą? Tai ta pati moteris, kuri atsi- 


* Med. m. dr. — medicinos mokslų daktarė. 


laikė prieš Filadelfijos ligoninės tarybą? — ir pasilenkęs 
pridūrė jai į ausį: — Tai ta pati moteris, kuri laimėjo konkur- 
sinę vietą šv. Jozefo ligoninėje ir/tapo pirmąja šios įstaigos 
moterimi specialiste? | 

Akimirką Bleir tylėjo. 

— Aš? — sušnibždėjo ji. 

— Internatūra — tavo, — patvirtino švytinti teta Flo. — 
Pradėsi dirbti liepą, tuoj pat, kai grįši po sesers vestuvių. 

Bleir klaidžiojo žvilgsniu nuo vieno veido prie kito. Ji 
labai stengėsi patekti į šv. Jozefo ligoninę, net samdė dėsty- 
toją, kad parengtų egzminams, bet jai tvirtino, jog ši miesto li- 
goninė, kitaip negu moterų klinika, nepriima gydytojų moterų. 

Bleir atsigręžė į dėdę: 

— Prisipažink, tai tavo rankų darbas! 

Henris išdidžiai atstatė krūtinę: 

— Aš tiesiog susilažinau, kad mano giminaitė nesurinks 
daugiausia balų per visus konkursus ir jiems neteks jos sam- 
dyti. Net pasakiau, kad paliktum mediciną ir pašvęstum savo 
gyvenimą Alanui. Manau, jie negalėjo atsilaikyti pagundai pa- 
statyti damą gydytoją į vietą. 

Kurį laiką Bleir pajuto silpnumą. Ji nė neįsivaizdavo, 
kas slypėjo už trijų dienų egzaminų. 

— Tu nugalėjai, — nusijuokė Alanas. — Nors man ne- 
labai patinka būti guodžiamuoju prizu. — Jis padėjo ranką 
jai ant peties. — Sveikinu, brangioji. Žinau, kad šito norėjai. 

Teta Flo įteikė jai laišką, patvirtinantį, kad ji tikrai pri- 
imta į šv. Jozefo ligoninę gydytoja interne*. Bleir priglaudė 
lapelį prie krūtinės ir nužvelgė priešais stovinčius Žmones. Šią 
akimirką, galvojo ji, prieš mane visas gyvenimas — ir jis pui- 
kus. Šalia mano artimieji, draugai, aš galėsiu atlikti praktiką 
vienoje iš pačių geriausių Jungtinių Valstijų ligoninių. Ir tu- 
riu Alaną — vyrą, kurį myliu. 

Bleir prigludo skruostu prie Alano rankos ir Žvilgtelė- 


* Internas — gydytojas absolventas, atliekantis praktiką 


jo į blizgančius medicininius instrumentus. Ji įgyvendins savo 
gyvenimo svajonę — taps gydytoja ir ištekės už gero, mylin- 
čio Žmogaus. 

Beliko tik nuvažiuoti į Čandlerhausą į savo sesers dvy- 
nės vestuves. Bleir nekantraudama laukė šio susitikimo po ši- 
tiekos išsiskyrimo metų. Ji degė nekantrumu pasidalyti su 
seserimi savo laime ir tapti liudininke vienos iš geriausių se- 
sers gyvenimo dienų. 

Paskui Bleir į Čandlerhausą atvažiuos Alanas susipa- 
Žinti su jos motina ir seserimi. Juodu praneš apie sužadėtu- 
ves, o susituoks abu baigę internatūrą. 

Bleir nusišypsojo draugams — norėjo juos apkabinti. 
Dar mėnuo, ir prasidės tai, dėl ko ji šitaip dirbo. 


1 skyrius 
Čandleris, Kolorado valstija. 1892 metų gegužė 


Bleir-nejudėdama stovėjo turtingoje savo namų svetai- 
nėje. Nors prieš daugelį metų Bleir motina ištekėjo antrą kartą 
ir už namą baigė mokėti jos antrasis vyras Dunkanas Heitsas, 
miestiečiai laikė, kad šis namas Viljamo Hiūstono Čandle- 
rio — Žmogaus, kuris suprojektavo ir pastatė jį, bet mirė, ne- 
spėjęs sumokėti pirmojo įnašo. 

Bleir stovėjo nuleidusi akis, kad nuslėptų iš įniršio žŽi- 
buriuojančias žalsvai melsvas kibirkštis. Ji jau savaitę gyveno 
patėvio pastogėje, bet šio žemaūgio, storo, vulgaraus Žmogaus 
bendravimas su ja baigdavosi riksmu. 

Iš išvaizdos Bleir atrodė respektabili jauna moteris, ap- 
sirengusi balta palaidine ir tamsiu velvetiniu sijonu, kurio 
klostės dengė didesnę jos gundančios lyg nutekintos figūrė- 
lės dalį. O veidas buvo toks ramus ir nepiktas, kad niekas nė 
nebūtų įtaręs apie viduje kunkuliuojančias aistras. Bet tie, ku- 
rie seniai pažinojo Bleir, žinojo, kad ginčo metu ji moka pa- 
kovoti už save. 

Štai kodėl Dunkanas Heitsas negaišo laiko, mėginda- 
mas aiškinti jai, kaip tapti “tikra" ledi. Jis neįsivaizdavo, kaip 
gali jauna moteris tapti gydytoja ir dar specializuotis, gydy- 
dama šautines žaizdas. Patėvis nepajėgė suprasti, kad Bleir 
geba vienodai gerai siūti ir sėdėdama prie moteriškų rank- 
darbių, ir operuodama prakiurdytą žarnyną. 

Visą praėjusią savaitę patėvis tai sakė pompastiškas kal- 
bas, tai siautėjo. Bleir kentėjo, kol galėjo pakęsti, o paskui 
susiriedavo su juo. Nelaimei, tą akimirką jos motina arba se- 
suo įeidavo į kambarį ir neleisdavo jai pasisakyti iki galo. Bleir 
labai greitai suprato, kad misteris Heitsas kietai laiko ranko- 
se savo namiškius. Jis galėjo taukšti viską, kas jam šauna į 
galvą, bet moterys neturėjo teisės prieštarauti. 

— Tikiuosi, kad ateisi į protą ir paliksi savo medicini- 

nes kvailystes, — šaukė Heitsas. — Ledi — tai namų židinio 
sergėtoja, o kai moteris, anot daktaro Klarko, dirba protinį 
darbą, jos moteriški sugebėjimai gęsta. 

Bleir giliai atsiduso, žiūrėdama į aptriušusią brošiūrą 
misterio Heitso rankose. Daktaro Klarko pamfletas, išplatin- 
tas šimtais tūkstančių egzmpliorių, padarė daug žalos mote- 
rims, siekiančioms išsilavinimo. 

— Daktaras Klarkas nieko neįrodė, — pavargusi tarė 
Bleir. — Jis apžiūrėjo keturiolikmetę džiova sergančią klau- 
sytoją ir, remdamasis šia apžiūra, padarė išvadą, kad jeigu 
moteris dirba galva, jos reprodukcinėms funkcijoms gresia pa- 
vojus. Apskritai nelaikau šio įrodymo įtikinamu. 

Misterio Heitso veidas ėmė raudonuoti. 

— Nepakęsiu tokių kalbų savo namuose. Matyt, manai, 
kad gali elgtis nepadoriai, nes laikai save gydytoja, bet tik ne 
mano namuose. 

Bleir negalėjo ilgiau ištverti. 

— Nuo kada šis namas — jūsų? Mano tėvas... 

Tą minutę į kambarį įėjo Bleir sesuo Hiūston ir atsisto- 
jo tarp jų, sviedusi į Bleir triuškinantį žvilgsnį. 

— Laikas pietauti. Gal pereitume į valgomąjį? — tarė ji 
labai ramiu santūriu balsu, kurio garso Bleir jau ėmė nekęsti. 

Bleir užėmė savo vietą prie didelio raudonmedžio stalo 
ir per visus pietus atsakinėjo į piktus misterio Heitso klausi- 
mus, nesiliaudama galvoti apie seserį. 

Bleir labai laukė grįžimo į Čandlerį, susitikimo su Hiūs- 
ton ir su motina, su vaikystės draugėmis. Paskutinį kartą jos 
čia matėsi prieš penkerius metus, jai tada suėjo septyniolika, 
ir ji rengėsi stoti į medicinos mokyklą, su entuziazmu laukda- 
ma pamokų. Tikriausiai Bleir buvo pasinėrusi į savo mintis 
taip, kad nepastebėjo, kokioje atmosferoje gyvena jos motina 
ir sesuo. 

Bet šį kartą ji pajuto įtampą, vos išlipusi iš traukinio. 
Hiūston sutiko ją stotyje, ir Bleir pagalvojo, kad gyvenime 
nematė griežtesnės, šaltesnės ir neprieinamesnės moters. Ji 

atrodė absoliuti tobulybė, tik.visa kaip ledinė. 

Nei audringo glėbesčiavimosi stotyje, nei paskutinių nau- 
jienų pakeliui į namus. Bleir mėgino prakalbinti seserį, bet vie- 
toj atsakymo sugaudavo šaltą, atitolusį žvilgsnį. Net Hiūston 
sužadėtinio Lianderio vardo paminėjimas nepagyvino jos. 

Pusę kelio jos praleido tylėdamos. Bleir sėdėjo įsikibu- 
si į savo medicininį lagaminėlį, lyg bijodama jį prarasti. 

Per praėjusius penkerius metus Čandleris labai pasikei- 
tė. Buvo matyti, kad miestas atsinaujina, statosi, auga. 

Šalies vakarų miestai skiriasi nuo rytų nusistovėjusio- 
mis tradicijomis. Kai Viljamas Čandleris atvyko į šias vietas, 
būsimasis miestas buvo tik geras Žemės ruožas su atrastais 
puikiais anglies klodais. Nebuvo nei geležinkelio, nei admi- 
nistracinio centro; parduotuvės, aptarnaujančios po apylinkę 
išsibarsčiusias rančas, neturėjo pavadinimų. Viljamas Čand- 
leris greitai ištaisė padėtį. 

Kai jos pasuko į gatvę, vedančią į Čandlerhausą, arba 
vilą, kaip mėgo namą vadinti-miesto gyventojai, Bleir nusi- 
šypsojo, pamačiusi turtingai išpuoštą trijų aukštų pastatą. O 
štai ir mamos sodas — žalias, vešliai sužėlęs; ji pajuto rožių 
aromatą. Dabar iš gatvės į namą vedė laipteliai, nes vidurinę 
kauburėtą gatvės dalį sulygino naujai arklinio tramvajaus li- 
nijai. Bet apsksitai visa buvo nelabai pakitę. Ji perėjo plačią 
verandą, juosiančią namą, ir įžengė vidun per vienas iš dvejų 
paradinių durų. 

Bleir pakako ir dešimties minučių Čandlerhause, kad 
suvoktų, kas atėmė iš Hiūston gyvumą. 

Prieškambaryje jas sutiko tokio tvirto kūno sudėjimo 
vyriškis, kad bet kuris save gerbiantis stipruolis pavydėtų jam. 
Jo veido išraiška atitiko figūros linijas. 

Bleir buvo dvylikos metų, kai išvyko iš Čandlerio pas 
dėdę ir tetą į Pensilvaniją studijuoti medicinos. Ir per prabė- 
gusius metus paprasčiausiai pamiršo, koks yra jos patėvis. 
Bleir nusišypsojo ir ištiesė jam ranką, o jis pavadino ją kvaila 
moterimi ir pareiškė, kad neleis jai verstis bjauriu gydytojos 

amatu po savo stogu... 

Išmušta iš pusiausvyros, Bleir nesusivokdama pažvelgė 
į motiną. Opal Heits tapo plonesnė, lėtesnė, palyginti su ta, 
kurią Bleir prisiminė. Tačiau nespėjo Bleir atsakyti misteriui 
Heitsui, kai Opal švelniai apkabino dukterį ir nusivedė viršun. 

Per pirmąsias tris dienas Bleir labai mažai kalbėjo. Ji 
tapo pašaline stebėtoja ir tik sekė visus įvykius. Tai, ką pama- 
tė, išgąsdino ją. 

Bleir prisiminė savo seserį kaip linksmą ir gyvą mer- 
gaitę, jautusią malonumą krėsti dvynukėms būdingas išdai- 
gas: keistis drabužiais ir vietomis, kad sukeltų įvairiausių 
netikėtumų. Nieko nebeliko — arba buvo taip giliai užslėpta, 
kad niekas apie tai nė neįtarė. 
| Vietoj Hiūston, visokių išmonių organizatorės, Hiūston, 
aktorės, prieš Bleir stovėjo sustingusi moteris, turinti apdarų 
daugiau negu visos kitos miesto gyventojos kartu sudėjus. At- 
rodė, kad visi jos kūrybiniai sugebėjimai buvo kreipiami be- 
galiniam stulbinamai gražių suknelių pirkimui. 

Antrą atvykimo namo dieną Bleir su palengvėjimu iš 
draugės sužinojo, kad sesers gyvenimas ne visiškai beprasmis. 

Kiekvieną trečiadienį Hiūston persirengdavo stora se- 
ne ir apvažiuodavo artimiausias šachtininkų gyvenvietes. Jos 
furgonas, pakinkytas ketvertu arklių, buvo grūste prigrūstas 
produktų. Labai pavojingas Žygis turint galvoje, kad gyven- 
vietės buvo aptvertos ir saugomos nuo profsąjungų agita- 
torių. Jeigu Hiūston, pristatančią uždraustus, tai yra ne 
kompanijos parduotuvėse pirktus, produktus, suimtų, jos lauk- 
tų bausmė, o be to, sargyba galėtų paprasčiausiai ją nušauti. 

Tačiau trečią dieną benušvintanti Bleir viltis užgeso, nes 
ji atnaujino pažintį su Lianderiu Vestiildu. 

Kai Vestfildai apsigyveno Čandleryje, dvynės buvo še- 
šerių metų. Bleir tada gulėjo su sulaužyta ranka ir praleido 
pirmą susitikimą su dvylikamečiu Lianderiu ir jo penkiamete 
sesute. Bet iš Hiūston Bleir sužinojo apie jį viską. Sulaužiusi 
motinos draudimą, Hiūston prasmuko į Bleir kambarį, kad 

papasakotų, jog sutiko vyriškį, už kurio ketina ištekėti. 

Bleir sėdėjo ir klausėsi išpūtusi akis. Hiūston visada ži- 
nojo, ko nori, ir visada panėšėjo į suaugusią. 

— Man patinka kaip tik tokie vyrai. Jis ramus, protin- 
gas, labai simpatiškas ir nori tapti gydytoju. Sužinosiu, ką tu- 
ri mokėti gydytojo Žmona. 

Bleir dar labiau išpūtė akis. 

— Jis tau pasipiršo? — sušnibždėjo ji. 

— Ne, — atsakė Hiūston, nusimaudama akinamai bal- 
tas, be mažiausios dėmelės pirštines — jeigu Bleir jas mūvė- 
tų, po pusvalandžio jos būtų juodos kaip kaminkrėčio. — Tokie 
jauni vyrai, kaip jis, negalvoja apie vedybas, tuo turime rū- 
pintis mes, moterys. Aš jau nusprendžiau. Ištekėsiu už Lian- 
derio Vestfildo, kai tik jis baigs medicinos mokyklą. Bet, 
žinoma, man reikia tavo pritarimo. Negalėsiu tekėti už žmo- 
gaus, kuris tau nepatiks. 

Bleir buvo pamaloninta jai rodomos garbės ir į visa tai 
žiūrėjo labai rimtai. Ji pamažu nusivylė, susipažinusi su Lian- 
deriu ir pamačiusi, kad tas visai dar ne vyras, o tik aukštas, 
liesokas malonios išvaizdos berniukas. Jis mažai kalbėjo. Bleir 
visada patiko berniukai, kurie bėgiojo, mėtėsi akmenimis ir 
mokė ją švilpti, įkišus du pirštus į burną. Iš pradžių patyrusi 
kelis nemalonius susidūrimus su Li, ji galėjo pažvelgti į jį ki- 
tomis akimis po to, kai Džimis Samersas iškrito iš medžio ir 
susilaužė koją. Nė vienas vaikas nežinojo, ką daryti, jie tie- 
siog stovėjo ir Žiūrėjo į verkiantį iš skausmo Džimį. O Li tuoj 
pat pasiuntė kažkurį pakviesti daktarą, o kitą — misis Samers. 
Jis padarė Bleir didelį įspūdį, ji atsigręžė į Hiūston, ir ta link- 
telėjo jai tarsi patvirtindama, kad šis įvykis sustiprino jos 
sprendimą tapti misis Liander Vestiild. 

Bleir pripažino, kad Lianderis turi keletą gerų savybių, 
bet apskritai niekada jai nepatiko. Buvo per daug pasitikintis 
savimi, per daug patenkintas savimi... per daug tobulas. Be 
abejo, ji niekada apie tai nesakė seseriai, be to, galvojo, kad 
jis galbūt pasikeis, taps Žmoniškesnis, kai užaugs. Bet jis ne- 

pasikeitė. 

Prieš kelias dienas Li užėjo pas Hiūston, kad pakviestų 
ją arbatos. Kadangi Opal nebuvo namie, o misteris Heitsas 
dirbo, Bleir galėjo truputį pasikalbėti su Li, kol Hiūston ap- 
sirengs — jai visada reikėdavo ištisos amžinybės, kad susivy- 
niotų į šilko ir nėrinių kokoną, atstojantį jai suknelę. 

Bleir pagalvojo, kad jie galės rasti bendrą pokalbio te- 
mą, nes abu — gydytojai, ir jo ankstesnis priešiškumas išnyks. 

— Kitą mėnesį pradedu dirbti šv. Jozefo ligoninėje, — 
pradėjo ji, kai jie susėdo mažoje svetainėje. — Ši ligoninė lai- 
koma labai gera. 

Lianderis tik pažvelgė į ją savo skvarbiu žvilgsniu, kurį ji 
suprato nuo vaikystės. Buvo neįmanoma atspėti, ką jis galvoja. 

— Įdomu, — tęsė ji, — ar leis man lydėti tave vizitacijų 
metu mūsų miesto ligoninėje? Galbūt atkreipsi mano dėmesį 
į tai, ko prireiks man toliau studijuojant? 

Prieš atsakydamas Li piktino ilgu tylėjimu. 

— Nemanau, kad tau leis, — tai buvo viskas, ką jis pasakė. 

— Maniau, kad tarp gydytojų... 

— Nesu tikras, kad direktorių valdyba laikys moterį pa- 
kankamai kvalifikuota specialiste. Ko gero, galėčiau že DE 
duoti tave moterų klinikai. 

Mokykloje jas įspėjo: kartais turės susidurti su tokiu 
elgesiu. 

— Galbūt tave nustebins, kad ketinu specializuotis ertmės 
chirurgijoje. Ne visos moterys gydytojos nori būti pribuvėjos. 

Lianderis kilstelėjo antakį ir apžiūrėjo Bleir nuo gal- 
vos iki kojų vis ta pačia ją erzinančia maniera. “Matyt, visi 
Čandlerio vyrai laiko moteris silpnaprotėmis būtybėmis, ku- 
rių paskirtis — sėdėti namuose", — pagalvojo Bleir. 

Ir vis dėlto ji neketino jo smerkti. Pagaliau jie dabar 
suaugę ir reikia pamiršti vaikišką nedraugiškumą. Jeigu šis 
žmogus reikalingas Hiūston, tegu jį ir gauna — Bleir su juo 
juk nereikės gyventi. 

Bet, praleidusi kelias dienas su seserimi, Bleir pradėjo 

abejoti Lianderio ir Hiūston vedybų galimybe, nes sužadėti- 
nio akivaizdoje Hiūston tapdavo dar santūresnė. Jaunuoliai 
retai tardavo vienas kitam žodį, net galvos nepalenkdavo vie- 
nas prie kito ir nekikendavo kaip dauguma susižadėjusių po- 
rų.“Jie elgiasi ne taip, kaip mudu su Alanu“, — galvojo Bleir. 

Tą vakarą prie pietų stalo situacija įkaito beveik iki 
kraštutinumo. Bleir pavargo nuo nuolatinių Heitso pamoky- 
mų, ji jautėsi ligonė, matydama, kaip kenčia jos sesuo baisio- 
je moralinio spaudimo atmosferoje. Ir, kai Heitsas eilinį kartą 
ėmė skaityti Bleir notacijas, ji pratrūko ir pareiškė, kad jis 
pražudė Hiūston gyvenimą, bet su ja jam tai neišdegs. 

Tą pačią akimirką Bleir gailėjosi pasakytų žodžių ir no- 
rėjo atsiprašyti, bet tarpduryje pasirodė Lianderis Vestfildas, 
ir visi sužiuro į jį taip, lyg į kambarį būtų įžengęs pusdievis. 
Bleir įsivaizdavo Hiūston kaip mergelę, aukojamą šiam šal- 
tam, bejausmiui Žmogui. Ir kai jis išdrįso pavadinti Hiūston 
savo nuotaka, lyg jau būtų ją gavęs, Bleir neištvėrė ir apsiaša- 
rojusi pakilo nuo stalo. 

Ji nežinojo, kiek laiko verkė, kai pas ją įėjo motina, ap- 
kabino ir ėmė raminti kaip kūdikį. 

— Pasakyk, kas atsitiko, — šnibždėjo Opal, glostydama 
dukters plaukus. — Ilgiesi dėdės namų? Žinau, kad misteris 
Heitsas daro tavo buvimą čia nelabai malonų, bet jis nori kaip 
geriau: kad turėtum šeimą, vaikų, jis bijo, kad, jeigu tapsi gy- 
dytoja, niekas nenorės tavęs vesti. Tau liko visai neilgai su 
mumis būti, o paskui grįši pas Henrį ir Flo ir pradėsi dirbti 
ligoninėje. 

Motinos žodžiai sukėlė naują Bleir ašarų srautą. 

— Aš čia niekuo dėta, — raudojo ji. — Galiu išvažiuo- 
ti. Išsikapstyti iš čia. Bet Hiūston! Ji tokia nelaiminga, ir vis 
per mane. Išvažiavau ir palikau ją su tuo baisiu žmogumi, o 
dabar ji tokia nelaiminga. 

— Bleir, — griežtai tarė Opal, — misteris Heitsas ma- 
no vyras, ir, kad ir koks jis būtų, gerbiu jį ir neleisiu tau kal- 
bėti apie jį tokiu tonu. 

Bleir pakėlė į motiną užverktas akis: 

— Kalbu ne apie jį. Taip, jis čia, bet Hiūston gali išva- 
žiuoti iš čia. Turėjau galvoje Lianderį. 

— Li? — nustebusi paklausė Opal. — Bet Lianderis toks 
mielas vaikinas. Kiekviena jauna Čandlerio ledi miršta iš no- 
ro bent pašokti su juo, o Hiūston išteka už jo. Negali būti, 
kad jų vedybos taip neramina tave. 

Bleir pasitraukė nuo motinos. 

— Visada buvau vienintelė, matanti, koks jis yra iš tik- 
rųjų! Ar kada nors stebėjai Hiūston, kai jis šalia? Ji juk su- 
kaustyta! Sėdi taip, lyg bijotų visko pasaulyje ir jo taip pat. 
Hiūston visada linksmai leido laiką, juokėsi, o dabar net ne- 
sišypso. Ak, mama, kaip gailiuosi, kad tada išvažiavau. Jeigu 
būčiau pasilikusi, nesutikčiau, kad ji tekėtų už Lianderio. 

Bleir pasislinko prie motinos ir įsikniaubė veidu į jos 
kelius. Opal nusišypsojo, jai buvo malonu, kad duktė šitaip 
rūpinasi savo seserimi. 

— Ne, tu pasielgei tinkamai, — švelniai tarė ji. — Ant- 
raip būtum tapusi tokia kaip Hiūston ir tikėtum, kad moteris 
geba tik viena — šeimininkauti vyro namuose, ir tada pasau- 
lis netektų puikios gydytojos. Pažvelk į mane, — ji pakėlė Bleir 
veidą. — Negalime žinoti, kaip elgiasi Hiūston ir Li, likę dvie- 
se. Niekas nežino kitų Žmonių asmeninio gyvenimo. Manau, 
kad ir tu turi kai kurių paslapčių. 

Bleir Žaibiškai pagalvojo apie Alaną, ir jos skruostai pa- 
rausvėjo. Bet dabar ne laikas apie jį kalbėti. Jis atvažiuos po 
kelių dienų, ir tada ji turės vienmintį. 

— O aš galiu įsivaizduoti-jų santykius, — primygtinai 
tęsė Bleir. — Jie niekada nekalba, nesiglaudžia vienas prie 
kito, nė karto nemačiau, kad vienas į kitą žvelgtų su meile, — 
Bleir pakilo. — Tiesą sakant, aš niekada negalėjau pakęsti to 
pasipūtusio, kietakakčio, savimi patenkinto Lianderio Vest- 
ftildo. Jis vienas iš tų turtingų tėvų išlepintų vaikų, kuriam vis- 
kas buvo paduodama sidabro lėkštutėje. Jam neteko nusivilti, 
nugalėti sunkumus, kovoti arba bent išgirsti žodį “ne". Kai 

mokiausi mokykloje, penkioms geriausioms studentėms buvo 
leidžiama lankyti kai kurias paskaitas gretimoje vyrų medici- 
nos mokykloje. Vyrai buvo gana mandagūs tol, kol merginos 
ėmė gauti daugiau balų už kontrolinius darbus negu jie. Ir 
tada mus paprašė palikti šią įstaigą, nors semestras buvo dar 
nesibaigęs. Lianderis man primena tuos savimi pasitikinčius 
jaunuolius, neišlaikiusius konkurencijos. 

— Bet, brangioji, laikai tai teisinga? Kad Li tau kažką 
primena, visai nereiškia, jog jis toks yra iš tikrųjų. 

- — Kelis kartus mėginau pasikalbėti su juo apie medici- 
ną, bet, užuot atsakęs, jis tik įsistebeilydavo į mane. O ką, 
jeigu Hiūston panorės gyvenime kuo nors užsiimti, ne tik jo 
kojinių adymu? Jis pasielgs su ja blogiau negu Heitsas su mani- 
mi. Ir juk nieko nebus įmanoma pakeisti. Nuo vyro nepabėgsi. 

Opal paniuro: 

— Kalbėjai su Hiūston? Esu tikra, kad ji galės tau paaiš- 
kinti, kodėl myli Lianderį. Būdami dviese, jie galbūt kitaip el- 
giasi. Kad ir kokie būtų tavo žodžiai, Lianderis — geras Žmogus. 

— Kaip ir Dunkanas Heitsas, — sumurmėjo Bleir. 

Ji jau žinojo, kad “geri" vyrai geba pražudyti moters sielą. 


2 skyrius 


-Bleir mėgino paskatinti Hiūston atviram pokalbiui, pa- 
siginčyti su ja, bet sesers veido išraiška buvo įtempta, ir ji at- 
sakė, kad myli Lianderį. Bleir norėjo verkti iš nevilties, bet, 
kai ji leidosi laiptais žemyn paskui seserį, galvoje ėmė bręsti 
planas. Jos rengėsi šiandieną į miestą. Bleir turėjo pasiimti 
medicinos žurnalą, išsiųstą Alano per laikraščio “ Čandlerio 
Kronika“ kontorą, Hiūston norėjo aplankyti parduotuves, o 
Li turėjo jas lydėti. 

Iki šiol Bleir buvo mandagi su Lianderiu, o ką, jeigu 
privertus jį parodyti savo tikrąjį veidą? Ką, jeigu Hiūston pa- 
matys, koks bejausmis kietakaktis tironas jis yra iš tikrųjų? 

Jeigu Bleir gebės įrodyti, kad Li toks pats despotas ir ribotas 
Žmogus kaip Dunkanas Heitsas, galbūt tada Hiūston apsigal- 
vos ir nesusies su juo savo gyvenimo. 

Be abejo, ji gali ir suklysti dėl Li. Jeigu taip, jeigu Li 
taktiškas, neprietaringas Žmogus, — toks pat kaip Alanas, ta- 
da Bleir garsiau už kitus dainuos jų vestuvėse. 

Kai seserys nusileido žemyn, Lianderis jau laukė jų. 

Bleir tylėdama išėjo paskui sužadėtinius iš namų. Jie 
nė nežvilgtelėjo vienas į kitą. Hiūston tiesiog lėtai judėjo; gal- 
būt dėl per daug suveržto korseto, trukdančio jai kvėpuoti. Ji 
leido, kad Li padėtų įlipti į savo seną juodą ekipažą. 

— Manai, kad moteris gali būti tik Žmona ir motina? — 
paklausė Bleir jų palydovo, kai šis padėjo jai lipti į ekipažą. 
Ji akies krašteliu stebėjo Hiūston, kad įsitikintų, jog sesuo 
girdi Li atsakymą. 

— Tu nemyli vaikų? — nustebęs paklausė jis. 

— Aš labai myliu vaikus, — greitai atsakė ji. 

— Tada, manau, tu nemyli vyrų. 

— Man patinka vyrai, bent jau kai kurie. Tu neatsakei į 
mano klausimą. Ar manai, kad moteris gali būti tik žmona ir 
motina? 

— Manau, kad tai priklauso nuo moters. Mano sesuo 
gali išvirti tokią aitriųjų slyvų uogienę, kad tu liežuvį prary- 
tum, — atsakė jis. Li akyse šokinėjo kibirkštėlės, ir, dar ne- 
spėjus Bleir sureaguoti, jis mirktelėjo jai, griebė už liemens 
ir įstūmė į ekipažą. 

Bleir turėjo nusiraminti prieš prabildama vėl. Visiškai 
aišku, Li Žiūri į ją nerimtai. “Jis bent turi humoro jausmą", — 
pažymėjo ji. 

Jie važiavo Čandlerio gatvėmis, ir Bleir mėgino susi- 
telkti į tai, ką matė aplink. Seno plytinio operos pastato du- 
rys buvo naujai išdažytos ir mieste padaugėjo mažų mažiausiai 
trim viešbučiais. 

Gatvėse buvo daug Žmonių ir vežimų: kaubojai iš toli- 
mų rančų, gerai apsirengę atvykėliai iš Vakarų, trokštantys 

praturtėti Čandleryje, darbininkai iš šachtininkų gyvenviečių, 
miesto gyventojai. Pastarieji svetingai mojavo seserims ir 
Lianderiui. 

— Sveika „atvykusi namo, Bleir Hiūston, — šaukė jie 
joms įkandin. 

Bleir žvilgtelėjo į seserį ir pamatė, kad ta žiūri į vaka- 
rus, į siaubingai didelį namą, didžiausią iš visų, kuriuos ji ka- 
da nors buvo mačiusi. Baltas namas, iškilęs ant aukšto kalno, 
kurio viršūnę išlygino kažkoks misteris Keinas Tagertas, kad 
galėtų pastatyti šį didelį, gremėzdišką statinį, metantį šešėlį 
ant senosios miesto dalies. 

Bleir suprato, kad negali spręsti apie namą objektyviai, 
nes jau kelerius pastaruosius metus mama ir Hiūston rašė jai 
apie šį statinį. Jos pamiršdavo pranešti apie gimimus, mirtį, 
vestuves, nelaimingus atsitikimus — nė vienas Čandlerio įvy- 
kis nepelnydavo dėmesio, jei būdavo nesusijęs su šiuo namu. 

Ir kai namas buvo baigtas statyti, o jo savininkas nieko nepa- 
sikvietė vidun, nusivylimo persunkti laiškai vertė ją šypsotis. 

— Visas miestas vis dar stengiasi ten patekti? — pa- 
klausė Bleir, surikiavusi savo mintis. Jeigu Lianderis nežiūri 
į jos klausimus rimtai, išsisukinėja nuo tiesių atsakymų, kaip 
ji galės ką nors įrodyti Hiūston? 

O ta kalbėjo apie didžiulį namą keistu, svajingu balsu, 
lyg būtų laikiusi jį pasakų pilimi, kurioje išsipildo svajonės. 

— Nemanau, kad visos kalbos apie šį namą — tik ple- 
palai, — atsiliepė Lianderis, kai Hiūston paminėjo Tagerto 
vardą. — Džekobas Fentonas sakė... 

— Fentonas! — sušuko Bleir. — Tas niekšas, kuris į daug 
ką Žiūri pro pirštus, kad kitų Žmonių asmeninį gyvenimą pa- 
naudotų savo interesams. 

Fentonui priklausė dauguma Čandlerio apylinkės an- 
glies šachtų, o savo darbininkus jis laikė, pastatęs sargybą kaip 
kalėjime. 

— Manau, negalima kaltinti vien Fentono, — pasakė 
Li. — Yra akcininkai, ir jis turi vykdyti kontraktų sąlygas. Ki- 

ti taip pat už tai atsakingi. 

Bleir netikėjo savo ausimis. Tą akimirką jų ekipažas su- 
stojo, kad praleistų arklinį tramvajų, ir ji, žvilgtelėjusi į sese- 
rį, nudžiugo, kad ta tai išgirdo. Lianderis gina anglių baronus, 
o Bleir žinojo, kaip labai Hiūston užjaučia šachtininkus. 

— Niekada nedirbai anglies šachtoje, — tarė Bleir. — 
Tu nė neįsivaizduoji, ką reiškia kasdienis darbas už pragyve- 
nimo lėšas. 

— O tu, matyt, žinai. 

— Bet kuriuo atveju geriau už tave, — sviedė ji. — Tu 
studijavai mediciną Havarde. Moterų ten nepriima. 

— Tu vėl savo, — pavargęs tarė Lianderis. — Pasakyk, 
ar kaltini visus daktarus vyrus, ar išsirinkai tik mane? 

— Tu vienintelis, kuris veda mano seserį. 

Jis atsigręžė į ją, su nuostaba kilstelėjęs antakius: 

— O man ir į galvą nešovė, kad tu pavydi. Pažvalėk, 
Bleir, tu būtinai susirasi vyrą. 

Bleir nepastebimai sugniaužė kumštelius, palinko į prie- 
kį ir pamėgino priminti, kodėl pradėjo pokalbį su vyriškiu, 
kurio šitaip padidėjęs savo vertės pajautimas. Ji tikėjosi, kad 
Hiūston įvertins tai, ką ji daro dėl jos! 

Bleir giliai atsiduso: 

— O ką galvoji apie moteris gydytojas? 

— Man patinka moterys. 

— Aha! Moterys tau patinka, kol jos virtuvėje, o ne ta- 
vo ligoninėje. 

— "Tai tavo žodžiai, o ne mano. 

— Pasakei, kad aš “netikra" gydytoja ir+negaliu kartu 
su tavimi vizituoti ligonių. 

— Sakiau, kad, mano nuomone, ligoninės taryba ne- 
sutiks. Gauk tarybos leidimą, ir aš parodysiu tau viską, ką 
panorėsi. 

— O argi tavo tėvas nepriklauso tarybai? 

— Galėjau paveikti jį, kai buvau penkerių metų... arba 
dar mažesnis. 

— Esu įsitikinusi, kad jis toks pats, kaip ir tu, ir netiki, 
kad moterys gali būti gydytojos. 

— Kiek pamenu, nesu išsakęs savo minčių dėl moterų 
medikių. 

Bleir pajuto, kad tuoj suriks. 

— Mes sukamės ratu. Ką manai apie moteris medikes? 

— Manau, kad tai priklauso nuo mano paciento. Jeigu 
jis pasakys, kad greičiau mirs, negu leisis gydomas moters, aš 
neprileisiu moters gydytojos prie vyriškio. Bet jeigu mano pa- 
cientas maldaus, kad rasčiau jam gydytoją ledi, aš iš po Žemių 
ją iškasiu, jeigu reikės. 

Bleir nerado ką atsakyti. Lianderiui pavyksta viską ap- 
versti aukštyn kojomis. 

— Hiūston svajoja apie tokį namą, — pažymėjo Li, kai 
arklinis tramvajus pravažiavo. Jis aiškiai norėjo pakeisti po- 
kalbio temą. — Jeigu ne aš, ji prisijungtų prie minios moterų, 
medžiojančių Tagertą ir jo namą. 

— Norėčiau pabūti namo viduje, — tarytum iš nebūties 
atsiliepė Hiūston, o paskui paprašė Li sustoti prie Vilsono 
parduotuvės. 

Be Hiūston Bleir nebūtinai turėjo kalbėti su Liande- 
riu, o ir jis aiškiai nebuvo linkęs palaikyti pokalbį. Ant liežu- 
vio jai sukosi daugybė klausimų apie ligoninę, bet visai 
nenorėjo išgirsti ironiško atsakymo. | 

Ji išlipo prie “Čandlerio Kronikos" kontoros ir sustojo 
paplepėti su viena sena pažįstama. Visi vadino ją Bleir Hiūs- 
ton, nes neskyrė dvynių. Niekas į ją šitaip nesikreipė jau dau- 
gelį metų, ir ji manė, kad įdomu būtų sužinoti, kaip jaučiasi 
Hiūston, nuolat esanti visumos dalis ir niekada nebūnanti pati 
savimi. | 

Ji pasiėmė naują medicinos žurnalą ir plačiu mediniu 
šaligatviu nužingsniavo žemyn Trečiąja gatve prie Farelo ge- 
ležies prekių parduotuvės. Ten ji turėjo susitikti su Hiūston 
ir Lianderiu. | 

Li stovėjo vienišas, atsirėmęs į tvorą. Šalia buvo jo eki- 

pažas. Hiūston arti nesimatė, ir Bleir nutarė palaukti sesers 
avalynės parduotuvėje priešais. Bet Li pamatė ją ir sušuko 
visam miestui: 

— Bėgi, pabrukusi uodegą? 

Bleir išsitiesė, perėjo dulkėtą gatvę ir priėjo prie jo. 

Jis savimi patenkintas šypsojosi, ir Bleir panoro būti vy- 
ru, kad galėtų iššaukti jį į dvikovą. 

— Nemanau, kad tai, ką dabar pagalvojai, puošia ledi. 
Ką pasakys misteris Heitsas? 

— Esu tikra, nieko nauja. 

Li veido išraiška tuoj pat pasikeitė: 

— Hiūston sakė, kad jis labai šiurkštus su tavimi. Sa- 
kyk, jei galiu kuo nors padėti. 

Akimirką Bleir sumišo — ir nuo pasikeitusių jo santy- 
kių, ir nuo pasiūlytos pagalbos. Ji manė, kad jis ją niekina. 
Bet Bleir nespėjo atsakyti, nes pasirodė Hiūston. Jos veidas 
degė, ji atrodė sutrikusi. 

— Džiaugiuosi, kad grįžai būtent dabar. Išgelbėjai sa- 
vo seserį labiau negu nuo mirties. šai vos neteko pasikalbėti 
su manimi mandagiai. 

— Atsiprašau, — tarė Hiūston. 

Li paėmė ją už alkūnės ir palydėjo iki ekipažo. 

— Manau, jums geriau važiuoti namo, kad pasirengtu- 
mėte priėmimui pas gubernatorių. | 

Jis padėjo Hiūston sėsti į ekipažą, paskui atsigręžė į Bleir. 

Žvilgtelėjusi į seserį, Bleir suprato, kad turi dar kartą 
pamėginti atverti jai akis. 

— Neabejoju, kad tu taip pat esi daktaro Klarko teorijos 
dėl moters smegenų perkrovimo šalininkas, — garsiai tarė ji. 

Apkabinęs Bleir per liemenį, Lianderis susirūpinęs 
žvilgtelėjo į ją ir nusijuokė. Paskui išmatavo ją žvilgsniu nuo 
galvos iki kojų ir pasakė: 

— Bleir, tau nėra ko rūpintis. Man regis, tavo smege- 
nys tinkamoje vietoje. 

Bleir sėdėjo ekipaže, klausėsi juokaujančio Lianderio 

ir manė, kad nė viena kita sesuo neištvertų to, ką ji kenčia dėl 
savo SeseIs. 

Kai jie važiavo iš miesto, du vyrai jaučio sprandais, važ- 
nyčiojantys tokį apšiurusį furgoną, kad nė vienas save ger- 
biantis fermeris nesėstų į jį, šūktelėjo Lianderiui, kad sustotų. 
Rūstus, atgrasios išvaizdos barzdočius, aiškiai storžievis, 
šiurkščiai sveikino Hiūston. Niekada anksčiau Bleir nematė, 
kad sesuo leistų šitaip su ja elgtis. Ką jau ką, bet pastatyti į 
vietą suįžūlėjusį gerbėją ji mokėjo. 

Hiūston mandagiai linktelėjo jam, jis paragino savo ar- 
klius, ir furgonas nurūko, sukėlęs dulkių debesį. 

— Ką visai tai reiškia? — paklausė Lianderis. — Neži- 
nojau, kad pažįsti Tagertą. 

Dar nespėjus Hiūston atsakyti, Bleir įsiterpė: 

— Tai tas Žmogus, kuris pastatė šį namą? Nenuostabu, 
kad jis nieko nekviečia pas save. Į jo kvietimą paprasčiausiai 
niekas neatsakytų. Beje, kaip jis galėjo mus atskirti? 

— Pagal drabužius, — greitai atsakė Hiūston. — Aš ma- 
čiau jį Vilsono parduotuvėje. 

— Jeigu visi neatsako į jo kvietimus, — tarė Li, — ma- 
nau, Hiūston, rizikuodama įklimpti į bėdą, gali patekti pas 
Tagertą. 

Bleir palinko į priekį: 

— Tu gaudavai laiškus iš šio namo? 

— Jeigu galėčiau pardavinėti žodžius pagal svorį, se- 
niai būčiau tapęs milijonieriumi. 

— Kaip ir jo šeimininkas, — pasakė Bleir, žiūrėdama į 
namą, kuris buvo iškilęs virš vakarinės miesto dalies. — Jis 
saugo savo milijonus ir sergėja savo siaubingą namą. 

— Mūsų nuomonės vėl sutapo, — tarė Li, apsimesda- 
mas nustebęs. — Ar tau neatrodo, kad tai tampa taisykle? 

— Abejoju, — atsikirto Bleir, beje, be ypatingo įkarš- 
čio. Galbūt ji 1r klydo dėl jo. 

Bet po kelių minučių sesers ateitis sujaudino ją dar 1a- 
biau. Ji paliko Li ir Hiūston dviese sode, o paskui prisiminė, 

kad pamiršo savo žurnalą Li ekipaže. Skubėdama laipteliais 
žemyn, Bleir tapo mažos sužadėtinių dramos liudininke. 

Lianderis palinko prie Hiūston galvos, kad nuvytų bitę. 
Jo judesys privertė ją sustingti. Net iš ten, kur stovėjo, Bleir ma- 
tė, kaip staigiai atsitraukė sesuo, kad išvengtų Li prisilietimo. 

— Nesijaudink, — tarė jis bespalviu balsu, — aš tavęs 
neliesiu. 

— Tik iki vestuvių, — sušnibždėjo ji, bet Li neatsakė 
įniršęs pralėkė pro Bleir, sėdo į ekipažą ir greitai išvažiavo. 


Lianderis įsiveržė į tėvo namus, trinktelėjęs durimis su 
tokia jėga, kad sudrebėjo vitražo stiklai. Jis užbėgo laiptais 
per du laiptelius, pasuko į kairę ir nulėkė į savo kambarį. Po 
vestuvių jis turės atsisakyti savo kambario ir persikelti į na- 
mą, nupirktą sužadėtinei. 

Jis vos nesusidūrė su tėvu, bet neatsiprašė ir nesulėti- 
no žingsnio. 

Žvilgtelėjęs į lekiantį pro šalį sūnų, Ridas Vestfildas pa- 
stebėjo jo įniršusią veido išraišką ir nusekė paskui į sūnaus 
kambarį. Kai tėvas ten įėjo, Lianderis krovėsi į lagaminus dra- 
bužius. 

Ridas stovėjo tarpduryje, stebėdamas sūnų. Išoriškai jie 
nepanėšėjo vienas į kitą. Ridas buvo neaukštas, pilnokas, vei- 
do bruožai priminė buldogą. Bet abu turėjo vienodą tempe- 
ramentą. Norint išvesti Vestfildus iš pusiausvyros, reikėjo 
gerokai pasistengti. 

— Skubus iškvietimas? — paklausė Ridas, stebėdamas, 
kaip įdūkęs sūnus meta drabužius į lagaminą, ne visada pa- 
taikydamas. 

— Ne, vis tos moterys, — iškošė Li pro dantis. 

Ridas užsikosėjo, stengdamasis nuslėpti šypseną. Per il- 
gus darbo metus jis išmoko nerodyti savo reakcijos, kad ir ką 
kalbėtų pacientai. 

— Susipykai su Hiūston? 

Li atsigręžė į tėvą, neslėpdamas audringų jausmų: 

— Mudu su Hiūston niekada nesipykstame, nesiginči- 
jame, tarp mūsų nebūna jokių nesutarimų. Hiūston visiška to- 
bulybė, ji neturi nė vieno trūkumo. 

— A, vadinasi, jos sesuo. Kažkas sakė, kad ji šiandieną 
kamavo tave. Bet juk tau nereikės gyventi su svaine. 

Li sukluso: 

— Bleir? Kuo ji čia dėta? Priešingai, nuo to laiko, kai 
esu susižadėjęs, niekada nebuvo tokia maloni moters draugi- 
ja kaip dabar. Tai Hiūston varo mane į kapus. Arba, tiksliau, 
verčia išvažiuoti iš Čandlerio. 

— Palūkėk, — paprašė Ridas, paėmęs sūnų už rankos. — 
Prieš šokdamas į traukinį ir prieš palikdamas savo pacientus 
likimo valiai, gal sėstum ir pasikalbėtum su manimi. Papasa- 
kok, kas atsitiko, kad tavo tokia būsena? 

Li sunkiai klestelėjo ant kėdės, lyg būtų svėręs toną, ir 
kurį laiką sėdėjo tylėdamas. 

— Pameni, kodėl prašiau Hiūston tapti mano žmona? 
Dabar negaliu prisiminti nė vienos priežasties, paskatinusios 
mane šitaip pasielgti. 

Ridas atsisėdo priešais sūnų. 

— Palauk... jeigu neklystu, tai buvo tiesiog tyra, nekal- 
ta, senamadė aistra. Kai grįžai iš Vienos, prisijungei prie jau- 
nų ir senų vyrų legiono, persekiojančio neprilygstamąją mis 
Hiūston Čandler po visą miestą. Vyrai kvietė ją į įvairiausias 
vietas, kad tik būtų šalia. Pamenu, kaip kūrei odes jos grožio 
garbei ir sakei, kad visi Čandlerio vyrai jai jau piršosi. Nepa- 
miršau to vakaro, kai pasipiršai jai, ir ji sutiko. Man regis, 
savaitę vaikščiojai kaip sapne. — Jis patylėjo. — Atsakiau į 
tavo klausimą? O dabar nusprendei, kad daugiau neliepsnoji 
meile nuostabiajai mis Hiūston? 

Lianderis rimtai sužiuro į tėvą. 

— O dabar supratau, kad jos išvaizda, ta jos eisena, va- 
ranti vyrus iš proto, apsimestinė. Ji ne moteris, o ledo gaba- 
las. Hiūston šalta ir bejausmė. Tokios kaip ji negaliu vesti. 

— Ir vien dėl to? — paklausė Ridas su palengvėjimu. 

— Manoma, kad padorios moterys turi kaip tik šitaip elgtis. 
Palūkėk, susituoksite, ir ji atitirps. Tavo motina buvo labai 
šalta su manimi iki vestuvių. Ji sulaužė į mano galvą skėtį, 
kai sykį vakare pasirodžiau jai per daug įžūlus. Bet paskui, 
kai susituokėme... viskas pasikeitė, labai pasikeitė. Pasitark 
su kuo nors, kas labiau išmano šiuos reikalus. Hiūston gera 
mergina, bet ji daugelį metų turėjo gyventi su tuo žiauriu fa- 
natiku Heitsu. Nenuostabu, kad ji nervinga ir baikšti. 

Lianderis įdėmiai klausėsi tėvo. Jis niekada nemanė likti 
Čandleryje. Priešingai, ketino įstoti į internatūrą dideliame 
mieste, dirbti didelėje ligoninėje, verstis privačia praktika ir 
gerai uždirbti. Tai truko pusę metų, kol grįžo į gimtąjį mies- 
tą, kur iš tikrųjų buvo reikalingas, kur jo laukė sunkesni atve- 
jai negu turtingų moterų isterija. 

Tą vakarą, kai parvažiavo namo, tėvas surengė šventę 
jo garbei, ir į kambarį įėjo “mergaitė". Per tą laiką Hiūston 
tapo moterimi, turinčia tokią figūrą, kad Li ret delnai supra- 
kaitavo. Jis nustebęs Žiūrėjo į merginą, o senas draugas timp- 
čiojo jį už rankos: 

— Beviltiška. Mieste neliko nė vieno vyro, neprašiusio 
jos rankos... arba ko kito... bet mes jai nereikalingi. Tikriau- 
siai ji laukia princo. 

Li savimi patenkintas šyptelėjo: 

— Vaikinai, gal jūs nežinote, kaip prašyti. Paryžiuje iš- 
mokau kai kurių būdų. 

Šitaip jis pradėjo dalyvauti vietinėse varžybose, kurių 
nugalėtojas turėjo gauti į žmonas mis Čandler. Li pakvietė ją 
į kelis vakarėlius ir jau trečiame pasipiršo, pasakęs maždaug 
tokius žodžius: “Nė nesitikiu, kad norėsi tapti mano žmona". 
Jis manė, kad Hiūston atsisakys; tada jis galės pajuokauti su 
vyrais klube, sakydamas, kad taip pat išmėgino laimę, bet, de- 
ja, pralaimėjo. 

Jis patyrė šoką, kai Hiūston tuoj pat priėmė jo pasiūly- 
mą ir paklausė, ar jam tiks gegužės dvidešimta diena. Kitą 
rytą jis pamatė laikraštyje savo nuotrauką ir skelbimą apie 

judviejų su Hiūston sužadėtuves. Žinutėje buvo pranešama, 
kad šį rytą laiminga pora ketina pirkti žiedus. Paskui Li netu- 
rėjo nė minutės, kad suvoktų, ką padarė pasipiršdamas. Kai 
nedirbdavo ligoninėje, eidavo pas siuvėją arba derindavo su 
Hiūston portjerų spalvą namuose, kurių savininku staiga tapo. 

Ir štai dabar, likus iki vestuvių kelioms savaitėms, jį ėmė 
kankinti abejonės. Kiekvieną kartą, kai paliesdavo Hiūston, 
ji atšokdavo nuo jo lyg nutvilkyta. Be abejo, jis pažinojo Dun- 
kaną Heitsą, kuris niekada nepraleisdavo progos pastatyti mo- 
terį “į vietą". Tėvas prieš kelerius metus buvo jam rašęs, kad 
Heitsas mėgino uždrausti moterims lankyti naują kavinę-le- 
dainę, atidarytą mieste. Jis tvirtino, kad tai skatina moterų 
tingulį, apkalbas ir koketiškumą. Taip ir buvo, rašė Ridas... 
bet vyrai liko patenkinti. 

Lianderis išsitraukė iš kišenės ilgą, ploną cigarą ir už- 
sidegė jį. 

— Neturiu bendravimo patirties su “padoriomis" mer- 
gaitėmis. O ar tavęs nejaudino iki vestuvių, kad mama gali 
nepasikeisti? 

— Dieną ir naktį apie tai galvojau. Net pasakiau tėvui, 
kad nevesiu jos, nes nenoriu praleisti viso gyvenimo su akme- 
nine moterimi. 

-— Bet apsigalvojai. Kodėl? 

— Na aš... noriu pasakyti... — atrodo, jis sutriko ir nu- 
sigręžė nuo sūnaus. — Jeigu ji būtų šiandien su mumis, ma- 
nau, leistų pasakyti tiesą. O tiesa tokia, sūneli, kad aš ją 
suviliojau. Prigirdžiau šampanu, apsukau galvą saldžiomis kal- 
bomis ir suvedžiojau. 

“Jis atsigręžė į Lianderį. 

— Bet nepatariu tau taip pat elgtis. Geriau tegu tai bū- 
na pamoka, nes galima patekti į labai nemalonią situaciją. Turi 
palaukti tik dvi savaites. 

Li tyrinėjo cigaro galiuką. 

— Man patinka tavo patarimas, ir aš juo pasinaudosiu. 

— Manau, nereikėjo tau apie tai pasakoti. Hiūston — 

miela mergina ir... — jis nutraukė kalbą ir įdėmiai pažvelgė į 
sūnų. — Aš tavimi pasitikiu. Elkis, kaip išmanai. Ar grįši pietų? 

— Ne, — išsiblaškęs tarė Li. — Šį vakarą mudu su Hiūs- 
ton einame į priėmimą pas gubernatorių. 

Ridas prasižiojo kažką sakyti, bet užsičiaupė ir išėjo iš 
kambario. Galbūt būtų apsigalvojęs ir pasakęs tai, ką norėjo, 
jeigu žinotų, kad sūnus paskambino į salūną ir užsakė keturis 
butelius prancūziško šampano. Šampanas turėjo būti prista- 
tytas į naująjį namą. Paskui paprašė tarnaitės paruošti vaka- 
rienę pradedant austrėmis ir baigiant šokoladu. 


3 skyrius 


Bleir sėdėjo savo kambaryje viršutiniame aukšte ir mė- 
gino susitelkti į straipsnį apie peritonitus, bet jos Žvilgsnis vis 
krypo į langą, pro kurį buvo matyti, kaip sesuo skina rožes 
sode. Hiūston niūniavo kažką sau po nosimi, uostė gėles ir 
aiškiai mėgavosi jų aromatu. 

Bleir niekada negalėjo suprasti Hiūston. Pavyzdžiui, 
šiandien ji susipyko su sužadėtiniu, kuris išlėkė įniršęs, o Hiūs- 
ton nė kiek nesijaudino. 

Be to, ji prisiminė epizodą mieste su Tagertu. Bleir nie-. 
kada nesitikėjo, kad Hiūston parodys tiek dėmesio žmogui, 
su kuriuo nebuvo supažindinta. Hiūston — arši tradicijų ir 
etiketo šalininkė — sveikinosi su tuo neskoningai apsirengu- 
siu, nevalyvu vyriškiu kaip su senu draugu! 

Bleir atidėjo Žurnalą į šalį ir nusileido į sodą. 

— Noriu žinoti, kas vis dėlto dedasi? — paklausė ji, dar 
nespėjusi prieiti prie sesers. 

— Nesuprantu, apie ką tu, — Hiūston atrodė nekalta 
kaip kūdikis. | 

— Keinas Tagertas,.— atsakė Bleir, mėgindama iš se- 
sers veido įskaityti jos mintis. 

— Sutikau jį Vilsono parduotuvėje, o vėliau jis pasi- 

sveikino su mumis visais. 

Bleir žvilgtelėjo į Hiūston įdėmiai ir išvydo, kad jos 
skruostus užliejo nenatūralus raudonis, lyg ji būtų labai susi- 
jaudinusi. 

— Kažko nepasakai iki galo. 

— Tikriausiai man nevertėjo kištis, bet, atrodo, miste- 
ris Tagertas pradėjo pykti, o aš norėjau užkirsti kelią skanda- 
lui. Vis per tą Meri Elis. 

Ir Hiūston papasakojo, kad Meri Elis Penderhast elgė- 
si su Tagertu kaip su šachtininku ir vis suko nuo jo nosį į šalį. 
O Hiūston stojo į jo pusę. 

Bleir buvo sukrėsta, kad Hiūston įsimaišė ne į savo rei- 
kalus, bet dar labiau jai nepatiko pats Tagertas. Jis atrodė pa- 
sirengęs bet kam. Bleir buvo prisiklausiusi apie jį ir apie jo 
artimus draugus — Venderbiltą, Džėjų Guldą, Rokfelerį. 

— Man nepatinka, kad su juo bendrauji. 

— Kalbi kaip Lianderis. 

— Čia jis teisus, — atkirto Bleir. 

— Gal mums reikia pažymėti šią dieną šeimos Biblijo- 
je? Bleir, prisiekiu, kad po šio vakaro niekada nė neminėsiu 
misterio Tagerto pavardės. 

— Po šio vakaro? « 

Bleir aiškiai suprato, kad tuoj pat turi bėgti šalin. Dar 
vaikystėje Hiūston pavykdavo įtraukti ją į visokias išdaigas, 
kurios ne visada gerai baigdavosi, o kalta būdavo Bleir. Nie- 
kas netikėjo, kad miela, rimta Hiūston gali krėsti išdaigas. 

— Štai, žvilgtelėk. Tai atnešė pasiuntinys. Jis kviečia ma- 
ne vakarienės į savo namus, — Hiūston ištraukė iš rankovės 
raštelį ir padavė Bleir. 

— Taip. Bet argi neini šį vakarą su Lianderiu? 

— Bleir, atrodo, nesupranti, kiek triukšmo mieste dėl 
šio namo. Visi mėgino gauti kvietimus. Žmonės važiuodavo 
iš visų valstijos kampų pažiūrėti į jį, bet nė vienam nebuvo 
suteikta tokia garbė. Kartą misterį Tagertą įkalbinėjo priimti 
savo namuose Anglijos hercogą, užsukusį čionai pakeliui, bet 

jis nenorėjo nė klausyti. Ir štai aš pakviesta! 

— Tačiau turi eiti į kitą vietą, — priminė Bleir. — Ten 
bus gubernatorius. Jis daug svarbesnis negu bet kurio namo 
įranga. 

Hiūston veidas įgavo keistą išraišką, tokią pačią, kaip 
ir tą rytą, kai ji Žiūrėjo į didžiulį namą. 

— Tu nė neįsivaizduoji, kas čia dėjosi. Kasmet iš trau- 
kinio kraudavo įvairius daiktus. Misteris Heitsas sakė, kad jų 
savininkas tyčia netiesė iki namų šoninės geležinkelio atša- 
kos, kad visas miestas būtų šio reginio liudininkas. Čia buvo 
pristatomi konteineriai iš viso pasaulio. O, Bleir, ten viduje 
tikriausiai tiek daug įvairių baldų! Ir gobelenų! Gobelenų iš 
Briuselio! 

— Hiūston, negali vienu metu būti dviejose vietose. Ža- 
dėjai eiti į priėmimą ir privalai ten būti, — ryžtingai tarė Bleir, 
tikėdamasi baigti šį pokalbį. Iš dviejų vyrų, Lianderis, be abe- 
jo, mažesnė blogybė. 

— Vaikystėje mums tekdavo būti iškart dviejose vieto- 
se, — pasakė Hiūston lyg niekur nieko. 

Bleir užkando žadą: 

— Nori, kad pasikeistume vietomis? Nori, kad praleis- 
čiau vakarą su Lianderiu, apsimetinėdama, jog jis man patin- 
ka, o tu tuo metu vyksi į to pasileidusio Žmogaus namus? 

— Ką Žinai apie Keiną, kad vadini jį pasileidėliu? 

— Vadinasi, jau Keinas? O aš maniau, kad judu nepa- 
Žįstami. 

— Bleir, neišsisukinėk nuo atsakymo, prašau pasikeisti 
su manimi vietomis. Tik vieną vakarą. Eičiau kitą kartą, bet 
bijau, kad misteris Heitsas uždraus, o ir Lianderis tikriausiai 
neleis. O kitos tokios progos nebus. Paskutinį sykį prieš ma- 
no vestuves. 

— Vestuvės tau skamba kaip mirtis. Be to, Lianderis 
tuoj pat supras, kad tai aš, o ne tu. 

— O tu tinkamai elkis. Mudvi abi puikios artistės. Ma- 

tai, kaip kiekvieną trečiadienį pasiverčiu sene. Turi tik kuo 
ramiau laikytis ir nesiginčyti su Li, nepradėti pokalbių apie 
mediciną ir elgtis, kaip dera ledi, o ne taip, lyg bėgtum į gaisrą. 

Bleir galvoje viskas susipainiojo. Grįžusi į Čandlerį, ji 
visą laiką jaudinosi dėl sesers, nerimavo, kad jos siela palauž- 
ta. Pirmą kartą šią savaitę Hiūston parodė gyvybės žymes. Ta- 
rytum grįžo vaikystė, ir jos rengiasi iškrėsti eilinę išdaigą, 
pasikeitusios vietomis, kad galėtų paskui iš širdies pasijuokti. 

O kaipgi Lianderis? Jeigu jis pradės erzinti Bleir, tai... 

Bet tuoj pat Bleir mintys prašviesėjo. Lianderis nieka- 
da nevargina Hiūston, o tą vakarą ji bus Hiūston. Be to, Bleir 
galės įsitikinti, kad Lianderis iš tiesų toks geras, kaip vienu 
balsu tvirtina Opal ir Hiūston. Ir'ji tikriausiai sužinos, kad Li 
ir Hiūston, likę dviese, elgiasi kaip tikri įsimylėjėliai. 

— Bleir, prašau, labai prašau. Taip retai tavęs ko nors 
prašau. 

— Tik pagyventi kelias savaites mūsų patėvio namuo- 
se. Juk žinai, kaip aš jį niekinu. Taip pat praleisti kelias savai- 
tes šio savimi patenkinto Žmogaus, už kurio, regis, ketini 
tekėti, draugijoje, — išvardijo šypsodamasi Bleir. 

Ji tik tada galės ramiai grįžti į Pensilvaniją, kai įsiti- 
kins, kad sesuo bus laiminga. 

— O Bleir, prašau. Taip noriu pamatyti tą namą! 

— Tave domina tik namas? Ne Tagertas? 

— Ką tu kalbi! Esu šimtą kartų kviesta vakarienės, bet 
dar niekada šeimininkui nepavyko sudrumsti mano ramybės. 
Be to, ten bus ir kitų svečių. 

— Neprieštarauji, jeigu po vestuvių papasakosiu Lian- 
deriui, jog praleido tą vakarą su manimi? Daug galėčiau ati- 
duoti, kad pamatyčiau jo veido išraišką. 

— Be abejo, galėsi papasakoti. Li turi humoro jausmą 
ir, Manau, įvertins mūsų pokštą. 

— Abejoju, bet man tai bent jau suteiks malonumo. 

— Tada mums laikas persirenginėti. Noriu išsirinkti ką 

nors tinkama tokiems namams, 0 tu apsivilk melsvą atlasinę 
suknelę, pirktą iš Vorto. 

Bleir nusekė įkandin Hiūston į namus. Ją jau pradėjo 
dominti būsimieji įvykiai. Persikūnyti į Hiūston bus neleng- 
va, O dar ta jos lėta, tingi eisena... Bet Bleir priėmė tai kaip 
iššūkį ir nutarė parodyti, ką geba. 

Bleir liovėsi galvoti apie būsimą nuotykį, pajutusi, kaip 
Hiūston veržia korseto raiščius. Sesuo niekada neabejojo, kad 
dėl grožio galima aukotis, bet Bleir pajėgė galvoti tik' apie 
savo vidaus organus, kurie susispaus, veikiami to kankinimo 
įrankio iš banginio ūso. Tačiau, kai apsivilko suknelę ir pa- 
matė save veidrodyje, nepasitenkinimas išnyko: jos, kaip ir 
Hiūston, figūra priminė smėlio laikrodį. 

Hiūston nužvelgė seserį veidrodyje: 

— Štai dabar esi panaši į moterį, — paskui apžiūrėjo 
savo aprangą — sijoną ir palaidinukę, korsetas ne per stipriai 
suveržtas. — O aš jaučiuosi lengva kaip plunksnelė. 

Jos tylėdamos tyrinėjo viena kitą veidrodyje. 

— Niekas mūsų neatskirs, — tarė Hiūston. 

— Kol neprabilsime, —-atsakė Bleir atsigręždama. 

— Tau tikrai bus nesunku. Gali tylėti, kaip ir aš tyliu. 

— Vadinasi, aš per daug kalbu? — metė į ją žvilgsnį Bleir. 

— Vadinasi, jei Bleir bus tyli, mūsų niekada neišleis iš 
namų, nes mama iškvies gydytoją. 

— Lianderį? — patikslino Bleir, ir jos nusijuokė. 

Vėliau, kai seserys jau buvo pasirengusios eiti, — nu- 
mačiusios, kad Bleir svečiuosis pas savo draugę Tają Menkin, — 
Bleir pamatė tai, ką žmonėms retai tenka išvysti: save iš šalies. 

Bleir užvaldė didžiulis troškimas panėšėti į Hiūston, 
taip pat kaip ji vaikščioti, įeiti į kambarį ir lyg iš tolo žvelgti į 
susirinkusiuosius, todėl ji nekreipė dėmesio, kaip Hiūston ją 
vaizduoja. 

— Abi jaunosios ledi atrodo labai gražiai, — tarė mis- 
teris Heitsas, įeidamas į kambarį. Įsijautusi į Bleir vaidmenį, 

Hiūston atlošė galvą ir iš aukšto pažvelgė į jį: 

— Esu gydytoja, o būti gydytoja svarbiau, negu atrody- 
ti patraukliai. Iš gyvenimo trokštu daugiau, negu tapti žmona 
ir motina. 

Bleir prasižiojo, kad paprieštarautų, jog ji niekada pir- 
moji nepradeda draskyti akių, bet, žvilgtelėjusi į aplinkinių 
veidus, suprato, kad niekas nė nemano, jog Hiūston pasakė 
ką nors ne taip. 

Jai beveik pagailo misterio Heitso, kai mažojo žmogu- 
čio veidas persikreipė ir paraudo. Dar nespėjusi suvokti, ką 
daro, Bleir atsistojo tarp sesers ir įpykusio patėvio. 

— Koks puikus vakaras, — garsiai tarė ji. — Bleir, ar 
ne geriau būtų mudviem eiti į sodą ir ten palaukti Lianderio? 

Kai Hiūston atsigręžė, jos veidas buvo iškreiptas pyk- 
čio ir priešiškumo. Bleir tokios sesers niekada nebuvo mačiu- 
si. “Nejaugi iš tikrųjų taip atrodau? — pagalvojo ji. — Nejaugi 
dažniausiai aš pirmoji pradedu ginčytis su misteriu Heitsu?" 

Norėjo paklausti Hiūston, bet, joms dar nespėjus išeiti 
į lauką, atvažiavo Lianderis. 

Bleir stovėjo užpakaly ir žiūrėjo į ją vaizduojančią Hiūs- 
ton. Bleir tuoj pat panoro apginti jį. Galantiškas, besišypsan- 
tis, mandagus ir toks simpatiškas. Ji niekada anksčiau 
nesusimąstydavo, kad Lianderis geba pavergti ne vieną širdį. 
Rimtas, žaliaakis, tiesia nosimi ir putliomis lūpomis. Per ilgi 
juodi plaukai siekė palto apykaklę. Bet Bleir domino ne jo 
maloni išvaizda, o akių išraiška. Atrodė, kad jose slypi pa- 
slaptys, kurių jis niekam nepatiki. 

— Hiūston! — šūktėlėjo jis. — Ar viskas gerai? 

— Be abejo, — trumpai atsakė ji, mėgindama mėgdžio- 
ti šaltas sesers manieras. 

Bet kai Lianderis apglėbė ją per liemenį, sodindamas į 
ekipažą, ji šyptelėjo, ir jis greitai, prabėgomis atsakė tuo pa- 
čiu. Lianderio šypsena ją sušildė, ir ji nudžiugo, kad praleis 
su juo vakarą. 

Tiesiog ekipaže Hiūston pradėjo atakuoti Lianderį. 

— Kaip išvengti peritonito? — paklausė ji taip grės- 
mingai, kad Bleir nustebusi sužiuro į ją. Ko ji šitaip įpyko? Ir 
iš kur sužinojo apie peritonitą? 

— Siuvi vidaus organus ir meldiesi, — visai protingai ir 
teisingai atsakė Li. | 

— Ojūs čia Čandleryje girdėjote apie aseptiką? 

Užgniaužusi kvapą, Bleir laukė, kaip Li atsakys į šį klau- 
simą. Bleir atrodė, kad klausimas nuskambėjo perdėm užgau- 
liai, ir ji būtų nepasmerkusi Li, jeigu tas pastatytų Hiūston į 
vietą. Bet Li tik žvilgtelėjo į Bleir, greitai mirktelėjo ir atsa- 
kė, kad Čandlerio gydytojai nepamiršta plautis rankų prieš 
operaciją. 

Bleir negalėjo jam nenusišypsoti ir pajuto, kad juodu 
laikosi išvien šioje situacijoje. Hiūston tebekamavo Li, o Bleir 
atsilošė į sėdynę ir žiūrėjo į žvaigždes, nesiklausydama gar- 
saus sesers pokalbio. 

Kai jie pagaliau privažiavo draugės namus, Bleir labai 
apsidžiaugė. O kai Hiūston išlipo, ir Bleir su Li liko dviese, ji 
giliai atsiduso. 

— Kaip po baisios audros, — tarė ji, pakeldama akis į 
Li ir būgštaudama išgirsti jo pastabas savo adresu. 

— Ji neturėjo galvoje nieko bloga. Baigę medicinos mo- 
kyklą, visi gydytojai šitaip elgiasi. Jaučia tą atsakomybę, ku- 
rią užkrauna jų profesija. 

“ — O paskui tai praeina? 

— Taip, bet nežinau, kaip geriau paaiškinti. Manau, il- 
gainiui supranti, jog tavo galimybės ribotos, ir jau negalvoji, 
kad vienas pajėgsi išgelbėti pasaulį. 

Bleir vėl atsilošė į sėdynę ir pagalvojo, kad iš jo pusės 
labai miela nė vienu blogu žodžiu neužsiminti apie Hiūston, 
užsipuolusią jį. Juk Li pavadino ją gydytoja. 

Bleir atrodė visai natūralu įsikibti jam į parankę ir ne- 
sitraukti į kitą ekipažo kampą dabar, kai jau nebuvo sesers. Ji 
nepastebėjo, kad Lianderis kažkaip keistai žvilgtelėjo į ją — 
šį vakarą Bleir puikiai jautėsi. 

4 skyrius 


Čandlerio miestas buvo įsikūręs Uolėtųjų Kalnų papė- 
dėje septynių pėdų aukštyje, todėl čia visada tvyrojo grynas ir 
vėsus oras. 

Vasaros dienos būdavo labai malonios, bet kai tik nusi- 
leisdavo saulė, tekdavo ieškoti skraistės. 

Sėdėdama šalia Li, Bleir godžiai traukė skaidrų kalnų 
orą. Ji nė neįtarė, kaip jai jo trūko. 

Nespėjo jie nuvažiuoti nė mylios, kai, sukėlęs dulkių de- 
besį, prie jų prišuoliavo Žmogus ant suplukusio arklio ir pa- 
šaukė Lianderį vardu. 

— Vestfildai! Reikia pagalbos. Riverio gatvėje moteris 
mėgino nusižudyti. 

Bleir anksčiau niekada nebuvo mačiusi šio Žmogaus ir 
daugiau nenorėtų jo matyti. Šitaip apibūdinami azartinių žai- 
dimų lošėjai: juodi juodutėliai plaukai, maži ūsiukai, bet blo- 
giausia — jis įžūliai šypsojosi, apžiūrinėdamas merginą. 

Vyriškis nusiėmė siaurabrylę skrybėlę ir mostelėjo į Bleir: 

— Be abejo, suprantu, jūs tikriausiai užsiėmęs. 

Bleir sužiuro į Li ir pamatė, kad jis abejoja. Mergina 
suprato, kad viskas priklauso nuo jos. 

— Li, važiuosiu su tavimi. Galbūt kuo nors padėsiu. 

Vyras pasakė: 
čiau ledi, kol jūs rūpinsitės savižude? 

Bet Li pliaukštelėjo botagu virš arklio galvos ir šūkte- 
lėjo Bleir: 

— Laikykis! 

Bleir atsitrenkė į sėdynės atlošą ir pamėgino ko nors 
įsitverti. Li nuskriejo kaip ant sparnų. Ji du kartus iš siaubo 
užsimerkė, kai Li vos nesusidūrė su trim kitais vežimais. Žmo- 
nės pastebėdavo jį iš tolo ir laiku duodavo kelią. Kelis sykius 
ji išgirdo drąsinamuosius šūksnius ir suprato, kad gatvėmis 
dumiančio Li vaizdas pažįstamas miestiečiams. 

Li sustabdė arklį pačiame šiauriniame miesto pakraš- 
tyje, už Tidžeraso upės, tarp dviejų geležinkelio linijų. Bleir 
niekada neteko čia būti, bet jos ir nedomino ši vieta. Vienu 
judesiu jis griebė savo lagaminėlį, nušoko ant žemės, pririšo 
arklį ir liepė Bleir pasilikti brikelėje. 

Tačiau Bleir nusekė paskui Li į namą su raudoma švie- 
sa virš įėjimo. Li lipo laiptais, tarytum Žinodamas, kur eiti. 
Bleir apsidairė. Ė 

Regis, viskas aplink buvo raudona: sienos, kilimai, bal- 
dų apmušalai. O tai, kas ne raudona, buvo padaryta iš tam- 
saus medžio. | 

Viršutinėje laiptų aikštelėje ji pamatė susispietusias į 
krūvelę pusnuoges moteris. Kai Bleir priartėjo prie jų, jos pa- 
sitraukė atbulos nuo durų. 

— Man reikia pagalbos! — Bleir išgirdo Li balsą, brau- 
damasi pro susirinkusiuosius. 

Li žvilgtelėjo į ją: 

— Aš juk prašiau tavęs laukti brikelėje. 

Lovoje prieš jį gulėjo išblyškusi, liesutė jauna moteris, 
greičiau, mergina. Ji raitėsi iš skausmo. Bleir nutarė, kad ji 
išgėrė kokio nors dezinfekuojančio spirituoto skysčio. 

 — Karbolio? — paklausė Bleir ir, pamačiusi, kad Li 
traukia iš lagaminėlio įrankius skrandžiui praplauti, tuoj pat 
suprato, ką reikia daryti. 

Ji negaišo nė sekundės. Valdingai įsakė trims moterims, 
iš kurių viena vilkėjo tik korsetą ir ploną laisvą juodą sukne- 
lę, laikyti merginos rankas ir kojas, o dar vieną nusiuntė rankš- 
luosčio. Įėjusiai į kambarį aukštai, gerai apsirengusiai 
moteriai, iš kurios veido buvo matyti, kad ji puikiai moka nu- 
rodinėti, Bleir liepė atnešti du lietpalčius. Ir kai juos gavo, 
ėmė stebėti Li. Vos spėjo jis atlaisvinti rankas, kai Bleir ap- 
gaubė jį impregnuotu, atspariu vandeniui lietpalčiu. Kitą ap- 
sirengė pati. 

Li kalbėjo su mergina, ramino ją, net kišdamas žarną į 
skrandį. Karbolis padarė savo — sukėlė vėmimą. Vemdama 

mergina aptaškė visus kambaryje esančius. 

Silpna, mėšlungiškai kosčiojanti, išsitepusi vėmalais, 
mergina įsikibo į Li, jis palaikė ją, o Bleir tuo metu ramiai 
organizavo kambario tvarkymą. 

— Ne taip jau ir baisu, — kalbėjo Li, guosdamas mer- 
giną, kuri dabar pravirko. — Nusiramink, išgerk, — ir pada- 
vė vandens su dviem tabletėmis. 

Jis nepaleido merginos tol, kol ji atsipalaidavo ir už- 
snūdo, atsargiai paguldė ją į lovą ir atsigręžė į aukštą moterį, 
atnešusią Bleir lietpalčius: 

— Nuprauskite ją ir atveskite rytoj į ligoninę. Noriu su 
ja pasikalbėti. | 

Moteris tylėdama linktelėjo, žiūrėdama į Li didelėmis 
akimis, kuriose atsispindėjo pagarba. Ji atsigręžė į Bleir: 

— Brangioji, tikiuosi, vertinate šį Žmogų, tokių, kaip 
jis, mažai. Jis... — Li Žvilgsnis privertė ją nutilti. 

— Mums reikia eiti, — tarė jis ir nustebęs pažiūrėjo į 
lietpaltį, kurį vis dar vilkėjo, paskui į Bleir, stovinčią prie li- 
gonės lovos. 

— Sužinojau tai iš savo sesers, — atsakė ji į nebylų klau- 
simą ir netikėtai susijaudino, kaip Li įvertins jos pagalbą šio- 
je situacijoje. 

— Dažnai čia atvažiuoji? — paklausė ji Li, kai juodu 
leidosi laiptais. 

— Kartą per savaitę kuris nors gydytojas lankosi šiuose 
namuose dėl vienos ar kitos priežasties. Manau, kad atvažiuo- 
ju čia ne dažniau negu kiti. 

Kai jie priėjo prie ekipažo, Li stabtelėjo prieš Bleir, ir 
ji suprato, kad jis tuoj pat pasakys, kas ji tokia. 

— Labai dėkoju, kad važiavai su manimi pagal iškvieti- 
mą ir nereikėjo prieš tai kur nors tavęs nuvežti. Nė neįsivaiz- 
duoji, kaip man tai svarbu. 

Ji su palengvėjimu nusišypsojo: 

— Tu taip puikiai viską padarei — greitai ir atsargiai. 

Šyptelėjęs jis palietė jos plaukus prie smilkinio: 

— Vėl kalbi kaip Bleir, bet vis tiek ačiū už komplimentą. 

Medicinos mokykloje, kurioje mokėsi Bleir, dirbo dės- 
tytojas, kuris perspėjo jas, jog tikra jaunų gydytojų moterų 
nelaimė ta, kad jos stebėtinai greitai įsimyli geriausius chi- 
rurgus. Jis taip pat sakė, kad vos tik internė pamato, kaip toks 
chirurgas pašalina kiaušidės cistą, o tai labai sudėtinga ope- 
racija, tuoj pat pameta galvą. 

Tačiau tą akimirką Bleir galvojo, kad Li vienas iš gra- 
žiausių vyrų, kuriuos ji kada nors buvo mačiusi. Jis puikiai 
atliko visą procedūrą, bet dar labiau ją nustebino, kad pati 
nori bučinio kaip Bleir, o ne kaip Hiūston. 

Ji nusigręžė. 

Lianderis tuoj pat atitraukė rankas, ir įniršis jo akyse 
išgąsdino Bleir. Jis nusisuko, bet pykčiu dvelkė kiekvienas jo 
judesys. 
Akimirką Bleir puolė į paniką. Juk dabar ji — Hiūston, 
o ne Bleir ir, be abejo, turi pabučiuoti mylimąjį. 

Bleir griebė jį už rankos. Jis stabtelėjo ir sužiuro į ją. 
Li akys svaidė žaibus ir jai reikėjo daug drąsos, kad nesitrauk- 
tų. Bleir ryžtingai apkabino Li už kaklo ir prigludo lūpomis 
prie mylimojo lūpų. 

Jis stovėjo lyg suakmenėjęs, nejudėdamas, neatsakyda- 
mas į bučinį. 

Daktaras Lianderis Vestfildas, be abejo, gana išpaikin- 
tas vyriškis, šmėkštelėjo Bleir galvoje, jeigu šitaip griežtai bau- 
džia savo sužadėtinę, atsisakiusią jo bučinio. Kadangi jis ir 
pirmuosius mokymosi metus medicinos mokykloje. 

Bleir pasistiebė ir truputį aistringiau pakartojo bučinį. 

Ji buvo nepasirengusi Li reakcijai, iki šios akimirkos 
niekas jos neparengė. 

Li suėmė Bleir veidą delnais, pakreipė jos galvą į šoną 
ir įsisiurbė į lūpas taip aistringai, kad jai užgniaužė kvapą. 
Jos reakcija buvo panaši. Ji prisiglaudė prie Li visu kūnu ir 
dar stipriau apkabino, kai jis prakišo kelią tarp jos kojų ir 

liežuviu pravėrė jos lūpas. 

— Atleiskite, — pasigirdo kažkieno pašaipus balsas, bet 
tik po akimirkos Li atsiplėšė nuo merginos. 

Bleir stovėjo užsimerkusi ir patenkinta galvojo, kad už 
nugaros brikelė, antraip ji, ko gero, neišsilaikytų ant kojų. Ji 
kaip per miglą matė tą baisų vyriškį lošėją, kuris šaipėsi net 
kalbėdamas su Li, bet jai buvo vis tiek. Galbūt Hiūston repu- 
tacija pražuvo amžinai, bet dabar Bleir tai mažiausiai rūpėjo. 

— Pasirengusi? — išgirdo ji švelnų Li balsą prie pat au- 
sies, kai vyriškis nuėjo. Ji jautė Li kūno šilumą. 

— Kam? — sušnibždėjo ji atsimerkdama. 

— Hiūston, nebūtinai turime važiuoti į priėmimą, — 
pasakė Li. 

Bleir išsitiesė ir prisiminė, kas ji tokia, kur yra ir kad 
šalia sesers sužadėtinis. | 

— Ne, važiuojame, — droviai tarė ji, stengdamasi ne- 
sutikti jo žvilgsnio ir apsimesdama, kad nepastebi Li rankų 
ant savo liemens. Li laikė jas ilgiau, negu reikia sodinant į 
ekipažą. 

Įsitaisiusi ji įbedė akis į kelią. Štai kodėl Hiūston jį my- 
li, galvojo Bleir. O ji jaudinosi, kad jų santykiai labai šalti. 

Ji greitosiomis žvilgtelėjo į Li. Kai jis atsigręžė, jo ui 
švytėjo ir spinduliavo, jose atsispindėjo kvietimas. 

Ji vos vos šyptelėjo ir įsakė sau galvoti apie Alaną. Ala- 
nas! Alanas! 

Šiaip taip Bleir suėmė save į rankas, bet jos jausmai 
susijaukė ir ji nekreipė dėmesio, kad Li pervažiavo upę ir pa- 
suko į ramų Fentono parko kampelį. Prieš juos tyvuliavo Mid- 
naito ežeras. Li sustabdė ekipažą netoli orkestro estrados ir 
priėjo prie Bleir, kad padėtų jai išlipti. 

— Kodėl sustojome? 

— Negaliu atsikratyti karbolio kvapo, pagalvojau, kad 
šviežias oras mums pravers. 

Jis nusišypsojo ir kilstelėjo ją, išlaipindamas iš ekipa- 
žo. Bleir turėjo nusisukti, kitaip vėl būtų atsidūrusi jo glėbyje. 

— Šiandieną puikiai dirbai per iškvietimą. 

— Jau sakei, — atsakė jis, paleisdamas Bleir; paskui 
išsitraukė iš kišenės cigarą ir užsirūkė. — Kodėl šiandien va- 
Žiavai su manimi? Anksčiau niekada nevažiuodavai. 

Bleir įsitempė, karštligiškai svarstydama. 

— Tikriausiai todėl, kad labai jaudinausi dieną. Atro- 
dei labai įpykęs, — pasakė ji, vildamasi, kad žodžiai skamba 
įtikinamai. 

Jis palenkė galvą į šoną ir žiūrėjo į ją pro dūmų debesį 
ir mėnesieną: 

— Regis, anksčiau tavęs tai nejaudino. 

“Dieve, kur aš įklimpau“, — pagalvojo Bleir. Kodėl 
Hiūston neperspėjo, kad Li gali apie tai prabilti. 

— Ne, jaudino, — pasakė ji nusigręždama ir dėdama 
ranką ant estrados krašto. — Visada išgyvenu, kai skaudinu 
tave. Pasistengsiu daugiau taip nedaryti. 

Li tylėjo taip ilgai, kad ji atsigręžė ir pažvelgė į jį. Jis 
žiūrėjo tuo pačiu kviečiamu žvilgsniu. 

— Li, verti mane raudonuoti. Argi mums ne metas į pri- 
ėmimą? 

“Velniop Hiūston!"“ — pagalvojo ji. Ir vėl leidosi sesers 
įtraukiama į pinkles, kurios suteiks jai, Bleir, daugybę nema- 
lonumų. Ji tikėjosi, kad didžiulio namo apžiūrėjimas bent jau 
vertas tokios aukos. 

Li ranka lėtai palietė Bleir ranką. Ji pasitraukė ir atsi- 
rėmė nugara į medinę estradą. 

Li metė cigarą ir žengtelėjo prie Bleir. 

Vos šyptelėjusi jam, Bleir suėmė sijonus, užbėgo laip- 
teliais į estradą ir sustojo viduryje. 

— Mes rengdavome čia tokius šaunius koncertus, — 
pradėjo ji, traukdamasi atbula, nes Li ėjo artyn. — Vilkėjau 
rausvą ir baltą... 

Ji užsikirto — Li stovėjo priešais, o trauktis nebuvo kur. 
Jausdama jo kūno šilumą, Bleir žvilgtelėjo į Li, šis ištiesė jai 
rankas, ir mergina žengtelėjo artyn. 

Nebuvo jokios muzikos, išskyrus nakties garsus, bet 
Bleir galėjo tvirtai įsitikinusi pasakyti, kad pradėjo griežti 
smuikai, kai Li ėmė ją sukti estradoje. Sijonai permesti per 
ranką, akys užmerktos, ir ji šoka kaip sapne. O kai jis nesu- 
stodamas prisitraukė ją arčiau, priglaudė kojas prie jos kojų, 
Bleir atsidavė anksčiau niekada nepatirtiems jausmams. 

Atsidūrusi Li glėbyje, ji nesuvokė nei laiko, nei kad at- 
lieka sesers vaidmenį, nei kad vyras, su kuriuo tokia artima, 
svetimas jai. Neliko nei praeities, nei ateities, egzistavo tik ši 
akimirka. 

Kai Li ėmė bučiuoti jos kaklą, skruostą, smilkinį, Bleir 
prigludo prie jo, apsivijo rankomis kaklą, jos šokio judesiai 
sulėtėjo, pasidarė gundantys. 

— Sakei, kad gali būti kitokia, — sušnibždėjo jis, bet 
Bleir neišgirdo nė žodžio. — Na pabučiuok mane prieš va- 
žiuojant. 

Tik dalis žodžių pasiekė jos sąmonę. Bleir nenorėjo va- 
žiuoti, ji troško, kad tai nesibaigtų, ir kai Li dar kartą ją pa- 
bučiavo, jai vėl pakirto kojas. Li turėjo prilaikyti merginą. 

Jis pasitraukė, ir akimirką ji nejudėjo. Užsimerkusi, at- 
lošusi galvą. 

Kai Bleir pažvelgė į Li, jis šypsojosi, atrodė laimingas, 
anksčiau jo tokio Bleir nebuvo mačiusi. Ji taip pat nusišypsojo. 

— Mano džiaugsme, eime, — nusijuokė jis, vis dar ne- 
paleisdamas jos iš rankų. — Noriu parodyti tave pasauliui. 

Kai Li pasodino Bleir į ekipažą, jos smegenys vėl pra- 
dėjo veikti. Vakaras klostėsi ne taip, kaip ji manė. Bleir keti- 
no aiškintis, ar jos sesuo teka už tinkamo Žmogaus, bet, užuot 
moksliškai tyrinėjusi, ji pamesdavo galvą kiekvieną sykį, kai 
tik Li prisiliesdavo. 

— Neapsakomai juokinga. 

— Kas? — paklausė Li, sėdėdamas šalia. 

— Kad... man staiga labai pradėjo skaudėti galvą. Ge- 
riau grįžti namo. | 

— Leisk pažiūrėti. 

— Ne, — tarė Bleir, traukdamasi nuo jo. 

Jis paėmė ją už smakro ilgais, stipriais pirštais ir prisi- 
kišo prie Bleir veido. 

— Nematau jokių skausmo požymių, — sušnibždėjo Li, 
— nebent štai ši maža vena, — pridūrė jis, bučiuodamas jos 
smilkinį prie pat plaukų šaknų. — Na kaip, padėjo? 

— Prašau, — sušnibždėjo ji, mėgindama nusigręžti. — 
Prašau, nereikia. 

Po ilgų glamonių jis timptelėjo pavadį, ir jie išvažiavo 
iš parko. 

Bleir pridėjo ranką prie krūtinės, prie stipriai plakan- 
čios širdies. “Bent jau būsime tarp Žmonių“, — pagalvojo ji, 
o paskui Li nuveš ją namo, ir ji vėl galės būti savimi. Ir paliks 
tą pavojingą Žmogų ten, kur jo vieta — sesers rankose. 


Vėliau kažkas Bleir pasakojo, kad ji iš tikrųjų dalyvavo 
priėmime pas gubernatorių ir buvo jam pristatyta, kalbėjo la- 
bai rišliai, bet pati nieko neprisiminė. Atrodo, kad tas kelias 
valandas ji praleido Lianderio glėbyje, sukdamasi šokio sū- 
kuryje veidrodiniu parketo paviršiumi ir nematydama nieko, 
tik jo akis, vis giliau skęsdama jų žaliuose verpetuose. 

Ji prisiminė, kad keli žmonės sakė, jog niekada nebuvo 
matę jos tokios mielos, o Li — tokio laimingo. Pasipylė šim- 
tai klausimų apie vestuves, o Bleir nežinojo atsakymų, bet tai 
buvo visai nesvarbu, nes Li kiekvieną kartą vėl kviesdavo ją 
šokiui. 

Jeigu jie ir kalbėjosi, Bleir negalėjo prisiminti — apie 
ką. Ji galvojo tik apie Li rankas, akis ir apie jausmus, kuriuos 
jis žadino. 

Tik kai berniukas atnešė Li raštelį su skubiu iškvieti- 
mu, ji atsipeikėjo ir suprato, kad stebuklinga naktis baigėsi. 
Bleir pasijuto kaip Pelenė, kuri dabar turi atsiskaityti už nuo- 
stabią naktį. 

— Gali likti čia, o aš paprašysiu, kad kas nors parvežtų 
tave namo, — pasiūlė Li. — Arba važiuokime kartu. 

— Kartu, — tik tiek ir tepasakė ji, o Li nusivedė ją prie 
savo ekipažo, jau laukiančio jų. 

Juodu tylėdami važiavo ramiomis Čandlerio gatvėmis, 
ir Bleir suvokė, kad jos galvoje nėra nė vienos rišlios minties. 

Lianderis pasislinko arčiau, paėmė jos ranką į savąją, 
Bleir žvilgtelėjo į jį, jis nusišypsojo. Akimirką Bleir prisiminė 
seserį ir suvokė, kad būtent ji turėtų čia dalyvauti, kad visi 
šio vakaro įvykiai labai asmeniški ir negali būti pasakojami 
kitiems ir kad visos šypsenos bei bučiniai skiriami Hiūston, o 
Bleir neturi teisės kištis į jų meilę. Iki šio vakaro ji neįsivaizda- 
vo, koks stiprus dvynių tarpusavio ryšys, toks stiprus, kad jo 
dėka Bleir taip pat pajuto artumą ir net meilę tam vyriškiui. 

— Tau šilta? — paklausė Li. 

Ji linktelėjo. 

“Šilta, šalta, galva blaivi ir apsvaigusi", — pagalvojo ji. 

Li sustabdė ekipažą priešais namą, kurio Bleir anksčiau 
niekada nebuvo mačiusi. 

— Čia gyvena tavo pacientas? Maniau, kad mudu va- 
žiuojame į ligoninę. 

Li ištiesė jai rankas: 

— Man malonu galvoti, kad, būdama šalia manęs, ne- 
pažinai namo, kurį išsirinkome. 

Dar nespėjus Bleir nuslėpti siaubo, jis tęsė: 

— Pamaniau, kad galėtume aptarti vestuves. Mudu ma- 
žai kalbėjomės pastaruoju metu. 

— O kaipgi tavo pacientas? Galbūt mes... 

Jis pastatė Bleir ant Žemės. 

— Nėra jokio iškvietimo, nėra jokio paciento. Man rei- 
kėjo preteksto išeiti iš ten ir, matai, pasinaudojau savo profe- 
sija. Juk tu neprieštarauji? 

— Man tikrai metas namo. Jau vėlu, o mama gal ir ne- 
gula laukdama manęs. 

— O man regis, tavo motulė mėgsta pamiegoti ir gailė- 
siesi, jeigu ją pažadinsi. 

— Na taip, tiesa, bet atvykus Bleir ji pasikeitė. 

Matydama, kad Lianderis susirūpinęs-paniuro, ji nusi- 
šypsojo ir greitai pasakė, jog mielai pasikalbės apie vestuves. 
Bleir nuskubėjo paskui jį, tikėdamasi, kad jis per daug ne- 
klausinės. | 

Viduje buvo labai miela, moteriškumas derinosi su vy- 
riškumu. Bleir neabejojo, kad namo įranga rūpinosi Hiūston. 
Svetainėje židinyje degė ugnis, šildydama vėsų orą, būdingą 
šiai kalnų vietovei. O prieš židinį stovėjo Žemas staliukas su 
žvakėmis, keptu viščiuku, ikrais, austrėmis, šokoladiniais triu- 
feliais ir keturiais sidabriniais kibiriukais su prancūziško šam- 
pano buteliais, šaldomais ledo. Aplink stalą buvo išmėtytos 
minkštos pagalvėlės. 

Bleir žvilgtelėjo į Li, stovintį prieš židinį, paskui nukrei- 
pė žvilgsnį į vaišes, šampaną ir pagalvojo: “Įkliuvau į pinkles". 


5 skyrius 


Sugavusi Li žvilgsnį, Bleir pajuto, kad kūne neliko nė 
lašo kraujo. Visą savaitę ji praleido šalia šito Žmogaus ir ne- 
pastebėjo, kad jis turi nepaprastą galią moterims, ypač jai. 
Tikriausiai tai, kad jos su Hiūston dvynės, verčia ją šitaip 
reaguoti. Tiesiog Hiūston gudresnė ir jai pavyksta slėpti savo 
aistrą po išoriniu šaltumu. Niekas, net sesuo, negalėjo nutuok- 
ti, kokia ugnis slypi po ta didinga išore. Hiūston greičiausiai 
širdyje šaipėsi iš Bleir nuogąstavimų, kad atseit juodu su Li 
netinka vienas kitam. 

“Natūralu, — galvojo Bleir, — jeigu būčiau susižadėju- 
si su vyriškiu, kuris vos prisilietęs verčia mane virpėti, nema- 
nau, kad leisčiau kitai moteriai, net savo seseriai, pasilikti su 
juo dviese". 

Bet tuoj pat Bleir prisiminė, kad turi vyriškį, kurio kiek- 
vienas prisilietimas kelia virpulį. Na, ko gero, ne kiekvienas, 
bet jų pakanka, kad suprastų, jog myli jį. 

Vėl žvilgtelėjusi į Li, į jo viršutinės lūpos liniją, į lieps- 

nojančias akis, ji suvokė, kad, norėdama būti atvira, turi pri- 
sipažinti, jog nė vienas vyriškis niekada nežadino tokių pojū- 
čių, ir ji nė neįtarė, kad įmanoma tokia aistra. 

— Manau, man metas namo. Pamiršau kai ką padary- 
ti, — sumurmėjo Bleir. 

— Pavyzdžiui? — jis lėtai artėjo. 

— Nesiartink, — atsakė ji, sunkiai apversdama liežuvį. 

Li paėmė jos ranką. 

— Juk nebijai manęs? Eikš čionai ir sėskis. Niekada ne- 
su tavęs tokios matęs. Nesakau, kad man tai nepatinka, bet... 

"Bleir mėgino atsipalaiduoti ir prisiminti, kad ji — Hiūs- 
ton. Jeigu dabar papasakos apie pokštą, kurį juodvi su sese- 
rimi šiandien iškrėtė, Li įnirš... galbūt net taip, kad nutrauks 
sužadėtuves. Ji manė, kad jeigu pasiseks palaikyti pokalbį, jei- 
gu jie truputį užkąs ir išgers, tai ji galės priversti Li parvežti 
ją namo. Na tebūnie kas bus, kad tik tas vaikinas neliestų jos. 

Ji atsisėdo ant vienos pagalvės ir įsidėjo austrių. 

— Aš mažai pažįstu tave kaip daktarą Vestfildą, — tarė ji, 
nežiūrėdama į Li, bet išgirdo atkemšamo šampano butelio garsą. 

— Kiek pamenu, visai nepažįsti. Paragauk braškių, — 
atsakė jis, merkdamas uogas į šampaną ir dėdamas tiesiai jai 
į burną, nekreipdamas dėmesio į jos ištiestą ranką. 

Jis prikišo savo lūpas prie pat jos, bet Bleir paspringo 
uoga. Li padavė jai taurę, ir ji dėkodama išgėrė. Deja, tai buvo 
šampanas, ir ji tuoj pat pajuto, kaip gėrimas trenkė jai į galvą. 

— Visai? — paklausė ji, stengdamasi nuslopinti galvos 
svaigimą ir tą lengvą jausmą, užplūdusį ją. — Kaip baisiai 
skamba. 

— Paprastai taip ir būna. 

Jis paėmė Bleir rankas ir ėmė glostyti pirštų galiukus. 

— Kas tai? — paklausė ji, rodydama vazelę. 

— Ikrai. Sako, jie nepaprastai žadina aistrą. Nori pa- 
ragauti? 

— Ne, dėkui, — ji paėmė taurę, kurią Li vėl pripylė. 
Gerdama šampaną, Bleir paklausė: — Kaip tu diagnozuoji pe- 

ritonitą? 

Jis pasislinko arčiau, apmetęs ją hipnotizuojančiu 
žvilgsniu: 

— Pirmiausia reikia apžiūrėti pacientą, — jis padėjo 
ranką jai ant pilvo ir pradėjo glostyti lengvais apskritiminiais 
judesiais. — Apčiuopiu odą, šiltą, gyvą odą ir pereinu Žemyn. 

Bleir krūptelėjo ir išvertė savo taurę, šampanas nute- 
kėjo per stalą ir ant Li rankos. 

Jis juokdamasis pasitraukė: 

— Įmesiu malkų į ugnį. 

Bleir pastebėjo, kad jis atrodo patenkintas. 

— Tikrai manau, kad laikas važiuoti namo. Turbūt jau 
labai vėlu. 

— Tu nieko nevalgei, — jis atsisėdo šalia ant pagalvės. 

— Valgysiu, jeigu tu kalbėsi. Papasakok, kaip tapai gy- 
dytoju. Kas tave paskatino? 

Jis tylėjo, kraudamas į lėkštę maisto, paskui susimąstęs 
pažvelgė į ją. 

— Ką nors ne taip pasakiau? 

— Ne, anksčiau niekada manęs neklausei. 

Bleir norėjo sušukti, kad niekada rimtai su juo ir ne- 
kalbėjo. Ji nurijo didelį šampano gurkšnį, kad nuslėptų sutri- 
kimą, o Li tuo metu įdėjo jai viščiuko vyno padaže. 

— Norėjau gelbėti žmones. Ar Žinai, jog mano mama 
mirė ne todėl, kad gimdė keturiasdešimt penkerių metų, o dėl 
to, kad pribuvėja, atėjusi pas ją iš kitų gimdyvių, nenusimaz- 
gojo rankų? 

Bleir apmirė su šakute rankoje. 

— Ne, — tyliai tarė ji, — nežinojau. Tikriausiai Bleir 
tave įskaudino, kai paklausė apie aseptiką? 

Jis šypsodamasis atsigręžė į merginą: 

— Bleir visai manęs nejaudina. Dėkis dar austrių. 

Bleir nežinojo, ar džiaugtis, ar įsižeisti dėl jo pastabos, 
kad ji visai jam nerūpi. 

— Be abejo, tu ją įŽeidei. Ar žinai, kad ji tave laiko 

tokiu pat, kaip misteris Heitsas? 

Li nustebęs paklausė: 

— Kas per netikusi mintis? Kodėl tau neatsisėdus pa- 
togiau šalia manęs? 

Bleir ketino pasislinkti, dar nepagalvojusi, ką daro, bet 
susilaikė. Tikriausiai šampanas ją šitaip padrąsino. Bet tai ne- 
pateisina jos elgesio Riverio gatvėje, parke ir priėmime. 

— Ne, ačiū, — prabilo ji šaltai kaip Hiūston. — Man ir 
čia labai gera. O tu visada ketini dirbti ligoninėje? 

Atsidusęs jis vėl nukreipė žvilgsnį į ugnį. 

— Juk nebūtinai turėjai tapti gydytoju, kad padėtum žmo- 
nėms? — primygtinai tęsė ji. — Galėtum pastatyti ligoninę. 

— Turtinga senelio, palikusio man palikimą, dėka, ga- 
lėčiau. Bet norėjau ką nors daryti pats. Jeigu pavyktų rasti 
dar vieną tuo besidomintį gydytoją, atidaryčiau moterų klini- 
ką, daug tobulesnę negu ta apgailėtina, kuri veikia dabar. No- 
riu įkurti tikrą moterų gydymo įstaigą. Bet visi gydytojai 
tvirtina, kad ginekologija gydo tik tas moteris, kurių ligos eg- 
zistuoja jų liguistoje vaizduotėje. 

— O kaip Bleir? — paklausė ji suklusdama. 

— Bleir? Bet juk ji... — jis nutilo, sutikęs jos žvilgsnį. — 
Galbūt. Kai ji baigs mokslus. Nepradėkime vėl apie ją kalbė- 
ti. Eikš čionai. 

— Man tikrai metas namo... 

— Hiūston, — staiga sviedė jis, — ką, šitaip bus visa- 
da? Visada man atsakysi? — Jo balsas skambėjo piktai. — 
Jeigu susituoksime, tu ir tada šitaip elgsies? 

— Jeigu? — sušnibždėjo Bleir. — Jeigu susituoksime? 

Ką ji padarė? Gal jis galvoja atšaukti vestuves po vieno 
vakaro, praleisto su Bleir? Ar buvo Hiūston tokia drąsi su Li, 
kad jis palaikė jos elgesį šį vakarą nedovanotinai šaltu? 

— Mylimoji, nesiginčykime, — ir jis atvėrė jai savo glėbį. 

Bleir abejojo tik akimirką, prisiminusi Hiūston prašy- 
mą nesiginčyti su Li. Gal kai ji pabučiuos Li dar kelis kartus, 
jis bus patenkintas ir parveš ją namo. 


Ji pasislinko arčiau, leidosi apkabinama, prisiglaudė 
prie jo visu kūnu, o kai jis pradėjo bučiuoti, ji Viską pamiršo. 

Li apkabino ją taip tvirtai, lyg bijodamas, kad ji neiš- 
nyktų, o Bleir buvo absoliučiai tikra, kad tai pirmas ir pasku- 
tinis kartas jos gyvenime, kai šalia vyriškis, žadinantis tokius 
jausmus. Jis apžiojo jos lūpas nesibaigiančiu bučiniu ir nelei- 
do jai nė krustelėti, o ji tik dar labiau glaudėsi prie Li. 

Kai jo rankos ėmė slysti jos nugara ir vikrūs chirurgo 
pirštai pradėjo segioti suknelės sagutes, Bleir nė nemanė prie- 
šintis. Suknelė nuslinko, apnuogindama pečius. Li bučiavo 
juos, braukė ranka per švelnią odą. 

Po akimirkos suknelė gulėjo šalia jų. Dabar jų didėjan- 
čiai aistrai trukdė apatiniai Bleir rausvos šilkinės taftos sijo- 
nai. Ilgos Lianderio kojos prispaudė tankią medžiagą, jis 
maigė ir traukė ją nuo Bleir kūno. 

Oji negalėjo atsiplėšti nuo jo lūpų ir panėrė pirštus į jo 
ilgus plaukus, traukdama jų nepaprastą vyrišką kvapą. 

— Lianderi, — sušnibždėjo ji, kai jo lūpos nuslydo jos 
ranka, o rankos atsegė du paskutinius apatinius sijonus. At- 
lasas, tafta ir plonytis batistas apgaubė juos kartu su šiluma, 
sklindančia iš židinio. 

Jo rankos, regis, spėjo visur: glostė, glamonėjo, nuren- 
ginėjo drabužius be galo atsargiai ir kantriai, vis labiau ap- 
nuogindamos ją. 

Kai.Li jau traukė jos šilkines kojines, kartu bučiuoda- 
mas ausies spenelį, ji suvokė, kad jis vis dar apsirengęs, ir 
ėmė traukti nuo jo drabužius. 

Su savo drabužiais jis nebuvo toks atsargus, priešingai, 
traukė juos su jėga, rizikuodamas visai suplėšyti. 

Medicinos mokykloje Bleir buvo mačiusi daug nuogų 
vyrų, o vieną sykį išvydo Alaną be marškinių, bet niekada ša- 
lia nejautė karšto, gyvybingo vyro su tamsia, įdegusia oda. Ir 
niekada niekas nesiartino prie jos su šitokiomis liepsnojan- 
čiomis akimis, kaip Li dabar. Ji truputį pasitraukė atbula, kai 
jis palinko, norėdamas vėl ją apkabinti. 

Jo akyse pasirodė perspėjimas, bet Bleir nepastebėjo. 
Visa, ką ji matė — tai Li: jo odą, nuostabią odą ant raume- 
ningų pečių, plokščio pilvo. Ji susidomėjusi apžiūrinėjo Li, 
smalsiai nustatinėdama skirtumą tarp gyvo vyriškio ir miru- 
sio — nes iki šios dienos tik pastaruosius buvo mačiusi visai 
nuogus. 

— Atlaikiau apžiūrą? — paklausė jis prikimusiu balsu. 

Bleir neatsakė, o prisitraukė jį, vėl liesdama odą, nuo 
kurios sklido tokia maloni šiluma. 

Li negaišo laiko, nurenginėdamas paskutinius jos dra- 
bužius, atrišinėdamas kojaraiščius ir atseginėdamas batelius. 
Jis tai darė labai švelniai. Kai Bleir buvo visai nuoga, ji pajuto, 
kad jos aistra tuojau prasiverš. Su pasitenkinimo atodūsiu Bleir 
prigludo prie jo, įkišo koją tarp jo kojų, kad būtų kuo arčiau. 

Vienas Li judesys, ir ji atsidūrė ant jo. Li bučiavo ją, 
glostė nugarą, kojas, sėdmenis, jo rankos glamonėdamos sly- 
do visu jos kūnu. 

Jis neatitraukė lūpų nuo jos lūpų, kai apvertė ją ant nu- 
garos ir atsargiai praskėtė jos kojas savosiomis. 

Teoriškai Bleir Žinojo, kad Žmonės dauginasi. Medici- 
nos koledže vykdavo specialios paskaitos netekėjusioms mo- 
terims, bet nė vienas dėstytojas nė neužsiminė apie aistrą, 
kurią Žadino šis aktas. Ji negalėjo nė įsivaizduoti, ką jaučia 
moteris, kad tai ne tik veiksmai, norint pastoti, o meilės ir 
aistros aktas. 

Ji buvo pasirengusi priimti Li, bet jai vis tiek skaudėjo, 
ir Bleir skausmingai atsiduso. Jis akimirką stabtelėjo, degin- 
damas jos kaklą karštu alsavimu ir laukdamas ženklo. 

Bleir atsitokėjo po pirmos skausmo bangos ir pradėjo 
lėtai judinti klubus, padėjusi rankas jam ant nugaros ir brauk- 
dama jomis žemyn iki klubų. Vien trūkčiojantis Li alsavimas 
išdavė, kaip jis tvardosi, kad nesuteiktų jai skausmo. Ir tik 
tada, kai ji pati ėmė judėti, jis negalėjo valdytis. 

Li judesiai buvo lėti ir švelnūs, skausmas išnyko, ir Bleir, 
iš pradžių nevikriai, judėjo kartu su Li. Po kelių akimirkų aist- 

ra vėl sustiprėjo. Jie raitėsi, rangėsi, liejosi į visumą, stengėsi 
būti dar arčiau ir pagaliau — abipusė palaima. 

Bleir laikė Li, lyg bijodama paleisti. Jų kūnai sulipo, 
net oda susiliejo į visumą. | 

— Aš myliu tave, — sušnibždėjo jai į ausį Li. — Nesu 
tikras, ar mylėjau anksčiau. Nežinau, ar pažinojau tave iki šios 
nakties. Manau, kad aš ir tu pasikeitėme nuo vakar, bet aš tik- 
rai žinau, Hiūston, kad myliu tave ir niekada nieko nemylėjau. 

Pirmą akimirką Bleir negalėjo suprasti, kodėl vyriškis, 
kurį ji laiko apkabinusi, vadina ją sesers vardu. 

Tuoj pat ji viską prisiminė ir pasibaisėjusi ėmė trauktis 
nuo Li. 

— Man metas namo, — tarė ji, ir balsas išdavė visus jos 
jausmus. 

— Hiūston, — pasakė Li, — tai ne pasaulio pabaiga. Mu- 
du po dviejų savaičių susituoksime ir leisime kartu visas naktis. 

— Paleisk mane! Man reikia namo. 

Li ilgai žiūrėjo į ją, lyg svarstydamas, pykti ar ne, bet 
paskui nusišypsojo: 

— Mylimoji, būk drovi, jeigu nori. Leisk, padėsiu tau. 

Bleir negalėjo net žiūrėti į jį. Tai buvo nuostabiausios 
jos gyvenimo akimirkos, bet iš tikrųjų jai nepriklausė. Ji ap- 
gavo seserį, apgavo Žmogų, už kurio rengėsi tekėti, melavo 
tam Žmogui, kuris... kuris... 

Pro nuleistas blakstienas Bleir žvilgtelėjo į Li, padedantį 
suveržti jai korsetą. Jei nebus atsargi, vėl atsidurs jo glėbyje 
ir jam pasiūlius sės kartu į artimiausią traukinį, pamiršusi vi- 
sus įsipareigojimus kitiems Žmonėms. 

— "Tu tikras šios srities Žinovas, — sviedė ji. 

Li, tą minutę laikantis apatinį taftos sijoną, kad Bleir 
būtų patogiau žengti, šyptelėjo: | 

— Ko gero, taip. Ar padėti užrišti kojaraiščius? 

Ištraukusi iš jo rankų kojines, Bleir atsisėdo ant kėdės 
1r ėmė mautis jas, stengdamasi parodyti Li kuo daugiau abe- 
jingumo. Ką gi ji padarė? Hiūston pradės jos nekęsti. Ir ką 

pasakys Li, pamatęs, kad jo sužadėtinė nekalta? O kaip rea- 
"guos Alanas, kai sužinos? Kaip ji jam paaiškins? Ar kas nors 
patikės, kad ji savęs nejautė nuo pirmojo Li prisilietimo? Gal 
visa, ką apie ją kalba Dunkanas Heitsas, — tiesa? 

— Hiūston, — tarė Li, atsiklaupdamas prieš ją, — at- 
rodai taip, lyg tuoj pat ketintum pravirkti. — Jis paėmė jos 
rankas į savąsias: — Mieloji, pažvelk į mane. Žinau, buvai 
susijaudinusi, Žinau, kad norėjai likti nekalta iki vestuvių, bet 
tai, kas įvyko šiandien, tik mūsų abiejų reikalas, o visa kita — 
nesvarbu. Labai greitai tapsiu tavo vyru, ir galėsime mėgau- 
tis vienas kitu kiek norėsime. O jeigu tave jaudina šio įvykio 
moralė, tai kaip gydytojas galiu pasakyti, kad dauguma mote- 
rų prieš vestuves intymiai praleisdavo kurį laiką su tais, ku- 
riuos mylėdavo. 

Jis tik pablogino padėtį. Jos mylimas vyras buvo visai 
ne tas, su kuriuo ji ką tik mylėjosi, ir ne tas, už kurio ketino 
tekėti, atėmė nekaltybę. 

Ji pakilo. 

— Prašau nuvežti mane namo, — tarė ji, ir Lianderis 
pakluso. | 


6 skyrius 


— Labas rytas, — neįprastai džiaugsmingai Lianderis 
pasisveikino su pusryčiaujančiu tėvu ir seserimi. 

Nina, labai miela dvidešimt vienerių metų mergina, ne- 
prinešė kavos puodelio prie lūpų. 

— Vadinasi, tai, ką girdėjau, tiesa, — prabilo ji. 

Li įsidėjo į lėkštę daug maisto. 

— Sara Oukli pirmoji paskambino man šį rytą ir prane- 
šė, kad vakar per priėmimą negalėjote atitraukti vienas nuo 
kito akių... arba rankų. Ji sakė, kad niekada nematė šitaip įsi- 
mylėjusių Žmonių. 

— Dabar pamatė? — paklausė Li. — O kas čia neįpras- 

ta? Aš pasipiršau nuostabiai ledi. 

— Tačiau kurį laiką atrodei taip, lyg ketintum pabėgti 
nuo savo gražuolės sužadėtinės. 

Li nusišypsojo seseriai: 

— Sesute, kai paaugsi, gal sužinosi truputį daugiau apie 
paukščius ir bites. 

Sėsdamas prieš ją, jis pasilenkė per stalą ir pabučiavo 
seserį į kaktą. į 

Nina vos nepaspringo kąsniu. | 

— Taip ir žinojau, — tarė ji, žiūrėdama į tėvą. — Li 
arba išsikraustė iš proto, arba įsimylėjo. 

Ridas atsilošė krėsle ir labai susidomėjęs stebėjo sū- 
nų. Jo nuogąstavimai pasitvirtino, kai Li žvilgtelėjo į tėvą ir 
mirktelėjo. 

— Tėti, tu iš tiesų daug žinai apie moteris, — šyptelėjo 
Li, ir Ridas nusikvatojo. 

— Nemanau, kad norėčiau žinoti, apie ką judu šneka- 
tės, — perdėtai mandagiai tarė Nina ir pakilo eiti. — Ko ge- 
ro, paskambinsiu Hiūston ir pareikšiu užuojautą. 

— Pasakyk, kad užsuksiu pas ją vienuoliktą, — paprašė 
Li pilna burna. — Ir pasiimsiu pintinę piknikui. 

Ridas sėdėjo, užsirūkęs pypkę, nors rytais retai rūky- 
davo, ir žiūrėjo į sūnų. Paprastai Lianderis valgydavo nesku- 
bėdamas, bet šiandieną rijo maistą kaip vilkas, tarytum rytoj 
jau negaus valgyti. Atrodo, jis visiškai užsimiršo, pasitraukė į 
laimės ir džiugių planų pasaulį. 

— Galvojau apie tą moterų ligoninę, — tarė Li, kąsda- 
mas dviejų colių storumo sausainį. — Iš tikrųjų Hiūston pa- 
kišo man tą mintį. Ko gero, laikas galvoti apie statybos pradžią 
arba gal nupirkti tą mūrinį sandėlį Arčer aveniu. Įdėję pinigų 
ir darbo, gausime, ką norime. 

— Hiūston pasiūlė? — paklausė Ridas. 

— Ne visai, bet ji padėjo. Turiu lėkti į ligoninę, o pas- 
kui susitinku su Hiūston. Iki pasimatymo, — jis griebė obuolį 
ir jau tarpduryje atsigręžė ir pažvelgė į tėvą: — Dėkoju, tėti, — 

pasakė jis kaip vaikystėje, bet tą rytą Ridas prisiminė save 
tokio amžiaus, jis buvo toks pat, kol vedė. 

Būdamas ligoninėje, Li visą laiką švilpavo, ir jo gera 
nuotaika pasirodė užkrečiama. Labai greitai visas personalas 
šypsojosi ir vos nepamiršo savo pareigų. Jaunutė prostitutė, 
mėginusi išvakarėse nusižudyti, netikėtai išpešė naudos ge- 
ros Li nuotaikos dėka. Jis kalbėjo su ja apie gyvenimo 
džiaugsmą, o paskui pasiūlė slaugės vietą moterų klinikoje, 
pažadėjęs nepamiršti jos ir padėti jai ateityje. 

Be dešimties minučių vienuoliktą jis įšoko į savo ekipa- 
žą ir nuvažiavo į centrą pintinės, kurią paruošė kavinės šei- 
mininkė mis Emili. | 

— Vadinasi, tiesa, — tarė mis Emili šypsodamasi, ir nuo 
šypsenos jos baltai rausvą veidą aptraukė smulkių raukšlelių 
tinklelis. — Nina visą rytą kalbėjo apie savo brolį, susirgusį iš 
meilės. 

— Be abejo, mano sesuo labai daug plepa, — tarė Li 
šypsodamasis. — Nežinau, kas neįprasta, kad esu laimingas, 
nes vedu nuostabiausią merginą pasaulyje. Man metas, — bai- 
gė jis, išbėgdamas iš kavinės. 

Jis atidavė savo arklį ir brikelę Heitso arklininko Vilio 
globai, užlėkė laiptais, šokinėdamas per dvi pakopėles, ir pa- 
kėlė ranką, norėdamas pasibelsti. 

— Gali įeiti, — išgirdo balsą iš atokaus verandos kam- 
po. — Jie tavęs laukia. 

Lianderis žvilgtelėjo į tą kampą ir pamatė Bleir. Ji sto- 
vėjo nusigręžusi, bet jis pastebėjo, kad ji kaip nesava ir jos 
veidas pasikeitęs. Žengtelėjo prie jos. 

— Kas nors atsitiko? Hiūston viskas gerai? 

— Ji sveika! — atkirto Bleir pakildama. 

Li sugavo ją už rankos: 

— Sėskis, noriu žvilgtelėti į tave. Prastai atrodai. 

— Palik mane ramybėje! — kūkčiodama sušuko ji. — Ir 
neliesk manęs. 

Ji atšoko nuo jo, nubėgo laiptais žemyn ir dingo už namo. 

Li liko stovėti išsižiojęs iš nuostabos. Tą akimirką pasi- 
rodė Hiūston, maudamasi baltas nėrinių pirštines. 

— Čia Bleir šaukė? Ką, jūs ir vėl susiginčijote? — pa- 
klausė ji. 

Li atsigręžė į ją su palaiminga ir džiugia veido išraiška, 
jo Žvilgsnis apglėbė Hiūston — nuo galvos iki kojų, lyg būtų 
norėjęs ją visą praryti. 

— Tai buvo Bleir, — atsakė jis. 

— Gerai, — tarė Hiūston. — Tikiuosi, apžiūrėsi ją. Ji 
tokia ištisą dieną. Nežinau, kodėl, bet, man regis, ji visą laiką 
verkė. Maniau, gal tau pavyks sužinoti priežastį. Su manim ji 
nenorėjo kalbėti. 

— Gerai, apžiūrėsiu ją, — tarė Li, padėdamas jai sėsti į 
ekipažą, ir kai tik palietė ją, jau negalėjo atsitraukti irtoliau 
laikė apglėbęs per liemenį. 

— Li! Žmonės žiūri. 

— Taip, Žinoma, — šyptelėjo Li, — bet mes greitai iš- 
taisysime padėtį. 

Pakeliui jis neleido sau kalbėti, tik retkarčiais Žvilgčio- 
j0į Hiūston, pastebėjęs, kad ji kaip visada atsisėdo į tolimiau- 
sią ekipažo kampą. Jis negalėjo sulaikyti šypsenos, pagalvojęs, 
kad ši manieringa jauna moteris — ta pati, kuri nesipriešino 
jam praėjusią naktį. 

Jis beveik nemiegojo, gulėjo atmerktomis akimis, per- 
kratydamas atmintyje kiekvieną minutę, praleistą su Hiūston. 
Ir esmė buvo ne seksas, jis turėjo moterų ir anksčiau, bet jos 
elgesys, jų santykiai, kurie ir privertė jį patirti nuostabias aki- 
mirkas. Jis pasijuto labai stiprus, pasirengęs kiekvienam žyg- 
darbiui. 

Jis pasuko į nuošalų kampelį, kurį aptiko sykį grįžda- 
mas iš Žmogaus, sulaužiusio koją. Li pasislėpė ten nuo jį už- 
klupusios audros. Tai buvo atkampi vietelė tarp didžiulių uolų, 
apsupta aukštų medžių, tarp akmenų čiurleno skaidrus upe- 
liukas. Jis niekada nieko nebuvo čionai atvežęs. 

Li sustabdė ekipažą, nušoko ant žemės, pririšo arklį ir 

priėjo padėti Hiūston. Pakėlė ją, laikydamas už liemens, pa- 
statė ant Žemės, paskui prisitraukė ir apkabino taip, kad ji 
negalėjo nė kvėptelėti. 

— Šiąnakt galvojau tik apie tave, — tarė jis. — Jaučiau 
tavo plaukų kvapą ant savo drabužių, mano lūpos jautė tavų- 
jų skonį, galėjau... 

Hiūston atšlijo nuo jo. 

— Ką? — pralemeno ji. 

Jis palietė jos plaukų sruogas prie smilkinių: 

— Nesidrovėk manęs šiandieną. Hiūston, įrodei, kad 
gali būti kitokia, todėl nereikia vėl vaizduoti ledinės prince- 
sės. Dabar žinau, kokia esi iš tikrųjų, ir galiu pasakyti, kad 
būsiu laimingas, daugiau nematydamas tos šaltos moters. O 
dabar eikš čionai ir pabučiuok kaip vakar. 

Hiūston galutinai ištrūko iš Li rankų. 

— Sakai, kad vakar buvau ne tokia kaip visada? Kad 
buvau... geresnė? 

Šypsodamasis jis ėjo artyn. | 

— Žinai, kad taip. Niekada tavęs tokios nebuvau ma- 
tęs. Nežinojau, kad gali tokia būti. Gal ir juoksies, bet pradė- 
jau tikėti, kad tau svetima tikroji aistra, kad po tavo santūria 
išvaizda slypi ledinė širdis. Bet jeigu turi tokią seserį kaip 
Bleir, kuri užsidega dėl menkiausio mažmožio, tikriausiai ir 
tavo ledus įmanoma ištirpdyti. 

Jis paėmė Hiūston už riešo ir prisitraukė prie savęs, ne- 
kreipdamas dėmesio į jos priešinimąsi. Jis nepastebėjo, kadji 
stengiasi nusigręžti, kai jis mėgino ją pabučiuoti. 

Jos lūpos neatsakė į bučinį, o kietai ir šaltai susičiaupė. 
Iš pradžių Li linksmino jos santūrumas ir gebėjimas taip vy- 
kusiai tvardytis, bet kai Hiūston neatsiliepė į ilgą bučinį, Li 
staiga atšlijo nuo merginos. 

— Tavo Žaidimas per toli nuėjo, — tarė jis. — Juk ne- 
gali vieną akimirką būti pašėliškai aistringa, o kitą — šalta. 
Tu ką, susidvejinai? 

Hiūston akių išraiška privertė jį suabejoti. Be abejo, jis 


56 


neteisus. Li pasitraukė. | 

— Hiūston, juk tai neįmanoma, ar ne? — paklausė 
jis. — Pasakyk, kad aš klystu. Vienas žmogus — ne du, tiesa? 

Hiūston nejudėjo ir sukrėsta žiūrėjo į jį. 

Li pasitraukė nuo jos ir sunkiai atsisėdo ant akmens. 

— Jūs su seserimi vakar pasikeitėte vietomis? — tyliai 
paklausė jis. — Aš praleidau laiką su Bleir, o ne su tavimi? 

Jis vos išgirdo, kai ji sušnibždėjo: “ 

— Taip. 

— Turėjau iš karto suprasti: ji taip meistriškai veikė, 
kai nuvykome pas merginą, mėginusią nusižudyti, ir nepaži- 
no namo, kurį jai... tau nupirkau. Manau, nenorėjau suprasti. 
Vos tik ji pasakė, kad važiuoja kartu su manimi pagal iškvie- 
timą padėti, man pasidarė iki kvailumo gera, ir nieko jos ne- 
klausinėjau. Turėjau suprasti, kai pabučiavau ją... Velniai 
griebtų jus abi! Tai šaipėtės, pavertusios mane kvailiu! 

— Li, — sušneko Hiūston, imdama jį už rankos. 

Jis piktai sužiuro į ją: 

— Geriau patylėtum. Nežinau, kas privertė jus iškrėsti 
šį bjaurų pokštą, bet noriu pasakyti, kad nepageidauju būti 
panašių išsišokimų objektas. Na, o dabar, kai jūs su seserimi 
pakankamai prisišaipėte iš manęs, turiu nuspręsti, ką daryti 
su vakardiena. 

Jis įstūmė ją į ekipažą, pliaukštelėjo botagu virš arklių 
galvų, ir jie nurūko atgal į miestą. Prie Čandlerhauso jis neiš- 
lipo, palikęs Hiūston savarankiškai lipti iš ekipažo pasikai- 
šius kilometrinius sijonus. Verandoje stovėjo Bleir paraudusiu, 
užtinusiu nuo ašarų veidu. Lianderis piktai ir su neapykanta 
pažvelgė į ją, paragino arklius ir nuvažiavo. 

Jis akimirką sustojo prieš tėvo namus, užšoko ant stam- 
baus keršo eržilo ir pašėlusiu greičiu nušuoliavo į kalnus. Li 
nežinojo, kur dingti, bet jautė, kad turi pabūti vienas. 

Jis jojo vis aukštyn, kol arklys pajėgė šuoliuoti, paskui 
nušoko ir nusivedė jį dar aukščiau, per uolas, kaktusų sąžaly- 
nus, per nedidelę pamiškę. Pakilęs į kalno viršūnę, jis nusiė- 

mė nuo balno šautuvą ir, laikydamas prie klubo, iššovė į orą. 

Kai nutilo išgąsdintų paukščių balsai ir išsisklaidė šūvių dū- 

mai, jis sušuko iš visų plaučių, išliedamas nusivylimą ir įniršį: 
— Bleir, velniai tave griebtų! Velniai tave griebtų! 


Saulė leidosi, kai Ridas Vestfildas įėjo į biblioteką. Siek- 
damas jungiklio, pastebėjo sūnaus cigaro dūmus. 

— Li? — paklausė jis, spausdamas jungiklį. — Tau 
skambino iš ligoninės. 

Lianderis nepakėlė akių. 

— Jie ką nors rado? 

Ridas įdėmiai pažvelgė į sūnų. 

— Taip, rado. O kas atsitiko tam žmogui, kuris išėjo iš 
čia rytą? Hiūston gailisi dėl to, kas atsitiko praėjusią naktį? 
Moterims taip būna. Tavo motina... 

Li paniuręs sužiuro į tėvą. 

— Nevark su patarimais dėl moterų. Bijau, daugiau ne- 
ištversiu. 

Ridas atsisėdo. 

— Pasakyk, kas atsitiko. 

Li nukratė pelenus. 

— Bijau, kad po kelių minučių prasidės pragaras. Va- 
kar, — jis stabtelėjo ir giliai įkvėpė, kad nurimtų, — dvynės 
Čandler nutarė pajuokauti. Jos pamanė, kad bus labai įdomu 
susikeisti vietomis ir pažiūrėti, ar galės apmauti vargšą, kvai- 
14 Lianderį. Ir joms tai puikiai pavyko. 

Jis užgesino cigarą peleninėje, atsistojo ir priėjo prie 
lango. | 

— Mane meistriškai apmulkino. Ir ne todėl, kad Bleir 
puikiai apsimetinėjo. Iš tikrųjų ji padarė truputį daugiau, ne- 
gu apsivilko Hiūston suknelę. Bleir padėjo man pas ligonę be 
jokių nurodymų; ji domėjosi mano gyvenimu, o Hiūston tai 
mažai rūpėjo; Bleir klausinėjo manęs apie svajones ir ateities 
planus. Kitaip tariant, ji pasirodė esanti ideali moteris, apie 
kurią svajoja kiekvienas vyriškis. 

Jis atsigręžė ir pažvelgė į tėvą. 

— O darji buvo nuostabi meilužė. Manau, kad kiekvie- 
no vyro savimeilę glosto noras turėti moterį, kuri negali jam 
atsispirti. Jam patinka galvoti, kad gali įtikinti ją kuo nori. 
Visos moterys, kurias iki šiol pažinojau, domėjosi tik mano 
banko sąskaita. Turėjau moterų, kurios liaudavosi manimi do- 
mėtis, vos tik sužinojusios, kad aš — kuklus, mažai apmoka- 
mas gydytojas, bet kai sužinodavo, kad mano motina iš 
Kendišų šeimos, jų akys suliepsnodavo. O Bleir ne tokia. Ji... 

Jo balsas nutrūko, ir jis vėl atsigręžė į tėvą: 

— Hiūston nedomina tavo pinigai, — pasakė Ridas. — 
Ir niekada nedomino. 

— Kas žino, ko Hiūston nori iš gyvenimo? Praleidau ša- 
lia jos kelis mėnesius ir nieko apie ją nežinau. Man ji — šalta 
moteris, kuri tik stengiasi gražiai atrodyti. O Bleir — gyva! 

Jis ištarė pastaruosius žodžius taip aistringai, kad Ri- 
das surimtėjo: 

— Man tai nelabai patinka. Hiūston — toji mergina, 
kurią rengiesi vesti. Bleir šiuolaikinė mergina, ir vakarykštis 
įvykis gėdingas, bet stengiausi perspėti tave, tokioje situaci- 
joje galima patekti į keblią padėtį. Esu tikras, kad Hiūston 
supyks, bet.jeigu tu pakankamai apgailestausi ir nusiųsi jai 
daug gėlių, be abejo, ji atleis. 

Li sužiuro į tėvą: 

— O kaipgi Bleir? Ji atleis man? 

Ridas priėjo prie didelio riešutmedžio rašomojo stalo 
ir ištraukė iš dėžutės pypkę. 

— Jeigu ji iš tų merginų, kurios gali permiegoti su se- 
sers sužadėtiniu, patikėk, ji jau žino, kaip išsikapstyti iš tokių 
situacijų. 

— Ir ką nori tuo pasakyti? 

— Būtent tai, ką pasakiau. Pastaraisiais metais ji gyve- 
no rytuose, vaikščiojo į mokyklą kartu su berniukais, mokėsi 
to, ko jai visai nepriklauso žinoti, ir stengėsi būti panaši į vyrą. 
Tokios kaip ji moka išsisukti iš vienkartinio nakties nuotykio. 

Lianderiui prireikė kelių minučių, kad suvaldytų jausmus. 

— Pasistengsiu pamiršti tavo žodžius, bet noriu, kad Ži- 
notum, jeigu kada nors pasakysi ką nors panašaus, išeisiu iš 
šių namų ir niekada negrįšiu. Tai ne tavo reikalas, bet praėju- 
sią naktį Bleir prarado nekaltybę. Ir po dviejų savaičių keti- 
nu priversti ją tapti mano Žmona. 

Ridas buvo taip nustebęs, kad stovėjo Žiopčiodamas 
kaip Žuvis, išmesta į krantą. 

Li atsisėdo ir užsirūkė kitą cigarą. 

— Geriau papasakosiu tau viską apie praėjusį vakarą. 
Kaip sakiau, vakar dvynės dėl kažkokios priežasties nutarė 
susikeisti vietomis, ir į priėmimą važiavau su Bleir. Nuspren- 
džiau pamėginti suvilioti ją, o jeigu nepasisektų, nutraukčiau 
sužadėtuves. Maniau, kad taip ir bus, nes buvau tikras, kad nie- 
kas, juo labiau aš, nepajėgs ištirpdyti Hiūston kaustančio ledo. 

Jis atidėjo cigarą ir vos vos šyptelėjo, prisiminęs pra- 
ėjusią naktį. 

— Po kelių minučių, praleistų su ja, jaučiau tokį pasi- 
tenkinimą, kad man nė nešovė į galvą paklausti Bleir, kodėl ji 
taip pasikeitė. Paskui buvau skubiai iškviestas į Riverio gatvę, 
ir ji važiavo kartu: Hiūston prašytų nuvežti ją pas pažįstamus. 
Mudu nuvažiavome į priėmimą, o paskui į mūsų namą. Ap- 
skritai šis vakaras buvo maloniausias mano gyvenime. 

— Ir dabar manai, kad turi ją vesti, — nelinksmai baigė 
Ridas. — Gal truputį palūkėsi? Tu vos ją pažįsti. Vedybos — 
visam laikui. Turėsi praleisti su šia moterimi visą gyvenimą ir 
pažinties, trukusios vieną naktį, nepakanka. Kad ji tokia guvi 
lovoje, visai nereiškia... 

Jis užsįkirto nuo Li žvilgsnio. 

— Na gerai, — tęsė Ridas. — Taigi tu prašai tos jaunos 
ledi rankos. O kaip Hiūston? Paprasčiausiai ją paliksi? Žinai, 
kad moterys labai sunkiai išgyvena tokius dalykus. 

— Kadangi jos pradėjo, nesijaučiu labai kaltas. Dvynės 
turėjo pagalvoti apie pasekmes. 

— Kažin ar seserys galėjo numatyti, kad būtent tą naktį 

spręsi savo likimą. Kodėl negalėtum mėnesį ar mažiau palauk- 
ti prieš pasipiršdamas Bleir? Abu turėsite laiko pagalvoti, ką 
darote. | 

— Jau per vėlu. Be to, nemanau, kad Bleir tekės už manęs. 

— Ne...? — pradėjo Ridas. — Jeigu ji praleido su tavi- 
mi naktį, kodėl negali ištekėti už tavęs? 

Nors tėvo balsas skambėjo piktai, Li nusišypsojo. 

— Nesu tikras, kad patinku jai. Ji mano, kad aš toks 
pat Žiauruolis kaip Heitsas ir, atvirai kalbant, man regis, kai 
jai pasipiršiu, Bleir nusijuoks man tiesiai į veidą. 

Ridas beviltiškai skėstelėjo rankomis. 

— Nieko nesuprantu. 

Tą akimirką laukujės durys atsilapojo, ir namuose pa- 
sigirdo riksmai. 

— Be abejo, tai įniršęs misteris Dunkanas Heitsas. Prieš 
valandą aplankiau jį alaus darykloje ir prisipažinau, kad at- 
ėmiau jo podukros nekaltybę ir, norėdamas ištaisyti klaidą, 
vesiu aikštingąją merginą. Jis atsives Bleir, ir mes keturiese 
aptarsime susidariusią situaciją. Tėti, nežiūrėk taip rūškanai. 
Ketinu gauti ją bet kokiomis priemonėmis. 


7 skyrius 


— Neturiu nė mažiausio noro už jo tekėti, — dvidešim- 
tąjį sykį kartojo Bleir. 

— Tu praradai garbę, — karščiavosi Dunkanas. — Būsi 
niekam nereikalinga. | 

Bleir iš visų jėgų stengėsi atrodyti rami, kad nuslėptų 
vidinį drebulį. Tris valandas Heitsas šaukė, mėgindamas ją 
įgąsdinti. Ji galvojo apie ramų dėdę Henrį, apie tai, kad jis 
žiūrėtų į šį įvykį su humoru, jie atsisėstų ir pasikalbėtų kaip 
du suaugę Žmonės. Bet tik ne su Heitsu. Jį kankino viena min- 
tis — kad ji prarado nekaltybę ir nusipelnė būti atiduota šu- 
nims... arba Lianderiui, o tai, jos giliu įsitikinimu, buvo tas pat. 

— Ar galiu paklausti, kodėl jūs nenorite tekėti už ma- 
no sūnaus? — paklausė Ridas Vestfildas. 

Bleir jautė to žmogaus priešiškumą, deginantį kaip kait- 
ra dykumoje. 

— Jau sakiau, kad esu priimta interne į svarbiausią Pen- 
silvanijos ligoninę ir daviau sutikimą. Be to, aš nemyliu jūsų 
sūnaus. Jis susižadėjęs su mano seserimi, ir po jų vestuvių aš 
kuo greičiau grįšiu į Pensilvaniją. Ir daugiau niekas niekada 
nematys manęs šiame mieste. Nežinau, kaip aiškiau pasakyti. 

— Tu pražudei sesers gyvenimą! — sugriaudėjo Heit- 
sas. — Manai, ji galės po viso to tapti jo žmona? 

— Jūs darote užuominą, kad Lianderis... m-m-m.., jūsų 
žodžiais tariant, užtraukė nešlovę po vakarykštės nakties? 

Dunkanas paraudo. | 

— Nurimkite, Dunkanai, — tarė Ridas. — Bleir, turi būti 
kokia nors išeitis. Esu tikras, kad ką nors jaučiate mano sūnui. 

Bleir sužiuro į Li, stovintį kambario gilumoje. Jį aiškiai 
linksmino ši situacija. “Jokių jausmų, apie kuriuos galėčiau 
garsiai pasakyti", — pagalvojo ji ir, tarytum perskaitęs jos min- 
tis, Li nusišypsojo taip, kad Bleir paraudo ir nusuko akis į šalį. 

— Jau sakiau jums, — pasakė ji, — vaizdavau seserį, 
todėl elgiausi taip, kaip, mano nuomone, ji elgiasi su vyriš- 
kiu, kurį myli. Nemaniau, kad būsiu nubausta už gerą vaidybą. 

Ridas kilstelėjo antakį: 

— Man regis, nė viena aktorė vaidindama neperžen- 
gia ribos. 

— Neleisiu, kad tu ar kas nors kitas terštų Hiūston var- 
dą, — suriko Dunkanas. — Ji šitaip nesielgtų. Ji — dora 
mergina. 

— O aš ne? — paklausė Bleir pro ašaras ir pyktį. 

— Padori mergina ne... 

— Išgirdau, ką norėjau, — tarė Li, žengdamas į prie- 
kį. — Prašom palikti mus su Bleir dviese. 

Bleir norėjo prieštarauti, kad ji nenori likti su juo, bet 
gal jis nerėks kaip visi kiti. | 

— Įpilti šerio? — paklausė Li, kai jie liko vieni. 

— Prašom, — atsakė ji, imdama stiklinę drebančiomis 
rankomis. 

Jis paniuro tai pamatęs. 

— Aš nė nenutuokiau, koks jis baisus. Hiūston sakė 
man, bet negalėjau įsivaizduoti nė pusės to, ką mačiau. 

Bleir išgėrė vyną, jausdama dėkingumą ir tikėdamasi, 
kad nurims nervai. 

— Jeigu nemanei, kad jis toks blogas, kodėl atbėgai pra- 
šyti jo pagalbos, norėdamas įgyvendinti savo absurdišką planą? 

— Pasinaudojau ta galimybe, kurią turėjau. Maniau — 
ir buvau teisus, — jeigu eisiu pas tave vienas, nusijuoksi man 
į veidą. 

— Dabar aš nesijuokiu. | 

— Gerai, laikykime, kad susitarėme. Kvietimai spaus- 
dinami, tik reikia vietoj Hiūston įrašyti tavo vardą. 

Bleir pašoko nuo kėdės. 

— Iš visų kvailysčių, kurias esu girdėjusi, ši — baisiau- 
sia. Tu ką, negirdi? Nenoriu tekėti už tavęs. Nė minutės ne- 
noriu užtrukti šiame siaubingame mieste. Noriu namo ir noriu, 
kad sesuo atgautų savo sužadėtinį. Ką turiu pasakyti, kad jūs 
visi suprastumėte? Noriu namo! 

Nors ir kentėjo, ji klestelėjo ant kėdės, užsidengė veidą 
rankomis ir pradėjo raudoti. 

— Jis teisus, — verkė Bleir, — aš pražūdžiau Hiūston 
gyvenimą. 

Li atsiklaupė prieš ją ir švelniai atitraukė rankas nuo 
veido. | 

— Argi nesupranti? Noriu vesti tave, o ne Hiūston. 

Ji pažvelgė į Li, pajuto jo šiltą prisilietimą ir susimąstė, 
bet kol prisivertė patikėti, atsistojo ir priėjo prie lango. 

— Tu priklausai mano seseriai. Ji svajojo tapti tavo žmo- 
na nuo vaikystės. Ji turi visą skrynią baltinių, išsiuvinėtų su- 
sipynusiais inicialais “L" ir “H". Ji niekada nenorėjo būti 
niekuo kitu — tik misis Liander Vestfild. Ji myli tave, argi 
nežinai? O aš myliu mediciną. Nuo dvylikos metų medicina 

tapo mano gyvenimu, o dabar įstojau į internatūrą ir noriu 
baigti ją, ištekėti už Alano ir būti laiminga visą gyvenimą. 

Li veidas persimainė, ir jis išsitiesė: 

— Alanas? O kas jis, velniai rautų? 

— Kai grįžau čionai, niekas manęs neklausė, kaip gyve- 
nau Pensilvanijoje. Heitsas šaukia, kad aš nedora, mama tik 
sėdi ir siuva. Hiūston leidžia laiką, užsisakinėdama naujas suk- 
neles, o tu... stovi čia ir įsakinėji. | 

Li veido išraiška keitėsi kelis kartus. 

— Kas tas Alanas? 

— Vyras, su kuriuo esu susižadėjusi. Vyras, kurį myliu. 
Vyras, kuris po dviejų dienų atvažiuoja į Čandlerį, kad susi- 
pažintų su mano šeima ir praneštų, jog laikys garbe mane vesti. 

— Aš prašau šios garbės. 

— Esu tikra, kad įsimylėjai mane tik per vieną naktį. 

Jos nuostabai Lianderis nieko neatsakė. Jis žaidė su pei- 
liu popieriui pjaustyti. 

— O ką, jeigu priversiu tave tekėti už manęs? Ką, jeigu 
per dvi savaites panorėsi eiti su manimi prie altoriaus? 

— Neturi nė mažiausio šanso, kad taip atsitiks. Greitai 
čia atvyks Alanas ir, be to, aš tau sakiau, kad priklausai Hiūston. 

— Taip? — paklausė jis, akimirksniu perkirto kambarį 
ir apkabino Bleir. 

Jo bučinys beveik atėmė iš jos jėgas kaip ir praėjusią 
naktį, kai ji atliko sesers vaidmenį. Kai Li paleido ją, ji paju- 
to, kad jai silpna. 

— O dabar pasakyk, kad neturiu jokio šanso, — Li pasi- 
traukė nuo Bleir. — O tau nešovė į galvą, kad Alanas gali atsisa- 
kyti tavęs, kai paaiškinsi, kodėl tavo vardas įrašytas kvietimuose. 

— Ji8 ne toks. Jis viską supras. 

— Ką gi, pažiūrėsime, ar jis jau toks supratingas. Po 
dviejų savaičių ištekėsi už manęs, ir tau geriau pratintis prie 
tos minties. | 

Šiaip taip Bleir pavyko išlikti ramiai, kol misteris Heit- 
sas parvedė ją namo — ir čia ji pamatė Hiūston veidą. Jos 

sesuo atrodė taip, tarytum viskas pasaulyje nebeteko. reikš- 
mės. Bleir taip rūpinosi sesers ateitimi, buvo tikra, jog va-- 
žiuoja su Lianderiu, norėdama įsitikinti, kad Hiūston bus gera 
su juo. Bet pasiekė vien tai, kad sugriovė tą ateitį. 

Bleir maldavo sesers atsiliepti, bet Hiūston atsisakė su 
ja kalbėti, ir net kai Bleir pravirko, Hiūston nesuminkštėjo. 

Misteris Heitsas nuvarė Bleir į jos kambarį trečiame 
aukšte ir užrakino. Kai priėjo Opal, norėdama pasikalbėti su 
dukra, net tada Heitsas jos neleido. 

Bleir ilgai sėdėjo tamsoje. Ji jau negalėjo verkti, nes ver- 
kė ištisą dieną ir naktį. Dabar reikia pagalvoti, kaip išsikapstyti 
iš tų nemalonumų. Bleir neketino leisti, kad prievarta būtų pa- 
likta mieste arba ištekinta už žmogaus, kurio Žmona nenorėjo 
tapti, ir nė nemanė atsisakyti internatūros šv. Jozefo ligoninėje. 

Ji sėdėjo tyliai, kol namuose nutilo visi garsai. Tada pri- 
ėjo prie lango. Vaikystėje jai pavykdavo nusileisti ilgomis, iš- 
sikerojusiomis senos guobos, augančios rytinėje namo pusėje, 
šakomis. Iššokusi gebės nutverti pačią didžiausią šaką, o jei- 
gu nepataikys... Nenorėjo apie tai galvoti. 

Bleir skubotai sumetė į minkštą rankinę kai kuriuos dra- 
bužius ir numetė ją ant žemės: Truputį palaukė, ar nekils pa- 
vojus. Taip, kol kas viskas gerai. Atrodo, niekas nieko 
neišgirdo. Bleir užsimovė kelnes-sijoną ir užlipo ant palan- 
gės, laikydamasi viena ranka, o kitą kiek įmanydama ištiesė. 
Ji pasiekė guobos šakas. Žinojo, kad kitaip nepasieks medžio, 
tik šokdama. Bleir susitelkė ir smarkiai atsispyrusi vienu šuo- 
liu atsidūrė prie medžio ir įsikibo į vieną šaką. 

Ji kabėjo, klausydama, kaip trakši medis. Jai prireikė 
nemaža pastangų, kad apglėbtų šaką kojomis, kol rankos dar 
visai nenusilpo. Iš visų jėgų dirbdama rankomis ir kojomis, 
jausdama žievės gruoblėtumą ir nelygumą, ji pajėgė pasislinkti 
prie kamieno. Čia Bleir truputį atsikvėpė ir ėmė leistis. 

Pagaliau pasiekusi Žemę, ji atsigręžė į namą, jausdama- 
si nugalėtoja. Jos negali versti būti ten, kur ji nenori. 

Garsas kairėje privertė Bleir staiga atsigręžti. 

Įsižiebė degtukas ir apšvietė Lianderio veidą — jis no- 
rėjo prisidegti cigarą. 

— Padėti panėšėti daiktus? — pasiteiravo jis, žvilgtelė- 
jęs į Bleir. 

— Ką tu čia veiki? 

— Saugoju tai, kas, regis, man priklauso, — atsakė jis 
šypsodamasis. | 

— Buvai čia, kai kovojau dėl savo gyvybės medžio vir- 
šūnėje? 

— Na, ne visai viršūnėje, ir man pasirodė, kad tau ne- 
gresia realus pavojus. Kas išmokė tave laipioti medžiais? 

— Be abejo, ne tu. Vaikystėje buvai per daug užsiėmęs 
gyvybių gelbėjimu, kad mokytum, kaip kiti berniukai, laipioti 
medžiais. 

— Kaip keistai mane įsivaizduoji. Nė nežinau, kodėl. O 
dabar, jeigu baigei nakties pratybas, siūlau grįžti atgal namo. 
Po jūsų, miledi, — tarė jis, linktelėjęs į medžio pusę. 

— Neketinu grįžti į šiuos namus.. Greitai traukinys į 
Denverį, ir aš išvažiuosiu. 

— Ne, jeigu pasakysiu Heitsui. Esu tikras, kad jis vysis 
tave su šautuvu. 

— Tu šito nepadarysi! 

— Nepamiršk, kad būtent aš visa tai pradėjau. Neleisiu 
tau išvykti iš Čandlerio nei dabar, nei paskui. 

— Atrodo, pradedu tavęs nekęsti. | 

— Praėjusią naktį šitaip negalvojai, — švelniai tarė 
jis. — Nori, kad vėl parodyčiau tau, kaip manęs nekenti arba 
kad padėčiau tau grįžti į savo buduarą? | 

Bleir sukando dantis. Juk jis turi kada nors užmigti, ta- 
da ji bus pasirengusi. 

— Nežiūrėk į mane taip, lyg būčiau paduotas tau pus- 
ryčiams, eime. 

Jis nusitvėrė už apatinės šakos, prisitraukė ir ištiesė jai 
ranką. Bleir jautė tam tikrą pasitenkinimą, kad visiškai nepa- 
deda jam, ir Lianderis turėjo tempti ją kaip negyvą krovinį. 

Kai jie pasiekė stogą, jis padėjo jai įlipti pro langą, pa- 
silenkė ir sušnibždėjo: 

— O atsisveikinimo bučinys? 

Vos šyptelėjusi, Bleir palinko prie Li, lyg ketindama pa- 
bučiuoti, bet paskutinę akimirką užtrenkė langą, ir Lianderis 
turėjo atšokti, kad langas neprivertų pirštų. Už stiklo Bleir 
sudėjo lūpas bučiniui ir tuoj pat užtraukė užuolaidą. 

Ji tebesišypsojo, kai išgirdo lauke trakštelint šaką, pri- 
slopintą šūktelėjimą ir sunkų dunkstelėjimą. 

— Nukrito, — jai užkando žadą, ji atidarė langą ir iški- 
šo galvą. — Li, — šūktelėjo Bleir pagal aplinkybes kiek gali- 
ma tyliau. 

Jos nuostabai Li išlindo iš už lango sąvaros ir greitai 
bei tvirtai ją pabučiavo. 

— Žinojau, kad man neatsispirsi. 

Taręs šiuos Žodžius, jis nušoko ant ilgiausios šakos ir 
per rekordiškai trumpą laiką atsidūrė ant žemės. 

— Turėtum pasimokyti iš manęs, kaip reikia laipioti me- 
džiais, — nusijuokė jis, užversdamas galvą ir žiūrėdamas į ją, 
paskui atsisėdo po medžiu, ketindamas praleisti ten likusią naktį. 

Bleir užtrenkė langą ir atsigulė. 


8 skyrius 


Sekmadienio rytą Heitsas liepė Bleir apsirengti ir eiti į 
bažnyčią. Ji turi atrodyti kaip ledi, jeigu tai įmanoma. 

Pusryčiavo slegiančioje aplinkoje. Hiūston buvo šaltes- 
nė negu paprastai. Regis, juodvi su Opal praverkė ištisą nak- 
„tį. Dunkano veidas atrodė kaip kankinio, kurį verčia kentėti 
aplinkiniai. 

Tuoj po pusryčių Opal pasakė, kad nesveikuoja ir užsi- 
darė savo kambaryje. Heitsas apkaltino Bleir, kad ji žudo mo- 
tiną savo nedoru elgesiu. 

Bažnyčioje buvo dar blogiau. Dvynių istoriją šventikas 

nešęs, kad Li nutarė vesti ne Hiūston, o Bleir. 

Po pamaldų parapijiečiai susirinko aplink merginas, no- 
rėdami žinoti, kas dedasi, bet Hiūston suakmenėjo. Kai Li mė- 
gino ją prakalbinti, ji atsakė taip piktai, kad jis nutarė išlieti 
savo įniršį ir nusivylimą ant Bleir. Li nutvėrė ją už rankos ir 
nusitempė į ekipažą. 

Li pastūmė Bleir ant sėdynės ir išvažiavo iš miesto pie- 
tų kryptimi. Vos išvykęs už miesto, sulėtino greitį. 

Bleir pasitaisė skrybėlaitę. 

— Manei, kad ji: nusišypsos ir pasakys tau malonius 
žodžius? 

Li sustabdė ekipažą. 

— Maniau, kad ji protinga. Žaidimą pradėjote jūs dvie- 
se. Man ir į galvą nešovė viešai ją pažeminti. 

— Visa, ką gali padaryti, tai padėti man išvykti į Pensil- 
vaniją, 0 pats grįši pas Hiūston, atsiklaupsi prieš ją, ir, esu 
tikra, ji tau atleis. 

Li gana ilgai Žiūrėjo į merginą. 

— Ne, šito nedarysiu. Aš ir tu susituoksime. Turiu pin- 
tinėlę piknikui, manau, kad galime užkąsti. 

Li pririšo vadžias prie turėklų, nulipo ant Žemės ir nu- 
skubėjo padėti Bleir išlipti iš ekipažo. Bet, apeidamas arklį, 
jis stabtelėjo. 

— Atrodo, į batą įkrito akmenukas, — tarė jis ir atsirė- 
mė į medį, kad nusiautų. 

Stebėdama jį, Bleir prisiminė sesers veidą bažnyčioje, 
kai buvo pranešta apie nutrauktas sužadėtuves, paskui pagal- 
vojo, kad nenori likti Čandleryje ir tapti šio žmogaus žmona, 
O po to čiupo vadžias ir lengvai paragino arklį, kad tas paju- 
dėtų. Tą akimirką Li stovėjo su vienu batu. Jis mėgino pavyti 
Bleir, bet greitai sustojo, kažką užmynęs koja. 

Atitolusi nuo Lianderio per nepavojingą atstumą, Bleir 
prilaikė arklį ir lėtai grįžo į miestą. Ji turi rasti būdą, kaip 
ištrūkti iš Čandlerio. Po šios dienos pranešimo ji negalės pa- 

prasčiausiai nueiti ir sėsti į traukinį, nesukeldama smalsumo. 
Vadintis Čandler pavarde — tokia pat, kaip ir miestas, kar- 
tais ne privalumas, o trūkumas. Rytoj atvažiuoja Alanas, gal 
jis padės. Nors Bleir ir įtikinėjo Li, bet pati truputį jaudinosi, 
ar Alanas panorės likti su ja po to, kas įvyko. 

Tą pačią akimirką, kai pamatė savo namus, Bleir s su- 
prato: kažkas atsitiko. Opal sėdėjo verandoje ir, pamačiusi 
Bleir, pašoko: 

— Žinai, kur tavo sesuo? 

Bleir nuskubėjo laipteliais į viršų: 

— Ji pabėgo? Persirengsiu ir eisime jos ieškoti. 

— Dar blogiau, — tarė Opal, vėl sėsdama prieangyje. — 
Tas baisus žmogus, misteris Tagertas, atėjo į bažnyčią ir vie- 
šai paskelbė, kad jis ir Hiūston ketina susituokti ir kad vestu- 
vės įvyks tą pačią dieną kaip ir tavo su Lianderiu. Kas darosi 
mano šeimoje? Misteris Heitsas sako, kad tas Tagertas žudė 
žmones, kol gavo tai, ką dabar turi, ir aš negaliu atsikratyti 
minties, jog Hiūston sutiko tekėti už jo, nes prarado Lianderį 
ir nori įrodyti visam miestui, kad gali turėti kitą vyrą. O jis 
tikriausiai labai turtingas. Man nepakenčiama mintis, kad ji 
teka už šio žmogaus dėl pinigų. 

Bleir atsisėdo šalia motinos: 

— Tai aš viskuo kalta. 

Opal patapšnojo dukteriai per kelį: 

— Tave visada būdavo lengva įtraukti į avantiūras. Ma- 
no brangioji, nesistebėk, gana gerai pažįstu savo dukteris. 
Nors Hiūston atrodo naivi mergaitė, žinau, kad būtent ji kurs- 
tė tave visokioms išdaigoms. Visada turėjai gerą širdį, svajo- 
jai padėti Žmonėms, todėl esu įsitikinusi, kad būsi gera 
gydytoja. 

— Jeigu kada nors ištrūksiu iš čia ir tęsiu mokslą, — 
niūriai atsakė Bleir. 

Opal pešiojo gluosnio, augančio prie verandos, šakelę. 

— Galvojau apie tave ir Li. Dabar tau neatrodo, bet jis 
tikrai labai getas žmogus. Manau, mažai kas jį gerai pažįsta. 

Šalia Hiūston jis visada buvo toks ramus, o pastarosiomis die- 
nomis pagyvėjęs — niekada nesu jo tokio mačiusi. 

— Pagyvėjęs! Šitaip tau atrodo? Li komanduoja man, 
sako, kad aš ketinu tekėti už jo, kad moteris negali būti jo 
padėjėja klinikoje, kurią jis nori statyti. Ir apskritai — jis tie- 
siog siaurakaktis paršas. 

— O penktadienio vakarą šitaip negalvojai? 

— Tada galbūt ne, bet išgėriau daug šampano, švietė 
mėnulis, ir tie šokiai, todėl šitaip ir atsitiko. 

— M-m-m, — nutęsė nepriekaištaudama Opal. — Kad 
ir kokia tau atrodo ta naktis, manau, kad Li kitaip ją prisimena. 

— Bijau, kad man visai nerūpi, kaip jis tai prisimena. 
Dabar svarbiausia — Hiūston. Grįžau čionai ir sugadinau jai 
gyvenimą, dabar ji sako, kad rengiasi tekėti už to bjauraus 
tipo Keino Tagerto. Kaip mums apsaugoti ją? 

— Misteris Heitsas ir aš ketiname pasikalbėti su ja, kai 
tik ji grįš namo, ir pažiūrėti, ar galėsime ją įtikinti, kad yra ir 
kita išeitis iš padėties. 

Pro žalumynus, augančius aplink verandą, Bleir žvilg- 
telėjo į Tagerto namo kampą. 

— Aš nuoširdžiai nekenčiu to namo, — jaudindamasi 
tarė ji. — Jeigu Hiūston nebūtų norėjusi pažiūrėti, kas ten 
viduje, mums nereikėtų keistis vietomis, aš nepraleisčiau nak- 
ties su Lianderiu, o ji neturėtų tekėti už to barbaro. 

— Bleir, turi šiandieną pailsėti. Paskaityk knygas, ku- 
rias parsivežei, palik man rūpesčius dėl Hiūston. Beje, o kur 
Li? Kodėl jis neparvežė tavęs namo? 

Bleir atsistojo: 

— Ko geru, einu ilsėtis. Mažai miegojau šią naktį. O Li 
galbūt ateis vėliau atsiimti ekipažą. Nenoriu jo matyti jokio- 
mis aplinkybėmis. 

Truputį padvejojusi, Opal sutiko: 

— Siuzen atneš tau valgyti. Pailsėk, brangioji, nes pa- 
žįstu šį miestą, rytoj čia prasidės tikra beprotybė. Kai tik visi 
sužinos apie jūsų vestuves, esu tikra... O Dieve, net nenoriu 

apie tai galvoti. 
Bleir taip pat nenorėjo ir dėkinga Gasišalinog) į savo kam- 
barį, kuriame išbuvo ištisą dieną. 


Pirmadienis buvo blogesnis, negu Bleir galėjo įsivaiz- 
duoti. Pusryčiai virto kankinimu. Heitsas be pertrūkio rėkė 
prikimšta burna, kad Bleir pražudė sesers gyvenimą. O ka- 
dangi Bleir pritarė jam, jai buvo sunku gintis. Opal visą laiką 
verkė, o Hiūston sėdėjo abejinga išraiška, lyg visai nieko ne- 
girdėdama aplink. 

Po pusryčių būriais pradėjo plūsti lankytojai. Jie nešėsi 
įvairiausias vaišes. Bleir taip seniai negyveno mažame mies- 
telyje, kad tų Žmonių neceremoningumas tiesiog išgąsdino ją. 
Regis, jiems viskas rūpėjo. Svarbiausias klausimas, kodėl da- 
bar Li veda Bleir. O dėl Tagerto jų smalsumui nebuvo ribų, ir 
jie neatstodami klausinėjo Hiūston apie jį ir jo namą. 

Bleir pastatė kažkieno atneštą pyragą ant stalo ir išsmu- 
ko pro galines duris niekieno nepastebėta. Dvi mylias iki ge- 
ležinkelio stoties ji tiesiog bėgo, jausdama, kaip sulig 
kiekvienu žingsniu artėja laisvė. Kai atvažiuos Alanas, viskas 
grįš į savo vietas, ir tada Hiūston galės ištekėti už Lianderio, 
o Bleir važiuos namo. 

Ji nekantraudama laukė atvykstant traukinio, o kai jis 
priartėjo prie perono, jai pasirodė, kad garai niekada neišsi- 
sklaidys. Ji pamatė Alaną, bėgdama šalia traukinio, kol jau- 
nuolis nušoko ant Žemės ir suspaudė ją savo glėbyje. 

Jos nejaudino, kad Čandlerio gyventojai žiūri į juos ar- 
ba galvoja, kad ji susižadėjusi su kitu. Tik tai, kad ji vėl su 
Alanu, buvo svarbu. 

— Koks nuostabus susitikimas, — tarė jis, tvirčiau ap- 
kabindamas ją. 

Ji atsilošė, kad pažvelgtų į Alaną. Jis buvo toks pat gra- 
žus kaip ir jos prisiminimuose: aukštas blondinas maloniomis 
melsvomis akimis. 

Ji pradėjo šį bei tą kalbėti, kai pastebėjo, kad jo dėmesį 

prikaustė kažkas už jos nugaros. Bleir greitai atsigręžė — bet 
nepakankamai greitai. | 

Vienu judesiu Lianderis vikriai apkabino ją per lieme- 
nį ir prisitraukė prie savęs. 

— Tikriausiai jūs Alanas? — švelniai tarė Li, šiltai šyp- 
sodamasis. — Aš taip daug apie jus girdėjau. Bet juk įsimylė- 
jėliai beveik neturi paslapčių, ar ne taip, brangioji? 

— Paleisk mane! — tarė ji dusdama ir mėgindama šyp- 
sena atsakyti į nuostabą Alano veide. — Leisk pristatyti sesers 
sužadėtinį Lianderį Vestfildą. O čia Alanas Hanteris, mano... 

Li nutraukė ją, įgnybęs į šoną, ir net trys staigūs smūgiai 
alkūne neprivertė jo paleisti Bleir. Jis ištiesė Alanui ranką: 

— Prašom atleisti Bleir. Ji šiandien truputį jaudinasi, 
susitikusi seną gerą draugą. Aš jos sužadėtinis. Mudu turime 
susituokti po dviejų savaičių, net dar greičiau, ar ne taip, bran- 
gioji? Kelios trumpos dienos, ir tu tapsi misis Liander Vest- 
fild. Žinau, laukimas daro tave nervingą ir užmaršią, bet 
neleiskime tavo draugui klaidingai galvoti. 

Ir jis angeliškai nusišypsojo Alanui. 

— Visa ne taip, kaip atrodo, — pradėjo Bleir. — Tas 
žmogus išprotėjo, jo mintys labai keistos. — Jai pavyko pasi- 
traukti nuo Li. — Alanai, eikime kur nors ir pasikalbėkime. 
Turiu tau daug ką papasakoti. 

Alanas nustebęs pažiūrėjo į Li, kuris buvo už jį keliais 
coliais aukštesnis. 

— Manau, kad mes tikrai turime pasikalbėti, — jis iš- 
tiesė Bleir ranką. — Eime? — Ir žvilgtelėjo per petį į Liande- 
rį. — Jūs galite nunešti mano lagaminus, jaunuoli. 

Li vikriai įsispraudė tarp jų. 

— Man būtų labai malonu nešti savo būsimos Žmonos 
draugo lagaminus, bet šiandien turiu šiokių tokių keblumų. 
Vakar buvau priverstas keliauti keturias mylias su naujais ba- 
tais, ir mano kojos pritrintos, kad atlaikytų papildomą svorį. 
Gydytojas primygtinai uždraudė jas apkrauti. Eime, Bleir, pa- 
lauksime tavo jaunojo draugo ekipaže. 

— Tu.nenaudėlis! — sviedė Bleir tą akimirką, kai jis 
tempė ją prie ekipažo. — Įdomu, koks gydytojas išrašė tau 
tokį netikusį gydymą? 

— Daktaras Vestfildas jūsų paslaugoms, — atsakė jis ir 
padėjo įlipti į ekipažą. 

— Koks nepaprastas arklys, — tarė Alanas, kraudamas už- 
pakalyje lagaminus ir rodydamas į arklį, pakinkytą į Li ekipažą. 

— Vienintelis visoje apskrityje, — išdidžiai atsakė Li. — 
Kad ir kur važiuočiau, Žmonės mato ir pažįsta jį, o kai jiems 
reikia pagalbos, visada gali rasti mane. 

+ — Kokios pagalbos? — paklausė Alanas, lipdamas į 
ekipažą. 

— Esu gydytojas, — atsakė Li, pliaukštelėjęs arkliui bo- 
tagu ir pajudėjęs anksčiau, negu Alanas spėjo atsisėsti šalia Bleir. 

Jis lėkė tokiu greičiu, kad miesto gyventojai, manyda- 
mi, jog jis skuba pagal iškvietimą, traukėsi iš kelio. Jis susto- 
jo prie namo, kurį buvo pirkęs Hiūston. 

— Pamaniau, kad tai — puikiausia vieta pokalbiui. 

Bleir išplėtė akis. Ji nematė šio namo nuo tos nakties, 
kai ji ir Li... 

— Turiu pasikalbėti su Alanu, o ne su tavimi, ir jau, be 
abejo, ne čia. | 

— Kaip sakoma, nusikaltimo vietoje? Ką gi, manau, kad 
galėtume nueiti į mis Emilijos kavinę. Ji turi atskirą kambarį. 

— Daug geriau, bet norėčiau likti dviese su Alanu. Hiūs- 
ton ir aš... — Bleir nutilo, nes Li trūktelėjo į priekį tokiu grei- 
čiu, kad ir ji, ir Alanas buvo nublokšti atgal ant sėdynės. 

— O štai ir mūsų balandėliai. Li, tau derėtų papasakoti 
apie save ir Bleir, — tarė mis Emili. — Kai Nina pasakė mums, 
kad tapai sergančiu iš meilės gerbėju, visi manėme, jog dėl 
Hiūston. 

— Man regis, tiesa, jog meilė akla, — atsakė Li, mirktelė- 
jęs senutei. — Ar galėtume gauti atskirą kambarį? Atvažiavo 
Senas mano sužadėtinės draugas, ir mes norėtume pasikalbėti. 

Mis Emili žvilgtelėjo į Alaną ir nusišypsojo: 

— Jūs turėtumėte susipažinti su Nina, Lianderio sese- 
rimi. Ji tokia miela jauna ledi. 

Kai visi susėdo, ant stalo jau garavo arbata ir pyragai- 
čiai. Bleir paniuro, Alanas vis dar atrodė susirūpinęs, o Li 
išdidžiai šypsojosi. 

— Jeigu neprieštarauji, pasakysiu Alanui tiesą, — tarė 
Bleir, vos durims užsidarius. — Mano sesuo Hiūston norėjo 
kai kur nueiti ir... 

— Kur? — nutraukė Li. 

Ji įniršusi sužiuro į Lianderį. 

— Jeigu nori Žinoti, tą vakarą ji gavo Tagerto kvietimą 
apžiūrėti tą baisųjį namą ir labai norėjo ten eiti, o vienintelis 
būdas tai įgyvendinti — pasikeisti su manim vietomis. Bet ku- 
riuo atveju, — ji atsigręžė į Alaną, ir jos balsas sušvelnėjo, — 
mano sesuo norėjo susikeisti vietomis tik vieną vakarą, kaip daž- 
nai darydavome vaikystėje. Taip mes ir sutarėme. Tiesiog neži- 
nojau, į ką įsipainiojau, nesjis, — Bleir žvilgtelėjo į Lianderį, — 
tebepyko ant manęs, turiu galvoje Hiūston, o aš stengiausi jo 
atsikratyti, bet jis manęs nepaleido. O kitą dieną sužinojo, kad 
vietoj Hiūston buvau aš ir pagalvojo, jog noriu už jo ištekėti. 

Alanas kurį laiką tylėjo. 

— Istorija atrodo nebaigta. 

— Pasakyčiau, kad nė pusės nėra, — įsiterpė Li. — Tie- 
sa, kad dvynės susikeitė, ir iki šiol negaliu suprasti, kaip aš iš 
pat pradžių nepastebėjau. Buvau susižadėjęs su Hiūston, tuo 
mažu ledo gabalėliu, todėl turėjau suprasti, kad tai ne ji, nes 
kai liečiau Bleir, ji akimirksniu suliepsnodavo. 

— Kaip drįsti šitaip kalbėti! 

Li atrodė visiškai nekaltas: 

— Brangioji, aš tik pasakoju tiesą. Parsivežiau ją į savo 
namus vėlyvai vakarienei ir, kaip čia pasakius, mūsų pirmoji 
vestuvių naktis praėjo pora savaičių anksčiau. 

— Alanai, viskas buvo ne taip. Aš apsimečiau Hiūston, 
O šį Žmogų juk ji myli, ir vienam Dievui težinoma, už ką, nes 
man šis vyriškis net nepatinka. Jis tironas, egoistas ir mano, 

kad moteris negali dirbti klinikoje, kurią jis ketina atidaryti. 
Noriu grįžti namo,, dirbti šv. Jozefo ligoninėje ir ištekėti už 
tavęs, Alanai. Turi patikėti. 

Alanas paniuro ir vedžiojo šakute po staltiesę: 

— Turi jam ką nors'jausti, kitaip... 

— Aš juk sakiau, — pertraukė susirūpinusi Bleir, — aš 
buvau Hiūston. Alanai, prašau patikėti. Išvažiuosiu su tavimi 
tiesiog dabar. 

— Tik per mano lavoną, — tarė Li. 

— Pagaliau nors viena maloni mintis, — atsakė ji, šyp- 
sodamasi primerktomis akimis. 

Alanas pertraukė juos, atsigręžęs į Li: 

— Pasakykite, ar ketinate tempti ją už plaukų prie al- 
toriaus? 

— Turiu dar beveik dvi savaites. Artėjant vestuvių die- 
nai, ji maldaus manęs, kad ją vesčiau. 

— Esate tikras? — paklausė Alanas. 

— Absoliučiai, — atsakė Li. 

— Kirskime lažybų: dvidešimtą ji arba išvažiuoja su ma- 
nimi, arba teka už jūsų. 

— Sutinku. 

— Sutinki? — pakilo nuo stalo Bleir. — Atrodo, kad 
man nė vienas iš jūsų nereikalingas. Neketinu būti lažybų ob- 
jektas kaip bežadė būtybė. 

— Sėskis, — Li paėmė jai už peties ir pasodino ant kė- 
dės. — Sakai, kad myli jį, bet kartu negali atsispirti ir man. 
Tai kurį dar nori rinktis? 

— Visai nenoriu rinktis. Noriu ištekėti už Alano. 

— Šitaip kalbi šiandien, bet mane tik pradėjai pažinti, — 
savimi patenkintas tarė Li. — Be abejo, pirmasis susitikimas 
buvo įspūdingas, bet... Tyliau, sėdėk! — Jis pažvelgė į Alaną. — 
Reikia nustatyti taisykles. Pirma, Bleir turi sutikti pasilikti 
Candleryje iki dvidešimtos dienos. Iš miesto neišvykti. Ir an- 
tra, ji turi priiminėti mano kvietimus. Ji negali užsidaryti Heit- 
so namuose arba išeiti iš jų tik su jumis. Visur kitur — visiška 

veikimo laisvė. 

— Ką gi, skamba gana teisingai. Bleir, o ką tu pasakysi? 

Pirmiausia jai šovė mintis išeiti iš kambario ir palikti 
juos dviese, bet norėjo sužinoti pasekmes. 

— O jeigu nesutiksiu? 

— Jeigu nesutiksi, o tai reiškia, jog rengiesi pasprukti 
iš miesto, — tarė Li, — aš nusiųsiu Heitsą paskui tave į Pen- 
silvaniją, ir kai jis ten išklos šią istoriją, tu jau nepadarysi kar- 
jeros medicinoje. Jeigu dvidešimtąją per klaidą išsirinksi 
Alaną, aš pats tau nupirksiu traukinio bilietą ir kaip nors nu- 
raminsiu Heitsą. 

Ji susimąstė ir sužiuro į Li: | 

— Gerai, bet aš tave perspėju. Nenoriu už tavęs tekėti 
ir ketinu priversti tave patirti palengvėjimą, kai dvidešimtą 
dieną mudu su Alanu paliksime šį baisų miesteliūkštį. O iki 
tol pasistengsiu padaryti tavo gyvenimą nepakenčiamą. 

Li atsigręžė į Alaną: 

— Aš myliu moterį, kurios gyslose dega ugnis. Tegu lai- 
mi geresnis. 

Jis ištiesė ranką, ir Alanas paspaudė ją. 


9 skyrius 


Kitą dieną po Alano atvykimo Bleir gulėjo ant patiesa- 
lo, pakloto po medžiu Fenton parke. Alanas skaitė jai straipsnį 
apie paskutinius difterijos gydymo laimėjimus, o ji Žiūrėjo į 
virš jų slenkančius debesis, klausėsi bičių dūzgimo ir žmonių, 
vaikštinėjančių tokią nuostabią dieną parke, juoko. 

— Bleir, girdi mane? Skaičiau daktaro Andersono pra- 
nešimą. Ką galvoji? 

— Apie ką? — svajingai paklausė ji, apsiversdama ant 
pilvo. — O! — Bleir krūptelėjo. — Berods neklausiau. Gal- 
vojau apie seserį ir apie tai, kas atsitiko vakar. 

Alanas užvertė knygą: 

— Gal nori papasakoti man? 

— Tas Tagertas atsiuntė jai ekipažą ir arklį, o dar dau- 
giau — patį didžiausią pasaulyje briliantą. Hiūston net nesu- 
sijaudino. Ji labai ramiai priglaudė žiedą prie širdies, sėdo į 
ekipažą ir išvažiavo, grįžo namo tik po devynių. Tuo metu ma- 
ma išgyveno, kad jos duktė parsiduoda, todėl turėjau sugaišti 
kelias valandas, ramindama ją, kol užmigo. O šį rytą Hiūston 
išvažiavo vos prašvitus... ir mama vėl verkia. 

— O dėl tavęs ji nesijaudina? — paklausė Alanas, dė- 
damas į šalį medicinos vadovėlį ir atsiremdamas į medį. 

„— Manau, jie abu su misteriu Heitsu laiko, kad man 
atiteko geresnis Žmogus, negu esu verta... arba kraštutiniu at- 
veju šitaip mano misteris Heitsas, o mamos nuomonės, ko ge- 
ro, aš nežinau. Ji labai susirūpinusi, kad griūva Hiūston 
gyvenimas. 

Alanas perbraukė pirštais knygą. 

— Tu ir toliau manai, kad aš neturėčiau susipažinti su 
tavo mama ir patėviu? 

— Kol kas ne, — atsakė Bleir sėsdamasi. — Negali įsi- 
vaizduoti, koks Heitsas. Jeigu jis sužinos, kad aš... 

Ji užsikirto, nes mažiausiai norėjo priminti Alanui jos 
sužadėtuvių su Li priežastį. Bet Bleir žinojo, kai tik Heitsas 
sužinos, kad ji turėjo intymių santykių su vienu vyriškiu, nors 
buvo susižadėjusi su kitu, jos gyvenimas taps baisesnis negu 
dabar. Šis žmogus nepraleisdavo progos priminti jai, kad ji 
pražudė sesers gyvenimą, ir Hiūston dabar turi tekėti dėl pi- 
nigų. Tik šitaip sesuo galėjo viso miesto akivaizdoje išvengti 
pažeminimo, kurio priežastis — Bleir ir jos nedorybingumas. 
Dieną ir naktį ji girdėjo šiuos savo patėvio žodžius. 

Bleir vos vos šyptelėjo Alanui: 

— Nekalbėkime apie nemalonumus tokią nuostabią die- 
ną. Gal pasivaikščiokime arba dar geriau paplaukiokime val- 
timi po ežerą? Nelaikiau rankose irklų nuo rudens, kai išėjau 
iš irklavimo komandos. 

— Mielai, — atsakė jis stodamasis ir paduodamas jai 

ranką. 

Jie suvyniojo patiesalą, pasiėmė knygą ir nužingsniavo 
prie mažos valčių prieplaukos ant ežero kranto, kur išsinuo- 
mojo kanoją. Kelios poros, plaukiojančios ežere, sveikino juos. 

— Labas rytas, Bleir Hiūston, — sveikinosi jie, smal- 
siai apžiūrinėdami Alaną, o kai kurie užsiminė, kad derėtų įį 
pristatyti, bet ji nepristatė. Hiūston gali būti įsipareigojusi 
tenkinti miestiečių smalsumą, bet apie save ji taip nemanė. 

Alanas paėmė irklą, o ji atsilošė atgal, didele skrybėle 
užsidengusi veidą nuo zenite esančios saulės ir panardinusi 
ranką į vandenį; ji beveik užsnūdo. 

— Labas rytas! — pasigirdo balsas, privertęs ją išsities- 
ti. Bleir įrėmė žvilgsnį į šalia irkluojančio Lianderio veidą. 

— Ką tu čia veiki? — iškošė ji pro dantis. — Plauk šalin. 

— Tavo motinos žodžiais tariant, leidžiu laiką su tavi- 
mi. Ei, Hanteri, jums nelabai patogu su tuo irklu. Greičiau- 
siai jūs — miestietis. 

— Gal išsinešdinsi iš čia ir pasiliksi sau savo niekingas 
pastabėles? Mums buvo taip gera, kol tu nepasirodei. 

— Suimk save į rankas, į mus pradeda kreipti dėmesį, o 
tu juk nenori, kad jie manytų, j0g rojuje kažkas ne taip? 

— Rojuje? Su tavimi? Tu tiesiog... 

Lianderis nutraukė ją: 

— Hanteri, galite duoti ranką? Atrodo, man į koją įlin- 
do rakštis, ir koja pradėjo stingti. 

— Alanai, neduok jam rankos, — perspėjo Bleir. — Aš 
juo nepasitikiu. 

Bet buvo per vėlu. Tik ką baigęs medicinos mokyklą ir 
rimtai jaučiantis savo kaip gydytojo atsakomybę, Alanas ne- 
galėjo atsakyti pagalbos. Jis tuoj pat padėjo irklą, persisvėrė 
per bortą, kad pagelbėtų Li, ir kai atsidūrė virš vandens, Li 
pastūmė kanoją; mėgindamas akimirką išsilaikyti, Alanas įkri- 
to į ežerą. Bleir tuoj pat pasilenkė, kad padėtų Alanui, bet Li 
griebė ją per liemenį ir įsitraukė į savo valtį. 

Aplink juos aidėjo juokas, buvo girdėti, kaip Alanas 

kapanojasi vandenyje, mėgindamas įlipti į valtį, o Bleir dau- 
žo kumščiais Li, stengdamasi priversti jį, kad ją paleistų. Kaž- 
kaip jam pavyko su vienu irklu nusiirti prie kranto, kita ranka 
jis laikė Bleir ir pagal galimybes mėgino išvengti jos smūgių. 

Ant kranto Li šyptelėjo kaip berniūkštis, kuris ką tik- 
atliko negirdėtą žygdarbį. 

— Mano skrybėlė, — iškošė pro dantis Bleir, ir Li šyp- 
sodamasis nuėjo paimti skrybėlę iš valties. 

Ir kai tik jis, praradęs budrumą, atsuko jai nugarą, Bleir 
griebė irklą ir iš visų jėgų stuktelėjo juo Li į nugarą. Didžiam 
jos džiaugsmui Li parkrito veidu į purvą prie pat vandens. 

Bet Bleir neturėjo laiko mėgautis pergale, nes Ala- 
nas vis dar kapanojosi vandenyje. Ji dėkojo dangui už me- 
tus, praleistus irklavimo komandoje, ir nusiyrė prie Alano 
Li valtimi. 

— Aš taip ir neišmokau plaukti, — prisipažino jis, kai 
Bleir persisvėrė per bortą. — Tik kapanotis vandenyje. 

Su Bleir pagalba jam pavyko įsiropšti į valtį, jis kosėjo, 
vanduo tekėjo upeliais nuo jo, ir jis jautėsi nejaukiai po tokio 
liūdno išmėginimo. Bleir pažiūrėjo į krantą ir pamatė išsipur- 
vinusį Li. Tai suteikė jai malonumo: 

Ji ryžtingai apsuko valtį ir nusiyrė prie valčių prieplaukos. 

Bleir atsiskaitė už valties nuomą — Alanas čiaudėda- 
mas stovėjo šalia. Paskui ji rado samdomą ekipažą, kuris nu- 
vežė juos į “Imperialo viešbutį", kuriame gyveno Alanas. 

Bleir buvo taip įpykusi, kad nė karto net nežvilgtelėjo į 
Alaną, kai jie važiavo per miestą iki viešbučio. “Kaip drįso 
Lianderis šitaip elgtis su ja prie žmonių — arba likęs su ja 
dviese, koks skirtumas", — galvojo ji. Bleir pakankamai aiš- 
kiai leido jam suprasti, kad nenori turėti su juo jokių reikalų.. 
Bet jis neatstoja. 

Kartu su Alanu ji užlipo į jo kambarį. 

— Dar vienas toks išsišokimas, ir aš jį užmušiu. Jis be- 
jausmė būtybė! Kvaila manyti, kad aš kada nors ištekėsiu už 
tokio Žmogaus! Štai puikiausias jo egocentrizmo pavyzdys! 
Duok man raktą. 

— Ką? Bleir, tu nori įeiti į mano kambarį kartu su ma- 
nimi? Turiu galvoje, kaip tai atrodys? 

Bleir paėmė iš jo raktą ir atrakino duris. 

— Gali įsivaizduoti gyvenimą su tuo žmogumi? Jis pa- 
našus į išpaikintą berniūkštį, įpratusį savavaliauti. Dabar jis 
nusprendė, kad nori gauti mane, galbūt todėl, kad aš pirmoji 
moteris, atsakiusi jam, — ir štai jis daro visa, kad sugadintų 
man gyvenimą, — ji nutilo ir sužiuro į Alaną, nuo kurio ant 
grindų varvėjo vanduo. — Kodėl stovi šlapiais drabužiais? Turi 
persirengti. 

— Bleir, nemanau, kad turėtum čia būti ir, be abejo, 
neketinu persirenginėti prie tavęs. 

Bleir pradėjo atsitokėti ir suvokė, kur yra. 

— Žinoma, tu teisus. Per daug įpykau, kad galėčiau gal- 
voti. Pasimatysime rytoj? 

— Jeigu anksčiau nemirsiu nuo plaučių uždegimo, — 
su šypsena atsakė Alanas. 

Ji taip pat nusišypsojo ir ketino eiti, bet paskui, pasida- 
vusi impulsui, grįžo atgal, apkabino jį ir pabučiavo. 

Iš pradžių jis laikė ją atsargiai, lyg nenorėdamas, kad ji 
sušlaptų nuo jo permirkusių drabužių, bet Bleir glaudė jį vis 
stipriau ir aistringiau. Alanas prisitraukė ją ir pakreipė gal- 
vą, atsakydamas tokiu pat jausmingu bučiniu. 

Bleir atsiplėšė nuo jo. 

— Turiu eiti, — švelniai tarė ji, žengdama prie durų. — 
Pasimatysime rytoj. 

Išėjus Bleir, kurį laiką Alanas stovėjo nejudėdamas, ne- 
skubėdamas persirengti. 

— Bleir, tu nepasakei jam “ne", — sušnibždėjo jis. — 
Kai aš bučiuoju tave, tau reikia eiti, O jis gebėjo priversti tave 
pasilikti visą naktį. 


Ketvirtadienio rytą Bleir įsiveržė į Čandlerhausą apsi- 


pylusi ašaromis ir bėgte užbėgo į viršų, į savo kambarį. Ji tu- 
rėjo skverbtis pro kelias gėlių puokštes, kol pasiekė lovą. 

Pastūmusi pustuzinį šokolado dėžučių, mergina krito ant lo- 
vos ir visą valandą verkė. Lianderis Vestfildas daro jos gyve- 
nimą nepakenčiamą. Vakar jis vėl sugadino puikią dieną su 
Alanu. Ji su Alanu išvyko į pikniką už miesto, o Li juos suse- 
kė ir iššovė iš revolverio į orą, išgąsdinęs arklius, be to, mėgi- 
no užkelti Bleir ant savo arklio. Ir vėl jai pavyko jam 
sutrukdyti. Privertusi atsistoti arklį piestu, ji išsisuko. 

Alanas stovėjo ir Žiūrėjo į juos, negalėdamas įsiterpti, 
nes labai mažai žinojo apie arklių, nepakinkytų į ekipažą, elg- 
seną. Tiesą sakant, Bleir vos pavyko jį įkalbėti joti raitomis, 
o ne važiuoti samdyta brikele, kaip jis norėjo. 

Kai Bleir atsikratė Li ir jo piestu stojančio arklio, ji sė- 
do ant vieno iš išnuomotų arklių, — kitas nurūko, išgirdęs 
šūvius, — ir sugaišo truputį laiko, įkalbinėdama Alaną sėsti 
užpakalyje. 

Didesnę vaikystės dalį Bleir praleido ant žirgo ir dabar 
jai prireikė viso meistriškumo, kad paspruktų nuo Li. Aki- 
mirką Bleir atsigręžė į jį, ir Alanas, įsikibęs į ją, sušuko iš 
siaubo. Jie lėkė tiesiai į medį, į kurį arklys turėjo neišvengia- 
mai atsitrenkti. 

Lianderis pamatė pavojų ir Žaibišku judesiu pasuko sa- 
vo arklį į šoną, bet taip staigiai, kad tas stojo piestu ir nume- 
tė jį ant žemės. Jo dėka Bleir ir Alanas nenukentėjo. 

Nelaimei, o Bleir nuomone — laimei, Li arklys nesu- 
stojo ir nušuoliavo į išganingą prieglaudą savo arklidėje. 

Alanas sėdėjo, stipriai įsikibęs viena ranka į Bleir, o 
kita — į balną. 

— Argi neparveši j0? Iki miesto kelios mylios. 

— Viso labo tik šešios, — metė ji per petį. — Be to, jis 
jau įprato vaikščioti pėsčias. 

Tai atsitiko trečiadienį ir, palyginti su šiandiena, panė- 
šėjo į Padėkos dieną. Nuo ryto Bleir užsipuolė Heitsas, kuris 
pagaliau sužinojo, kad prie ežero Bleir matė su kitu vyriškiu 
ir kad ji pažemino Li visų akyse. 

Bleir nenorėjo su juo ginčytis, todėl pasakė, kad šį rytą 

susitinka su Li ligoninėje. Ji sumelavo, pasakiusi, kad Li nori 
pasikalbėti su ja apie mediciną, bet iš tikrųjų ji tikėjosi, kad 
jo nebus ligoninėje. 

Heitsas primygtinai pareikalavo, kad ji išeitų kartu su 
juo — jis ėjo į darbą, — nuvežė ją iki ligoninės ir laukė, kol ji 
įžengė pro duris. “Kaip kalėjime", — pagalvojo Bleir. 

Viduje viskas jai buvo žinoma: karbolio, drėgno medžio 
ir muilo kvapas. Ji tarytum grįžo namo. Regis, aplink nieko 
nėra, ir ji eina koridoriumi, užsukdama į palatas, apžiūrinė- 
dama pacientus, trokšdama grįžti į Pensilvaniją ir imtis darbo. 

Trečiame aukšte ji išgirdo garsą, kurį tuoj pat pažino: 
kažkas mėgino įkvėpti oro. 

Ji tuoj pat tapo daktare Čandler, įbėgo į palatą ir pa- 
matė dustančią pagyvenusią moterį, kurios veidas jau buvo 
pradėjęs mėlynuoti. Negaišdama nė sekundės, Bleir ėmė 
spausti moters krūtinės ląstą, kartu iš visų plaučių pūsdama 
jai į burną orą. | 

Ji nespėjo nė dviejų kartų iškvėpti, pajutusi, kaip jėga 
buvo nustumta į šalį. 

Li pastūmė ją taip, kad ji vos neparkrito, o pats pradė- 
jo valyti moteriai gerklę. Po kelių minučių pacientė vėl galėjo 
lengvai kvėpuoti, ir jis paprašė medicinos sesers ja rūpintis. 

— O tu užeik į mano kabinetą, — pasakė jis Bleir, vos 
teikdamasis į ją žvilgtelėti. 

Paskui dvidešimt minučių Bleir turėjo klausytis tiek prie- 
kaištų, kiek iki šiol niekada gyvenime nebuvo girdėjusi. Atro- 
do, Li galvojo, kad ji mėgino įsikišti į jo darbą ir nudaigoti jo 
pacientę. | 

Joks Bleir teisinimasis nepadėjo. Jis pasakė, kad ji tu- 
rėjo, kviestis ką nors į pagalbą, o nę pati gelbėti ligonę, apie 
kurią nieko nežino, kad jos veiksmai galėjo būti netinkami, ir 
ji galėjo padaryti daugiau žalos negu naudos. 

Bleir žinojo, kad jis teisus, ir pravirko. 

Lianderis suminkštėjo, nutraukė savo tiradą ir švelniai 
ją apkabino. | | 

Bleir atsitraukė, surikusi, kad jo nekenčia ir nenori dau- 

giau matyti. Ji nubėgo laiptais žemyn ir pasislėpė tambūre už 
durų. Li prabėgo pro šalį, nepastebėjęs jos. Kai kelias buvo 
laisvas, ji išėjo iš pastato ir arkliniu tramvajumi parvažiavo 
namo. Kur ir buvo dabar verkdama ir nenorėdama niekada 
daugiau matyti to šlykštaus Žmogaus.: 

Apie vienuoliktą jai pavyko suimti save į rankas, kad 
galėtų susitikti su Alanu. Pasakė motinai, jog eina su Li Žaisti 
tenisą. Opal pritardama linktelėjo galvą. 

Opal sėdėjo verandoje, mėgaudamasi pavasario saule. 
Rankose laikė virbalus. Ji pakėlė galvą ir pamatė ant slenks- 
čio stovintį Li. 

— Li, koks malonus siurprizas. Maniau, kad judu su 
Bleir nuėjote Žaisti tenisą. Tu ką, pamiršai? 

— Ar jūs ne prieš, jeigu truputį pasėdėsiu su jumis? 

— Žinoma, ne. 

Ji žvilgtelėjo į Li. Malonus vaikino veidas retai būdavo rūš- 
kanas, bet šiandien jis atrodė taip, lyg būtų kažko susirūpinęs. 

— Li, nori pasikalbėti su manimi? 

Li ne iškart atsakė. Iš pradžių jis išsitraukė iš vidinės 
kišenės cigarą ir gestu paprašė Opal leidimo užsirūkyti. 

— Ji kartu su žmogumi, vardu Alanas Hanteris, su žmo- 
gumi, už kurio, jos žodžiais tariant, ketina ištekėti. 

Opal atidėjo rankdarbį. 

— O Dieve, dar vienas keblumas. Geriau viską man pa- 
pasakok. | 

— Atrodo, tas Žmogus pasipiršo jai Pensilvanijoje, ir 
pirmadienį jis turėjo susipažinti su jumis ir misteriu Heitsu. 

— Bet pirmadienį Bleir jau... Ir buvo pranešta apie jū- 
sų vestuves... — jos balsas nutrūko. 

— Tai aš pasistengiau, kad paskelbtų mūsų sužadėtu- 
ves. Ir Hiūston, ir Bleir norėjo viską nutylėti ir pamiršti lyg 
niekur nieko. Man tiesiog gėda, kad šantažuodamas priver- 
čiau Bleir pasilikti Čandleryje ir dalyvauti lažybose. 

— Lažybose? 

— Pirmadienį susitikau su Hanteriu geležinkelio stoty- 

je ir įkalbinau jį kirsti lažybų dėl Bleir rankos. Iki dvidešim- 
tos dienos turiu užkariauti ją, nes-1ą dieną ji pasirengusi nu- 
spręsti, ar tekėti už manęs, ar išvažiuoti su Hanteriu. 

Jis atsigręžė į Opal. 

:— Bijau, kad pralaimėsiu, nes nežinau, kaip ją laimėti. 
Iki šiol niekada neasistavau moterims ir nelabai Žinau, kaip 
tai daroma. Mėginau siųsti gėlių, saldainių, apsikvailinau prieš 
visą miestą — maniau, kad moterims patinka tokie dalykai, 
bet nesėkmingai. Dvidešimtą ji išvažiuos su Hanteriu, — pa- 
kartojo jis, lyg tai būtų didžiausia tragedija, ir atsidusęs pa- 
pasakojo Opal apie visus pastarųjų dienų įvykius, 
neaplenkdamas nuotykio prie ežero, arklių istorijos. Baigė šio 
ryto scena ligoninėje, prisipažinęs, kad buvo per daug griež- 
tas Bleir. 

Kurį laiką Olap sėdėjo susimąsčiusi. 

— Juk tu labai ją myli? — nustebusiu balsu paklausė ji. 

Li išsitiesė ant kėdės. | 

— Nežinau, ar tai meilė... — jis žvilgtelėjo į Opal, re- 
gis, netikėtai supratęs, kad beviltiškai grumiasi. — Ką gi, tik- 
riausiai myliu ją, myliu taip, kad nebijosiu apsikvailinti 
aplinkinių akyse... jeigu tik gebėsiu ją gauti. 

Ir tuoj pat ėmė gintis. 

— Tačiau neketinu eiti pas Bleir kaip nusikaltėlis ir įti- 
kinėti, kas mane paskatino įsimylėti ją po pirmosios kartu pra- 
leistos nakties. Vienas dalykas, kai tau meta į veidą tavo rožes 
ir visai kitas, kai tą patį daro su tavo meilės prisipažinimu. 

— Manau, tu teisus. O ar žinai, kaip tas kitas vyriškis 
asistuoja jai? 

— Štai šito ir nepaklausiau. 

— Tikriausiai tai tas “draugas", kuris siunčia jai medi- 
cinos knygas. Ji skaito, o po valandos išeina, pasakiusi, kad 
susitinka su tavimi. 

— Mano kambarys kimšte prikimštas medicinos knygų, 
bet man ir į galvą neatėjo siųsti jas moteriai. Bijau, kad prita- 
riu misteriui Heitsui, kai kalbama apie moteris. Norėčiau, kad 

ji atsikratytų savo netikusios idėjos ir nurimtų... 

— Ir ką? Taptų kaip Hiūston? Tavęs laukė puiki namų 
šeimininkė, bet įsimylėjai kitą. Tu nė negalvojai, kad jeigu 
Bleir atsisakytų medicinos, ji jau nebebūtų Bleir? 

Kelias akimirkas tvyrojo tyla. 

— Ir vis dėlto norėčiau ką nors daryti. Manote, kad tu- 
rėčiau pasiųsti jai medicinos vadovėlių? 

— Li, — švelniai tarė Opal, — kodėl tapai gydytoju? 
Kada pirmą kartą suvokei, kad nori pašvęsti savo gyenimą me- 
dicinai? | 

Jis nusišypsojo: 

— Kai buvau devynerių metų. Tada mama sirgo. Sena- 
sis daktaras Breneris praleido prie jos patalo dvi dienas, ir ji 
pasveiko. Tada supratau — štai kur mano pašaukimas. 

Opal nukreipė žvilgsnį į sodą: 

— Kai mano dukterims suėjo vienuolika metų, pasiė- 
miau jas į Pensilvaniją aplankyti savo brolį gydytoją Henrį ir 
jo žmoną Flo. Vos spėjome atvažiuoti, kai Flo, Hiūston ir aš 
susirgome karštlige. Nieko rimta, bet gulėjome lovoje, o Bleir 
buvo atiduota tarnaitės globai. Broliui atrodė, kad ji nuobo- 
džiauja, ir jis pradėjo kviestis ją į ligoninę. 

Opal stabtelėjo, kad nusišypsotų. 

— Nežinojau, kas darosi, kol po kelių dienų Henris jau 
negalėjo slėpti susijaudinimo. Pasirodo, Bleir neklausė Hen- 
rio, kai jis liepė laikytis kuo toliau nuo pacientų, kuriuos gy- 
dė. Pirmą dieną Bleir padėjo dėdei priimti sunkų gimdymą, 
beje, jos protas buvo aiškus, ir ji nepasidavė panikai net tada, 
kai moteris pradėjo kraujuoti. Trečią dieną ji padėjo jam sku- 
biai operuojant apendiksą ant virtuvinio stalo. Henris pasa- 
kė, kad niekada nematė medicinai tinkamesnio žmogaus, kaip 
Bleir. Man prireikė tam tikro.laiko, kad įveikčiau šoką, gal- 
vodama, jog mano duktė bus gydytoja, bet kai užsiminiau apie 
tai Bleir, jos akys suliepsnojo. Ir aš supratau, kad, jei tai ap- 
skritai įmanoma, padėsiu savo dukteriai tapti gydytoja. 

Ji atsiduso. 

— Tikėjausi misterio Heitso pritarimo. Grįžusi į Čand- 
lerį, Bleir kalbėjo vien apie tai, kad taps gydytoja. Bet miste- 
ris Heitsas tvirtino, jog nė viena mergina, už kurią jis 
atsakingas, nesidomės tokiu jaunai ledi netinkamu darbu. Pa- 
laukiau metus ir pamačiau, kad Bleir vis labiau ir labiau puo- 
lė į neviltį. Manau, paskutinis lašas buvo misterio Heitso 
nurodymas, kad biblioteka neišduotų Bleir knygų, susijusių 
su medicina. 

Opal tyliai nusijuokė: 

— Man regis, vienintelį kartą pasipriešinau misteriui 
Heitsui. Henris ir Flo neturi vaikų, ir jie maldavo, kad leis- 
čiau Bleir gyventi su jais, žadėdami, jog Henris rūpinsis ge- 
riausiu Bleir išsilavinimu, prieinamu moteriai už pinigus. 
Nenorėjau išleisti dukters, bet Žinojau, kad tai vienintelė iš- 
eitis. Jeigu ji liktų, jos dvasia būtų palaužta. 

Ji atsigręžė į Li. ; 

— Taigi matai, kaip daug medicina reiškia Bleir. Medi- 
cina buvo jos slapčiausia svajonė nuo vaikystės, o dabar... — 
ji nutilo, traukdama iš kišenės voką. — Laiškas gautas vakar 
iš Henrio. Jis persiuntė laišką man, kad kaip nors delikačiau 
praneščiau Bleir. Laiške rašoma, kad nors ji ir gavo internės 
kvalifikaciją šv. Jozefo ligoninėje, nors ir buvo geriausia, lai- 
kydama trijų dienų egzaminus, Filadelfijos miesto komisija 
uždraudė jai užimti šią vietą, nes laiko neįmanomu dalyku, 
kad ledi dirbtų taip artimai su vyrais. 

— Bet tai... — pratrūko Li. 

— Neteisinga? Ne mažiau neteisinga negu tavo pasiū- 
lymas jai atsisakyti medicinos ir sėdėti namie, rūpinantis, kad 
tarnaitė išlygintų tavo marškinius taip, kaip tu mėgsti. 

Li žiūrėjo į sodą, rūkydamas cigarą ir mąstydamas. 

— Gal ji norėtų važiuoti su manimi pagal kelis iškvieti- 
mus į kaimo vietovę? Nieko nepaprasta, tiesiog įprastinė rutina. 

— Taip, manau, jai patiktų, — Opal padėjo ranką jam 
ant peties. — Žinai, Li, pamatysi visai kitą Bleir, nepanašią į 
tą, kurią pažinojai iki šiol. Bleir per daug tiesmuka, todėl žmo- 

nės dažniausiai nežino, kokia jos širdis. Jeigu ir toliau kvai- 
linsi misterį Hanterį jos akyse, ji niekada tau neatleis, o juo 
labiau — nepamils. Suteik jai šansą pamatyti Lianderį tokį, 
kokį pažįsta visas miestas, Lianderį, dažnai besikeliantį tre- 
čią valandą nakties išklausyti, kaip mis Lečner skundžiasi pa- 
slaptingais skausmais. Leisk pažinti Žmogų, kuris praėjusią 
vasarą išgelbėjo misis Sonderson dvynius. Žmogų, kuris... 

— Gerai, — nusijuokė Li. — Parodysiu jai, kad iš tik- 
rųjų esu persirengęs šventasis. Manote, kad ji iš tiesų ką nors 
išmano apie mediciną? 

Atėjo Opal eilė nusijuokti: 

— Kada nors esi girdėjęs apie daktarą Henrį Tomą Bleirą? 

— Patologanatomą? Žinoma. Jo įžvalgumas ligų diag- 
nostikos srityje buvo... — jis nutilo. — Taijis — dėdė Henris? 

Opal akys spinduliavo džiaugsmu: 

— Tas pats, ir Henris sako, kad Bleir gabi, labai gabi. 
Suteik jai šansą. Nesigailėsi. 


10 skyrius 


Tą dieną net tenisas su Alanu nepraskaidrino Bleir nuo- 
taikos. Kai ji mokėsi mokykloje, dėdė Henris pabrėždavo fi- 
zinių pratybų svarbą. Jis sakė, kad geras fizinis krūvis padeda 
protinei veiklai ir pamokoms. Todėl Bleir įstojo į irklavimo 
komandą, kartu su keliais kitais studentais išmoko žaisti te- 
nisą, pagal galimybes mankštinosi, važinėjo dviračiu ir vaikš- 
čiojo pėsčiomis. 

Žaisdama tenisą su Alanu, ji laimėjo. 

Alanas atrodė be nuotaikos, kai ji žingsniavo į kortų 
pakraštį. Žaisdamas jis nuolat gręžiojosi ir, iš jo veido išraiš- 
kos buvo matyti, laukė, kad bet kūrią akimirką gali kas nors 
pasirodyti. 

Pagaliau baigiantis žaidimui Bleir pajuto, kad labai su- 
sierzino. Ji įtarė, jog Alano mintys apie Lianderį neleido jam 

žaidžiant susikaupti. 

— Alanai, man regis, tu jo bijai. Bet ja kol Iš mums 
pavykdavo būti pranašesniems. 

— Ti: būdavai pranašesnė. Čia, kaime, esu visiškai be- 
jėgis. Jeigu būtume susitikę mieste, galbūt turėčiau šansų. 

— Lianderis mokėsi daugelyje šalių. Esu tikra, kad jis pui- 
kiai jaučiasi ir pobūvyje, ir balne, — tarė ji, valydama raketę. 

— Atgimimo epochos Žmogus? — kandžiai paklausė 
Alanas. 

Bleir Žvilgtelėjo į jį: 

— Alanai, tu lyg ir pykstį? Juk Žinai mano požiūrį į šį 
žmogų. 

— Taip? Žinau tik šiuos faktus: kartą i išvažiavai su juo 
ir tai baigėsi kartu praleista naktimi, o kai aš tave liečiu, tu 
puikiausiai tvardaisi. 

— Nesirengiu klausyti panašių kalbų, — atsakė Bleir. 

Jis griebė ją už rankos: 

— Norėtum tai išgirsti iš Vestfildo? Norėtum, kad čia 
būtų jis — su savo revolveriu ir gebėjimu apmulkinti lengva- 
tikį studentą mediką? 

Bleir šaltai pažvelgė į Alaną: 

— Paleisk mano ranką. 

Jis tuoj pat pakluso, visas jo pyktis išgaravo. 

— Bleir, atleisk, nieko tokio neturėjau galvoje. Tiesiog 
pavargau atrodyti kaip kvailys. Pavargau sėdėti viešbučio kam- 
baryje ir laukti leidimo susitikti su tavo tėvais. Jaučiu, kad 
esu nepageidaujamas, kitaip negu Vestfildas. 

Bleir ėmė apgailestauti. Alano šiurkštumas absoliučiai 
suprantamas ir pateisinamas. Bler priglaudė delną prie jo 
skruosto. | 

— Svajojau išvažiuoti su tavimi pačią pirmąją dieną, bet 
panorai kirsti lažybų. Sutikai lažintis, ir dabar mano, kaip gy- 
dytojos, ateitis abejotina. Negaliu išvažiuoti iš Čandlerio iki 
dvidešimtosios. Bet tikėk manimi — išvyksiu su tavimi. 

Jis palydėjo Bleir, ir jie išsiskyrė likus kvartalui iki na- 

mų. Jo įtampa nedingo, jis jaudinosi, ir jokie Bleir pažadai 
negalėjo išsklaidyti Alano susirūpinimo. 

Namie Bleir pakilo į savo kambarį patenkinta, kad bent 
šį kartą motina nepateikė smulkaus gėlių ir saldainių, Lian- 
derio atsiųstų jai nesant, sąrašo. Opal tik švelniai linktelėjo 
ir vėl ėmėsi siuvimo. 

Likusią dienos dalį, kitaip negu rytą, Bleir tvirtai nu- 
sprendė praleisti be ašarų. Todėl ji išsitiesė lovoje ir mėgino 
perksaityti iš Alano gautos knygos skyrių apie nudegimus. 

Trečią valandą su maisto padėklu įėjo kambarinė Siuzen: 

— Misis Heits liepė jums tai atnešti ir paklausti, ar rei- 
kia dar ko nors. 

— Ne, — kaip negyva atsakė Bleir, stumdama valgį kuo 
toliau. 

Siuzen sustojo prie durų, braukydama prijuoste staktą: 

— Be abejo, girdėjote apie vakardieną? 

— Apie vakardieną? — paklausė Bleir nelabai smal- 
saudama. 

Kaip Alanas galėjo pagalvoti, kad Li ją domina? Ne- 
jaugi ji nepakankamai aiškiai leido visiems, žinantiems šią is- 
toriją, suprasti, jog nenori turėti su juo reikalų? 

— Kadangi jūs jau miegojote, kai grįžo mis Hiūston, o 
rytą išėjote labai anksti, pamaniau, kad galėjote ir nežinoti, 
ką iškrėtė misteris Tagertas vakar per priėmimą sode. Kaip 
jis išsinešė iš ten mis Hiūston, o paskui grįžo, ir galiu pasaky- 
ti, kad jūsų motušė beveik įsimylėjo jį, ir jis ketina nupirkti 
jai rožinį traukinį... 

Dabar Siuzen pavyko patraukti Bleir dėmesį. 

— Palauk, palauk, pasakok viską iš eilės. 

Ir ji, parietusi kojas, patogiau atsisėdo ir pradėjo kimš- 
ti prieš ją stovintį maistą. 

— Na štai, — lėtai pradėjo Siuzen, mėgaudamasi gali- 
mybe pabūti dėmesio centre, — vakar jūsų sesuo nuėjo į pri- 
emimą sode pas mis Tają Menkin — jus taip pat kvietė, bet 
nėjote — ir šalia jos stovėjo tas Žmogus, bet iš pradžių jo nie- 

kas nepažino. Žinoma, pasakoju taip, kaip girdėjau, nes aš 
ten nebuvau, bet paskui jį mačiau — tai, ką girdėjau, buvo 
daugiau negu tiesa. Niekada nemaniau, kad aukštas nešvarus 
vyriškis gali šitaip gerai atrodyti. Jis atėjo į priėmimą, ir visos 
moterys susibūrė aplink jį, o jis paėmė vaišių mis Hiūston ir 
viską išvertė jai ant kelių. Akimirką visi neteko žado, o kaž- 
kas pradėjo juoktis ir, žinote, tada misteris Tagertas paėmė 
mis Hiūston ant rankų, išnešė iš sodo ir pasodino į dailią naują 
brikelę, kurią jai nupirko. 

Bleir burna buvo prikimšta sumuštinio, ir ji gurkštelė- 
jo pieno. | | 

— Ir ką, Hiūston nieko nesakė? Neįsivaizduoju, kad ji 
leistų vyriškiui išdarinėti tokius dalykus žmonių akivaizdoje. 

Tiesą sakant, ji negalėjo šito įsivaizduoti ir intymesnė- 
je aplinkoje. į 

— Niekada nesu mačiusi nieko panašaus tarp jos ir dak- 
taro Lianderio, bet mis Hiūston ne tik tai leido, bet ir atsive- 
dė jį čionai ir paprašė jūsų motušės priimti jį svetainėje. 

— Mano mamos? Juk ji kiekvieną kartą verkia, išgirdu- 
si Tagerto vardą. 

— Bet tik ne po vakardienos. Nežinau, kas jai patiko, 
išskyrus išvaizdą, nes aš mirtinai bijau šio žmogaus, bet jūsų 
mama tiesiog įsimylėjo Tagertą. Padėjau mis Hiūston persi- 
rengti, o kai nusileidome žemyn, jūsų mama jau prašė jo va- 
dinti ją Opal, o jis klausinėjo, kokios spalvos vagoną jai 
nupirkti. 

Siuzen paėmė nuo lovos tuščią padėklą. 

— Bet po to, kai mis Hiūston išvažiavo su tuo Žmogu- 
mi, matyt, atsitiko kas nors baisaus, nes vakar vakare ji grįžo 
paplūdusi ašaromis. Bandė tai nuslėpti nuo manęs, kai padė- 
jau jai nusirengti, bet aš pastebėjau, kad ji verkė. Ir šian- 
dien — ji nevalgo ir ištisą dieną sėdi savo kambaryje, — Siuzen 
paniurusi žvilgtelėjo į Bleir. — Taip pat, kaip jūs, mis. Šie 
namai šiandieną kažkokie nelaimingi, — baigė ji, išeidama iš 
kambario. 

Bleir tuoj pat nuėjo pas seserį. Hiūston gulėjo lovoje 
paraudusiomis užtinusiomis akimis ir atrodė gailiai. Pirmiau- 
sia Bleir pagalvojo, kad dėl sesers nelaimės ji kalta. Jeigu bū- 
tų negrįžusi į Čandlerį, Hiūston ir Lianderio sužadėtuvės 
nenutrūktų, ir sesuo neturėtų tekėti už žmogaus, kuris išver- 
čia ant jos lėkštes su maistu ir nemoka elgtis draugijoje. 

Bleir mėgino pasikalbėti su Hiūston, aiškindama, kad 
jeigu ji aiškiai leis suprasti, kad vis dar nepamiršo Li, galbūt 
susigrąžins jį ir neturės aukotis tam Tagertui. Bet juo dau- 
giau Bleir kalbėjo, juo labiau Hiūston užsidarė savyje. Ji tik 
tiek tepasakė, kad Lianderis daugiau jos nemyli ir geidžia 
Bleir taip, kaip jos, Hiūston, niekada negeidė. 

Bleir norėjo pasakyti seseriai, kad jeigu ji palauks iki 
dvidešimtosios, tai vėl atgaus Li. Ji troško papasakoti apie 
planą, panašų į šantažą, apie Alaną ir apie savo meilę jam, 
bet bijojo, kad Hiūston tik pablogės, kai ji pasijus esanti pa- 
guodžiamasis prizas.Regis, ji galėjo kalbėti tik apie tai, kad 
Li ją paliko, kad jam reikalinga Bleir, o Tagertas daro ją ne- 
laimingą, nors ir neaiškino, kodėl. 

Ir juo daugiau Hiūston kalbėjo, juo blogiau jautėsi 
Bleir. Juk ji važiavo su Lianderiu tik todėl, kad abejojo jo ir 
sesers santykiais. Ji nerimavo, nes matė, kad Hiūston nė kiek 
nesijaudino dėl kivirčo su Li. Dabar ji turi kitą vyriškį, tačiau 
liūdėdama leidžia dienas. Ir kodėl ji įsikišo! 

Hiūston stovėjo prie lovos, mėgindama sulaikyti ašarų 
upelius, tekančius veidu. 

— Tikriausiai manai, kad judviem su Lianderiu viskas 
baigta, bet taip nėra. Ir tu neprivalai bausti savęs, bendrau- 
dama su tuo storžieviu Tagertu. Jis negali nė lėkštės su mais- 
tu išlaikyti, o ką jau kalbėti... 

Bleir nutilo, nes Hiūston skėlė jai antausį. 

— Rengiuosi ištekėti už šio Žmogaus, — piktai pasakė 
Hiūston. — Neleisiu tau ar kam kitam jo šmeižti. 

Bleir laikė ranką ant skruosto, akys pritvinko ašarų. 

— Tai, ką padariau, kyla kaip siena tarp mūsų, — su- 

šnibždėjo ji. 

— Joks vyras nepakeis sesers, — tarė Bleir, išeidama iš 
kambario. 

Likusią dienos dalį Bleir praleido dar blogiau. Jeigu ji ir 
abejojo dėl sesers ir Tagerto vedybų, tai abejonės išsisklaidė, 
kai į jų namus pristatė dvylika žiedų nuo Tagerto. Hiūston žvilg- 
telėjo į juos, ir jos veidas nušvito. Ji tiesiog išplaukė iš kamba- 
rio, ir Bleir pagalvojo: nejaugi dvylikos žiedų ir brikelės 
pakanka, kad taikstytumeisi gyventi su tokiu žmogumi kaip 
Tagertas? Sprendžiant iš Hiūston veido išraiškos, ji tuo neabejojo. 

Jie sėdo pietauti. Hiūston pagyvėjimas sukėlė Bleir kan- 
čių, bet ji Žinojo, kad visi mėginimai pasikalbėti su seserimi 
bus beprasmiai. 

Kai per pietus suskambėjo telefonas, Heitsas liepė tar- 
naitei perduoti tam, kad ir kas ten būtų, jog niekas neprieis 
prie to madingo įrenginio. 

— Jie mano, kad turi teisę prispirti mus kalbėti tik to- 
dėl, kad gali priversti šį daikčiuką skambėti, — bambėjo jis. 

Siuzen sugrįžo, jos žvilgsnis nukrypo į Bleir: 

— Ta, kuri skambina, sako, kad labai svarbu. Manęs pra- 
šė perduoti, kad tai mis Hanter. 

— Hanter, — pakartojo Bleir, keldama sriubos šaukštą 
prie burnos. — Ko gero, aš prieisiu. 

Ir nelaukdama misterio Heitso leidimo, ji nubėgo prie 
telefono. 

— Nepažįstu jokių Hanterių, — pasakė jai pavymui mis- 
teris Heitsas. 

— Ne, pažįsti, — švelniai tarė Opal. — Jie persikėlė čio- 
nai pernai iš Sietlo. Susipažinai su jais pas Lečnerius šią vasarą. 

— Galbūt. Regis, prisimenu. Hiūston, įsidėk jautienos. 
Tau reikėtų truputį papilnėti. 

— Alio, — švelniai tarė Bleir. 

Ji išgirdo telefono ragelyje Lianderio balsą. 

— Bleir, prašau nepadėti ragelio. Norėčiau kai kur pa- 
kviesti tave. 

— O ką šį kartą ketini padaryti Alanui? Išmėginai šau- 
tuvus, arklius, vos nepaskandinai jo. Žinai, kad šiandieną žai- 
dėme tenisą? Būtum galėjęs užmėtyti jį kamuoliukais arba 
suduoti rakete. 

— -Žinau, kad negražiai elgiausi ir noriu užglaistyti sa- 
vo kaltę. Rytoj budžiu ir turėsiu važinėti pagal skubius iškvie- 
timus, be to, reikės aplankyti kelis pacientus užmiestyje. 
Pamaniau, galbūt norėtum važiuoti su manimi. 

Akimirką Bleir neteko žado. Praleisti ištisą dieną da- 
rant tai, ko buvo mokoma? Nesišlaistyti be darbo trumpinant 
laiką visokiais menkniekiais, o sužinoti ką nors nauja? 

— Bleir, girdi mane? 

— Taip, žinoma. 

— Jeigu ne, suprasiu. Diena bus ilga, ir neabejoju, kad 
į dienos pabaigą pavargsi, taigi... 

— Važiuosiu visur, kur tik mane imsi. Būsiu pasirengu- 
si su aušra, ir dar pažiūrėsime, kuris pirmiau išsikvėps. 

Ji padėjo ragelį ir grįžo prie stalo. Rytoj galės dirbti 
gydytoja. Pirmą kartą per tas dienas ji nejautė atsakomybės 
naštos už seseriai padarytą skriaudą. 


Nina Vestfild girdėjo, kaip kelias minutes kažkas beldė 
į duris. 

Išblyškusi nuo išgąsčio, kambarinė įėjo į svetainę, jos 
rankos drebėjo:. 

— Mis, ten vyriškis, jis sakosi esąs Alanas Hanteris ir 
jis atėjo užmušti daktarą Vestfildą. 

— O dangau! Jis atrodo pavojingas? 

— Jis tiesiog stovi ten ramiai, bet jo akys kaip bepro- 
čio... jis labai simpatiškas. Gal jūs galėtumėte su juo pasikal- 
bėti? Man regis, jis nepanašus į žudiką. 

Nina atidėjo knygą. 

— Palydėk jį čionai, paskui paprašyk kaimyno misterio 
Tomsono užeiti pas mus ir nusiųsk ką nors pakviesti mano 
tėvą. O paskui tegu kas nors užlaiko Li ligoninėje. Prireikus 
sugalvokite ligą, bet laikykite jį kuo toliau nuo namų. 

Kambarinė nuėjo vykdyti nurodymus ir po akimirkos at- 
lydėjo į svetainę misterį Hanterį. 

Nina pamanė, kad jis visai nepanašus į žudiką ir draugiš- 
kai ištiesė jam ranką, nekreipdama dėmesio į kambarinės išgąs- 
tų. Kai po kelių minučių pasirodė misteris Tomsonas, Nina 
išsiuntė jį namo, pasakiusi, kad įvyko klaida, o kai atvažiavo tė- 
vas, ji pristatė jam Alaną, ir jie iki vėlumos trise šnekučiavosi. 

Deja, niekas neprisiminė Lianderio, mėginusio padėti 
žmogui, kuris jau šešiolika metų tarnavo jiems mažordomu. 
Jis raitėsi iš skausmo, kurio priežasties buvo neįmanoma nu- 
statyti, bet Li mėgino toliau. Kiekvieną kartą, kai Li išeidavo 
iš kambario, mažordomas skambindavo Vestfildams ir, gavęs 
atsakymą, kad pavojingas Žmogus vis dar ten, sugalvodavo vis 
naujų ir naujų simptomų. 

Štai kodėl Lianderiui pavyko numigti tik keturias va- 
landas iki pirmojo iškvietimo. Pusę penkių ryto jis nesiryžo 
žadinti viso Čandlerhauso ir pateko į Bleir miegamąjį, užli- 
pęs prie lango augančiu medžiu. 


11 skyrius 


Vos prašvitus Lianderis užsikabarojo ant medžio ir per 
prieangio stogą pasiekė Bleir miegamąjį. Jis jautėsi kaip mo- 
kinukas, kurį gali.užklupti eilinį kartą krečiant išdaigas. Dvi- 
dešimt septynerių metų daktaras, kelerius metus studijavęs 
Europoje, gerai pažįstantis aukštuomenės gyvenimą, laipioja 
medžiais į merginų miegamuosius tarsi neklaužada berniūkštis. 

Tačiau, įėjęs į miegamąjį ir pamatęs Bleir, gulinčią po 
plonyte paklode, jis viską pamiršo. Pastarosios kelios dienos 
buvo tokios sunkios. Jis rado Bleir ir žinojo, kad ši moteris 
reikalinga jam ne mažiau negu nuosava siela, bet matė, kad ji 
slysta jam iš rankų. Kažkas joje vertė jį būti drovų ir nevikrų, 
visa, ko jis ėmėsi, klojosi ne taip. Jis stengėsi padaryti jai įspū- 
dį, mėgino atrodyti geresnis negu ta visažinė, silpna, išgąs- 
dinta balta pelė, kurią, jai atrodo, ji myli. Li suprato, kad Bleir 

pranašesnė už Hanterį. 

Akimirką Lianderis stovėjo prie merginos, prisiminda- 
mas jos švelnumą ir meilumą. Tą naktį ji buvo kaip tik tokia. 

Toji naktis pakeitė visą jo gyvenimą, ir jis buvo kupinas 
ryžto užkariauti Bleir. 

Šypsodamasis ir jausdamas, kad negali atsispirti pagun- 
dai, jis atmetė paklodę ir šmurkštelėjo į lovą šalia jos kaip 
stovi — apsirengęs ir apsiavęs. Ilgiems meilės žaidimams ne- 
turėjo laiko, be to, suprato, kad Dunkano Heitso namų tre- 
čiasis aukštas ne visai tinkama vieta. 

Li pabučiavo Bleir į smilkinį, surakinęs glėbyje, ir ji mie- 
guista prigludo prie jo, o jis bučiavo jos akis ir skruostus. Kai 
jis palietė jos lūpas savosiomis, ji lėtai pradėjo busti, pasi- 
slinko arčiau, ir jis ėmė glamonėti jos kūną. 

Li bučinys užsitęsė, jis palietė Bleir liežuvį savuoju, ir 
ji atsakė, visą laiką stengdamasi būti kuo arčiau jo. 

Prabusti Bleir privertė Li laikrodis, įsirėžęs jai į pilvą 
pro plonytę marškinių medžiagą. 

— Tai sapnas, — sumurmėjo ji, glostydama jo skruostą. 

— Taip, — prikimusiu balsu. atsakė Li. 

Dar nė sykio gyvenime jam neteko šitaip tvardytis. Jis 
norėjo nuvilkti jai marškinius, glamonėti jos šiltą, gyvybingą, 
geidžiamą kūną, jausti jos odą savąja. Troško patrinti neskus- 
tą smakrą į jos pilvą ir klausyti, kaip ji tariamai protestuoja. 

Netikėtai Bleir atsisėdo. 

— Ką tu čia darai? — atsiduso ji. 

Jis uždengė jos e ranka ir paguldė ją šalia savęs. Ji 
pradėjo trauktis ir stumti jį.. 

— Jeigu nori su manimi važiuoti, turi skubėti. O ka- 
dangi dar neprašvitę, nutariau nesibelsti į paradines duris ir 
nežadinti viso namo. Ilgai triukšmausi? Čionai pakils Heitsas 
ir, pamatęs šį vaizdą, galbūt varys tave per miestą apsiskar- 
malavusią. 

Kai ji nurimo, Li atitraukė ranką. 

— Geriau jau gatvė negu tai, ką tu norėjai padaryti, — 

atsakė ji garsiu šnabždesiu. — Šalin nuo manęs! 

Tačiau Lianderis nė nepajudėjo iš vietos. 

— Jeigu turėčiau laiko, būčiau įlindęs į tavo lovą be... 
m-m-m... batų, — tarė jis, kišdamas savo koją tarp Bleir kojų 
ir nepaleisdamas jos. 

— Tu garbėtroška, savimi patenkintas... 

Ji nutilo, nes Li prispaudė jai rankas virš galvos ir pa- 
bučiavo Bleir, iš pradžių švelniai, o paskui vis godžiau, kol ji 
pritrūko kvapo. Tada jis vėl tapo švelnus. 

— Prašau, nereikia, — sušnibždėjo ji. — Prašau. 

— Nežinau, kodėl turėčiau būti gailestingas, — tarė jis, 
paleisdamas Bleir rankas, bet laikydamas jos kūną kaip spąs- 
tuose — po savimi. — Pastarąsias kelias dienas buvai man 
toli gražu ne tokia gailestinga, — jos žvilgsnis privertė Li at- 
sitraukti. — Jeigu nusileisiu medžiu, ar tu apsirengsi ir sutik- 
si mane gatvėje? 

Jos žvilgsnis atgijo, ji daugiau neatrodė kaip į kampą 
įvarytas Žvėriūkštis. 

— Ir mudu važiuosime pagal iškvietimus? 

— Niekada nesu sutikęs moters, šitaip trokštančios 
kraujo. 

— Visai ne, man patinka padėti žmonėms. Jeigu galė- 
siu išgelbėti bent vieną gyvybę, tada mano gyvybė... 

Jis greitai pabučiavo ją, ropšdamasis iš lovos: 

— Jaunosios gydytojos kalbą išrėši man pakeliui. Per 
dešimt minučių spėsi? 

Bleir įstengė tik linktelėti ir, iššokusi iš lovos, nelaukė, 
kol Li išlįs pro langą. Ji nė negalvojo, koks neįprastas jos el- 
gesys, nes nuo to laiko, kai grįžo į Čandlerį, jos gyvenimas 
klostėsi ne pagal bendrąsias taisykles. 

Iš mažos drabužinės, kimšte prikimštos daugiausia Žie- 
minių Hiūston drabužių, ji išsitraukė aprangą, kuria labai di- 
džiavosi. Ji buvo pasiūta Filadelfijoje, žinomoje ateljė “Dž. 
Kantrelis ir sūnūs". Bleir kelias savaites darbavosi kartu su 
sukirpėjais, tobulindama modelį ir taikydama jį savo profesi- 

jos specifikai. Kartu ji stengėsi, kad drabužis būtų kuklus. Ma- 
tuodamasi sijoną, ji net sėsdavosi ant medinio arklio, norė- 
dama įsitikinti, jog jis pakankamai trumpas, kad būtų patogus, 
ir pakankamai ilgas, kad padoriai atrodytų. 

Žaketas buvo sukirptas pagal kariškai griežtą stilių, o 
sijonas išėjo pūstas ir moteriškas, bet iš tiesų panėšėjo į sijo- 
ną-kelnes — su juo Bleir jautėsi saugiai ir laisvai. Kostiumas 
buvo pasiūtas iš geriausios ir ploniausios jūros vandens spal- 
vos vilnos, kokią tik įmanoma rasti. Sijono klostės dengė gi- 
lias kišenes, iš kurių neiškrisdavo nė vienas jos brangus 
instrumentas. Ant rankovės puikavosi paprastas raudonas kry- 
žius, rodantis kostiumo paskirtį. 

Bleir apsiavė aukštus veršiuko odos batelius — suvars- 
tyti jie panėšėjo į vyriškus, bet užtai nedarkė kojų, kaip ma- 
dingi smailianosiai moteriški bateliai, čiupo savo naują 
medicininį lagaminėlį ir nuskubėjo žemyn pas Lianderį. 

Jis stovėjo, atsirėmęs į ekipažą, ir rūkė vieną iš savo 
ilgų cigarų. Akimirką Bleir išsigando minties, kad kažkur va- 
Žiuoja su juo. Be abejo, ji praleis ištisą dieną, stumdama jo 
rankas, ir neįstengs padėti ligoniams. 

Jis greitai nužvelgė jos aprangą ir, regis, pritariamai link- 
telėjo, prieš įšokdamas į ekipažą ir leisdamas Bleir pačiai įlipti. 

Kai tik ji įlipo, Li, kaip Bleir ir manė, trūktelėjo pir- 
myn tokiu greičiu, kad ji ėmė nuogąstauti dėl savo gyvybės. 

— Kur važiuojame? — šūktelėjo ji, stengdamasi per- 
rėkti ekipažo, lekiančio iš Čandlerio į pietus, dundėjimą. 

— Ašjau beveik nevažinėju pagal iškvietimus, nes daž- 
niausiai dirbu ligoninėje, — suriko jis atsakydamas. — Todėl 
kai kurių ligonių nepažįstu, nors dabar žinau, kas yra. Tai Džo 
Glizonas, jo žmona serga. Esu tikras, kad ji vėl laukiasi kūdi- 
kio. Efi kažkaip pavyksta kas aštuonis mėnesius pagimdyti po 
kūdikį, — jis šnairomis žvilgtelėjo į Bleir. -— Kada nors teko 
priimti naujagimį? 

Bleir linktelėjo ir nusišypsojo. Ji gyveno pas dėdę ir bu- 
Vo pranašesnė negu kiti koledžo studentai: ji turėjo galimybę 

ne tik studijuoti teoriją, bet ir stebėti bei gydyti ligonius. 

Bleir kelionė kainavo šono skausmą — ji atsitrenkė į 
ekipažo sieną. Li sustojo prieš mažą ręstinę trobelę kalnų pa- 
pėdėje. Tuščiame kiemelyje kapstėsi vištos, čia pat bėginėjo 
šunys ir nesuskaičiuojama daugybė liesų, murzinų vaikų, ir 
jie visi, regis, kovojo vienas su kitu už būvį. 

Mažas, liesas, beveik bedantis Džo nuvijo vaikus ir gy- 
vūnus nuo kelio. 

— Daktare, ji viduje. Efi niekada nė dienos negulėjo, o 
dabar štai jau ketvirta diena lovoje, ir Šį rytą neįstengiau jos 
pažadinti. 

Bleir įėjo į namelį paskui vyrus, žvilgčiodama į didžiaa- 
kius vaikus ir klausydamasi, kaip Džo pasakoja, kas atsitiko. 

— Kapojau malkas, o kirvis nulėkė nuo koto ir sužeidė 
Efi koją. Žaizda negili, bet nutekėjo daug kraujo ir jai ap- 
svaigo galva. Todėl ji nuėjo ir atsigulė — vidury dienos! Jau 
sakiau, gydžiau ją, kaip įstengiau, bet dabar man neramu. 

Mažas kambarėlis, kuriame nEjude sam gulėjo mote- 
ris, buvo tamsus ir dvokiantis. 

— Atidaryk langą ir duok man žibintą. 

— Vežikas sakė, kad oras jai kenkia. 

Lianderis sviedė į Džo tokį EiESauOBS žvilgsnį, kad tas 
bėgte puolė atidaryti langą. 

Kai Džo atnešė žibintą, Li atsisėdo prie moters lovos ir 
nuklojo antklodę. Storas kojos tvarstis buvo nešvarus ir rie- 
baluotas. a 2 

— Bleir, jeigu ten tai; ką įtariu, gal tu.. 

Bleir neleido jam baigti. Ji su moters galvą, 
kėlė vokus, čiupinėjo pulsą, pagaliau pasilenkė ir pauostė ją. 

— Atrodo, ši moteris girta, — pasakė ji nustebusi ir ap- 
žiūrėjo kambarį. 

Ant mažo grubaus stalelio prie lovos stovėjo tuščias bu- 
telis su etikete: “Daktaro Monro EyVYDES eliksyras. Gydo kiek- 
vieną negalią." 

Bleir paėmė butelį: 

— Davėte savo Žmonai? 

— Sumokėjau už jį didelius pinigus, — suirzęs atsilie- 
pė Džo. — Daktaras Monro sakė, kad tai jai padės. 

— O tai irgi daktaro Monro? — paklausė Li, rodyda- 
mas į tvarstį. 

— Tai pleistras nuo vėžio. Pamaniau, jeigu jis gali išgy- 
dyti vėžį, tai jau mažą Efi įdrėskimą juo labiau. Na kaip, dak- 
tare, ji pasveiks? 

Nė nesiteikdamas atsakyti, Li ėmė mėtyti pliauskas į 
seną viryklę, įrengtą kambario kampe, paskui pastatė ant ug- 
nies virdulį, kad užvirtų vandens. 

— Ar davėte jai dar ko nors? — paklausė Bleir, su siau- 
bu laukdama atsakymo. 

— Tik truputį juodo parako šį rytą. Ji vis negalėjo nie- 
kaip prabusti, ir aš pamaniau, kad parakas išjudins ją. 

— Tu ramiausiai galėjai nusiųsti ją į aną pasaulį, — pa- 
sakė Li. 

Jis ėmė atrišinėti purviną tvarstį truputį aukščiau ke- 
lio, ir tuoj pat jo veidas išblyško. Apžiūrėjęs žaizdą po tvars- 
čiu, jis susiraukė: 

— Taip ir maniau. Džo, užkaisk dar vandens. Turiu i 1Š- 
valyti žaizdą. 

„ Mažasis žmogutis tik prabėgom žvilgtelėjo po tvarsčiu 
ir išskubėjo iš kambario. Žiūrėdamas į Bleir, Li patraukė pur- 
viną tvarstį taip, kad ji matytų. 

Mažos besiraitančios lervos dengė sutinusią, atvirą žaizdą. 

Bleir neleido sau krūptelėti, nes tą akimirką padavinė- 
jo Li instrumentus iš jo lagaminėlio. Li pradėjo kruopščiai 
rankioti lervas, o ji laikė emaliuotą lataką. 

— Iš tikrųjų šios lervos — tikras išsigelbėjimas, — aiš- 
kino jis. — Jos ėda pūvančią žaizdos dalį ir šitaip valo ją. Jei- 
gu jų, — pincetu jis pakėlė vieną lervą, kad apžiūrėtų, — čia 
nebūtų, mums greičiausiai reikėtų amputuoti koją. Net esu gir- 
dėjęs, kad patys daktarai deda lervas į žaizdą, kad ją išvalytų. 

— (Gal ir gerai, kad šis būstas toks nešvarus, — šlykštė- 

damasi tarė Bleir, apžiūrėjusi varganą kambarį. 

Li susimąstęs žvilgtelėjo į merginą: 

— Būčiau manęs, kad toks reginys ne tau. 

— Mano skrandis daug stipresnis, negu tu manai. Pa- 
duoti karbolio? 

Li valė žaizdą ir jam nereikėjo nieko prašyti: Bleir at- 
spėdavo, o tiksliau, žinodavo kiekvieną jo žingsnį. Jis padavė 
jai adatą ir siūlų, ir Bleir susiuvo Žaizdos kraštus, o Li stovėjo 
šalia, stebėdamas kiekvieną jos judesį. Jis pritariamai kažką 
sumurmėjo, kai ji baigė, ir leido sutvarstyti žaizdą. 

Pasirodė Džo ir pareiškė, kad vanduo užvirė. 

— Išvirink skudurus, kuriuos vadini paklodėmis, — ta- 
rė Li. — Visai nenorėčiau, kad musės vėl patektų po tvarsčiu. 
Bleir, padėk man ištraukti iš po jos paklodes. Ir dar — ją rei- 
kia švariai perrengti. Bleir, padaryk tai, kol mudu su Džo pa- 
sikalbėsime. 

Bleir nemėgino prausti moters, bet viena ji tikrai Žino- 
jo, kad žaizda — švariausias jos kūno lopinėlis. Jai pavyko 
įsprausti didelį Efi kūną į siaurus Džo naktinius marškinius, 
beje, moteris nė piršto nepajudino, kad jai padėtų, o tik ret- 
karčiais apgiftusi šypsojosi. Pro atvirą langą Bleir matė Li ir 
Džo. Li pakibo virš mažo Žmogučio ir šaukė, baksnodamas jam 
pirštu į krūtinę, kol pagaliau mirtinai jį prigąsdino. Bleir be- 
veik pagailo Džo, kuris tik mėgino padėti Žmonai, kaip išmanė. 

— Kur daktaras? 

Ji atsigręžė ir pamatė ant slenksčio vyriškį odinėmis 
kaubojiškomis kelnėmis ir medvilniniais marškiniais, jo vei- 
das buvo susirūpinęs. 

— Esu gydytoja, — tarė Bleir. — Jums reikia pagalbos? 

Giliai įsodintos akys liesame veide nužvelgė ją nuo gal- 
vos iki kojų. 

— "Ten, lauke, ne daktaro Vestiildo kinkinys? 

— Frenkai? — pasigirdo Li balsas už vyriškio nuga- 
ros. — Kas atsitiko? 

Kaubojus atsigręžė: 

— Furgonas įkrito į upę. Ten buvo trys vyrai, ir vieną 
gana smarkiai aplamdė. 

— Paimk mano lagaminėlį, — sviedė Li per petį Bleir 
ir pats nužingsniavo prie ekipažo. 

Bleir įšoko beveik į važiuojantį ekipažą: tylėdama me- 
tė abu lagaminėlius ant grindų, įsitvėrė turėklų ir, pastačiusi 
koją ant paminos, pašlovino misterį Kantrelį už sėkmingą kos- 
tiumo kirpimą, leidžiantį taip laisvai judėti. 

Viena ranka Li laikė vadeles, o kita griebė Bleir už ran- 
kos ir įtraukė į beveik visu greičiu lekiantį ekipažą. Atsisėdu- 
si ir patikimai prispaudusi kojomis lagaminėlius, ji žvilgtelėjo 
į Li, o tas mirktelėjo jai: 

— Važiuojame į rančą “Baras C", — sušuko Li, — o 
Frenkas ten vyresnysis darbininkas. 

Sekdamas paskui kaubojų, Li ginė ekipažą beveik tokiu 
pat greičiu, kaip jojo raitelis, ir, nuvažiavę apie keturias my- 
lias, jie pamatė kažkokius statinius. Tai buvo keturios lūšnos 
ir gyvulių aptvaras, prilipęs prie vienos uolos. 

Li čiupo lagaminėlį, metė vadeles vienam iš trijų šalia 
stovinčių kaubojų ir įėjo į artimiausią lūšną. Bleir su lagami- 
nėliu rankoje sekė iš paskos. 

Lovoje gulėjo vyriškis, kairioji jo marškinių rankovė bu- 
vo kiaurai permirkusi krauju. Li tylėdamas perkirpo medžia- 
gą, ir kraujo purslai aptaškė jo marškinius. Sukrešęs ant 
sužeistojo drabužių kraujas užlipdė perpjautą arteriją ir iš- 
gelbėjo vyriškį nuo mirtino nukraujavimo. Li užspaudė arte- 
riją pirštais — perpjauti žaizdą nebuvo laiko. 

Kaubojai susibūrė aplink, palikę visai nedaug erdvės. 
Bleir išdezinfekavo rankas karboliu. Greitu judesiu, tarytum 
nušlifuotu per ilgus jų bendro darbo metus, Li atleido arteri- 
Ją, o maži Bleir pirščiukai vėl užspaudė ją. Li išdezinfekavo 
savė rankas, įvėrė siūlą į adatą ir pradėjo siūti, Bleir laikė 
atvirą žaidą. Po kelių minučių ir ji buvo taip pat susiūta. 

„Kaubojai pasitraukė atgal, išpūtę akis žiūrėdami į Bleir. 

— Manau, kad viskas bus gerai, — pasakė Li išsitiesda- 
mas ir šluostydamas kraujuotas rankas švaria staltiesėle, ku- 
rią jis ištraukė iš lagaminėlio. — Jis neteko daug kraujo, bet 
jeigu atsitokės nuo šoko, manau, išsikapstys. Kas dar? 

— Aš, — atsiliepė vyriškis kitoje lovoje. — Susilau- 
žiau koją. — 

Li perpjovė kelnes ir apčiuopė didelį blauzdikaulį. 

— Palaikykite jį už pečių. Man reikia atstatyti kaulą į vietą. 

Trys vyriškiai atskubėjo į pagalbą, o Bleif apžiūrėjo 
kambarį. Didžiulis Žmogus su pernelyg išlavėjusiais bicepsais 
buvo prisišliejęs prie sienos. Platus jos veidas su daugybės 
muštynių pėdsakais buvo išblyškęs nuo skausmo, viena ranka 
jis čiūčiavo kitą. 

Bleir priėjo prie jo: 

— Jūs taip pat buvote tame furgone? 

Jis žvilgtelėjo į Bleir, paskui nusuko akis į šalį. 

— Palauksiu daktaro. 

Ji ketino nusigręžti. 

— Aš taip pat gydytoja, bet jūs teisus, ko gero, suteik- 
siu jums skausmo, kurį bus sunku iškęsti. 

— Jūs? — paklausė vyras. 

Bleir pažvelgė į jį ir pamatė, kad jis dar labiau išblyško. 

"— Sėskite, — liepė ji. 

Jis pakluso, atsisėdęs ant suolo prie sienos. Labai at- 
sargiai ji nuvilko marškinius ir išvydo tai, ko. ir tikėjosi: di- 
džiulis petys buvo išnarintas. 

— Truputį skaudės. 

Jis išlenkė antakį, kaktą išpylė prakaitas. 

— Ir dabar nesaldu. | 

Kaubojai susibūrė aplink Li, gydantį lūžusią koją, vie- 
nas iš jų laikė rankoje.viskio butelį ir ketino gurkštelėti i iš j0. 
Bleir išplėšė butelį ir padavė savo pacientui. 

—-Truputį padės. 

Bleir nebuvo tikra, kad jai užteks fizinių jėgų atstatyti 

petį, bet ji taip pat žinojo, jog negali stovėti ir laukti, kol Lian- 
deris baigs apžiūrinėti eilinį pacientą. Ji tik kartą atstatinėjo 
išnirimą, ir tai vaikui. 

Giliai įkvėpusi ir sušnibždėjusi maldos žodžius, ji pra- 
dėjo lenkti ranką per alkūnę, paskui prispaudė ją prie galin- 
gos krūtinės ląstos. Pristūmusi dėžę konservų, Bleir atsistojo 
antjos, didžiulėmis pastangomis aukštai pakėlė skaudamą ran- 
ką ir ėmė ją sukti. Ji pakartojo procedūrą, stengdamasi nesu- 
kelti nereikalingo skausmo. Prakaitas liejosi upeliais, ji duso 
iš įtampos, mėgindama įstatyti atgal į sąnarį didžiulę ranką. 

Netikėtai peties kaulas garsiai trakštelėjęs atsistatė į 
vietą — darbas baigtas. 

Bleir nulipo nuo dėžės. Ji ir jos pacientas šypsojosi. 

— Jūs puiki, nuostabi gydytoja, — švytėdamas pagyrė jis. 

Bleir atsigręžė ir nustebusi pamatė, kad visi kambary- 
je, taip pat ir abu sužeistieji žiūri į ją. Visi tylėdami stovėjo ir 
žiūrėjo, kol Bleir bintavo vyriškio petį. Tvarstis buvo pavyz- 
dinis — saugus, patogus ir tvarkingas. 

Kai ji baigė, Lianderis sutrikdė tylą: 

— Jeigu jūs abu baigėte abipusius komplimentus, tai 
manęs dar laukia kiti ligoniai. 

Tačiau, tariant šiuos žodžius, jo akyse šokinėjo pasidi- 
džiavimo kibirkštėlės. 

— Arjūs ne iš dvynių Čandler? — paklausė iki ekipažo 
juos lydintis kaubojus. 

— Bleir, — atsakė ji. 

— Ji taip pat gydytoja, — pasakė Frenkas, ir jie visi kaž- 
kaip keistai sužiuro į ją. 

— Dėkoju, daktare Vestfildai ir daktare Čandler, — pa- 
dėkojo vyriškis su išnirusiu petimi, kai jie lipo į ekipažą. 

— Pratinkitės ją taip pat vadinti Vestfild, — pasakė Li, 
imdamas vadeles. — Kitą savaitę ji išteka už manęs. 

Bleir nepavyko nieko atsakyti, nes ji vos neiškrito iš eki- 
pažo, kai Li arklys trūktelėjo pirmyn. 

12 skyrius 


Aplenkęs kraštinę lūšną, Li pristabdė arklį. 

— Mūsų ekonomė paruošė mums lančą. Aš stabtelėsiu, 

Li atsistojo kaip gladiatorius ekipaže, o Bleir pakėlė 
sėdynę. 

— Kaip čia daug vietos, — nustebusi pasakė ji, apžiūri- 
nėdama antklodes, šautuvą, patronų dėžutes, atsarginius pa- 
kinktus ir intrumentus, sudėtus po sėdyne. — Nesu mačiusi 
tokios erdvios dėklinės net traukinyje. 

Lianderis paniuro, bet ji nepastebėjo. 

— Štai taip ir būna, — pasakė jis mintyse. 

Bleir ir toliau tyrinėjo dėklinę, apžiūrinėdama jos sieneles. 

— Neįtikėtina. Tikriausiai ką nors išėmė, kad praplės- 
tų. Įdomu, kodėl. 

— Pirkau naudotą ekipažą. Gal koks nors fermeris ve- 
žiodavo paršiukus. Ar pagaliau ištraukei maistą, ar mirsime 
badu? 

Bleir ištraukė didelę pintinę piknikui ir nuleido sėdynę. 

— Čia pakanka vietos žmogui pasislėpti, — pažymėjo 
ji, i1mdama iš pintinės keptą viščiuką, bulvių salotas ir ąsotį 
atšaldyto limonado. 

— Tu apie tai kalbėsi ištisą dieną? Gal papasakoti tau 
kokį nors atvejį iš interno praktikos Čikagoje? 

“Viską, ką tik nori, — galvojo Lianderis, — kad tik ati- 
traukčiau jos dėmesį nuo tos dėklinės". Jeigu šachtų apsauga 
būtų nors perpus pastabesnė kaip Bleir, vargu ar jis išgyven- 
tų iki šios dienos. 

Viena ranka Li valdė arklį, o kita laikė viščiuką, įsigud- 
rinęs kartu valgyti ir pasakoti ilgą istoriją apie jaunuolį, kar- 
tą policijos atvežtą naktį į ligoninę. Jis jau beveik nekvėpavo 
ir buvo labai išblyškęs. Apskritai jis buvo laikomas numirė- 
liu, bet Lianderis nusprendė, kad dar yra vilties. Jis pradėjo 
masažuoti krūtinės ląstą širdies srityje, o kai tai nepadėjo, ap- 

žiūrėjo pacientą ir pamatė, kad jo vyzdžiai labai išsiplėtę, to- 
dėl nustatė diagnozę — vyras opijaus auka. 

— Tu ką, vienas ketini suvalgyti visas bulvių salotas? 

Bleir ištiesė jam skardinę salotų ir šakutę, o jis pasakė, 
kad tikrai neįstengs valgyti salotas, viščiuką ir valdyti ekipa- 
žą. Todėl Bleir turėjo sėsti šalia ir maitinti jį salotomis. 

— Pasakok toliau. 

— Supratau, kad vienintelis būdas nugalėti komos bū- 
seną — daryti dirbtinį kvėpavimą, kol jis atsigaus. Nė vienas 
gydytojas nenorėjo juo rūpintis, nes nusprendė, kad viskas 
baigta, ir nuėjo miegoti, o medicinos seserys ir aš mėginome 
daryti viską, kas įmanoma, kad jį išgelbėtume. 

— Neabejoju, kad medicinos seserys tau padėjo, — įsi- 
terpė Bleir. 

Jis šyptelėjo: 

— Neturėjau dėl jų rūpesčių, jeigu tave tai domina. 

Ji įkišo jam į burną salotų. 

— Ketini girtis ar pasakoti savo istoriją? 

Lianderis toliau pasakojo apie ilgą naktį, praleistą ko- 
vojant dėl žmogaus gyvybės, apie tai, kaip jis, stimuliuoda- 
mas kraujo apytaką gyvybiškai svarbiems organams, dėjo ledus 
mirštančiajam ant pilvo, paskūi masažavo širdį, o pats be per- 
stojo gėrė juodą kavą. Jis ir medicinos seserys pasikeisdamos 
dirbo ištisą naktį, o kai nusprendė, kad ligoniui negresia pa- 
vojus, perkėlė į lovą, kurioje jis paprasčiausiai miegojo. 

Lianderiui liko miegoti tik dvi valandas, o paskui vėl 
reikėjo budėti. Rytą vizituodamas ligonius, jis užėjo į to pa- 
Ciento palatą, iš anksto pasirengęs išklausyti padėkos žodžių 
Srautą už pasiaukojamą darbą, išgelbėjusį jam gyvybę. Bet vy- 
ras tik tiek tepasakė: 

— Daktare, tik pagalvokite, jie nerado mano laikro- 
džio. Aš jį patikimai paslėpiau nuo tų pačių vagių, kurie mane 
nugirdė. 

— Jis nė nesuprato, ką dėl jo padarei? — netikėdama 
savo ausimis, paklausė Bleir.. | 

Lianderis jai nusišypsojo, ir tada ji taip.pat galėjo įver- 
tinti situacijos komiškumą. Daugelis galvoja, kad gydytoją ly- 
di sėkmė, o iš tikrųjų tai sunkus kasdieninis darbas. 

Jie pavalgė, ir kol važiavo toliau, Bleir privertė Li pa- 
pasakoti dar kelis atvejus iš praktikos Amerikoje ir užsieny- 
je. Savo ruožtu ji papasakojo apie dėdę Henrį, apie savo 
studijas ir dėstytojus. Pastarieji buvo tokie griežti, kad nuo- 
lat primindavo, jog moterys gydytojos visada bus priverstos 
varžytis su vyrais, nes tie iš anksto laiko jas blogomis specia- 
listėmis, vadinasi, moterys turi geriau mokytis. Ji papasakojo 
Li apie varginančius trijų dienų egzaminus, kuriuos reikėjo 
išlaikyti, norint patekti į šv. Jozefo ligoninę. 

— Ir aš laimėjau! — pasakė ji ir toliau pasakojo Lian- 
deriui apie ligoninę. 

Žavėdamasi savo ateitimi toje ligoninėje, ji nepastebė- 
jo keisto Li žvilgsnio. 

Tuoj po vidurdienio jie privažiavo prie Vinterio rančos 
ribos, prie didelio seno fermerių namo. Li ketino aplankyti 
aštuonerių metų šeimininko dukterį, sergančią šiltine, bet jau 
sveikstančią. | 

Maža mergaitė jautėsi puikiai, ir Li su Bleir išgėrė po puo- 
delį virinto pieno ir suvalgė po didelę riekę kukurūzų duonos. 

— Dažniausiai tai ir yra visas užmokestis, — tarė Li, 
kai jie lipo į ekipažą. — Dirbdamas gydytoju kaimo vietovėje, 
nepraturtėsi. Tau pasisekė, kad aš būsiu tavo atrama. 

Bleir buvo beprasižiojanti sakyti, kad neketina likti 
Čandleryje arba tekėti už jo, bet kažkodėl susilaikė. Galbūt ji 
išgirdo jo žodžiuose užuominą, kad jis tikrai laiko ją gydyto- 
ja, ir, jeigu jie susituoks, ji vis tiek galės dirbti medicinoje. O 
turint galvoje miestelio prietarus ir davatkiškumą, tai buvo 
drąsus žingsnis. 

Vos jiems išvažiavus iš rančos teritorijos, prie jų prijojo 
kaubojus. Jo arklys atsistojo piestu, sukeldamas dulkių debesį. 

— Daktare, mums reikia pagalbos, — pasakė kaubojus. 

Bleir nuostabai Li netrūktelėjo kaip paprastai iš vietos. 

— Tu iš “Tingiojo Džėjaus" rančos? 

Kaubojus linktelėjo. 

— Tada iš pradžių norėčiau parvežti ledi atgal į Vinte- 
rio rančą. 

— Daktare; bet ten žmogus gavo kulką į pilvą ir plūsta 
krauju. Jam kuo skubiau reikia pagalbos. 

Dar vakar Bleir būtų įniršusi, kad Li nenori jos vežtis 
kartu, bet dabar žinojo, jog jis ne prieš jos pagalbą, vadinasi, 
tai kas kita. Ji palietė jo ranką. 
| — Kad ir kas būtų, dabar ir aš su tuo susijusi. Juk nega- 
lėsi manęs visada saugoti. 

Jos balse buvo girdėti grasinimas sekti paskui net prieš 
jo norą. 

— Jie dabar nesišaudo, daktare, — tarė kaubojus, — 
Ledi nenukentės, kol jūs lopysite Beną. 

Lianderis žvilgtelėjo į Bleir, paskui — į dangų. 

— Tikiuosi, nesigailėsi, kad sutikai, — tarė jis, kirsda- 
mas botagu arkliui per nugarą, ir jie nudūmė. 

Įsitvėrusi ekipažo sienelės, Bleir paklausė: 

— Šaudo? 

Tačiau niekas jos negirdėjo. 

Jie paliko arklį ir ekipažą tam tikru atstumu nuo griu- 
vėsių, ir kaubojus nuvedė juos prie sugriauto molinio namo, 
prisiglaudusio šalia stačios uolos. Dalis namo stogo buvo nu- 
dardėjusi žemyn. 

— O kur kiti? — paklausė Li ir pažvelgė ten, kur rodė 
kaubojus — į kitus griuvėsius už medžių. 

Bleir norėjo paklausti, kas darosi, bet Li padėjo ranką 
jai ant liemens ir įstūmė į apgriuvusį namą. Kai akys apsipra- 
to su tamsa, ji pamatė vyriškį ir storą, nešvarią moterį, sėdin- 
čius prie angos, atstojančios langą, su užtaisytais šautuvais ir 
su pistoletais prie juosmens. Aplink mėtėsi daugybė iššaudy- 
tų gilzių. Kanipe stovėjo trys arkliai. Apsižvalgiusi Bleir pa- 
galvojo, kad visa tai jai visiškai nepatinka. 

— Susiūkime jį ir dinkime iš čia, — tarė Li, priminda- 

mas jų užduotį. 

Pačioje tamsiausioje patalpos dalyje gulėjo labai išblyš- 
kusio veido vyriškis. Abiem rankom jis laikėsi už pilvo. 

— Žinai, kaip naudotis chloroformu? — paklausė Li, 
sterilizuodamas rankas. 

Bleir linktelėjo ir pradėjo traukti iš lagaminėlio bute- 
liukus ir žvakes. | 

— Ar daug alkoholio jis gali išgerti? — paklausė Bleir 
kambaryje esančiųjų. 

— Be abejo, — neryžtingai atsakė kaubojus, — bet mes 
neturime alkoholinių gėrimų. O jūs turite? 

Bleir stengėsi būti rami. 

— Mėginu išsiaiškinti, kiek chloroformo jam duoti, o 
žmogui, kuris geria daug viskio, kad pasigertų, reikia ir daug 
chloroformo, kad suveiktų. 

Kaubojus šyptelėjo. 

— Benui reikia daugiau negu bet kuriam kitam. Jam 
du buteliai viskio — tik nuotaikai pakelti. Niekada nemačiau 
jo girto. 

Bleir linktelėjo, sumetė, koks vyriškio svoris, ir ėmė 1a- 
šinti chloroformą į improvizuotą kaukę. Kai chloroformas pra- 
dėjo veikti, vyriškis ėmė priešintis, ir Bleir turėjo savimi 
prispausti viršutinę jo kūno dalį, o Lianderis laikė kojas. Lai- 
mei, vyriškiui liko mažai jėgų, ir jis nepakenkė savo žaizdai. 

Li nutraukė sužeistajam kelnes, ir jie pamatė kulkos pa- 
darytą skylę. Bleir pamanė, kad jis turi mažai šansų likti gy- 
vas. Li, atrodo, buvo kitokios nuomonės, jis pradėjo operaciją. 

Kartą dėdės Henrio draugas, chirurgas, kuris speciali- 
zavosi ertminės chirurgijos srityje, atvyko iš Niujorko jų ap- 
lankyti. Į ligoninę kaip tik buvo atvežta maža mergaitė, kuri 
pargriuvo ant sudužusio butelio. Bleir dirbo operacinėje, kai 
tas chirurgas pašalino stiklą iš žaizdos ir susiuvo tris sužeistas 
žarnyno vietas. Operacija Bleir padarė tokį didelį įspūdį, kad 
ji taip pat nusprendė specializuotis ertminės chirurgijos srityje. 

Tačiau dabar, stebėdama Lianderį ir padavinėdama vie- 
ną po kitos adatas su siūlais, ji jautė didžią pagarbą. Kulka 

pateko į dubens kaulą ir vingiuodama išėjo pro sėdmenis. 

Ilgi Lianderio pirštai pakartojo kulkos kelią ir iš eilės 
siuvo pažeistas vietas. Bleir priskaičiavo jų keturiolika. 

— Keturias dienas neduokite jam nė trupinėlio mais- 
to, — tarė Li, susiūdamas odą. — Penktą dieną galima duoti 
skysčių. Jeigu jis neklausys manęs ir ką nors suvalgys, tai nu- 
mirs po dviejų valandų, nes maistas jį nunuodys. — Jis žvilg- 
telėjo į kaubojų. — Aišku? 

Niekas neatsakė, nes tą minutę kelios kulkos zvimbda- 
mos įlėkė į lūšną. . 

— Prakeikimas! — susikeikė Li, kirpdamas paskutinį 
siūlą žirklėmis, kurias padavė Bleir. — Maniau, kad jie duos 
mums pakankamai laiko. 

— Kas atsitiko? — paklausė Bleir. 

— Tie idiotai, — tarė Li, nesistengdamas prislopinti bal- 
so, — sumanė kažką panašaus į karo veiksmus. Čandlerio apy- 
linkėse jau pusė metų šaudomasi. Galime ilgam čia įstrigti, 
kol jie vėl nuspręs padaryti pertrauką. 

— Pertrauką? 

Li nusišluostė rankas. 

— Jie veikia gana civilizuotai. Jeigu kas nors sužeidžia- 
mas, ugnis nutraukiama, kol randamas ir atvedamas gydyto- 
jas. Deja, jiems nešauna į galvą sulaukti operacijos pabaigos 
ir suteikti daktarui galimybę išsikapstyti iš čia. Galime pratū- 
noti čia iki ryto. Sykį išbuvau tokioje vietoje dvi dienas. Da- 
bar supranti, kodėl norėjau palikti tave Vinterio rančoje. 

Bleir pradėjo valyti ir dėlioti į lagaminėlį instrumentus. 

— Vadinasi, paprasčiausiai sėdime ir laukiame? 

— Sėdime ir laukiame. 

Li nusivedė ją už Žemos plūkto molio sienos, kadaise 
skyrusios kambarius. Jis atsisėdo į tolimiausią kampą ir gestu 
pakvietė Bleir sėstis šalia, bet ji atsisakė. Ji norėjo būti kuo 
toliau nuo Li, todėl atsišliejo į priešingą sieną. Tačiau, kai 
kulka įsmigo į sieną per dvi pėdas virš jos galvos, ji vienu šuo- 
liu atsidūrė Lianderio glėbyje ir paslėpė veidą ant jo krūtinės. 

— Niekada nemaniau, kad man patiks karo veiksmai, — 
sumurmėjo jis ir ėmė bučiuoti jos kaklą. 

— Nepradėk iš naujo, — tarė Bleir, o pati pasuko galvą 
taip, kad jis galėtų pasiekti jos lūpas. 

— Gerai, daugiau taip nedarysiu, — sutiko Li ir nusi- 
šypsojo. 

Ji nepasitraukė nuo Li, neatstūmė jo rankų, nes jo artu- 
mas saugojo ją nuo pavojaus, o kulkos, regis, švilpė kažkur toli. 

— Papasakok, kur išmokai taip puikiai siūti vidaus 
organus. 

— Vadinasi, kalbos tau neįkyrėjo. Na ką gi, leisk prisi- 
minti pirmą kartą... 

Bleir atrodė nepasotinama. Bėgo laikas, jie sėdėjo pri- 
siglaudę vienas prie kito, ir Bleir be galo klausinėjo apie jo 
mokslą, apie praktiką, apie sunkiausią ir įdomiausią atvejį ir 
apie tai, kodėl jis vis dėlto nusprendė tapti gydytoju. Paga- 
liau, norėdamas atsipūsti, jis pats pradėjo klausinėti Bleir. 

Saulė nusileido, šaudymas ėmė periodiškai tilti, bet tęsė- 
si visą naktį. Li mėgino priversti Bleir pamiegoti, bet ji atsisakė. 

— Žinau, tu stebi jį, — tarė ji, linktelėjusi į sužeistojo 
pusę. — Neketinu miegoti ir nemiegosiu. Kaip manai, ar yra 
vilties, kad jis pasveiks? 

— Kad tik nebūtų užkrėtimo, o tai jau Dievo valioje. 

Dangus pradėjo šviesėti, ir Li pasakė, kad turi Žvilgte- 
lėti į pacientą, kuris ėmė judėti. 

Bleir atsistojo ir pasirąžė. Po minutės ji išgirdo garsą, 
privertusį pamiršti viską pasaulyje, išskyrus savo profesiją. Tai 
buvo kulkos, kliudžiusios taikinį, garsas. | 

Bleir puolė už žemos sienos kaip tik laiku, norėdama 
pamatyti, kas darosi. Tylusis vyriškis buvo sužeistas į smakrą, 
o moteris jau nešė prie Žaizdos pilną saują šviežio arklio mėšlo. 

Negalvodama apie kulkas, švilpiančias virš galvos, Bleir 
šoko pirmyn ant moters. 

Išsigandusi ir įpykusi moteris pradėjo grumtis su Bleir, 
o ta turėjo gintis nuo jos kumščių. Tačiau Bleir niekaip nega- 

lėjo leisti šiai moteriai pridėti prie atviros žaizdos mėšlo. 

Ketindama apsaugoti sužeistąjį, Bleir susikaupė taip, 
kad nė nepastebėjo, kaip juodvi su moterimi išlindo iš patal- 
pos pro plačią kiaurymę, atstojančią duris. 

Bleir-stengėsi atplėšti moters rankas nuo savo plaukų 
kaip tik tą akimirką, kai virš jų galvų prašvilpė uraganinė ugnis. 

Moterys liovėsi grumtis ir pažvelgė į viršų: virš jų su šau- 
tuvu stovėjo Li ir pyškino, vos spėdamas užtaisinėti ginklą. 

— Greičiau į vidų! — suriko jis, o paskui nukreipė keiks- 
mų srautą vyriškių, sėdinčių kitoje apgriuvusioje lūšnoje, ad- 
resu. Šaukė, kad jis — daktaras Vestfildas, kad visus juos pažįsta, 
kad jiems prireikus pagalbos, leis nukraujuoti jo akyse. 

Šaudymas nutilo. 

Lianderiui grįžus į lūšną, Bleir tvarstė sužeistojo smakrą. 

— Jei dar nors kartą šitaip pasielgsi... — jis nutilo, ma- 
tyt, nerasdamas pakankamai pikto grasinimo. 

Li ramiai stovėjo šalia Bleir ir laukė, kol ta baigs tvars- 
tyti, ir, kai ji užlipdė paskutinį pleistro gabalėlį, jis griebė Bleir 
už rankos ir vienu trūktelėjimu pastatė ant kojų. 

— Tuoj pat iš čia nešdinamės. Tegu jie išsišaudo, mums 
tai nerūpi. Nė vienas iš jų nevertas tavęs. 

Bleir vos spėjo nutverti savo lagaminėlį — Li ištempė 
ją iš lūšnos. | 


— Šią naktį buvo atėjęs tavo Žmogus iš profsąjungos, — 
pasveikino Ridas sūnų, vos tas spėjo įžengti į namus. 

Trindamas nugarą toje vietoje, kurią visą naktį buvo įrė- 
męs į apkalo lentą, Li sunerimęs sužiuro į tėvą: 

— Jo niekas nepastebėjo? 

Ridas nudegino sūnų žvilgsniu: 

— Jis tik pavalgė ir pernakvojo, o tu berods šito neda- 
rei kelias dienas. Tikiuosi, Bleir ne su tavimi praleido naktį? 
Heitsas ieško tavęs. 

"Li nenorėjo nieko — tik pavalgyti ir nusnūsti prieš ei- 
damas į ligoninę, bet, atrodo, nebuvo laiko. 

— Jis pasirengęs eiti? . 

Ridas trumpam nusiramino, žiūrėdamas į sūnų ir su- 
prasdamas, kad galbūt mato jį paskutinį kartą. Jį visada ka- 
muodavo tokia nuojauta, kai Li eilinį kartą veždavo į šachtinin- 
kų gyvenvietę vieną iš profsąjungos veikėjų. 

— Jis pasirengęs, — tiek tepasakė Ridas. 

Li pavargęs nupėdino į arklidę, išsiuntė berniuką arkli- 
ninką su užduotimi ir pakinkė arklį į savo ekipažą. Jo arklys 
buvo pernelyg pavargęs praėjusią parą, todėl jis paėmė vieną 
iš tėvo arklių. Numatęs visas atsargumo priemones, jis nuėjo 
į namus, kur tėvo slepiamas jo laukė vyriškis. Li tik probėgom 
žvilgtelėjo į jaunuolį, bet spėjo pastebėti liepsningas akis: jo- 
se degė aistringa atsidavimo idėjai ugnis, kurioje sudega pa- 
vojaus baimė. Gyvenimas buvo nereikšmingas, palyginti su 
idėja, su kova. 

Lianderis iškraustė iš bagažinės daugelį ten buvusių 
daiktų, prisiminęs smalsiąją Bleir, ir įtaisė keleivį. Nebuvo 
ištarta nė žodžio, nes visi trys puikiai žinojo, kam pasiryžo ir 
kiek tai gali kainuoti. Šachtininkų gyvenvietės apsauga pir- 
miausia šaudo, o paskui klausinėja. 

Ridas perdavė Lianderiui papjė mašė muliažą, kuris, už- 
metus akį, panėšėjo į apklotų, virvių, įvairių įrankių ir į juos 
panašių daiktų krūvą, nedraudžiamą laikyti ekipaže. Li pri- 
dengė muliažu vyriškį, o ant viršaus padėjo medicininį laga- 
minėlį. 

Ridas drąsindamas paplojo sūnui per petį, Li sėdo į eki- 
pažą ir pajudėjo. 

Lianderis važiavo greitai, bet vis dėlto prilaikė arklį, 
kad nesukeltų nereikalingo skausmo paslėptam žmogui. Prieš 
dvi savaites juodu su tėvu eilinį kartą aptarinėjo Li veiklą. 
Ridas sakė, kad Li neturėtų rizikuoti savo gyvybe dėl tų žmo- 
nių, kuriuos vežioja į gyvenvietę, nes, jeigu jis ir liktų gyvas, 
nė vienas šalies teismas jo neapgintų. 

Artėdamas prie posūkio į gyvenvietę, Li sulėtino greitį 
ir atidžiai apsidairė — ar nėra kur nors nereikalingų akių. 

Šyptelėjo, prisiminęs, kaip gynė prieš Bleir Džekobą Fento- 
ną, Čandlerio apylinkių anglies šachtų šeimininką. Jis teisino 
tada Fentoną, kad tas privalo atsiskaityti akcininkams, kad 
vienas Žmogus negali būti atsakingas už plėšikišką požiūrį į 
šachtininkus. Li dažnai šitaip kalbėdavo, kad nukreiptų nuo 
savęs įtarimą. Aplinkiniams visai nebūtina žinoti, kaip jis iš 
tikrųjų atsiliepia apie įvykius šachtose. 

Darbininkai ten neturėjo iš ko rinktis: arba paklusti 
kompanijos taisyklėms, arba prarasti darbą. Viskas labai pa- 
prasta. Tik taisyklės buvo pritaikytos Žmonėms, sulaužiusiems 
įstatymus. 

Visa, kas siejosi su šachtomis, priklausė kompanijai. 
Darbininkams buvo mokama grynais, bet pirkti prekes leidžia- 
ma tik kompanijos parduotuvėse. Už pirkinį miesto parduo- 
tuvėje galėjo ramiai užmušti. Tiesa, ir vaikštinėti po miestą 
buvo draudžiama. Šachtų savininkai tvirtino, kad šachtininkų 
gyvenvietės — tai iš esmės nedideli miesteliai, kad šachtinin- 
kams ir jų šeimoms nėra ko vaikščioti į Čandlerį. O ginkluota 
apsauga aplink gyvenvietę reikalinga apsiginti nuo vagių ir 
visokio plauko sukčių. 

Iš tikrųjų apsauga buvo laikoma dėl agitatorių. Ji turė- 
jo užkirsti kelią bet kokiems profsąjungų mėginimams patek- 
ti į gyvenvietes ir agituoti šachtininkus. 

Šeimininkai negalėjo leisti kilti streikams ir pagal įsta- 
tymus turėjo teisę laikyti ginkluotą apsaugą prie gyvenviečių 
įėjimo ir daryti įvažiuojančių bei išvažiuojančių transporto 
priemonių kratą. 

Beje, labai mažai kam buvo leidžiama įvažiuoti: kelios 
senės pristatydavo iš miesto šviežių daržovių, retkarčiais at- 
eidavo vienas ar du meistrai amatininkai, šachtų inspektoriai, 
taip pat kompanijai dirbantis gydytojas, toks netikęs, kad ne- 
įstengė prasimaitinti iš privačios praktikos. Kompanija jam 
mokėjo, dažniausiai viskiu, kad jis nekreipė dėmesio į tai, ką 
matė gyvenvietėse, ir skelbė, jog kompanija niekuo dėta dėl 
nelaimių, įvykusių šachtose. Jo dėka šeimininkai išsisuko nuo 

kompensacijų mokėjimo našlėms ir našlaičiams. 

Prieš metus Li nuėjo pas Fentoną ir paprašė ieidinio 
važinėti į gyvenvietes — tik savo sąskaita — gydyti šachtinin- 
kus. Fentonas abejojo, bet leido. 

Li pasibaisėjo tuo, ką pamatė. Vatgas ir skurdas. Išti- 
sas dienas vyrai dirbo po žeme dėl pragyvenimo lėšų, bet pini- 
gų, gaunamų savaitės pabaigoje, vos užtekdavo pramisti. Jiems 
buvo atlyginama pagal iškastos anglies kiekį, tačiau trečdalį 
savo darbo laiko jie sugaišdavo darbui, kurį patys vadino “tuš- 
čiomis valandomis". Už jį negaudavo nieko. Be to, šachtinin- 
kai turėjo mokėti už sutvirtinimo mėdžiagas, nes šeimininkai 
pareiškė, kad darbininkai patys atsako už savo saUzunią, 


Pirmą kartą apsilankęs šachtininkų gyvenvietėje, Li ke- 
lias dienas daugiausia tylėjo. Jis žiūrėjo į mažą, turtingą Čand- 
lerio miestelį, į savo seserį, pirkusią penkiolika jardų brangaus 
kašmyro, ir galvojo apie vaikus, vaikščiojančius po sniegą ba- 
somis. Prisiminė darbininkus, išsirikiavusius eilėje prie pini- 
gų ir besiklausančius meistro aiškinimo, už ką jie nubausti 
šią savaitę. 

Juo daugiau Li galvojo: jūo labiau įsitikino, kad turi kaž- 
ką daryti. Jis neįsivaizdavo, ką, kol nepradėjo skaityti laik- 
raščių straipsnių apie profsąjungų veiklą šalies Rytuose. 
Klausinėdamas tėvą, jis pasidomėjo, ar būtų įmanoma įtikin- 
ti profsąjungų veikėjus atvažiuoti į Koloradą. Tėvas perspė- 
jo, kad tai gali kainuoti jam gyvybę. 

Li prisiminė, kaip laikė ant rankų išsekusią trejų mėtų 
mergytę, mirusią nuo plaučių uždegimo. Tada prisiekė, kad 
padės nelaimingiems žmonėms. | 

Nuo tada jis pristatė į gyvenvietę jau tris agitatorius. 
Šeimininkai apie juos sužinojo, o taip pat ir apie tai, kad kaž- 
kas padeda šachtininkams. Jie sustiprino apsaugą. 

O praėjusiais metais šachtininkas Reifas Tagertas leido 
suprasti, kad jis ir yra vienas iš tų, kurie atveda agitatorius. 
Kažkodėl šis žmogus buvo įsitikinęs, kad nei apsauga, nei šei- 

mininkai nedarys jam nieko bloga, kad neįvyks jokio “nelai- 
mingo atsitikimo", norint jo atsikratyti. Sklandė gandai, kad 
Tagerto brolis buvo vedęs Fentono seserį, bet tiksliai niekas 
nieko nežinojo. Kadangi šachtos viena po kitos būdavo užda- 
romos ir keitėsi darbininkai, liko mažai tų, kurie prisiminė, 
kas atsitiko arba neatsitiko prieš trisdešimt metų. 

Taigi įtarimai krito ant Reifo Tagerto, ir niekas nė ne- 
manė, kad tai jauno malonaus gydytojo, taip mielai aukojan- 
čio savo laiką šachtininkams, rankų darbas. 

Įvažiuodamas pro gyvenvietės vartus, Li pasistengė nu- 
taisyti kuo abejingesnę išraišką ir geraširdiškai pasisveikino 
su apsauga. Niekas jo netikrino, ir jis nuvažiavo į tolimąjį gy- 
venvietės galą, kad ten sąžalyne paslėptų savo keleivį, o pats 
vaikščiojo po namus, pranešinėdamas apie susirinkimą. Tik 
trys žmonės galėjo vienu kartu susitikti su agitatoriumi. Ir Li 
ėjo iš namo į namą, sulig kiekvienu žodžiu statydamas savo 
gyvybę į pavojų, nes jau žinojo, kad tarp šachtininkų yra in- 
formatorius. 


13 skyrius 


Sekmadienio rytą Bleir pabudo puikiai nusiteikusi. Ji 
ilgai ir saldžiai rąžėsi, klausydamasi paukščių čiulbėjimo už 
lango ir galvodama, kad galbūt sulaukė pačių geriausių die- 
nų. Ji perkratinėjo atmintyje visa, ką veikė su Li išvakarėse. 
Prisiminė, kaip jis darė ertmės operaciją, jo prityrusius pirštus. 

Ji gailėjosi, kad Alanas nematė dirbančio Li. 

Alanas! Ji visai pamiršo, kad turėjo susitikti su juo va- 
kar ketvirtą valandą. Bleir taip jaudinosi dėl sesers, taip bu- 
vo sudirgusi, kad ta stato save į kvailą padėtį dėl žiedų, o 
paskui paskambino Li, ir ji, be abejo, suprato, jog jis kviečia 
ją tik iš pareigos. Ji nė nemanė, kad negrįš ištisą naktį. 

Įėjo Siuzen ir pranešė, kad visa šeima tuoj po pusryčių 
ketina eiti į bažnyčią ir kad misteris Heitsas reikalauja, jog ir 

ji eitų kartu. Bleir šoko iš lovos ir paskubomis apsirengė. Gal- 
būt Alanas ateis į bažnyčią, ir ji galės jam viską paaiškinti. 

Alanas buvo ten. Jis sėdėjo priekyje per tris suolus nuo 
jų ir, nors Bleir labai stengėsi, nekreipė į ją jokio dėmesio. O 
kad dar labiau ją nuliūdintų, jis įsitaisė šalia misterio Vestfildo 
ir Ninos. Po mišių Bleir pavyko pro minią nusigauti iki jo. 

— Vadinasi, buvai su Vestfildu, — pradėjo Alanas, kai 
tik jie liko vieni. Jo akys buvo piktos. 

Bleir tuojau puolė į ataką, nors ir buvo nusiteikusi 
taikytis. 

— Man regis, tu sutikai su lažybų sąlygomis, o ne aš, o 
viena iš sąlygų skelbia, kad neturėčiau atsisakyti Lianderio 
kvietimų. 

— Net naktį. 

Jis įsigudrino pažvelgti į ją iš aukšto, nors jie buvo pa- 
našaus ūgio. 

Bleir tuoj pat pradėjo teisintis: 

— Mes dirbome ir buvome apšaudyti, ir Lianderis pa- 
sakė, kad... 

— Išvaduok mane nuo jo protingų kalbų. Man reikia 
eiti. Turiu kitokių planų. 

— Kitokių planų? Bet aš maniau, galbūt šiandieną... 

— Paskambinsiu tau rytoj. Jeigu, žinoma, būsi namie. 

Taręs šiuos žodžius, jis apsisuko ant kulnų ir pasišalino. 

Priėjo Nina Vestfild ir pasakė, kad Li dirbs ligoninėje 
ištisą dieną. Bleir atsisėdo į brikelę su motina ir tėvu, paste- 
bėjusi, kad kartu su jais nėra sesers. 

Namie Opal pradėjo blaškytis svetainėje, puošdama sta- 
14 gėlėmis ir geriausiais sidabro įrankiais. 

— Turėsime svečių? — abejingai paklausė Bleir. 

— Taip, brangioji, jis atvažiuos. 

— Kas — jis? 

— Keinas. O Bleir, jis toks mielas. Esu tikra, kad tau 
patiks. 

Po kelių minučių durys atsivėrė, ir įėjo Hiūston už pa- 
rankės su savo milžinu milijonieriumi. Ji laikė sužadėtinį kaip 

ką tik laimėtą prizą. Iki šiol Bleir buvo jį mačiusi bažnyčioje 
ir pastebėjo, kad jis malonios išvaizdos. Be abejo, ne toks gra- 
žus kaip Lianderis arba net Alanas, bet apskritai nieko. Ypač, 
jeigu kam patinka atletiško kūno sudėjimo vyrukai. 

— Misteri Tagertai, jums tiks ši vieta — šalia Hiūston 
ir priešais Bleir? — suburkavo Opal. 

Kurį laiką visi tylėdami sėdėjo prieš savo lėkštes. 

— Tikšuosi, mėgstate rostbifą? — paklausė misteris 
Heitsas, pradėjęs pjaustyti didelį mėsos gabalą. 

— Taip, manau, jis patiks man labiau negu tai, ką kas- 
dien valgau. Tiesa, Hiūston tokia miela, kad rado man virėją. 

— Hiūston, o ką tu pasamdei? — paklausė Opal šaltu 
balsu, primindama dukteriai, kad pastaruoju metu ta ilgam 
dingdavo iš namų, ir niekas nežinojo, kur ji yra. 

— Kuriam laikui misis Merčison, kol Konradai Euro- 
poje. Sere, misteris Tagertas turi kai kurių pasiūlymų dėl ka- 
pitalo investavimo, — kreipėsi ji į misterį Heitsą. 

“Na, dabar bus neįmanoma jo sustabdyti", — pagalvo- 
jo Bleir. Tagertas panėšėjo į dramblį indų parduotuvėje. Kai 
misteris Heitsas paklausė jo apie įdėjimus į geležinkelių tie- 
simą, jis pakėlė kumštį ir suriaumojo; kad geležinkeliai nuos- 
tolingi, kad jais nuklota visa šalis ir čia jau neįmanoma uždirbti 
padorių pinigų — “nebent kelis šimtus tūkstančių". Jo kumš- 
tis nusileido ant stalo, ir visi iš netikėtumo krūptelėjo. 

Palyginti su temperamentingu ir skardžiabalsiu Tager- 
tu, Heitsas atrodė kaip kačiukas. Tagertas apskritai nekentė 
jokių prieštaravimų; jis visada buvo teisus ir samprotavo apie 
milijonus dolerių kaip apie smėlį. 

Jis buvo pasitikintis savimi, be to, dar ir pasibaisėtinų 
manierų. Mėgino nugnybti rostbifo gabaliuką šakutės briau- 
na, ir, kai rostbifas nusprūdo nuo lėkštės ir nuskriejo per sta- 
14 pas Bleir, Tagertas net nenutraukė savo pamokymų Heitsui 
apie vyno daryklos valdymą; tiesiog susigrąžino mėsą į lėkštę 
ir toliau vaišinosi. Nekreipdamas dėmesio į trijų rūšių daržo- 
vių garnyrą, jis prisikrovė į lėkštę du svarus bulvių piurė ir 
ištuštino visą padažinę ant to balto kalno viršūnės. Kad pasi- 

sotintų, jam prireikė pusės dešimties svarų kepsnio. Jis ap- 
vertė Hiūston puodelį, bet ji tik nusišypsojo jam ir davė žen- 
klą tarnaitei atnešti skudurą. Tagertas išgėrė šešias stiklines 
atšaldytos arbatos prieš tai, kai Bleir pamatė, kaip Siuzen slap- 
čiomis pripila jo stiklinę iš atskiro ąsočio. Ir tada Bleir susi- 
prato, jog Hiūston pasirūpino, kad Tagertas gautų tamsaus 
alaus su ledu. Jis kalbėjo su prikimšta burna, ir du kartus mais- 
tas iškrito ant smakro. O Hiūston, tarytum jis būtų vaikas, 
paliesdavo jo ranką, paskui staltiesėlę, kuri taip ir liko gulėti 
suvyniota prieš jo lėkštę. 

Bleir nenorėjo valgyti. Jai buvo nejauku, kad aplink 
skraido maistas, kad šokinėja stalo sidabras, o tas nepaken- 
čiamas skardžiabalsis Žmogus vadovauja pokalbiui. Taip pat 
sėkmingai jis galėjo rėžti kalbą. 

Bet blogiausia buvo tai, kad Hiūston, jos motina ir Heit- 
sas gaudė kiekvieną jo žodį, lyg jis būtų aukso vertės. “O gal 
ir taip", — niekinamai pagalvojo Bleir. Ji niekada nekreipė 
daug dėmesio į pinigus, tačiau, matyt, kitiems Žmonėms pini- 
gai buvo viskas. Bet kokiu atveju apie Hiūston buvo galima 
šitaip pasakyti, jeigu jau ji rengėsi paklusti šiam bjauriam žmo- 
gui visą gyvenimą. Bleir pačiupo krentantį kandeliabrą, kai 
Tagertas siekė dar padažo. “Reikėjo pasakyti virėjai, kad pa- 
ruoštų padažo visą kubilą", — pagalvojo ji. 

Tagertas padarė ilgą pauzę — jis siūlė Heitsui dalyvau- 
ti perkant žemes — ir žvilgtelėjo į Bleir. Netikėtai jis apskri- 
tai nutraukė pokalbį ir atitraukė savo kėdę. 

— Brangioji, geriau važiuokime, jeigu nori patekti į par- 
ką dar nesutemus, — kreipėsi jis į Hiūston. 

“Viešpatie, — galvojo Bleir, — juk jis nesusipranta pa- 
sidomėti, ar visi pavalgė. Jis pasirengęs važiuoti ir įsakmiai 
reikalauja, kad Hiūston važiuotų kartu". Ką ji ir padarė. Ne- 
prieštaraudama. . 


— A, tai tu, Li, — nusišypsojo Opal, pasukdama galvą, 
maža ąžuolinė supamoji kėdė sugirgždėjo po ja. — Negirdė- 


jau, kaip įėjai, — ji atidžiai pažvelgė į jį. — Atrodai geriau 

negu prieš kelias dienas. Kas nors atsitiko? 

Ir jos veido išraiška bylojo “aš juk tau sakiau". 

Li palietė lūpomis jos skruostą ir atsisėdo šalia ant kė- 
dės. Rankose jis sukiojo didelį raudoną obuolį. 

— Galbūt reikalas ne tas, kad man reikalinga jūsų duk- 
tė, o tas, kad man reikia tokios uošvės kaip jūs. 

Adata nė nevirptelėjo Opal rankoje. 

— Vadinasi, šiandieną manai, kad padaugėjo šansų. Jei- 
gu gerai pamenu, paskutinį sykį, kai mudu kalbėjomės, buvai 
įsitikinęs, kad niekada negausi mano dukters? Ar kas nors 
pasikeitė? 

— Pasikeitė? Viso labo tik visas pasaulis, — ir jis go- 
džiai suleido dantis į obuolį. — Ketinu nugalėti. Ne šiaip sau 
laimėti, tai bus įtikinama pergalė. Vargšui mažyliui Hante- 
riui neliks nė mažiausio šanso. 

— Jaučiu, kad radai raktelį į Bleir širdį, ir tai ne gėlės 
ir ne saldainiai. 

Lianderis nusišypsojo, greičiau sau negu Opal. 

— Ketinu mergintis jai, pasitelkęs į pagalbą tai, ką ji 
tikrai mėgsta: šautines žaizdas, kraujo užkrėtimą, respiraci- 
nes ligas, amputaciją, visa, ką tik įstengsiu panašaus rasti. 

Opal atrodė išsigandusi. 

— Skamba siaubingai. Ką, iš tikrųjų tokios ryžtingos 
permainos? 

— Kiek galiu paaiškinti — juo blogesnis atvejis, juo la- 
biau jai patinka. Iki tol, kol kas nors stebės, kad ji nepersi- 
stengtų, viskas bus gerai. 

— O tu kaip tik ir būsi tas žmogus, kuris ja rūpinsis? 

Lianderis pakilo: 

— Visą likusį gyvenimą. Atrodo, girdžiu, kad artėja mano 
mylimoji. Matysite, nepraeis nė savaitė, ir ji bėgs prie altoriaus. 

— Li? | 

Jis stabtelėjo. 

— O kaip dėl šv. Jozefo ligoninės? 


119 


Jis mirktelėjo jai: 

— Padarysiu visa, kas įmanoma, kad ji sieiada apie tai 
nesužinotų. Noriu, kad ji pati atsisakytų ligoninės. Kas jie to- 
kie, kad nuspręstų, jog ji negali pas juos dirbti? 

— Ji gera gydytoja, argi ne taip? — Opal švytėjo pasi- 
didžiavimu. 

— Nebloga, — sutiko Li, eidamas į namą. — Nebloga 
kaip moteris. 


Bleir sutiko Li svetainėje. Vakarykštė diena buvo siau- 
binga. Alanas nepaskambino, Li neatsiliepė, ir ištisą dieną ji 
jaudinosi dėl Hiūston ir to baisaus Žmogaus, kuriam sesuo 
parsidavinėjo. Todėl dabar Bleir artinosi prie Li nerimauda- 
ma. Ar pamatys Li daktarą ar Li, nuolat ją skaudinantį? 

— Norėjai mane matyti? — susirūpinusi paklausė ji. 

Bleir niekada nebuvo jo tokio mačiusi: jis atrodė sutrikęs. 

— Atėjau pasikalbėti su tavimi, jeigu tu ne prieš išklau- 
syti mane. | 

— Be abejo, ne, — atsakė Bleir. — Kodėl turėčiau ne- 
norėti išklausyti tave? 

Ji atsisėdo ant kėdės, apmuštos raudonu brokatu. 

Savo skrybėlę Lianderis laikė rankose ir maigė ją taip, 
kad galėjo visiškai deformuoti. Bleir linktelėjo, kviesdama jį 
sėsti, bet jis neigiamai papurtė galvą. 

— Man nelengva pasakyti, kodėl atėjau. Sunku pripa- 
žinti savo pralaimėjimą, ypač todėl, kad man tai labai svarbu, 
nes siekiau tavo rankos. 

Bleir mėgino kažką sakyti, bet jis pakėlė ranką: 

— Ne, leisk pabaigti. Man sunku, bet turiu tai pasaky- 
ti, nes negaliu daugiau nieko galvoti. | 

Jis priėjo prie lango ir toliau maigė savo skrybėlę. Bleir 
niekada anksčiau nebuvo mačiusi jo tokio susinervinusio. 

— Šeštadienis, ta diena, kurią praleidome kartu kaip 
gydytojai, tapo lemiama mano gyvenime. Iki tol galėjau la- 


120 


žintis iš viso savo turto, kad moteris negali būti gydytoja. Bet 
tu įrodei, kad gali. Tą dieną parodei man, kad moteris ne tik 
geba būti gera gydytoja, bet net geresnė negu daugelis vyrų. 

— Ačiū, — padėkojo Bleir, ir lengvas virpulys perbėgo 
jos kūnu nuo šių žodžių. 

Jis vėl atsigręžė į ją: 

— Štai kodėl ketinu atsisakyti lažybų. 

— Lažybų? 

— Varžybų, nežinau, kaip jas vadini. Vakar, kol vienas 
dirbau ligoninėje, suvokiau, kad pasikeičiau po kartu su tavi- 
mi praleistos dienos. Žinai, visada dirbdavau vienas, bet tą 
dieną, kai dirbome kartu... Galėjau tik apie tai svajoti. Mudu 
taip tinkame vienas kitam, taip darniai dirbame, beveik kaip 


įsimylėjėliai, — jis nutilo ir sužiuro į Bleir. — Be abejo, šį 
palyginimą pavartojau alegoriškai. 

— Žinoma, — užsikirsdama tarė ji. — Bijau, aš nieko 
nesuprantu. 


— Na kaipgi? Galėjau prarasti žmoną, bet mainais gauti 
kolegę! Galėjau rodyti moteriai mažai pagarbos arba visai ne- 
gerbti, galėjau ieškoti situacijų, kad parodyčiau jai, koks kvai- 
lelis jos išrinktasis, nemokantis nei irkluoti, nei plaukti, net 
judėti, bet niekada neleisčiau šitaip elgtis su kolege, kurią pra- 
dėjau gerbti ir net dievinti. | 

Minutę Bleir tylėjo. Čia kažkas ne taip — tai, ką jis kal- 
ba apie Alaną, bet pagiriamieji Žodžiai tokie saldūs, kad nėra 
jokio noro įžvelgti jų slaptą prasmę. 

— Sakai, kad daugiau nenori manęs vesti? 

— Sakau, kad gerbiu tave. Tvirtini, kad nori ištekėti už 
Alano Hanterio, ir aš negaliu stovėti tau skersai kelio. Medi- 
cinoje esame lygūs, ir aš negaliu daugiau žeminti kolegės, kaip 
tai dariau kelias pastarąsias dienas. Todėl tu jau ne belaisvė. 
Bet kada gali išvažiuoti su tuo, kurį myli, garantuoju, jog pa- 
darysiu viską, kas nuo manęs priklauso, kad sulaikyčiau Heit- 
są nuo gandų skleidimo apie tavo... prarastą nekaltybę. 

Bleir atsistojo. 

— Nesu tikra, kad supratau. Tai aš laisva? Daugiau ma- 
nęs nešantažuoji? Ir nestumsi Alano į nepatogią padėtį? Ir 
tik todėl, kad pamatei, jog aš gera gydytoja? 

— Tikrai taip. Prireikė laiko, kad atsitokėčiau, bet man 
pavyko. Kokia gi būtų mūsų santuoka, pagrįsta vien geismu? 
Žinoma, mudu jaučiame abipusį potraukį, ir galbūt ta naktis 
buvo nepaprasta, bet tai ne santuokos pagrindas. Štai jūs su 
Alanu sieja tikras jausmas. Jūs galite leisti laiką šnekučiuo- 
damiesi, turite bendrų pomėgių, ir esu tikras, kad tu taip pat... 
reaguoji į jo prisilietimus, kaip ir į manuosius. Gal pastarą- 
sias kelias dienas jūs ne kartą mylėjotės, iš kur man žinoti? 

— Atsiprašau! 

Lianderis vėl nuleido galvą. 

— Atleisk man. Visai nenorėjau vėl skaudinti tavęs. 
Tavo akivaizdoje visą laiką prašaunu pro šalį. Daugiau nie- 
ko nesakysiu. 

— Najau ne, — tarė Bleir, — sakyk iki galo. 

Ji jautė keistą nusivylimą. Be abejo, nuostabu, kad Li 
gerbia ją kaip gydytoją. Tačiau ji troško daugiau. 

Kai Li vėl pažvelgė į ją, jo akys spinduliavo. 

— Žinau, kad nori grįžti į Pensilvaniją, ir nekaltinu ta- 
vęs, bet darbas su tavimi suteikė man daug džiaugsmo. Ka- 
dangi suprantu, kad jau niekada negalėsime dirbti kartu, nes 
bijau, kad niekada nenorėsi grįžti į Čandlerį po to, kas atsiti- 
ko pastaruoju metu, prašau tavęs suteikti man garbę ir padir- 
bėti kartu su manimi kelias dienas. Mano tėvas sutiko įtikinti 
vadovybę, kad leistų tau dirbti ligoninėje. Kelias dienas — 
iki Hiūston vestuvių. O Bleir, galėčiau papasakoti apie savo 
planus dėl moterų klinikos. Dar niekam nesu apie tai sakęs, o 
taip noriu jais pasidalyti. Gal net man... padėsi, jei turėsi laiko. 

Bleir nužingsniavo į tolimiausią kambario kampą. Ji 
niekada nemanė, kad su Lianderiu praleista diena suteiks 
jai nė su kuo nepalyginamą malonumą. Ir jeigu jie daugiau 
nesusižadėję, galbūt Hiūston nelaikys savo pareiga tekėti už 
to Tagerto ir... 

— Ir Alanas gali su mumis dirbti. Jeigu jis nors perpus 

toks geras gydytojas kaip tu... A? 

Bleir grįžo į tikrovę. Tą dieną ji nė neprisiminė Alano. 

— Klausi, ar jis geras specialistas? Manau, taip. Be abe- 
jo, taip! Nors nemanau, kad jis turėjo tokią gydytojo praktiką 
kaip aš. Noriu pasakyti, kad man tiesiog labai pasisekė. Mano 
dėdė Henris yra labai gerbiamas ir, būdama dar visai mergaitė, 
asistuodavau jam operacinėje ir padėdavau skubiais atvejais. Tu- 
rėjau laimės asistuoti daugeliui žymių gydytojų... — ji nutilo. — 
Be abejo, Alanas puikus gydytojas, — tvirtai tarė Bleir. 

— Neabejoju, kad taip ir yra. Esu tikras, kad dirbti su 
jumis abiem bus labai malonu. Beje, Alanas laikė egzaminus 
į šv. Jozefo ligoninę? 

Bleir lūpos virto plona, tvirtai suspausta linija: 

— Jie priėmė tik šešis pirmuosius pretendentus pagal 
balų skaičių. 

— Aišku. Galbūt jam paprasčiausiai nepasisekė. Galiu 
užvažiuoti tavęs rytoj šeštą ryto? Na, o iki išvykimo mano bib- 
lioteka kolegės paslaugoms. 

Jis greitai pabučiavo Bleir ranką ir išėjo. 


14 skyrius. 

Kitą rytą pusę šešių Bleir buvo apsirengusi ir pasiruo- 
šusi važiuoti. Ji sėdėjo ant lovos kraštelio ir svarstė, kaip ge- 
riau pasielgti: lipti žemyn ar laukti jo čia — gal jis, kaip ir 
praėjusį sykį, įlįs pro. langą? 

Kai apačioje laikrodis išmušė šeštą, ji atidarė duris — 
regis, kažkoks garsas nuo paradinio įėjimo pasiekė jos ausis. 
Ji nubėgo laipteliais žemyn kaip tik laiku: užsimiegojusi Siu- 
zen atidarė Lianderiui duris. 

— Labas rytas, — šypsodamasis pasakė jis. — Pasi- 
rengusi? 

Ji linktelėjo. 

— Negalite šitaip eiti, mis Bleir Hiūston, jūs nieko 
nevalgėte, o pusryčiai dar neparuošti. Teks palaukti, kol virė- 

ja apsirengs. 

— Tu valgei? — paklausė ji Li. 

— Man regis, esu nevalgęs jau kelias dienas, — atsakė 
jis ir nusišypsojo. 

Ir vėl Bleir buvo apstulbusi, koks jis gražus, ypač jo Ža- 
lios akys. Kažkodėl prisiminė kartu praleistą naktį. Keista, 
kad tai atsiminė būtent dabar. Galbūt todėl, kad jis nemėgi- 
no jos erzinti. 

— Eime į virtuvę, paieškosiu ką nors užkąsti. Net mo- 
ku iškepti kiaušinienę su bekoniena. Misteris Heitsas pusry- 
čiaus galbūt vėlai, ir visi kiti turės laukti, bet mūsų jau čia 
nebus ir neišgirsime, ką jis pasakys. 

Po pusvalandžio Lianderis atsitraukė nuo didelio ąžuo- 
linio stalo ir nusišluostė lūpas. 

— Bleir, nė nenutuokiau, kad taip skaniai gamini. Ko 
gero, vienai moteriai per daug: gerai gaminti, būti vyriškiui 
drauge ir kolege, — jis nuleido akis ir žemu balsu pridūrė: — 
Ir meiluže. — Atsidusęs Lianderis vėl pakėlė akis. — Prisie- 
kiau sau, kad pralaimėsiu garbingai, — jis šyptelėjo kaip ber- 
niūkštis. — Atleisk, jeigu kartais apie tai pamiršiu. 

— Taip, Žinoma, — nervingai atsakė ji ir vėl sugavo sa- 
ve galvojant apie tą naktį. Apie tą naktį, kai ji galėjo nesivar- 
žydama bučiuoti jį, kai jo rankos... 

— Ką — jos nešvarios? 

— Atsiprašau, — tarė Bleir, grįždama į tikrovę. 

— Tu taip apžiūrinėjai mano rankas, kad pamaniau, jog 
kažkas ne taip. 

— Aš... Ar esi pasirengęs eiti? 

— Bet kurią minutę, — tarė jis, pakilo ir atitraukė 
jos kėdę. 

Bleir nusišypsojo jam, prisiminė neišauklėtą žmogų, už 
kurio Hiūston rengėsi tekėti, ir pamanė, kad jis nepalygina- 
mas su Li. 

Pakeliui į ligoninę Li paklausė jos apie Alaną. Ji atsa- 
kė, kad Alanas lauks jų vietoje. Taip ir buvo. Alanas atrodė 

užsimiegojęs ir piktas, juk Lianderis ir Bleir atėjo kartu. 

Diena buvo ilga ir sunki. Atrodė, kad tik Li jaučia as- 
meninę atsakomybę už kiekvieną pacientą, o trise jie turi at- 
stoti tuziną darbuotojų. Pirmą valandą dienos atvežė keturis 
vyrus, sužeistus užgriuvus šachtai. Du iš jų jau buvo mirę, vie- 
nam — sulaužyta koja, o ketvirtasis balansavo ties gyvenimo 
ir mirties riba. 

— Jis negyvens, — pasakė Alanas. — Palikite jį. 

Vyriškio akys buvo užmerktos, bet Bleir pasirodė, kad 
jis vis dar mėgina kovoti už savo gyvybę. Ji negalėjo diagno- 
zuoti vidaus sužeidimų, bet manė, kad yra šansų. Iš tiesų jis 
jau turėjo būti miręs, bet troškimas, gyventi laikė jį prie pat 
ribos. 

Bleir žvilgtelėjo į Li, ir akimirką jos žvilgsnis priminė 
degančias profsąjungų agitatorės akis. 

— Manau, kad yra vilties. Perpjaukime ir pažiūrėkime. 
Matau, jis nori gyventi, — primygtinai tvirtino ji. 

— Bleir, — susierzinęs tarė Alanas, — kiekvienas pa- 
sakysm, kad jis neištemps ir kelių minučių. Sutraiškyti visi jo 
vidaus organai. Leisk jam ramiai numirti ant artimųjų rankų. 

Bleir nė nežvilgtelėjo į Alaną, ji neatitraukė žvilgsnio 
nuo Li. 

— Prašau, — šnibždėjo ji, — prašau. 

— Perneškime jį į operacinę, — sutiko Li. 

— Ne! Nejudinkite jo. Pažiūrėkime tiesiai ant šio stalo. 

Abu: ir Bleir ir Alanas — buvo teisūs. Vidaus organai 
iš tiesų pažeisti, bet ne taip smarkiai, kaip jie manė. 

Trūkusi blužnis ir kraujavimas, bet jiems pavyko jį su- 
stabdyti ir susiūti kitus įplyšimus. 

Kadangi sužeistasis kraujavo, jie turėjo sparčiai suktis, 
ir kažkaip nepastebimai Alanas tapo nereikalingas. Liande- 
ris ir Bleir jau spėjo susiderinti. Kiekvienas iš jų turėjo ope- 
racijų patirtį. Jie greitai darė siūles — misis Kreb tik spėjo 
verti siūlus į adatas. Supratęs, kad jam jų nepavyti, Alanas 

paėjo į šalį, kad netrukdytų. 

Užsiuvę išorinį pilvo pjūvį, jie išėjo iš operacinės. 

— Ir ką tu manai? — paklausė Bleir. 

— Dabar jau kaip Dievas duos, bet manau, padarėme 
viską, kas nuo mūsų priklauso, — jis nusišypsojo Bleir. — Tu 
puikiai dirbai. Ar netiesa, misis Kreb? 

Apkūni žilaplaukė moteris suburbėjo: 

— Pažiūrėsime, ar išgyvens pacientas. 

Ir išėjo iš kambario. 

— Tikriausiai iš jos nesulauksi pagyrimo, — pastebėjo 
Bleir, mazgodama rankas. 

— Tik jeigu nusipelnysi. Aš vis dar laukiu savojo. Tie- 
sa, dirbu čia tik dveji metai. 

Abu nusijuokė. Bleir nė nematė Alano, stovinčio prie 
sienos ir Žiūrinčio į juos. 

Išėję iš operacinės, jie vėl vizitavo ligonius, o į dienos 
pabaigą apžiūrėjo nusideginusį vaiką. Diena jau slinko vaka- 
rop, bet Bleir ir Li, atrodo, nejautė nuovargio, o tuo tarpu 
Alanas jautėsi vis nereikalingesnis. Du kartus mėgino užsi- 
minti Bleir apie grįžimą namo, bet ji nenorėjo nė girdėti. Ji 
nesitraukė nuo Lianderio nė per žingsnį. Dešimtą valandą va- 
karo Alanas galutinai neteko pusiausvyros. 

— Eime į mano kabinetą, — tarė Li. Laikrodis rodė vie- 
nuoliktą. — Ten turiu alaus ir sumuštinių. Ir noriu jums kai 
ką parodyti. 

Alanas atsisėdo į krėslą ir godžiai ėmė ryti savo sumušti- 
nį, o Li išsitraukė vamzdeliu susuktus brėžinius ir išskleidė juos. 

— Tai mano moterų klinika. Čionai moterys galės atei- 
ti su bet kokiu negalavimu ir gauti visą gydymo kursą. Dar 
norėčiau atidaryti specialų centrą, kur moterys būtų moko- 
mos rūpintis vaikų sveikata, — jis šyptelėjo Bleir. — Ir jokio 
arklio mėšlo arba antivėžinio pleistro. 

Ji nusišypsojo jam ir staiga suvokė, kad jo veidas yra 
tik už kelių colių nuo jos, kad jis žiūri į ją ir kad tokį žvilgsnį 

ji matė tik vieną kartą — tą naktį. Prieš suvokdama, ką daro, 
Bleir palinko prie jo — tai atrodė taip natūralu, ne mažiau 
tikroviška negu mintis, kad jis turi ją pabučiuoti. 

Tačiau, kai ji savo lūpomis jau pajuto jo alsavimą, jis 
staiga atsitraukė ir ėmė vynioti brėžinius. 

— Jau vėlu, ko gero, nuvešiu tave namo. Atrodo, visai 
nukankinau Alaną. Be to, kam tau žinoti apie mano planus. 
Tavęs čia juk nebus. Dirbsi dideliame mieste, puikioje ligoni- 
nėje, jokių rūpesčių dėl statybos, įrangos, personalo parinki- 
mo, — jis nutilo ir atsiduso. — Tavojoje miesto ligoninėje 
seniai viskas sutvarkyta. Ten nebus tokios netvarkos kaip nau- 
joje klinikoje. že 

— Tačiau tai, ką pasakoji, skamba neblogai. Noriu pa- 
sakyti, kad naujosios ligoninės įranga gali būti labai įdomus 
procesas. Norėčiau turėti kliniką, kurioje gydomi nudegimai, 
arba specialų izoliatorių, arba... 

Li nutraukė ją: 

— Visa tai gerai, bet įmanoma tik didelėje miesto ligo- 
ninėje, kur ligoniai apmoka savo sąskaitas. 

— Jeigu didelė ligoninė tokia gera, kodėl nepasilikai 
ten? Kodėl išvažiavai? — suirzusi paklausė ji. 

Labai pagarbiai jis sudėjo brėžinius į seifą. 

— Manau, kad norėjau jaustis reikalingas, o ne gerai 
įsitaisęs, — atsakė jis. — Rytuose gydytojų daugiau, negu Iei- 
kia. O čia ne kiekvienas gali susidoroti su daugybe pareigų. 
Čia žmonėms labiau reikia medicininės pagalbos negu ten. 
Jaučiu, kad čia esu naudingas, o ten neturėjau tokio pojūčio. 

— Manai, kad aš dėl to grįžtu į Rytus? Norėdama gerai 
įsitaisyti? Manai, kad čia nesusidorosiu su darbu? 

— Bleir, atsiprašau, nenorėjau tavęs įžeisti. Paklausei 
manęs, kodėl nedirbu didelėje gerai įrengtoje ligoninėje Ry- 
tuose, o aš atsakiau, štai ir viskas. Tai neturi nieko bendra su 
tavimi. Mudu juk kolegos, negi pamiršai? Nė mintyse neturė- 
jau tave mokyti — ką turi ar ko neturi daryti. Beje, tai aš paša- 

linau visas kliūtis iš tavo kelio. Atsisakiau ketinimo vesti tave, 
kad galėtum grįžti į Rytus, ištekėti už Alano ir dirbti puikioje 
ligoninėje, kaip tu ir nori. Ką dar galiu dėl tavęs padaryti? 

Bleir nežinojo, ką atsakyti, bet jautė vidinį nerimą. Tą 
akimirką mintis apie darbą šv. Jozefo ligoninėje pasirodė jai 
tokia nemaloni, lyg ji būtų ieškojusi šlovės, užuot padėjusi 
žmonėms. 

— Beje, apie Alaną, — pažymėjo Li. — Manau, jį rei- 
kia parvežti namo. 

Bleir visiškai pamiršo Alaną ir, atsigręžusi į jo pusę, 
pamatė, kad jis apsunkęs sėdi krėsle ir snaudžia. 

— Taip, ko gero, reikia jį parvežti, — išsiblaškiusi tarė ji. 

Ji įtemptai galvojo apie Lianderio žodžius. Galbūt di- 
delė ligoninė ir patikimesnė, bet žmonės ten neserga taip sun- 
kiai, kaip Vakaruose. Ir, be abejo, ten kur kas daugiau gydytojų 
negu čia, kur nėra net padorios moterų klinikos. Filadelfijoje 
bent keturios moterų ir vaikų ligoninės, ten yra praktikuo- 
jančių moterų gydytojų, nes visi žino, kad kartais moterys ken- 
čia metų metais, kol ryžtasi nueiti pas vyrą gydytoją. 

— Na kaip, jūs pasirengęs? — paklausė Li, pažadinęs 
Alaną. 

Važiuodama namo, Bleir visą kelią galvojo apie Lian- 
derio žodžius ir užmigo ne iškart, prisimindama jų pokalbį. 
Čandleryje, be abejo, reikalinga moteris gydytoja. Ji galėtų 
dirbti kartu su Lianderiu ir padėtų jam naujoje klinikoje. 

— Ne, ne, ne! — pasakė ji garsiai, daužydama kumš- 
čiais pagalvę. — Neketinu likti Čandleryje! Rengiuosi tekėti 
už Alano, dirbti šv. Jozefo ligoninėje ir veistis privačia prak- 
tika Filadelfijoje! 

Ji patogiau įsitaisė ir mėgino užmigti, bet, grimzdama į 
miegą, galvojo apie Čandlerio moteris, neturinčias gydytojos 
moters. Naktį praleido neramiai. Trečiadienio rytą Li atva- 
žiavo aplankyti jos, ir Bleir labai nudžiugo jį pamačiusi. 

— Galiu nesirodyti ligoninėje iki vakaro, todėl pama- 

niau, kad galėtume pajodinėti. Buvau viešbutyje ir siūliau Ala- 
nui prisijungti prie mūsų, bet jis pasakė, kad dar nuo vakar 
jaučiasi pavargęs ir kad apskritai nemėgsta jodinėti. Tikriau- 
siai nenorėsi jodinėti tik su manimi. 

Dar nespėjus Bleir įterpti nė žodžio, Lianderis tęsė: 

— Na, žinoma, nevažiuosi, — greitai tarė jis, Žiūrėda- 
mas į skrybėlę, kurią laikė rankose. — Negali su manimi ro- 
dytis, nes esi susižadėjusi su kitu žmogumi. Paprasčiausiai 
visas miestas mano, kad po penkių dienų mudu susituoksime, 
todėl nė viena kita jauna ledi nesudarys man kompanijos, — 
jis apsigręžė eiti. — Atleisk, nenorėjau tavęs apsunkinti savo 
rūpesčiais. 

— Li, — tarė ji, griebdama jį už rankos ir sulaikydama 
kambaryje, — aš... labai norėčiau aptarti su tavimi kraujo už- 
krėtimo klausimus, gal... 

Lianderis neleido jai baigti. 

— Dėkui, Bleir, tu tikra draugė, — pasakė jis ir nušvito 
šypsena, nuo kurios suvirpėjo Bleir keliai. 

Dar akimirka, ir jo ranka jau buvo apglėbusi jos lieme- 
nį, jis beveik stumte stūmė Bleir prie galinio išėjimo, kur jų 
laukė pabalnoti arkliai. 

— Bet aš negaliu joti šitaip apsirengusi, — užprotesta- 
vo ji, žiūrėdama į savo ilgą sijoną. — Man reikia sijono-kel- 
nių ir... 

— Man regis, atrodai nuostabiai ir kas čia tokio, jeigu 
tavo blauzdelė bus truputį matyti? Šalia būsiu tik aš, o-aš ma- 
čiau tave visą, pameni? 

Bleir negalėjo atsakyti, nes jis pakėlė ją ir sodino ant 
arklio. Bleir turėjo susitvarkyti sijonus, kad niekas negalėtų 
pasakyti, jog ji prarado kuklumą. Ji meldė Dievą, kad jos ši- 
taip atrodančios nepamatytų Hiūston. Hiūston gal kada nors 
ir atleis jai už Li, bet niekada, niekada nedovanos už pasiro- 
dymą žmonėse netinkamais drabužiais. 

Lianderis nusišypsojo jai, ir Bleir pamiršo seserį, ir tai, 

kad yra vyriškio, su kuriuo neturėtų rodytis dviese, draugijoje. 

Jie nuojo toli už miesto. | 

Bleir privertė Lianderį papasakoti apie moterų kliniką 
ir pasidalyti planais. Ir pati patikėjo jam kai kurias savo min- 
tis. Tik vieną kartą susimąstęs jis pabrėžė, kad jam reikalin- 
gas pagalbininkas. Bleir tuoj pat pasidomėjo, ar jis negalvojo 
apie gydytoją moterį. Li atsakė, kad jis labai svajoja dirbti su 
ja ir pusę valandos dėstė, kaip jie dirbtų kartu toje naujoje 
klinikoje, jeigu ji pasiliktų Čandleryje. Bleir greitai pasken- 
do svajonėse apie jų bendrą darbą ir apie stebuklus, kuriuos 
jie galėtų kurti. Dviese jie tiesiog iššluos visas ligas iš Kolo- 
rado valstijos. 

— O paskui trise nuvažiuosime į Kaliforniją ir išgydy- 
sime tą valstiją, — nusijuokė Lianderis. 

— Trise? — nesuprasdama paklausė Bleir. 

Li priekaištingai pažvelgė į ją: 

— Alanas. Vyras, kuri tu myli, ką, pamiršai? Vyras, už 
kurio ketini tekėti. Jis taip pat turės pareigų naujoje kliniko- 
je. Jis mums padės kaip ir vakar. 

Keista, bet Bleir sunkiai prisiminė, kad išvakarėse Ala- 
nas taip pat buvo ligoninėje. Ji atsiminė, kaip jis nenorėjo 
padėti tam nukentėjusiajam. Tačiau ar jis buvo su jais opera- 
cinėje? 

— Na štai mudu ir atvykome, — tarė Li. 

Ji nusekė paskui Li į nuošalią vietelę tarp dviejų aukš- 
tų uolų. Jis nušoko žemyn ir nubalnojo arklį. 

— Nemaniau, kad galėsiu atvykti čionai po to, ką turė- 
jau išgyventi. į 

Bleir pasitraukė, leisdama jam nubalnoti ir jos arklį. 

— O kas čia atsitiko? 

Jis atsigręžė į ją su balnu rankose. 

— Aš išgyvenau čia blogiausią dieną savo gyvenime. At- 
sivežiau Hiūston po tos nakties, kai su tavimi mylėjomės, ir 
sužinojau, kad moteris, su kuria praleidau nuostabiausią sa- 

vo gyvenime naktį, visai ne mano sužadėtinė. 

— O, — silpnai nutęsė Bleir, pasigailėjusi, kad uždavė 
šį klausimą. 

Ji dar pasitraukė, kad Lianderis galėtų pakloti patiesa- 
lą, išimtą iš balnakrepšio. Paskui jis pagirdė šaltinyje arklius 
ir ėmė dėlioti užkandžius. 

— Sėskis, — pasiūlė jis. 

Bleir pagalvojo, kad, ko gero, nereikėjo jai važiuoti 
dviese su Li. Su Li buvo lengva susidoroti, kai jis elgėsi nepa- 
kenčiamai ir stūmė Alaną į ežerą, bet paskutinį kartą, kai jie 
liko dviese, Li buvo labai mielas, ir viskas baigėsi tuo, kad jie 
nusirengė ir atsidavė meilei. Bleir pažvelgė į Li, stovintį ties 
ja — saulė sudarė švytinčią aureolę virš jo galvos, — ir pagal- 
vojo, kad jokiu būdu negali leisti jam prisiliesti. Ji turi kalbė- 
ti tik apie mediciną. 

Jie valgė tai, ką pasiėmė Li, ir Bleir pasakojo apie visus 
sunkius atvejus, kuriuos jai kada nors teko stebėti. Ji turėjo 
prisiminti visas smulkmenas, nes Li nusivilko striukę ir išsi- 
tiesė per kelis colius nuo jos. Jis buvo užsimerkęs, ir visa, ko 
iš jo reikėjo, — retkarčiais sumurmėti kokį nors atsakymą. 
Bleir įtarė, kad jis užsnūdo. Ji negalėjo pasakodama nežiūrė- 
ti į jį — į tas ilgas, ilgas kojas, ir neprisiminti, kaip jos lietė 
Bleir odą. Ji apžiūrinėjo jo krūtinės ląstą — plačią, tvirtą — 
krūtinės raumenys ryškėjo po plonais drobiniais marškiniais. 
Ji prisiminė, kaip plaukai ant jo krūtinės kuteno jos krūtis. 

Juo daugiau ji prisiminė, juo greičiau kalbėjo, kol pa- 
galiau žodžiai įstrigo gerklėje. Su nusivylimo atodūsiu ji nu- 
tilo ir pažvelgė į rankas, sudėtas ant kelių. 

Gana ilgai Lianderis tylėjo, ir Bleir pamanė, kad jis tik- 
riausiai užsnūdo. 

— Niekada nebuvau sutikęs tokios kaip tu, — tyliai 
prabilo jis, ir Bleir nevalingai palengva pasilenkė, kad jį išgirs- 
tų. — Niekada nesutikau moters, gebančios suprasti mano po- 
Žiūrį į mediciną. Visos kitos įniršdavo, jeigu vėluodavau paimti 

jas į vakarėlį, nes užtrukdavau operuodamas. Ir nė viena iš jų 
nesidomėjo mano darbu. Tu — pačios kilniausios širdies ir 
labiausiai mylinti iš visų, kurias pažįstu. 

Bleir buvo sukrėsta taip, kad negalėjo ištarti nė žodžio. 
Kartais jai rodėsi, jog pamilo Alaną todėl, kad jis buvo pir- 
masis jaunuolis, priėmęs ją tokią, kokia ji yra iš tikrųjų. Ji 
daug kartų mėgino mėgdžioti seserį, būti rami ir švelni, ne- 
prieštarauti vyrams, bet jai nepavykdavo. Būdama pašaipi ir 
tiesmuka, ji turėjo mažai gerbėjų. Pensilvanijoje vyrai kreipė 
dėmesį į jos grožį ir domėjosi ja, bet, sužinoję, kad ji rengiasi 
tapti gydytoja, tuoj pat atšaldavo. O jeigu vis dėlto jie pra- 
leisdavo kurį laiką jos draugijoje, suvokdavo, kad ji dar ir la- 
bai protinga, o moteriai tai prilygsta mirties nuosprendžiui. 
Pakakdavo tik jai išlošti šachmatų partiją Žaidžiant su vyru 
arba greičiau už jį išspręsti mintyse aritmetikos uždavinuką, 
kai jis liaudavosi ja domėtis. Alanas buvo pirmasis, kurio tai 
netrikdė. Ir Bleir nusprendė, kad įsimylėjo jį 2) trims 
savaitėms nuo jų pažinties. 

Ir štai dabar Lianderis sako, kad ji jam patinka. Prisi- 
minusi, kaip su juo elgėsi pastaruoju metu, kaip paliko jį už 
miesto ir jam teko eiti namo pėsčiomis, Bleir pajuto, kad ne- 
labai supranta, kaip jis dar ištveria jos buvimą. Jis buvo arba 
nepaprastas Žmogus, arba mazochistas. 

— Žinau, kad po kelių dienų paliksi miestą ir galbūt 
daugiau tavęs nepamatysiu, todėl noriu pasakyti, ką man reiš- 
kia mūsų kartu praleista naktis, — vos girdimai tarė jis. — 
Regis, tą naktį tu nieko negalėjai su savimi padaryti, tarytum 
paprastas mano prisilietimas traukė tave prie manęs. Ir tai 
labai glostė mano savimeilę. Pavadinsi mane tuščiagarbiu, bet 
aš toks esu tik su tavimi, nes tu dovanoji man nuostabius po- 
jūčius. Rasti savo gyvenimo moterį... nepalyginamą draugę, 
kolegę, mylimąją — ir prarasti. 

Bleir tylutėliai slinko prie jo, kol jis kalbėjo. 

Li nusigręžė nuo jos. 

— Noriu būti teisingas. Noriu duoti tau tai, ko nori, 

padaryti tave laimingą, bet, tikiuosi, nelauki, kad ateisiu į ge- 
ležinkelio stotį palydėti judu su Alanu. Greičiausiai jūsų iš- 
vykimo dieną prisigersiu iki žemės graibymo ir papasakosiu 
savo bėdas kokiai nors rudaplaukei barmenei. 

Bleir atsisėdo tiesiai. 

— Tai štai kas tau patinka? — prislopintu balsu prabilo ji. 

Jis nustebęs pažvelgė į ją: 

— Ką — štai kas man patinka? 

— Rudaplaukės barmenės. 

— Ak tu, mažyte, kvailiuke... — jo veidas akies mirks- 
niu paraudo iš pykčio, jis pašoko ir ėmė traukti iš po jos pa- 
tiesalą ir dėti maistą į balnakrepšius. — Ne, man nepatinka 
rudaplaukės barmenės. O gaila! Koks buvau kvailas, kad įsi- 
mylėjau tuščiagalvę, aklą, užsispyrusią moterį. Niekada ne- 
turėjau jokių sunkumų su moterimis, kol sutikau tave. O 
dabar — vienos kliūtys. 

„Jis su jėga užmetė balną ant arklio nugaros. 

— Kartais.gailiuosi, kad išvis sutikau tave. 

Li vėl atsigręžė į ją. 

— Pati gali pasibalnoti arklį ir rasti kelią į miestą. Jei- 
gu, žinoma, nesi akla, nes bendraudama su žmonėmis, be abe-- 
jo, tu akla. 

Jis įkišo vieną koją į balnakilpę, bet paskui, pastūmėtas 
prasiveržusių jausmų, priėjo prie jos, apkabino ir pabučiavo. 

Bleir visai pamiršo Lianderio bučinius, pamiršo šį kva- 
pą gniaužiantį jausmą. Bet dabar ji nesuvokė nieko, išskyrus 
jo prisilietimą. | | | 

— Gana, — piktai tarė jis, atsitraukdamas nuo jos, pas- 
kui papurtė ją, privertęs atsimerkti. — Turėjau aklų pacien- 
tų, kurie matė geriau už tave. 

Jis paėjo į šalį ir sumurmėjo: “O, Dieve", — pabalnojo 
Bleir arklį ir padėjo jai sėsti į balną. Paskui palydėjo į Čand- 
lerį ir, kai jie sustojo prieš jos namą, tarė: 

— Rytoj aštuntą ryto lauksiu tavęs ligoninėje. 

Ji tik spėjo linktelėti ir liko viena. 

Kai Bleir įžengė į namus, jos būseną buvo įmanoma api- 
būdinti tik vienu žodžiu — liūdna. Ji nesuprato, kas atsitiko 
Lianderiui ir kodėl ji pati taip prastai nusiteikusi. 

Jos motina sėdėjo svetainėje, apsupta šimto dėžučių. 

— Kas tai? — išsiblaškiusi paklausė Bleir. 

— Tavo ir Hiūston vestuvinės dovanos. Nori žvilgtelėti 
į savąsias? 

Bleir užmetė žvilgsnį į dėžutes ir papurtė galvą. Ma- 
Žiausiai norėjo galvoti apie vestuves, kurios gali įvykti, o gal 
ir neįvykti — juk Lianderis daugiau nenori jos vesti. 

Ji paskambino į viešbutį Alanui ir paprašė perduoti, kad 
jie turi būti ligoninėje aštuntą valandą ryto, paskui pakilo į 
savo kambarį, kad išsimaudytų vonioje. 

Kai po valandos ji nusileido žemyn, Hiūston buvo na- 
mie, gana retas atvejis, nes ji nuolat kur nors išvažiuodavo su 
Tagertu. Dabar ji pagyvėjusi atidarinėjo dėžutes su dovano- 
mis ir šimto Žodžių per minutę greičiu dalijosi su Opal vestu- 
vių planais. Hiūston susižavėjusi šūkavo, matydama dovanas 
iš Rytų — iš Vanderbiltų, iš Astorų — Bleir tik buvo girdėjusi 
šias pavardes, o dabar Hiūston išteka už vieno rinktinės aukš- 
tuomenės nario. 

Ji vangiai atsisėdo ant sofos. 

— Bleir, matei suknelę? — atsigręžusi paklausė Hiūs- 
ton. Rankose ji laikė didžiulę krištolinę vazą, kainuojančią 
tikriausiai pasiutiškus pinigus. 

— Kokią suknelę? 

— Mūsų vestuvinę suknelę, — kantriai aiškino Hiūs- 
ton. — Tavąją siuva pagal mano pavyzdį. | 
| Bleir pajuto, kad negali būti tame kambaryje — per 
daug entuziazmo. Galbūt Hiūston ir gali žavėtis keliomis do- 
vanomis, bet tik ne ji. 

— Mama, aš nelabai gerai jaučiuosi. Einu prigulsiu ir 
paskaitysiu. 

— Gerai, brangioji, — atsiliepė Opal, atidarydama dar 
vieną dėžutę. — Nusiųsiu pas tave Siuzen su padėklu. Beje, 
skambino jaunuolis ir sakė, kad rytoj neateis į ligoninę. Re- 
gis, kažkoks misteris Hanteris. 

Bleir pasijuto dar blogiau. Pastarąsias kelias dienas ji 
nedovanotinai ignoravo Alaną. 

Rytas išaušo labai greitai, o Bleir nuotaika nepagerėjo. 
Tačiau bent darbas atitraukė ją nuo liūdnų minčių. Kol atėjo 
Lianderis. Jo prislėgtos būsenos fone Bleir nuotaika atrodė 
kaip saulės švytėjimas. Per dvi valandas jis įsigudrino keturis 
kartus aprėkti ją, sakydamas, kad jeigi ji nori būti gydytoja, 
tai turi kai ko išmokti. Bleir norėjo prikalbėti jam šiurkšty- 
bių, bet, sviedusi žvilgsnį į jo veidą, išmintingai nutylėjo. 

— Taip, sęre, — tik tiek tepasakė ji ir pamėgino vykdyti 
visus jo įsakymus. 

Buvo vienuolikta valanda, kai atėjo Alanas. Bleir sto- 
vėjo prie mažos mergytės, kuriai nustatė rankos lūžį, lovos. 

— Taip ir maniau, kad rasiu tave čia — su juo. 

Bleir nusišypsojo mergaitei. 

— Alanai, aš dirbu. 

— Turime pasikalbėti tuoj pat — čia arba akis į akį. 

— (Gerai, tada eime su manimi. 

Bleir nusivedė jį į Lianderio kabinetą. Ji blogai orien- 
tavosi ligoninėje, ir kabinetas buvo vienintelė vieta, kurioje 
jie galėjo pasikalbėti niekieno nekliudomi. Ji tikėjosi, kad Li 
neužsuks čionai. 

— Turėjau numanyti, kur mane atsivesi. Į jo kabinetą! 
Tau čia tikriausiai labai jauku. Neabejoju, dažnai čia būni. 

Alanas pasibaisėjo, pamatęs, kaip Bleir krito į krėslą 
ir, užsidengusi veidą rankomis, pravirko. 

Tą pačią akimirką Alanas jau klūpėjo prieš ją ant kelių: 

— Nenorėjau būti piktas. 

Bleir mėgino sulaikyti ašaras, bet nesėkmingai: 

— Visi ant manęs pyksta. Aš visus erzinu. Misteris Heit- 
sas nė minutės nepalieka manęs ramybėje. Hiūston manęs ne- 

kenčia. Lianderis vos teikiasi su manim kalbėti, ir dabar tu... 

— O Vestfildas kodėl nepatenkintas? Juk jis nugalėtojas. 

— Nugalėtojas? — Bleir išsitraukė iš kišenės nosinę. — 
Jis daugiau nedalyvauja lažybose. Jis sakė, supranta, kad aš 
tave myliu, todėl išeina iš žaidimo. 

Alanas atsistojo ir atsišliejo į rašomąjį stalą. 

— Tada kodėl kasdien būni su juo? Visa savaitę nesi- 
trauki nuo jo nė per žingsnį. 

— Jis sakė, kad norėtų padirbėti su manimi paskutines ke- 
lias dienas iki mano išvykimo. Dar pridūrė, kad su niekuo nebuvo 
taip lengva dirbti kaip su manimi. Be to, pakvietė mus abu. 

— Iš visų užkulisių intrigų... — pradėjo Alanas, žings- 
niuodamas po kambarį. — Jis blogesnis, negu maniau. Nie- 
kada negirdėjau apie tokį žemą, niekšišką elgesį, — jis 
atsigręžė į Bleir. — Jis Žino, jog medicina tau — viskas ir nau- 
dojasi, kad būtų arčiau tavęs. Na, žinoma, jis pakvietė ir ma- 
ne! Kitaip negu aš, šis Žmogus turi darbo patirties ir, „be abejo, 
šalia jo atrodau kaip idiotas. 

— Netiesa! Lianderis sakė, kad nori su manimi dirbti, 
ir mudu iš tikrųjų darniai dirbame kartu. Tarytum skaitome 
vienas kito mintis. 

— Suprantu, kad tai prasidėjo nuo kartu praleistos 
nakties. 

— Tai kuris iš tiesų niekšiškai elgiasi? 

— Ne daugiau negu jis, — atkirto Alanas. — Bleir, pa- 
vargau atrodyti kaip kvailys. Aš, iš tikrųjų dar studentas, lenk- 
tyniauju operacinėje su Žmogumi, už kurio pečių darbo 
patirtis. Užaugau mieste, o turiu lenktyniauti su juo irkluo- 
damas kanoją ir jodinėdamas. Esant tokiai situacijai, visada 
būsiu pralaimėtojas. 

— Tu nesupranti. Lianderis nelenktyniauja. Jis daugiau 
nenori manęs vesti. Pasilieku Čandleryje iki sesers vestuvių, 
o paskui kartu su tavimi išvažiuoju. Ir vis dar tikiuosi, kad 
Hiūston ištekės už Lianderio. 

Akimirką jis žiūrėjo į Bleir: 

— Manau, kad iš dalies tiki tuo, ką kalbi. Leisk kai ką 
tau pasakyti: Vestfildas nepasitraukė iš distancijos. Vargšelis 
taip stengiasi, kad stebėtina, kaip jis dar gyvas. Jeigu tiki, kad 
pirmadienį neištekėsi, kodėl nesustabdai sesers vestuvių? Ke- 
tini tarp dviejų pretendentų sėdėti pirmoje eilėje ir Žiūrėti į 
vestuvių ceremoniją? Ir ką su mumis darysi? 

Jis įsitvėrė alkūnramsčių ir prikišo savo veidą prie 
Bleir veido. 

— O dėl Hiūston ir tavo mielojo daktaro vestuvių... Bi- 
jau, kad negalėsi sėdėti ir Žiūrėti. 

— Gana, Hanteri, — pasigirdo nuo slenksčio Liande- 
rio balsas. | 

— Toli gražu negana, — tarė Alanas, artėdamas prie 
Lianderio. 

— Jeigu nori peštis... 

Li nutilo, nes tarp vyrų įsispraudė Bleir. 

— Bleir, — tarė Alanas, — turi apsispręsti. Šiandieną 
išvažiuoju iš miesto ketvirtos valandos traukiniu. Jeigu ne- 
ateisi, išvyksiu vienas. 

Taręs šiuos žodžius, jis išėjo iš kambario. 

Bleir ir Li liko vieni, abu tylėjo. Paskui Li paėmė jos 
ranką. 

— Bleir, — pradėjo jis, bet ji atsitraukė. 

— Manau, Alanas teisus. Atėjo laikas apsispręsti ir baig- 
ti vaikiškus žaidimus. 

Tarusi šiuos žodžius, ji spruko iš kabineto ir pėsčiomis 
nukulniavo namo dvi mylias. 

Grįžusi į namus, labai rąmiai išsitraukė rašiklį ir po- 
pierių ir ėmė sudarinėti “už" ir “prieš" sąrašą dėl Alano išvy- 
kimo. Rado tris svarias išvykimo priežastis. Pirmoji — 
galimybė palikti šį baisų miestą, o paskutinė — išgelbėti Hiūs- 
ton nuo priverstinės santuokos su milijonieriumi. 

O kitame sąraše ji gebėjo suformuluoti tik vieną argu- 
mentą: jeigu išvažiuos su Alanu, daugiau niekada nematys 
Lianderio. Negalės dirbti su juo naujoje klinikoje, o gal Ala- 

nas teisus: Lianderio pasakojimas buvo tik taktinė gudrybė. 

Ji pakilo. Jeigu jai neteks dirbti naujoje, klinikoje, Pen- 
silvanijos šv. Jozefo ligoninė Mukia jos. 

Bleir žvigtelėjo į savo medicininius drabužius ir supra- 
to, kad juos vienintelius pasiims su savimi. Ji gali išeiti iš na- 
mų tik su šiais drabužiais ir medicininių instrumentų 
lagaminėliu, kitaip kils klausimų. Ji gali pasiimti tik tai, ką 
vilkės. Bleir suglamžė sąrašą, bet neišmetė. Sąrašo dar gali 
prireikti, kad primintų, kodėl ji visa tai daro. 

Apačioje motina tebežiūrinėjo dovanas, HRiūston nebu- 
vo. Bleir mintimis atsisveikino su motina, bet ta buvo užsiė- 
musi — skaičiavo sidabrinius stalo įrankius... 

Pakėlusi galvą, Bleir išėjo iš namų ir pėsčiomis nužings- 
niavo iki geležinkelio stoties. Pakeliui jau kitomis akimis Žiū- 
rėjo į bruzdantį miestelį. Gal jis ne toks ir blogas, kaip iš 
pradžių galvojo. Be abejo, tai ne Filadelfija, bet yra savų pra- 
našumų. Pravažiavo trys ekipažai, juose sėdintys keleiviai svei- 
kino ją dvigubu vardu — Bleir Hiūston, ir dabar jai tai 
neatrodė nemalonu. 

Artėdama prie stoties, Bleir spėliojo, kas atsitiks, kai ji 
išvažiuos: ar Hiūston ištekės už Lianderio, ar supras motina, 
kodėl ji dingo, ar Heitsas pradės dar labiau jos nekęsti. 

Ji atėjo į stotį be penkiolikos ketvirtą, Alano dar nebu- 
vo. Bleir stovėjo ant platformos, neišleisdama iš rankų medi- 
cininio lagaminėlio ir suglamžyto popieriaus lapelio. Galvojo, 
kad lekia paskutinės minutės mieste, vadinamame jos tėvo var- 
du. Po skandalo, kurio priežastis ji buvo: paviliojo sesers su- 
žadėtinį ir pabėgo su kitu vyriškiu likus keturioms dienoms 
iki vestuvių — vargu ar ji kada nors čionai grįš. Nebent su- 
laukusi devyniasdešimties metų. 

— Hm, — išgirdo ji pažįstamą kostelėjimą, staiga atsi- 
gręžė ir ant artimiausio suolelio išvydo. Lianderį. 

— Nutariau ateiti atsisveikinti, — tarė jis. 

Bleir priėjo ir atsistojo prieš jį. Sąrašas iškrito iš ran- 
kos ir, dar nespėjus Bleir pasilenkti, Lianderis pakėlė sąrašą 

ir perskaitė jį. 

— Matau, kad siBiBinĖiG dėdei Henrtui ir tavo kaltės 
prieš Hiūston jausmui. 

Ji išplėšė lapelį jam iš rankų. 

— Nedovanotinai pasielgiau su seserimi ir darau, ką ga- 
liu, kad ištaisyčiau padėtį. 

— Hiūston neatrodė labai jau nelaiminga, kai mačiau 
ją paskutinį kartą. Ji Žiūrėjo į Tagertą kaip į Dievą. 

— Hiūston patinka jo pinigai. 

Li paprieštaravo: 

— Galbūt labai blogai ją pažįstu, bet Žinau, kad pinigų 
ji nemėgsta. Manau, kad tai, kas jai patinka, yra daug m-m- 
m... asmeniškiau. 

— Esi storžievis. 

— Ką gi, tada gerai, kad išteki už tokios tobulybės kaip 
Hanteris, o ne už tokio storžievio kaip aš. Tai, ką darau su 
tavo kūnu, priversdamas tave verkti iš džiaugsmo, tai, kad 
mums gera kartu, kad mudu puikiai dirbame dviese — tai ne 
priežastys, kad taptum mano žmona. 

— Džiaugiuosi, kad neišteku už tavęs. Ir niekada neno- 
rėjau, niekada. 

Pasigirdo artėjančio traukinio bildesys. 

Lianderis atsistojo. 

— Neketinu stovėti ir Žiūrėti, kaip apsijuoksi, — jis su- 
sikišo rankas į kišenes. — Būsi nelaiminga, bet pelnytai. 

Jis apsisuko ant kulnų ir nuėjo šalin. 

Bleir vos nepuolė iš paskos, bet laiku susiturėjo. Ji ap- 
sisprendė ir neketino trauktis. Taip bus geriau visiems. 

Traukinys atvyko į stotį, bet Alano vis dar nebuvo. Ji 
vaikštinėjo po platformą, stoviniavo. Iš traukinio išlipo du vy- 
rai, 0 įlipo — vyras ir moteris. 

Palydovas davė signalą išvykti. 

— Reikia palaukti, turi ateiti vienas Žmogus. 

— Jeigu jo nėra, vadinasi, jis pavėlavo į traukinį. Į 

vagonus! 
Netikėdama savo akimis, Bleir žiūrėjo, kaip išvyksta 
traukinys. Ji atsisėdo ant suolo ir laukė. Gal Alanas tikrai pa- 
vėlavo, ir jie išvažiuos kitu traukiniu. Šitaip ji išsėdėjo dvi 
valandas ir keturiasdešimt penkias minutes, bet Alanas ne- 
pasirodė. Ji pasiteiravo kasoje, ar pirko bilietą į Alaną pana- 
šus vyriškis. Taip, pirko du bilietus šiandien anksti rytą — į 
ketvirtos valandos traukinį. 

Bleir pavaikščiojo po platformą dar pusvalandį ir nu- 
žingsniavo namo. 

“Ką gi, dabar žinau, ką reiškia būti apgautai"“, — pa- 
galvojo ji. Įdomu, bet ji visai neblogai jautėsi. Dar daugiau, 
juo labiau artėjo prie namų, juo geriau jautėsi. Gal rytoj ji 
vėl dirbs su Lianderiu ligoninėje. 

Kai Bleir įėjo į namus, ten buvo tylu kaip rūsy. Šviesa 
degė tik svetainėje. Labai nustebusi ji pamatė savo motiną ir 
Lianderį. Jie sėdėjo ir tyliai šnekučiavosi, kaip per laidotuves. 

Pamačiusi dukterį, Opal išmetė siuvinį ir apalpo. Lian- 
deris išsižiojęs Žiūrėjo į Bleir, cigaras iškrito ant grindų ir nuo 
jo užsidegė mažo kojų suolelio apmušalų kutai. 

Bleir buvo tokia patenkinta jų reakcija, kad stovėjo ir 
šypsojosi. Tada įėjo Siuzen ir paleido gerklę. 

Jos rypavimai tuoj pat visus išjudino. Li puolė gesinti 
ugnį, Bleir pradėjo plekšnoti mamai per skruostus, kol ta at- 
sigavo, o Siuzen pasišalino, kad paruoštų arbatos. 

Kai tik Opal galutinai atsipeikėjo, Lianderis griebė Bleir 
už pečių, pastatė ją ant kojų ir ėmė purtyti. 

— Tikiuosi, kad ta tavo velnioniška suknelė gatava, nes 
pirmadienį turi tekėti už manęs. Ar supranti? 

— Lianderi, jai skauda, — sušuko Opal. 

Li tebepurtė Bleir. 

— Ji varo mane į neviltį! Supranti, Bleir? 

“— Taip, Lianderi, — prabilo ji. 
Jis pastūmė ją ant sofos ir išlėkė iš kambario. 

Drebančiomis rankomis Opal pakėlė nuo grindų savo 
siuvinį. 

— Manau, kad pastarųjų dviejų savaičių sukrėtimų pa- 
kaks visam likusiam gyvenimui. 

Bleir atsirėmė į pagalves ir nusišypsojo. 


16 skyrius 


Tris dienas Li buvo apkrovęs Bleir darbu ligoninėje taip, 
kad ji neturėjo laiko apmąstymams. Jis pasiimdavo ją anksti 
rytą ir parveždavo namo vėlų vakarą. Jis vežėsi ją kartu į Ar- 
čer aveniu žvilgtelėti į sandėlio pastatą ir papasakojo, kaip 
pavers šią patalpą moterų klinika. Bleir tuoj pat kilo savų idė- 
jų, kurias Li išklausė ir aptarė kartu su ja. 

— Manau, baigsime po dviejų savaičių, įrenginiai jau 
kelyje iš Denverio, — pasakė Li. — Sumaniau tai kaip siur- 
prizą, kaip vestuvinę dovaną, bet pastaruoju metu siurprizų 
turėjau daugiau negu pakankamai, ilgiau neištversiu. 

Dar nespėjus Bleir ištarti nė žodžio, jis paskubino ją į 
gatvę, įsodino į ekipažą ir nuvežė į ligoninę. Ji pajuto paleng- 
vėjimą, kad Alanas klydo: Li tikrai norėjo atidaryti kliniką, o 
ne panaudoti ją kaip lažybų jauką. 

Artėjant vestuvių valandai, Bleir kamavo abejonės: ko- 
dėl Li nori ją vesti? Jis nemėgino liesti jos, jie nekalbėjo nie- 
ko, išskyrus apie ligonius. Kelis kartus ji pastebėjo jo įdėmų 
žvilgsnį, ypač kai dirbo su kitais gydytojais, bet vos tik ji pa- 
keldavo akis, Li tuoj pat nusigręždavo. 

Ir kasdien Bleir vis labiau ir labiau gerbė Li kaip gydy- 
toją. Ji greitai suprato, kad jis būtų galėjęs uždirbti didžiu- 
lius pinigus, jeigu dirbtų didelėje miesto ligoninėje. Bet jis 
nusprendė likti Čandleryje, kur jam retai kada atlygindavo. 
Dirbo daug ir sunkiai, o gaudavo dažniausiai simbolišką atly- 
ginimą. 

Sekmadienį dieną, vestuvių išvakarėse, kai Bleir svaigo 

galva po Hiūston mergvakario, Li pakvietė ją į savo kabinetą. 
Šis susitikimas abiem buvo nesmagus. Lianderis neatitrauk- 
damas akių žiūrėjo į ją taip, kad jai pašiurpo oda ir ji galvojo 
vien apie tai, kaip rytoj eis su juo prie altoriaus. 

— Parašiau į šv. Jozefo ligoninę, kad atsisakai vietos. 

Bleir neteko žado ir klestelėjo į krėslą. Ji negalvojo pa- 
likti internatūros. 

Li palinko į priekį. 

— Pamaniau, kad paskubėjau, — jis ėmė tyrinėti savo 
nagus. — Jeigu rytoj paskambinsi ir pakeisi savo sprendimą, 
aš suprasiu. 

Bleir pasimetė taip, kad negalėjo sutelkti minčių. Jis 
sako, kad nenori jos vesti? Ji greitai atsistojo. 

— Jeigu nori trauktis atgal po viso to, ką padarei, kad 
priverstum tapti tavo Žmona, aš... 

Ji daugiau nespėjo nieko pasakyti, nes Li pašoko nuo 
stalo, griebė ją uŽ pečių ir pabučiavo taip stipriai ir aistrin- 
gai, kad ji galutinai prarado kalbos dovaną. 

— Aš nesitraukiu atgal, — tarė jis, paleisdamas Bleir, 
ir jai pavyko įveikti kelių virpulį. — O dabar, daktare, į dar- 
bą! Arba geriau — eik namo ir pailsėk. Pažįstu tavo seserį, ji 
parengė tau pasimatuoti tris sukneles, o tavo motušė turi tau 
daugybę įpareigojimų. Pasimatysime rytoj dieną, — jis pla- 
čiai nusišypsojo, — ir naktį. O dabar — kad tavo ir kvapo čia 
nebūtų. 

Bleir negalėjo neatsakyti jam šypsena ir šypsojosi visą 
kelią iki namų. 

Tačiau kai tik ji peržengė Čandlerhauso slenkstį, šyp- 
sena išnyko nuo jos veido. Misteris Heitsas svaidė žaibus ir 
griaudėjo, kad sekmadienį ji nuėjo į ligoninę, užuot padėjusi 
seseriai rengtis vestuvėms, juo labiau kad vargšelė Hiūston 
šiandien blogai jaučiasi. Bleir taip pat buvo pavargusi ir ner- 
vinosi dėl sutuoktuvių, ji vos nepravirko, dar neišklausiusi iki 
galo to Žiauraus Žmogaus priekaištų. Regis, Opal suprato, kaip 
jaučiasi duktė, ir greitai pasiuntė misterį Heitsą į kabinetą, o 

Bleir pakvietė į sodą ir pasodino rašyti padėkos raštelius už 
atsiųstus svekinimus. 

Įsitaisiusi šalia motinos, Bleir vis dar jautė deginančią 
nuoskaudą misteriui Heitsui. 

— Mama, kaip galėjai ištekėti už tokio žmogaus? Kaip 
leidai jam pavergti Hiūston? Aš išvažiavau, bet Hiūston buvo 
priversta čia gyventi ištisus tuos metus. 

Kelias minutes Opal tylėjo. 

— Bijau, kad negalvojau apie jus, kai įsimylėjau miste- 
rį Heitsą. 

— Įsimylėjai! O aš maniau, kad tavo giminės privertė 
tekėti už jo. 

— Iš kur tu ištraukei? — apstulbusi paklausė Opal. 

— Manau, kad mudvi su Hiūston šitaip nusprendėme, 
nes niekaip kitaip negebėjome paaiškinti tavo pasirinkimo. 
Galbūt galvojome, jog po tėvo mirties buvai prislėgta taip, 
kad nežinojai, ką darai. | 

Opal tyliai nusijuokė. 

— Jūs abi buvote visai mažos, kai mirė Viljamas, bet esu 
tikra, kad prisimenate jį kaip patį puikiausią tėvą, visada kuo 
nors užsiėmusį, ką nors prigalvojantį, gebantį visus išjudinti. 

— Ojjis buvo ne toks? — susirūpinusi paklausė Bleir, nuo- 
gąstaudama išgirsti baisių dalykų apie savo dievinamą tėvą. 

Opal padėjo ranką ant dukters rankos: 

— Jis buvo kaip tik toks, ir dar geresnis. Esu tikra, kad 
neprisimenate nė pusės jo gyvybingumo, drąsumo ir atkaklu- 
mo. Daugumą savybių jūs abi paveldėjote iš jo, — ji atsidu- 
so. — Tačiau tiesa ta, kad Viljamas Čandleris kamuodavo 
mane kaip niekas kitas šiame pasaulyje. Mylėjau jį visa širdi- 
mi, bet būdavo dienų, kai grūsdavau jį iš namų su palengvėji- 
mo ašaromis. Matai, man nuo vaikystės buvo kalama, kad 
moters paskirtis — sėdėti svetainėje ir siuvinėti, be to, nuro- 
dinėti tarnaitei. Daugiausia proto reikėdavo skaičiuojant siu- 
vinėjimo kryžiukius. Skaičiuojant kryžiukus! 

Ji atsilošė kėdėje ir nusišypsojo: 

— Paskui sutikau tavo tėvą. Dėl kažkokių savitų prie- 
žasčių jis nusprendė, kad aš jam reikalinga. Ir, deja, nuo ma- 
nęs daugiau jau niekas nepriklausė. Jo nepaprastas patrauk- 
lumas apstulbino mane ir, man regis, net mintyse niekada ne- 
pasakiau jam “ne". Tačiau kai susituokėme, pradėjome nesu- 
tarti dėl jo nesutramdomo troškimo gyventi. Net tėvystė — 
jis paleido į pasaulį iš karto dvi, Viljamui aiškiai neužteko 
vieno kūdikio. 

Ji pažvelgė į savo rankas, ir jos akys pritvinko ašarų. 

— Kai netekau Viljamo, maniau, kad taip pat numir- 
siu. Nebuvo dėl ko gyventi. Tačiau paskui ėmiau prisiminti 
kai kuriuos gyvenimo malonumus, pavyzdžiui, siuvimą. Be 
to, turėjau jus, savo mergaites. O vėliau pasirodė misteris 
Heitsas. Jis buvo visiška Viljamo priešingybė ir jam patiko 
mano užsiėmimas. O Viljamas vadintų tai tuščiu laiko gaiši- 
nimu. Misteris Heitsas laikėsi griežtos nuostatos, ką turi ir 
ko neturi daryti moteris. Jis nesitikėjo, kad sekmadieniais 
eisiu su juo į žygius po kalnus, kaip darydavau su Viljamu. 
Ne, misteris Heitsas norėjo, kad mūsų šeimos židinys būtų 
puikus, kad sėdėčiau namie ir auklėčiau vaikus, o dieną 
kviesčiausi svečių puodeliui arbatos. Pažinau jį arčiau ir su- 
pratau: jam lengva įtikti, ir mano natūralus elgesys dažniau- 
siai sutampa su jo lūkesčiais. Su tavo tėvu niekada šito 
nepatyriau. 

Opal žvilgtelėjo į Bleir. 

| — Supratau, kad myliu jį. Jo nuomonė apie moters pa- 
dėtį ir mano mėgstami užsiėmimai visiškai sutapo. Deja, tada 
mažai apie jus galvojau ir nesupratau, kaip jūs panašios į Vil- 
jamą. Maniau, kad tik tu panaši į savo tėvą ir pasistengiau 
apgyvendinti tave pas Henrį. Hiūston laikiau panašesne į sa- 
ve, iš dalies taip ir yra. Tačiau ir Hiūston — Viljamo duktė. 
Kartais ji tai parodo labai keistai, pavyzdžiui, persirenginė- 
dama sene ir važinėdama į šachtininkų gyvenvietes. Viljamas 
būtų galėjęs panašiai elgtis. 

Bleir labai ilgai tylėjo, mąstydama apie motinos žodžius 

ir svarstydama, ar galės kada nors pamilti Lianderį. Ji tikrai 
žinojo, kad buvo įsimylėjusi Alaną, bet nepajuto jokios tuštu- 
mos, kai tas ją paliko. Šioje istorijoje visa buvo glaudžiai susi- 
j€. Ji negalėjo nė žvilgtelėti į Li, nepagalvojusi, kad jos sesuo 
ilgai ir labai jį mylėjo, o dabar pamatys, kaip jis veda kitą. 


Naktį prieš vestuves Bleir beveik nesumerkė akių. Ir 
net kai prašvito, regis, nakties demonai nepaliko jos. Ryški 
saulės šviesa neišvadavo jos nuo pasmerktumo jausmo. 

Pastarosiomis dienomis jai pavykdavo pamiršti, kad te- 
ka už sesers išrinktojo, ir ji tuo netikėjo. Vylėsi kaip nors iš- 
vengti šių vedybų, kad Hiūston atgautų Lianderį. 

Dešimtą valandą ryto jos išvyko į Tagerto namus, kur 
turėjo įvykti iškilmės. Opal su dukromis važiavo Žavingoje 
Hiūston brikelėje, kuri buvo viena iš daugybės Tagerto dova- 
nų. Paskui jas riedėjo didžiulis Hiūston samdytas furgonas, 
vežantis vestuvines sukneles. Visą kelią moterys tylėjo. Kai 
Bleir paklausė sesers, ką ji galvoja, ta atsakė, kad viliasi, jog 
lelijos bus pristatytos nesulamdytos. 

Šis atsakymas dar kartą įtikino Bleir, kad iš esmės se- 
serį domino tik šio Žmogaus pinigai. | 

Kai Bleir pamatė Tagerto namą, ji suprato, kad Hiūs- 
ton parsidavė pinigų dievui. 

Namas atrodė taip, lyg būtų iškaltas marmuro kalne — 
šaltas baltas gigantas. Apačioje, hole, didžiuliai dvigubi laip- 
tai vedė į viršų ir juosė didžiulį holą iš abiejų pusių. Tokių 
erdvių patalpų ji dar nebuvo mačiusi. 

— Mes nulipsime čia, — tarė Hiūston, rodydama laip- 
tus, — iš abiejų pusių. 

Ir, apsupta puošniai apsirengusių pamergių, nuplas- 
nojo pažiūrėti, ar viskas paruošta. O Bleir liko stovėti kur 
stovėjusi. | 

— Prie to negreitai įprasi, — sušnibždėjo jai Opal. 

Namas darė stebuklingos pasakos miražo įspūdį, atro- 

dė, kad jis gali išnykti taip pat greitai, kaip ir atsirado. 

— Hiūston rengiasi čia gyventi? — sušnibždėjo vietoj 
atsakymo Bleir. 

—-.Kai pasirodo Tagertas, viskas truputį sumažėja, — 
įtikino ją Opal. — Manau, mums taip pat rėikia kilti į viršų. 
Nežinau, ką Hiūston nutarė dėl mūsų. 

Paskui motiną Bleir pakilo plačiais laiptais, visą laiką 
gręžiodamasi atgal. Visur, kur krypo žvilgsnis, ji matė egzo- 
tiškų gėlių ir žalumynų puokštes. Viršutinėje aikštelėje ji su- 
stojo ir pažvelgė pro langą. Atsivėrė nuostabus vaizdas: puiki 
pieva ir krūmai. 

Opal sustojo prie jos: 

— Tai ūkinis kiemas. Verčiau žvilgtelėtum į sodą. 

Nieko nesakiusi, Bleir kartu su motina užlipo į antrą 
aukštą, į jai skirtą kambarį. 

— Hiūston išrinko tau šį kambarį, — tarė Opal, atida- 
rydama duris į kambarį su aukštomis lubomis ir baltu mar- 
muriniu židiniu, išpuoštu raižytomis gėlėmis. Kušetės, krėslai 
ir stalai tiko nebent muziejui. 

— Tai svetainė, ten — miegamasis, o toliau — vonios 
kambarys. Prie kiekvieno svečių kambario yra svetainė ir vo- 
nios kambarys. 

Bleir lėtai perbraukė ranka marmurinę vonią. Ir nors ne- 
galėjo būti tikra, nes anksčiau nebuvo mačiusi nieko panašaus, 
pagalvojo, kad visos rankenos ir čiaupai greičiausiai auksiniai. 

— Tai varis? — paklausė ji motinos. 

— Jis nepakęstų vario savo namuose, — išdidžiai atsa- 
kė Opal. — Turiu eiti ir pažiūrėti, ar ko nors reikia Hiūston. 
Turi dar kelias valandas, kodėl tau nepamiegojus? 

Bleir ėmė aiškinti, kad neįstengtų užmigti, bet paskui 
pažvelgė į didžiulę marmurinę vonią ir įsivaizdavo, kaip būtų 
malonu pasipliuškenti. 

Likusi viena, ji prileido vonią karšto vandens, įlipo į ją 
ir tuoj pat visiškai atsipalaidavo. Ji ilgai gulėjo vandenyje, kol 

ėmė raukšlėtis oda. Tada Bleir išlipo iš vonios, nusišluostė 
tokiu storu rankšluosčiu, kad jis puikiausiai būtų tikęs vietoj 
pagalvės, įsisupo į rausvą kašmyro chalatą ir nuėjo į miega- 
mąjį, kuriame tuoj pat užmigo didelėje, minkštoje lovoje. 

Prabudo pailsėjusi, blaivia galva ir prisiminė motinos 
žodžius apie sodą, esantį už namo. Greitai užsimetusi paprastą 
sijoną ir palaidinukę, ji išėjo iš kambario. 

Nenorėdama leistis paradiniais laiptais, nes ten buvo 
girdėti balsai, ji nuėjo koridoriumi palei uždarytas duris ir 
atsitiktinai aptiko šoninius laiptus, vedančius į virtuvės ir san- 
dėliukų labirintą pirmame aukšte. Šiose patalpose buvo dau- 
gybė Žmonių, Zzujančių į visas šalis ir ruošiančių skaniai 
kvepiantį maistą. Bleir sunkiai prasiskverbė pro juos. Kai kas 
ją pažino, bet niekas neturėjo laiko stebėtis nuotaka, vaikšti- 
nėjančia po virtuvę likus dviem valandoms iki vestuvių cere- 
monijos pradžios: Bleir buvo įsitikinusi, kad Hiūston jos 
nematė. Be abejo, ji turėjo darbotvarkę ir nieko nepaisydama 
laikėsi jos. Hiūston nebūtų užtekę laiko pasivaikščioti sode. 

Už namo driekėsi pievelė, apstatyta stalais ir šimtais 
gėlių vazų. Virš stalų, užtiestų rausvomis lininėmis staltiesė- 
mis, buvo ištempti tentai. Vyrai ir moterys uniforminiais dra- 
bužiais be perstojo lakstė nuo namo prie stalų, kraudami 
valgius ir padažus. 

Bleir paskubėjo aplenkti ir šią kelio atkarpą, nuėjo ten, 
kur, matyt, buvo sodas. Ji nebuvo pasirengusi tai išvysti. Prieš 
ją vėrėsi nesuskaičiuojami vingiuoti takeliai, pasirodantys ir 
išnykstantys tarp niekada nematytų augalų. Ji nužingsniavo 
vienu takeliu. 

Pasirengimo šurmulys nutilo, ir pirmą kartą per pasta- 
rąsias dienas ji galėjo laisvai atsiduoti savo mintims. 

Šiandien jos vestuvės, bet ji net negali prisiminti, kaip 
tai atsitiko. Prieš tris savaites ji gyveno Pensilvanijoje, ir visa 
ateitis buvo prieš ją kaip ant delno. Ir kaip staiga viskas apsi- 
vertė! Alanas pabėgo, kad nereikėtų jos vesti. Sesuo prarado 

mylimąjį ir dabar teka už vieno iš turtingiausių šalies žmonių 
be jokios meilės. 

Ir dėl to kalta ji, Bleir. Ji parvažiavo namo į sesers ves- 
tuves, o vietoj to privertė ją sudaryti sandėrį. Taip pat sėkmin- 
gai Hiūston galėjo pasiūlyti save aukcione ir gauti didžiausią' 
kainą. 

Apžiūrinėdama sodą, Bleir pamatė Tagertą, einantį ta- 
keliu. Nespėjusi suvokti, ką daro, Bleir staiga apsigręžė ir nu- 
žingsniavo į kitą pusę, kol jis dar jos nepastebėjo. Ji žengė 
kelis žingsnius ir išvydo nepaprastai aukštą moterį, kuri kaž- 
kodėl pasirodė Bleir pažįstama. Moteris sparčiai ėjo tuo pa- 
čiu takeliu kaip ir Tagertas. Bleir negalėjo prisiminti, kur buvo 
ją anksčiau mačiusi. 

Ji gūžtelėjo pečiais ir nužingsniavo toliau. 

Jos mintis buvo visiškai užgožę šios dienos įvykiai, ir ji 
dar mėgino susigaudyti, kaip viskas išėjo, kai staiga prisimi- 
nė, kas ta moteris. 

— Pamela Fenton, — pasakė ji garsiai. 

Kai Bleir ir Hiūston buvo mažos, jos dažnai svečiuoda- 
vosi pas Fentonus, jodinėdavo ant Marko ponio ar dalyvau- 
davo vaikų šventėse. Vyresnioji Marko sesuo Pam tada buvo 
jau beveik suaugusi mergina, ir vaikai pagarbiai drebėdavo 
prieš ją. Paskui ji netikėtai paliko tėvų namus, o tai ilgus me- 
tus davė peno apkalboms. 

“Vadinasi, ji grįžo namo ir dalyvaus vestuvėse, — džiu- 
giai pagalvojo Bleir. — Ką gi padarė Pamela prieš keletą 
metų, sukėlusi tiek gandų? Atrodo, ten buvo įsipainiojęs ar- 
klininkas?" 

Bleir stovėjo kaip įbesta. Skandalas tikrai buvo kilęs dėl 
arklininko iš Pamelos tėvo arklidžių. Ji įsimylėjo tą valia) 
ir tėvas ją išsiuntė. 

"Tas arklininkas buvo Keinas Tagertas! 

Suėmusi sijonus, Bleir puolė bėgti takeliu į tą pusę, kur 
nuėjo Tagertas ir Pam. Nubėgusi kelias pėdas, ji stabtelėjo. 

Netikėdama savo akimis, ji pamatė, kaip Keinas Tagertas 
suėmė delnais Pamelos Fenton veidą ir aistringai ją pabučiavo. 
Bleir iš akių ištryško ašaros. Ji prasmuko takeliu į namų 
pusę. Ką gi ji padarė savo seseriai? Hiūston teka už monstro, 
bučiuoj ančio moterį likus,dviem valandoms iki vestuvių su kita. 
Ir visa tai atsitiko dėl jos, dėl Bleir. 


17 skyrius 


En Siberi padėjo Bleir apsivilkti nepaprasto grožio ves- 
tuvinę suknelę, kurios modelį sugalvojo Hiūston. Elegantiš- 
ka savo paprastumu dramblio kaulo spalvos atlaso suknelė su 
aukšta apykakle ir puošniomis rankovėmis taip glaudžiai ap- 
tempė figūrą, kaip tik leido tvirtas korseto karkasas. Šimtai, 
o gal tūkstančiai mažų perliukų puošė juosmenį ir rankoga- 
lius. O šydas buvo iš rankų darbo nėrinių, kokių Bleir nieka- 
da neteko matyti. 

Pažvelgusi į veidrodį, ji pagalvojo, kad norėtų matyti 
save šitaip pasipuošusią daug laimingesnėmis aplinkybėmis, 
bet vis tiek turės eiti prie altoriaus su šypsena veide. 

Ne, tai neįmanoma dėl to, ką ji padarė. Kai tik Bleir 
pamatė Tagertą — bučiuojantį kitą moterį, grįžusi namo, ji 
nusiuntė jam raštelį. Bleir rašė, kad įsisegs į plaukus raudoną 
rožę, ir jis turės stovėti kairėje, o ne S IE kaip buvo pla- 
nuojama anksčiau. 

Bleir nebuvo tikra, ar teisėtas jos žingsnis, nes vedybų 
kontrakte buvo aiškiai nurodyta, kuris vyriškis kurią seserį 
veda. Tačiau galbūt ji padės seseriai, jeigu šventikas paskelbs 
Lianderį, o ne šlykštųjį Tagertą sesers vyru. Ji nenorėjo gal- 
voti apie pasekmes, jei santuoka bus pripažinta teisėta ir ji 
taps Tagerto žmona. 

Ji nusiuntė Hiūston rausvą rožę ir paprašė prisisegti ją 
prie suknelės. 

Viršutinėje laiptų aikštelėje Bleir priglaudė seserį prie 

savęs. 

— Myliu tave labiau, negu galvoji, — sušnibždėjo ji, dar 
prieš joms nusileidžiant, ir atsidususi pridūrė: — Baikime ši- 
tą vaidinimą. 

“Su kiekvienu žingsniu, — galvojo Bleir, — artėja baus- 
mė. O ką, jeigu santuoka bus teisėta, ir ji taps šio baisaus 
žmogaus Žmona ir bus priversta gyventi name, panašiame į 
mauzoliejų?" 


Didžiuliame kambaryje, kuris, atrodo, atstojo bibliote- 
ką, bet taip pat sėkmingai galėjo būti ir beisbolo aikštelė, ji 
pamatė Tagertą ir Lianderį, stovinčius šalia ant drapiruotos 
pakylos, papuoštos rožėmis ir žalumynais. 

Bleir aukštai iškėlė galvą ir Žiūrėjo tiesiai prieš save. 
Tą akimirką ji suprato, kad sesuo žino, kas vyksta, ir pagaliau 
ištekės už žmogaus, kurį myli. 

Bleir pažiūrėjo į Keiną Tagertą ir, eidama prie jo, pa- 
stebėjo, kad jis paniuro. “Jis Žino! — pagalvojo Bleir. — Jis 
žino, kad aš — ne Hiūston". 

Bleir nustebo. Net dabar ji nebuvo įsitikinusi, kad jų 
tikra motina jas skiria, o šis Žmogus kažkaip skyrė. Ji pažvel- 
gė į Lianderį ir pamatė, kaip jis švelniai šypsosi Hiūston. “Ži- 
noma, — galvojo Bleir, — Lianderis nesitiki apgaulės, jis 
niekada nelaukia iš ko nors nieko bloga, nes. pats negalėtų 
niekingai elgtis. O Tagertą lydėjo Žmogaus, viskam pasiren- 
gusio dėl pinigų, šlovė. Todėl jis visada budrus ir geba atskir- 
ti dvynes", — išsiaiškino Bleir. 

Kol jos užėmė savo vietas prie pakylos, Bleir nedrįso 
pakelti į seserį akių. Lianderis paėmė Hiūston ranką, o Ta- 
gertas nusigręžė nuo merginų ir nuo šventiko. 

— Mylimieji, mes... — pradėjo šventikas, bet Hiūston 
nutraukė jį: 

— Atleiskite, bet Hiūston — tai aš. 

Bleir nustebusi sužiuro į seserį. Kodėl ji griauna kruopš- 
čiai parengtą planą? 

Lianderis įdėmiai pažvelgė į Bleir. 

— Ar nepasikeisti mums vietomis? — kreipėsi jis į 
Tagertą. 

Tas gūžtelėjo pečiais: 

— Nesvarbu. 

— O man svarbu, — atsakė Lianderis ir susikeitė su Ta- 
gertu vietomis. 

Li paėmė Bleir ranką, stipriai sugniaužė ją, bet Bleir 
beveik nejautė skausmo. Tagertas visiems girdint pripažino, 
kad Hiūston jam nieko nereiškia, kad jam vis tiek, ką vesti. 
Bleir niekada nekėlė klausimo, kodėl Tagertas nori vesti Hiūs- 
ton. “ Ar ne todėl, — galvojo ji dabar, — kad į ji vienintelė pri- 
ėmė jo pasiūlymą?“ 

Lianderis kumštelėjo jai į šoną, ir ji spėjo laiku ištarti 
“taip". 

Ji nespėjo suvokti, kas įvyko, kai baigėsi ceremonija. 
Lianderis apkabino ją ir ketino pabučiuoti. Iš šalies šis buči- 
nys tikriausiai atrodė aistringas, bet iš tikrųjų buvo ne taip. 

— Man reikia su tavimi pasikalbėti. Tuoj pat! — susi- 
jaudinęs sušnibždėjo jis jai į ausį. 

Tempdama paskui save sunkų atlasinį dvylikos pėdų šlei- 
"fą, Bleir mėgino spėti su Li, kuris beveik tempė ją praėjimu. 
Kai tik jie išėjo į holą, prie jų puolė svečiai, bet Lianderis 
nepaleido Bleir rankos ir įtraukė ją į mediniais paneliais iš- 
kaltą kambarį koridoriaus gale. 

— Ką visa tai reiškia? — šoko jis, neleisdamas jai atsa- 
kyti. — Tau tokia nepakenčiama mintis gyventi su manimi, 
kad nuėjai taip toli, norėdama atsikratyti manęs? Tu net grei- 
čiau pasirengusi gyventi su žmogumi, kurio nepažįsti, negu 
su manimi? Bet kuris, tik ne aš, taip? 

— Ne, — pradėjo ji. — Apie tave nė negalvojau. Gal- 
vojau tik apie Hiūston. Nenorėjau, kad ji gyventų jausdama, 
jog ištekėjo iš būtinumo. 

Lianderis ilgai Žiūrėjo į ją, o kai prabilo, jo balsas buvo 
ramus: 

— Nori pasakyti, jog verčiau gyventum su žmogumi, ku- 
ris tau nemalonus, vien todėl, kad sesuo ištekėtų už to, kurį, 
tavo nuomone, ji myli? 

— Be abejo, — atsakė Bleir, truputį susirūpinusi dėl jo 
klausimo. — O kokią turėčiau priežastį apsikeisti vietomis? 

— Vien tą, kad esi pasirengusi ištekėti už bet ko, tik ne 
už manęs, — jis griebė jos ranką. — Bleir, tiesiog dabar turi 
galutinai viską nuspręsti. Judvi su Hiūston turite pasikalbėti, 
ir aš noriu, kad jos paklaustum, kodėl ji panoro tapti Tagerto 
žmona. Noriu, kad išklausytum jos atsakymą. Supratai ma- 
ne? Noriu, kad įdėmiai išklausytum jos atsakymą. 

Nekreipdamas dėmesio į svečius, kurie šaipėsi iš pai- 
niavos prie altoriaus, Lianderis sužinojo, kur yra Hiūston, ir 
nutempė pro minią Bleir. Hiūston sėdėjo viena mažame kam- 
baryje, apverstame popieriais. 

— Manau, kad turite ką viena kitai pasakyti, — iškošė 
jis pro dantis Bleir, beveik įstūmė ją į kambarį ir uždarė duris. 

— Regis, turime eiti pjaustyti tortą, — įsitempusi tarė 
Bleir. — Tu ir Tagertas... 

Hiūston pakilo nuo kėdės, tą akimirką ji buvo panaši į 
harpiją. 

— Tu net negali pavadinti jo vardu, — kiekvienas žodis 
išdavė pyktį. — Manai, kad jis neturi jokių jausmų; tau jis 
nepatiko, vadinasi, gali elgtis su juo, kaip į galvą šauna. 

Bleir pasitraukė, neatlaikydama sesers įniršio. 

— Hiūston, aš tai padariau dėl tavęs. Norėjau, kad bū- 
tum laiminga. 

Sugniaužusi kumščius, Hiūston artėjo prie Bleir, tarsi 
kviesdama ją kovai. 

— Laiminga? Kaip galiu būti laiminga, nė nežinodama, 
kas mano vyras? Tavo dėka galėjau niekada nesužinoti, kas 
yra laimė. 

— Mano dėka? Ką gi aš padariau? Mėginau tik padėti 
tau kiek galėdama. Norėjau, kad suprastum, jog tau visai ne- 
būtina tekėti už šio žmogaus dėl pinigų. Keinas Tagertas... 

— "Tu tikrai nesupranti? — pertraukė ją Hiūston. — Pa- 
žeminai išdidų žmogų šimto žmonių akyse ir nė nesupratai, 
ką padarei. 

— "Turi galvoje tai, kas buvo prie altoriaus? Padariau 
tai dėl tavęs, Hiūston. Žinodama, kad tu myli Lianderį, bu- 
vau pasirengusi susijungti su Tagertu, kad tik būtum laimin- 
ga. Labai apgailestauju dėl visų tau padarytų skriaudų. 
Niekada nenorėjau padaryti tavęs tokios nelaimingos. Žinau, 
kad sugrioviau tavo gyvenimą, bet mėginau ištaisyti skriaudą. 

— Aš, aš, aš. Visa, ką gali pasakyti. Sugriovei mano gy- 
venimą, o kalbi tik apie save. Zu Žinai, kad aš myliu Lianderį. 
Tu žinai, koks baisus Žmogus Keinas. Pastarąją savaitę kiek- 
vieną akimirką praleisdavai su Lianderiu ir kalbėjai apie jį 
kaip apie Dievą. Kas antras tavo Žodis buvo “Lianderis". Ko 
gero, šį rytą tavo ketinimai tikrai buvo geri: ketinai atiduoti 
man geresnį vyriškį. 

Hiūston pasilenkė prie sesers. 

— Lianderis galbūt ir pakils ant laužo, bet tik ne dėl 
manęs. Jeigu nebūtum pastaruoju metu taip užsiėmusi savi- 
mi, galėtum pastebėti, kad ir aš turiu proto, pamatytum, kad 
pamilau gerą, jautrų Žmogų, be abejo, šakotą, bet argi ne tu 
visada sakydavai, kad aš per daug tobula? 

Bleir atsisėdo. 

— Tu jį myli? Tagertą? Tu myli Keiną Tagertą? Bet aš 
nesuprantu. Tu visada mylėjai Lianderį. Kiek pamenu, mylė- 
jai vien jį. | 

Hiūston pyktis, regis, išgaravo, ji nusigręžė ir pažiūrė- 
jo pro langą. 

— Taip, tiesa, nusprendžiau, kad myliu jį, būdama še- 
šerių metų. Manau, tai tapo mano tikslu, na, žinai, tokiu, kaip 
įveikti kalno viršūnę. Man reikėjo nukreipti savo žvilgsnį į 
vulkaną. Bent jau tada užkopčiau ir nusiraminčiau. Niekada 
nežinojau, ką daryčiau su Lianderiu, tapusi jo žmona. 

— O ką darysi su Tagertu, Žinai? 

Hiūston atsigręžė į seserį ir nusišypsojo. 

— O taip. Net labai gerai Žinau, ką ketinu su juo dary- 
ti. Rengiuosi sutvarkyti jo gyvenimą, noriu, kad jis turėtų na- 
mus, kur jaustųsi ramus, kur ir aš rasčiau ramybę ir galėčiau 
daryti visa, ką noriu. 

Dabar atėjo eilė Bleir sugniaužti kumščius. 

— Regis, galėjai rasti dvi minutes ir papasakoti man 
viską, kaip manai? Pastarąsias savaites gyvenu kaip pragare. 
Jaudinausi dėl tavęs, ištisas dienas verkiau dėl savo seseriai 
padarytos skriaudos, o dabar tu sakai, kad B tą pragaro vąl- 
dovą. 

— Nedrįsk jo šitaip adis — šUEikas Hiūston. — Jis 
geriausias, švelniausias ir dosniausias. Ir aš labai jį myliu. 

— Ir aš gyvenau tame košmare, nes J2USIMaUS: dėl ta- 
vęs. Turėjai man papasakoti! 

Hiūston tingiai perbraukė ranka stalo, stovinčio kam- 
bario viduryje, kraštą. 

— Manau, taip pavydėjau tau meilės, kad nė nenorėjau 
galvoti apie tave. 

— Meilės?! — pratrūko Bleir. — Manai, ir Lianderiui 
— tas pats Reinirio vulkanas. Neneigiu, kad buvome fiziškai 
artimi, bet tai ir viskas, ko jis iš manęs nori. Ištisas dienas 
leidome kartu operacinėje, bet vis tiek tam tikra Lianderio 
dalis man nežinoma. Jis neprisileido manęs artyn. Labai ma- 
žai žinau apie jį. Jis nutarė, kad esu jam reikalinga, ir puolė į 
mūšį, naudodamas visas priemones, kad gautų mane. 

— Tačiau aš juk matau, kaip tu į jį žiūri. Man niekada 
nekilo noras šitaip Žiūrėti į jį. 

— Todėl, kad tu niekada nematei jo operacinėje. Jeigu 
pamatytum jį ten, tai.. 

— Greičiausiai ipalskias, — tarė Hiūston. — Bleir, at- 
leisk, kad nepasikalbėjau su tavimi. Galbūt supratau, kad tu 
išgyveni, bet tai, kas atsitiko, suteikė man tiek skausmo. Bu- 
vau susižadėjusi su Lianderiu, atrodo, visą gyvenimą, ir štai 
pasirodai tu ir, praleidusi su juo vieną naktį, pavilioji jį nuo 
manęs. Ir dar, Li visada vadino mane savo ledine princese, ir 


aš iš tiesų maniau, kad esu šalta moteris. 

— Daugiau šitaip nemanai? — paklausė Bleir. 

Hiūston skruostai parausvėjo. 

— Tik ne su Keinu, — sušnibždėjo ji. 

— Tikrai jį myli? — paklausė Bleir, vis dar netikėda- 
ma. — Ir tavęs nejaudina jo skardus balsas ir kitos moterys? 

Bleir vos nenusikando liežuvio. 

— Kokios kitos moterys? — paklausė Hiūston, primer- 
kusi akis. — Bleir, geriau pasakyk man. 

Bleir giliai atsiduso. Jeigu būtų pasakiusi apie tai Hiūs- 
ton iki vestuvių, atrodytų normalu, bet dabar per vėlu. 

Hiūston spyrė: 

— Jeigu vėl pradėsi reguliuoti mano gyvenimą kaip šį 
rytą, tarp mūsų bus viskas baigta. Aš jau suaugusi, tu kažką 
žinai apie mano vyrą, noriu žinoti, ką. 

— Mačiau, kaip jis bučiavosi sode su Pamela Fenton 
prieš pat vestuves, — vienu atsikvėpimu išpyškino Bleir. 

Hiūston truputį išblyško, bet neprarado savikontrolės. 

— Bet jis vis tiek grįžo pas mane, — sušnibždėjo ji. — 
Jis susitiko su ja, bučiavosi, bet vedė mane, — akinama šyp- 
sena nušvietė jos. veidą. — Bleir, padarei mane laimingiausia 
moterimi. Tuoj pat turiu susirasti savo vyrą ir pasakyti jam, 
kad myliu jį ir tikiuosi, jog jis man atleis. 

Ji staiga nutilo. | 

— O Bleir, tu visai jo nepažįsti. Jis toks geras Žmogus, 
jo dosnumas — natūralus, jis stiprus, todėl žmonės linksta prie 
jo, bet jis... — ji užsidengė veidą rankomis, — negali pakęsti, 
kai yra statomas į nepatogią padėtį, o mes pažeminome jį vi- 
so miesto akivaizdoje. Jis niekada neatleis man. Niekada! 

Bleir nužingsniavo prie durų. 

— Surasiu jį ir paaiškinsiu, kad tai vien mano kaltė, kad 
tu čia niekuo dėta. Hiūston, neturėjau nė menkiausio supra- 
timo, kad nori tapti jo Žmona. Tiesiog negalėjau įsivaizduoti, 
kad kas nors sutiks gyventi su tokiu žmogumi. 

— Manau, kad tau daugiau nėra ko jaudintis, nes jis 


155 


paprasčiausiai paliko mane. 

— O kaip svečiai? Jis negalėjo lyg niekur nieko išeiti. 

— Manai, jis galėjo pasilikti ir klausyti, kaip Žmonės 
juokiasi, kad Lianderis negali nuspręsti, kurią iš dvynių išsi- 
rinkti? Niekam nė 4 galvą nešovė, kad Keinas taip pat turėjo 
pasirinkimo teisę. Keinas mano, kad aš vis dar myliu Li, tu 
manai, kad myliu Li, ir misteris Heitsas galvoja, kad išteku 
už Keino dėl pinigų. Mama vienintelis žmogus, kuris tiki, kad 
aš pamilau... pirmą kartą gyvenime. 

— Ką galiu padaryti, kad ištaisyčiau padėtį? — sušnibž- 
dėjo Bleir. 

— Nieko negali padaryti. Jis išėjo. Paliko man namą ir 
pinigus ir išėjo. Bet kam man šis didelis, tuščias namas be 
jo? — ji atsisėdo. — Bleir, net nežinau, kurjis. Galbūt pake- 
liui į Niujorką. 

— Greičiausiai jis savo lūšnoje. 

Moterys atsigręžė ir pamatė tarpduryje Keino draugą 
Edeną. 

— Aš nesiklausiau. Kai pamačiau, kas atsitiko per ves- 
tuvių ceremoniją, supratau, kad jis įnirš. 

Hiūston permetė savo vestuvinės suknelės šleifą per 
ranką. 

— Einu pas jį, kad paaiškinčiau, kas įvyko. Pasakysiu, 
kad mano sesuo įsimylėjusi Lianderį taip, kad mano, jog ir aš 
taip pat jį myliu, — Hiūston atsigręžė į Bleir ir nusišypso- 
jo. — Labai įsižeidžiau, kad pagalvojai, jog išteku dėl pinigų, 
atseit taip Žemai puoliau. Bet dėkoju už tavo meilę man, kuri 
privertė aukoti tai, kas tau brangiausia. 

Ji greitai pabučiavo seserį į skruostą. Bleir akimirką pri- 
gludo prie Hiūston. 

— Hiūston, aš nieko nežinojau apie tavo jausmus. Kai 
tik baigsis pokylis, padėsiu tau susiruošti ir... 

Juokdamasi Hiūston atsitraukė nuo jos. 

— Ne, mano brangioji, veiklioji sesute, išvažiuoju tuoj 
pat. Mano vyras svarbesnis negu keli šimtai svečių. Tau rei- 

kės pasilikti ir. atsakinėti į visus klausimus, kur mudu su Kei- 
nu prapuolėme. 

— Bet, Hiūston, aš nieko neišmanau apie tokius įtai- 
gius būdus. 

Hiūston sustojo ant slenksčio šalia Edeno. 

— O aš žinau. Man padėjo “nenaudingas" išsilavini- 
mas, — tarė ji, paskui nusijuokė. — Bleir, viskas taip tragiš- 
ka. Pažvalėk, gal masiškai visi apsinuodys maistu, o kaip su 
tuo susidoroti, tu žinai. Sėkmės, — palinkėjo ji ir dingo. 

O Bleir liko viena, apimta baimės vien nuo minties apie 
grandiozinį, subtilų priėmimą. 

— Kokia buvau kvailė, kad supeikiau Hiūston mokyk- 
14, — sumurmėjo ji, taisydamasi suknelę ir mėgindama giliau 
įkvėpti, suveržta tvirto korseto. Bleir išėjo iš kambario. 


18 skyrius 


Pokylis buvo blogesnis, negu Bleir galėjo įsivaizduoti. 
Visą laiką pribėgdavo kažkokie Žmonės, kurie, dingus Hiūs- 
ton, regis, nežinojo, ką jiems dabar daryti. O dar reikėjo susi- 
pažinti su šimtais Li giminaičių, tik ir kalbančių apie neįprastą 
įvykį — dvynių susimainymą. Opal pradėjo skleisti gandą, kad 
Hiūston vyras nusivežė ją ant balto žirgo, ir visos jaunos ledi 
ėmė šnibždėtis, jog Keinas pats romantiškiausias vyras. O 
Bleir visą laiką džiaugėsi, kad nepavyko susikeisti, nes jai ne- 
reikės praleisti vestuvių nakties su Tagertu. 

Kažkoks žmogus pradėjo klausinėti ją, kaip pjaustyti di- 
džiulį sūrį — rato dydžio ir šimto svarų svorio. Tą akimirką 
tarp svečių ji pastebėjo Li, žiūrintį į ją, ir visame kūne paskli- 
do šiluma. Kad ir ką ji kalbėtų, bet naktis su Li — ji neturėjo 
nieko prieš. 

Jis prasibrovė prie jos pro svečių gausybę. Davė kelis 
trumpus nurodymus dėl sūrio ir nusitempė Bleir paskui save 
į sodą, kuo toliau nuo žmonių. 

— Dėkui Dievui, kad visa tai reikia iškęsti tik kartą gy- 
venime. Matei, kaip misteris Heitsas apsiašarojo? 

Ji jautėsi taip gerai šalia Li, toli nuo svečių šurmulio, ir 
troško, kad jis ją pabučiuotų. 

— Galbūt jis laimingas, kad pagaliau palieku jo namus. 

— Jis sakė, kad dabar gali ramiai atsipūsti, nes yra įsi- 
tikinęs, jog būsi laiminga. Dabar atliksi moters pareigas, duo- 
tas Dievo. Gavai gerą vyrą — mane, kuris rūpinsis tavimi, ir 
pagaliau būsi patenkinta. 

Nuo jo žvilgsnio jai pasidarė gera. 

— O kaip tu manai, ar būsi su manimi patenkinta? — 
paklausė jis kimiu balsu ir pasislinko prie jos. 

— Daktare Vestfildai! Telegrama! — pasigirdo berniu- 
ko balsas, ir po sekundės pasiuntinukas stovėjo prieš juos, su- 
trikdęs jų vienatvę. 

Lianderis davė berniukui monetą ir pasiūlė nesivaržant 
vaišintis viskuo, ko panorės, paskui atplėšė telegramą, neatit- 
raukdamas akių nuo Bleir. Bet tuoj pat popieriaus lapelis pa- 
traukė visą jo dėmesį. | 

— Aš nusuksiu jai sprandą, — tyliai tarė jis, jo veidą 
užliejo įniršio raudonis. 

Bleir paėmė telegramą iš jo rankų. 

MUDU-SU ALANU HANTERIU KĄ TIK SU- 
SITUOKĖME TŠK PRAŠAU PASAKYTI TĖČIUI IR BLEIR 
TŠK GRĮŠIU PO TRIJŲ SAVAIČIŲ TŠK NEPYK TŠK MY- 
LIU TŠK NINA TŠK 

— Ir vis tas intrigantas... — pradėjo Li. — Mudu su 
tėvu rasime ją ir... 

Bleir jį nutraukė: 

— Ir ką? Jie jau susituokė. Be to, kodėl Alanas blogas? 
Jis bus geras vyras. 

Lianderio įniršio neliko nė ženklo. 

— Sutinku. Bet kodėl ji nepasiliko čia, kodėl viską darė 
slapta? Kodėl bėgo, lyg būtų užsitraukusi gėdą? 

— Mes su Nina draugavome visą gyvenimą, manau, ji 

išsigando manęs. Aš juk ištekėjau visai ne už to, už kurio ke- 
tinau, todėl galbūt ji galvojo, kad supyksiu, jog Alanas paliko 
mane stotyje. Neabejoju, kad jis paliko mane dėl Ninos. 

Lianderis atsišliejo į medį ir išsitraukė iš kišenės cigarą. 

— Tu taip ramiai apie tai kalbi. Juk suteikiau tau gali- 
mybę išvažiuoti. Galėjai grįžti į Pensilvaniją. Galėjai. 

Vėliau Bleir suprato, kad kaip tik tą akimirką pamilo 
Lianderį. Jis apsikvailino, kad užkariautų ją, o dabar stovėjo 
kaip pasipūtęs berniūkštis ir tvirtino, kad ji nebūtinai turėjo 
už jo tekėti, kad ji galėjo išvažiuoti. 

— O ką gi tu darytum, jei aš įlipčiau į traukinį? Pame- 
nu, kaip purtei mane ir sakei, kadišteku už tavęs ir mano nuo- 
monė čia niekuo dėta, — švelniai tarė ji ir atsistojo priešais. 
Aplink ją pūpsojo nuostabaus atlaso jardai, auskarai švelniai 
blykčiojo sodo prieblandoje. 

Jis neilgai žiūrėjo į Bleir, metė cigarą ant Žemės, pri- 
glaudė Bleir prie savęs ir aistringai pabučiavo, apkabindamas 
vis stipriau ir stipriau, mėgindamas susilieti su ja į visumą. 
Jis padėjo Bleir galvą sau ant peties ir vos neuždusino, apglė- 
bęs ją taip, kaip motina, radusi pasimetusį vaiką. 

— Bet tu jį išsirinkai. Sea! į geležinkelio stotį, kad 
išvyktum su juo. 

Bleir mėgino išsilaisvinti iš jo rankų. Norėjo pažvelgti į jį. 

— Viskas praėjo, — tarė ji, žiūrėdama jam į akis ir gal- 
vodama apie žmogų, slypintį po gražiu veidu. 

Prisiminė, kiek daug kartų matė jį gelbėjantį kažkieno 
gyvybę. Ypač įsidėmėjo tą atvejį, kai atvežė seną kaubojų, kurį 
subadė jautis. Li niekuo negalėjo padėti tam Žmogui, kuris 
mirė ant operacinio stalo. Ir Bleir buvo įsitikinusi, kad matė 
ašaras Li akyse. Jis pasakė, kad pažinojo jį daugelį metų ir 
jam sunku galvoti, jog jo daugiau nebėra. 

Ir štai dabar jo glėbyje ji suprato, kad tinkamai pasirin- 
ko. Alanas ir ji iš tikrųjų nemylėjo vienas kito. Ir esmė ne ta, 
kad jis privertė ją rinktis, o pats išvažiavo su kita. Ji prisimi- 
nė, kokį pajuto palengvėjimą jam taip ir nepasirodžius. 


— Kiek visko buvo tarp mūsų, — tarė ji, braukdama 
ranka per jo skruostą. 

Koks malonus jo artumas, ji taip troško šito nuo anos nak- 
ties. Dabar ir visada jis priklauso jai, tik jai ir niekam kitam. 

— Šiandieną viską pradedame iš naujo, ir noriu, kad 
mums būtų lengva ant širdies. Mes gerai dirbome kartu ir dar 
turime... daug bendra, — tarė ji, lengvai liesdama šlaunimi jo 
koją. — Noriu, kad mūsų santuoka būtų sėkminga. Noriu, kad 
turėtume vaikų, noriu, kad ir toliau dirbtume kartu, noriu, 
kad mes... mylėtume vienas kitą. 

Pastaruosius žodžius ji ištarė nelabai tvirtai, nes jis vi- 
sada sakydavo, kad geidžia jos, apie meilę neužsimindavo. 

— Vaikai, — sumurmėjo jis, prisitraukdamas Bleir. — 
Nuo jų ir pradėsime. 

Ir pradėjo bučiuoti ją taip, lyg jie būtų nesimatę ištisą 
amžinybę. 

— Štai kur jie! — pasigirdo kažkieno balsas. — Nagi 
liaukitės. Prieš jus visas gyvenimas. O dabar grįžkite prie sve- 
čių. Vestuvinis tortas laukia jūsų. 

Bleir pasitraukė nuo vyro. Dar keli jo bučiniai, ir ji par- 
kristų su juo ant žolės. Ji jau įsitikino, kad yra visiškoje jo 
valioje. 

Li atsidusęs paėmė ją už rankos ir nusivedė atgal prie 
svečių, įsitaisiusių didelėse ir lygiose Tagerto sodo pievelėse. 

Supjausčius tortą, svečiai išskyrė jaunavedžius. Mote- 
rys apibėrė Bleir šimtais klausimų, kur dingo Hiūston. 

— Šis žmogus privertė mano dukterį pamesti galvą, — 
su apsimestiniu liūdesiu kalbėjo Opal. — Ką gi, abi mano duk- 
ros rado tikrus vyrus, žinančius, ko jos nori. 

— Mama, — tarė Bleir, tiesdama lėkštę, — paragauk 
jautienos. — Paskui pasilenkė taip, kad girdėtų tik Opal. — 
Dabar žinau, kur Hiūston, ir galėsiu vėl veikti. 

Opal nusišypsojo moterims, paėmė iš Bleir lėkštę ir 
mirktelėjo jai. 

Bleir juokdamasi pasišalino, palikusi motiną girtis 

žentais. . 

Vakare bibliotekoje prasidėjo šokiai ir, be abejo, Lian- 
deris ir Bleir turėjo juos pradėti. Keli žmonės paklausė, ar ne 
ji vietoj Hiūston buvo su Lianderiu tame priėmime pas gu- 
bernatorių. Bleir ir Li paslaptingai nusišypsojo, ir jis pradėjo 
sukti ją šokio sukūryje po blizgantį parketą. 

— Laikas palikti visus tuos Žmones ir vykti namo, nes 
bijau, kad nesulauksiu, kada būsi mano, — sušnibždėjo jis. 

Bleir nė nelinktelėjo, o tik užsimetė šleifą ant rankos 
ir, greitai išėjusi iš patalpos, užlipo į viršų persirengti. Opal 
išėjo kartu su ja, kad padėtų dukteriai, ir tylėjo, kol Bleir at- 
sistojo prie durų, pasirengusi eiti. 

— Lianderis — geras žmogus. Žinau, kad ne viskas jums 
sklandžiai klostėsi, bet manau, kad jis bus tau geras vyras, — 
tarė Opal. 

— O aš jam — Žmona, — atsakė Bleir, nuostabiai at- 
rodanti su melsvos spalvos kostiumu, kurį jai išrinko Hiūs- 
ton. — Manau, kad jis bus pats geriausias vyras. 

“Ir žinau, kad jis bus geriausias meilužis", — galvojo ji. 
Paskui greitai pabučiavo motiną ir nubėgo laipteliais žemyn 
pas Lianderį. 

Jie paliko Tagerto namą ir nuvažiavo prie gražaus ma- 
žo namo, kuris dabar taps jų būstu. 

Tačiau, kai tik jie atsidūrė toli nuo svečių, Bleir apėmė 
drovumas ir netikrumas. Nuo šios akimirkos — ir visada — 
jos gyvenimas susietas su vyriškiu, kurį jį pažįsta tik pagal pro- 
fesiją. O koks jis Žmogus? Kas jį dar domina be medicinos? 

Prieš įėjimą Li paėmė ją ant rankų, pernešė per slenks- 
tį ir, pažvelgęs į jos išblyškusį veidą, tarė: 

— Tu nepanaši į moterį, kuri rizikavo gyvybe, kad iš- 
gelbėtų to vyro smakrą nuo užkrėtimo. Tu ką, bijai manęs? 

Bleir neatsakė. 

— Tau padės tik šampanas. Ir mudu abu žinome, kas 
bus, atsimeni? 

Jis nuleido ją ant holo grindų ir nuėjo į valgomajį. Bleir 

dar nebuvo mačiusi namo, todėl nužingsniavo į kitą pusę ir 
pateko į švetainę. Už svetainės buvo įrengti jaukūs svečių kam- 
bariai. Stovėjo tamsūs, masyvūs baldai, bet kambariai vis tiek 
atrodė maloniai, jų sienos buvo išklijuotos baltai melsvais 
juostuotais apmušalais su blyškiai rausvų rožių pakraščiais 
prie lubų. Ji atsisėdo ant sofos, apmuštos atlasu. | 

Įėjo Lianderis, nešdamas ant padėklo dvi taures ir bu- 
telį sidabriniame kibiriuke. 

— Tikiuosi, namas tau patiks. Jį apstatė Hiūston. Deja, 
mane tai nelabai jaudino. 

Jis atsisėdo ant kito sofos krašto, matyt, jausdamas Bleir 
būseną. 

— Narnas man patinka. Mažai išmanau apie namų įran- 
gą, o Hiūston nusimano daug geriau už mane. Tikriausiai bet 
kuriuo atveju būčiau jos prašiusi man padėti. Dabar ji turi 
Tagerto. namą. 

— Na kaip, išsiaiškinote? 

Šampanas paveikė Bleir, ir ji atsipalaidavo. Li vėl pri- 
pylė taures. 

— Hiūston sakė, kad pamilo Tagertą, — Bleir veide at- 
sispindėjo netikrumas. — Negaliu įsivaizduoti savo sesers ša- 
lia tokio skardžiabalsio, A vyro. Kodėl ji atidavė 
pirmenybę jam, o ne tau... — pasimetusi ji nutilo. 

Li nusišypsojo: 

— Dėkoju už komplimentą. 

Jis palinko prie jos ir ėmė žaisti su garbana, išlindusia 
iš nepriekaištingos Hiūston sudėtos šukuosenos, paskui lėtai 
pradėjo traukti smeigtukus iš plaukų. 

— Priešingybes visada traukia. Pažvelk į mudu. Aš — 
puikus chirurgas, o tu būsi nuostabi Žmona ir motina, kruopš- 
čiai dėliosi mano kojines, rūpinsies namais, į kuriuos vyras 
galėtų pareiti po darbo ir... 

Bleir vos neužspringo šampanu. 

— Tikiesi, jog atsisakysiu medicinos, kad tapčiau namų 
šeimininke, — frazė išlėkė kaip šūvis. — Iš visų kvailysčių, 

kurias esu kada nors girdėjusi, ši — pati paikiausia. 

Įpykusi ji garsiai stuktelėjo taurę į stalą ir atsistojo. 

— Visada stengiausi įtikinti Hiūston, kad.tu panašus į 
Heitsą, bet ji nenorėjo nė girdėti. Ji sakė, kad tu visai ne toks. 
Lianderi Vestfildai, štai ką aš tau pasakysiu, jeigu vedei ma- 
ne, tikėdamasis, kad mesiu mediciną, neatidėliodami viską at- 
šaukime. 

Lianderis sėdėjo ant sofos, o ji stovėjo prieš jį vis la- 
biau ir labiau piktindamasi. Nepertraukdamas jos, Li lėtai pa- 
kilo ir atsistojo priešais. Kai ji pradėjo rimti, jis nusišypsojo: 

— Manau, turėsi dar pažinti mane. Nesuprantu, kodėl 
esi linkusi galvoti apie mane blogiausius dalykus, bet viliuosi 
įrodyti tau, kad klysti. Ir visą likusį gyvenimą ketinu mokyti 
tave. Bet iki rytojaus pamokų nebus, — baigė jis, apkabinda- 
mas ir prisitraukdamas ją. 

Bleir prigludo prie vyro ir, kai jų lūpos susiliejo, supra- 
to, kad niekada nenorėtų ištrūkti iš jo glėbio. Dar suvokė, 
kad nieko apie jį nežino. Nežino, kodėl jis panoro ją vesti, ar 
tikrai laiko ją gydytoja, ar jam iš tiesų su ja gera. 

Bet dabar jai buvo vis tiek. Ji galvojo tik apie Li ran- 
kas, apie jo kūno artumą, apie iš jo sklindančią šilumą, žadi- 
nančią dieviškus pojūčius. 

— Taip ilgai laukiau šios akimirkos, — tarė jis, vynio- 
damas ant piršto jos plaukų sruogą, o kita ranka glostydamas 
jos skruostą ir kaklą. — Eik į viršų ir pasirenk. Būsiu džentel- 
menas tik šią naktį, daugiau tai nepasikartos. Ir nežiūrėk taip 
į mane, eik. Esu tikras, kad tavo sesuo nupirko nepaprastus 
— bet tinkamus — naktinius marškinius šiai nakčiai, taigi eik 
pasimatuoti. Turi apie dešimt minučių. 

Bleir nenorėjo nuo jo trauktis. Ji užlipo į viršų siaurais 
sraigtiniais laiptais ir nuėjo į miegamąjį. Antrame aukšte bu- 
vo trys miegamieji: šeimyninis, svečių ir jaukus vaikų. Savo 
drabužius rado sukabintus spintoje, o avalynę — sustatytą ša- 
lia Lianderio avalynės. Ir akimirką jai užkando žadą — ji nie- 
kada nematė nieko intymesnio, kaip tie šalia stovintys batai. 

Ant lovos gulėjo iš tiesų nuostabus balto šifono peniu- 
aras, kurio rankoves ir palankas puošė gulbių pūkai, o vaizdą 
vainikavo balto atlaso naktiniai marškiniai. Bleir pakraipė gal- 
vą, išsigandusi ekstravagantiškų drabužių, bet tuoj pat paju- 
to, kad miršta iš noro juos apsivilkti. Kartais ji jausdavo 
nusivylimą dėl jai atrodančio nenaudingo Hiūston gyvenimo, 
bet šios vestuvės privertė ją Žavėtis seserimi kaip niekad anks- 
čiau. Vestuvės — tai tarsi karinis planas, ir nė viena smul- 
kmena, kad ir kokia nereikšminga ji būtų, nepraslydo Hiūston 
nepastebėta. Ji net nepamiršo duoti nurodymus pervežti į 
šiuos namus sesers drabužius. 

Bleir dar tik buvo besivelkanti peniuarą, kai įėjo Li, bet 
iš jo akių ji suprato: jam nesvarbu, kad subtilūs drabužiai ga- 
na nerūpestingai kabo ant jos pečių. Per sekundės dalį jis at- 
sidūrė šalia ir stipriai ją apkabino. Jo judesiai buvo tokie 
nekantrūs, kad Bleir pasitraukė žingsnį atgal, užmynė palan- 
kas ir kartu su Li krito į lovą. Gulbių pūkai kaip debesėlis 
pakilo į orą. 

Abu nusijuokė. Li apsivertė lovoje, nepaleisdamas jos 
iš rankų, apiberdamas bučiniais, kutendamas ir versdamas 
juoktis iš malonumo. Nuostabus peniuaras buvo numestas, ir 
ji liko su plonais atlaso marškiniais, o jis kandžiojo jos pečius 
ir riaumojo kaip lokys, dar labiau juokindamas. Jo rankos sly- 
do visu jos kūnu, sukeldamos jos apsimestinį protestą. 

Pačiame meilės žaidimo įkarštyje apačioje suskambėjo 
telefonas. 

— Kas tai? — paklausė Bleir, pakeldama galvą. 

— Aš nieko negirdžiu, — sumurmėjo Lianderis, bučiuo- 
damas jos kaklą ir slysdamas vis žemyn. 

— Telefonas. Li, turi atsiliepti. Gal kas nors susirgo ir 
reikia tavo pagalbos. 

— Tegu tas, kuris trukdo Žmogų vestuvių naktį, gauna 
pagal nuopelnus. 

Bleir atstūmė įį: 

— Li, tu juokauji. Kai tapai gydytoju, buvai nusiteikęs 


164 


padėti Žmonėms. 

— Bet ne šiandien, ne šią naktį. 

Jis pamėgino vėl ją apkabinti, bet ji priešinosi, o pra- 
keiktas telefonas tebeskambėjo. 

— Ir kodėl vedžiau gydytoją? — suburbėjo jis keldama- 
sis, rengdamasis ir svaidydamas į Bleir žvilgsnius, verčiančius 
ją nusigręžti. — Niekur neik. Tuojau grįšiu, — tarė jis, išeida- 
mas iš kambario, — po to; kai užmušiu tą, kuris skambina. 

Kai tik jis pakėlė ragelį, telefonistė ėmė atsiprašinėti: 

— Man labai nemalonu trukdyti jus būtent šią naktį, — 
pradėjo ji, — bet skambina jūsų tėvas, jis sako, kad skubus 
atvejis. 

— Gerai, — atsakė Li. 

Paskui ji sujungė Li su tėvu. 

— Li, nė už ką netrukdyčiau tavęs, bet tai labai skubu. 
Elijui Smitui infarktas, jis mirs, jeigu neatvažiuosi. 

Lianderiui užkando žadą. Elijaus Smito vardas buvo su- 
tartinis signalas kalbant apie nemalonumus šachtoje. Ridas 
dažnai skambindavo sūnui į ligoninę, ir jie sudarė ištisą su- 
tartinių frazių sistemą. Kuo tik nesirgo nelaimingasis miste- 
ris Smitas: nuo apsinuodijimo iki raupsų, bet infarktas reiškė 
blogiausia — neramumus. 

Li nusuko žvilgsnį į kambario pusę, kur jo laukė nuotaka. 

— Kiek turiu laiko? 

— Buvai reikalingas dar prieš valandą. Li, neik, tegu šį 
kartą važiuoja kas nors kitas. 

— Taip? Ir kas gi? — šiurkščiai atsakė Li, širdyje pyk- 
damas ant tėvo. 

Už šachtininkų gyvenviečių ribų daugiau niekas neži- 
nojo, kas ten vyksta. Ir Li buvo atsakingas už bet kurį galimą 
sukilimą nuo tada, kai ėmė gabenti ten agitatorius. 

— Pasistengsiu kuo greičiau susitvarkyti, — pasakė Li 
ir padėjo ragelį. 

Lipdamas į viršų ir jausdamas, kad jo gyvenime atsitiko 

blogiausia, jis staiga suvokė, jog turi paaiškinti Bleir, kodėl 
išvažiuoja. Daugiau jis nebebuvo tik sau atsiskaitantis vien- 
gungis. Dabar turėjo žmoną, kuri užsitarnavo pasitikėjimą. 
Akimirką pasijuto toks nelaimingas, kad negali meluoti — ap- 
linkybės neleido sakyti tiesos! Juk Bleir, neturėdama savisau- 
gos instinkto, primygtinai reikalaus vykti kartu su juo. Bet jis 
Regalėjo jos statyti į pavojų. 

Geriau kuo grėičiau išvykti iš namų. 

Jis niekada nejudėjo taip greitai, iš akių vos neištryško 
ašaros, kai žvilgtelėjo į pusnuogę Bleir. Ji buvo tokia nuosta- 
bi, kad Li, be abejo, nusipelnė atpildo. Jis pasakė, kad turi 
eiti ir greitai grįš. Bleir nespėjo nė sujudėti, kai jis nubėgo 
laipteliais Žemyn ir šoko pro duris. 

Pasiekęs tėvo namus, Lianderis vis dar jautėsi nelaimin- 
gas ir galvojo, kad jam bus vis tiek, jeigu neramumai šachtoje 
tęsis nors ir visą naktį. 

Ridas pranešė Li, kad informatorius papasakojo apie 
agitatorių, o tas kvailas ž žmogus nusprendė grįžti į gyvenvietę 
vienas, be Li. Jis nusileido žemyn tolimiausiu kalno šlaitu, 
apie tai sužinojo apsauga. Ir štai dabar ginkluoti apsaugos dar- 
buotojai šukuoja kiekvieną namą ir gąsdina nekaltus žmones. 

Lianderis.gali prasibrauti į gyvenvietę ir, jeigu jam pa- 
vyks rasti agitatorių anksčiau už apsaugą, galbūt pasiseks. iš- 
gelbėti jo ir šachtininkų, kaltinamų šio. Žmogaus 2, į 
gyvenvietę, gyvybes. 

Li žinojo, kad tik jis gali padėti, todėl nuėjo ruošti: savo 
ekipažą. 

— Jeigu ateis Bleir, nė neužsimink, kur išvažiavau. Jei- 
gu pasakysi, kad esu pas ligonį, ji norės žinoti, kur, kad at- 
skubėtų į pagalbą. Sugalvok ką nors, tik nesakyk jai tiesos. 
Visa, kas šaus į galvą, bus geriau negu tiesa, nes jeigu ji pateks 
į patį neramumų sūkurį, turėsiu gelbėti ir ją, ir agitatorių. 

Nespėjo Ridas paklausti, kokią išmonę sūnus turėjo galvo- 
je, kai Li dingo dulkių debesyje, ir tik akmenys pažiro iš po ratų. 

19 skyrius 


Išėjus Lianderiui, Bleir kelias minutes negalėjo atsito- 
kėti iš nuostabos. Ką tik jis buvo čia ir štai — dingo. 

Iš pradžių ji supyko, bet paskui nusišypsojo. Vadinasi, 
atvejis labai rimtas, jeigu Li paliko ją vestuvių naktį, gyveni- 
mo ir mirties klausimas. “Tikriausiai... koks. nors pavojus!" — 
pagalvojo Bleir. Ji atsisėdo. Jeigu ne šaudymas ir banditai, o 
dėl to nekyla jokių abejonių, Li būtų pasiėmęs ją kartu. 

Bleir nubloškė antklodę ir paskubomis apsirengė savo 
medicininį kostiumą. Lianderiui gali prireikti jos pagalbos. 

Apačioje ji nukėlė telefono ragelį. Tą naktį budėjo Meri 
Ketrin. 

— Meri, kur išvažiavo Li? 

— Nežinau, Bleir Hiūston, — atsakė jauna moteris. — 
Jam paskambino tėvas, ir Lianderis pasakė, kad išvažiuoja. 
Be abejo, aš nesiklausiau. Niekada šito nedarau. 

— Bet ką nors juk girdėjai, a? Beje, pameni, kad tada 
nepasakiau Džimio Talboto motinai, kas sudaužė jos mėgsta- 
mą krištolinį ąsotį? 

Patylėjusi Meri Ketrin prabilo: 

— Misteris Vestfildas pasakė, kad vienam vyrui, aš jo 
nepažįstu, infarktas. Vargšelis. Atrodo, misteris Vestfildas ir 
Lianderis tik ir kalba telefonu apie tą misterį Smitą, kuris nuo- 
lat negaluoja. Praėjusį mėnesį jis sirgo mažiausiai tris kartus, 
o Kerolain — ji dirba dieninėje pamainoje — sakė, kad jam 
buvo blogai du kartus. Bijau, jis ilgai netrauks, nors, kita ver- 
tus, kiekvieną sykį greitai sveiksta. Tikriausiai tas Žmogus la- 
bai svarbus Lianderiui, kitaip jis jūsų nepaliktų vestuvių naktį. 
Jums, ko gero, — čia Meri Ketrin stabtelėjo, dviprasmiškai 
sukikenusi, — jo labai trūksta. 

Bleir norėjo išrėžti moteriai viską, ką galvoja apie jos 
pasiklausymus, bet ji tik sušnibždėjo “ačiū" ir pakabino rage- 
lį, prisiekusi daugiau niekada nekalbėti telefonu apie labai 
asmeniškus dalykus. 

Li ekipažo arklidėje už namų nesimatė, buvo likęs vie- 
nintelis stambus žirgas, kurio balnoti ji neturėjo nė menkiau- 
sio noro. Pasiekti uošvio namus galėjo tik pėsčiomis. Vėsus 
kalnų oras suteikė jai žvalumo, ir beveik visą kelią iki Vestfil- 
do namų ji bėgo vingiuotomis Čandlerio gatvėmis. 

Bleir turėjo iš visų jėgų belsti į duris, kad pažadintų 
namo gyventojus. Paniurusi, užsimiegojusi ekonomė atidarė 
duris, Ridas stovėjo čia pat už jos. 

— Eime į biblioteką, — tarė Ridas. 

Jo veidas atrodė keistos pilkos pelenų spalvos. Jis buvo 
apsirengęs, bet atrodė senas ir išvargęs. Bleir neabejojo, kad jis 
jaudinasi dėl Lianderio. Tai kurgi vis dėlto nuvažiavo jos vyras? 

— Kurjis? — garsiai paklausė Bleir, kai tik jie liko vie- 
ni ryškiai apšviestoje bibliotekoje, paskendusioje daugybės iš- 
rūkytų pypkių dūmuose. 

Ridas stovėjo tylėdamas, ir jo veidas vis labiau panėšė- 
jo į buldogo snukį. 

— Jis pavojuje, taip? — paklausė Bleir. — Taip ir žino- 
jau. Jeigu tai būtų įprastas iškvietimas, jis pasiimtų mane, bet 
čia kažkas ne taip, — Ridas tylėjo. — Telefonistė sakė, kad 
jis dažnai lanko misterį Smitą. Manau, galėčiau sužinoti, kur 
gyvena šis žmogus, vaikščiodama po namus ir klausinėdama, 
ar kas nors nematė šią naktį Lianderio. Kiek jį pažįstu, jis 
išdūmė kaip paprastai skubėdamas, LIBIS esu tikra, kad kas 
nors jį matė. 

Bleir veido išraiška pasidarė tokia pat, kaip Rido. 

— Mano vyras sąmoningai įsivėlė į kažką pavojinga, kaip 
tada per susišaudymą, ir nuėjo ten vienas. Žinau, kad galiu 
jam padėti, — ji užsikirto, — jam taip pat prireiks pagalbos. 
Jeigu man nepadėsite, rasiu, kas tai padarys. 

Ir ji pasisuko eiti. 

Ridas pasimetė tik akimirką. Ko gero, ji neras Li, bet 
pridarys daug rūpesčių, klausinėdama apie jį. Žmonės susi- 
pras, kad kažkas atsitiko, jeigu jis paliko Bleir vestuvių naktį. 
Be abejo, paskui visi sužinos, kad šachtoje buvo neramu, o. 

tada.jau kam nors pakaks sudėti du kart du ir susieti Lianderį 
su neramumais. Jis turi ką nors sugalvoti ir sulaikyti ją. Ką 
nors siaubinga, kad ji grįžtų namo, o ne vaikščiotų po miestą 
ir ieškotų vyro. Ir kodėl Li nevedė Hiūston? Ji niekada nesi- 
aiškintų, kur jos vyras. 

— Čia įpainiota kita moteris, — išpyškino Ridas, dar 
nelabai suprasdamas, ką pasakė. 

Jo nuosavą žmoną galėtų išblaivinti vien mintis, kad vy- 
ras pamilo kitą. Ir kodėl moterys jaučiasi ramios tik tada, kai 
jaučia, kad yra mylimos? Bleir turi tai žinoti, nes Li nežmo- 
niškai stengėsi jai įrodyti, kaip labai ją myli. 

— Moteris? — pakartojo Bleir, atsigręždama į uošvį. — 
Kodėl jis turėjo važiuoti pas kitą moterį? Ji serga? Kas toks 
misteris Smitas ir kodėl jis nuolat serga? Kur mano vyras? 

— Ta... moteris mėgino nusižudyti dėl Li vedybų, — iš- 
spaudė Ridas, jausdamas, kad jo giminiški ryšiai su sūnumi 
nutrūko, nes Li niekada jam šito neatleis. 

Bleir-atsisėdo, greičiau, klestelėjo į krėslą. 

— Ak štai kokia moteris, — sušnibždėjo ji. 

“Bent jau atitraukiau jos dėmesį nuo misterio Smito", — 
pagalvojo Ridas, keikdamas visas telefonistes pasaulyje. 

— O kaipgi Hiūston? Juk jis buvo su ja susižadėjęs. Kaip 
jis galėjo dar ką nors mylėti. 

— Li... ė... manė, kad ta moteris mirusi. 

Ant stalo prieš Ridą gulėjo laikraštis, kurio pirmame pus- 
lapyje buvo išspausdintas straipsnis apie plėšikų gaują, persikė- 
lusią iš Denverio į pietus. Jai vadovavo kažkokia prancūzė. 

— Jis susipažino su ja Paryžiuje, jie labai mylėjo vienas 
kitą, bet jis manė, kad ji žuvo. Manau, ji atvyko į Čandlerį, 
kad susitiktų su juo. 

— Kada? 

— Kas "kada"? 

— Kada ta moteris atvažiavo į Čandlerį? 

— Prieš mėnesį, — greitosiomis sumetė Ridas. — Gal 
geriau tegu Li. pats tau viską paaiškina? Aš ir taip jau pakan- 

kamai pasakiau. 

— Bet jeigu ji atvažiavo prieš mėnesį, kodėl Lianderis 
neatšaukė sužadėtuvių su seserimi? 

Ridas nusuko akis, ir vėl į jo akiratį pateko laikraštis. 

— Ji, ta moteris, kurią Li mylėjo, užsiima... darbais, ku- 
riems Li nepritaria. Jis norėjo pamiršti ją. 

— Ir mano sesuo, o paskui aš turėjome būti tie objek- 
tai, kurie padėtų užsimiršti, — ji giliai atsiduso. — Vadinasi, 
jis myli tą moterį ir manė, kad ji žuvo. Tada jis grįžo į Čandle- 
rį ir pasipiršo Hiūston. Paskui aš pasisukau. Ar viena sesuo, 
ar kita — koks skirtumas, be to, jam buvo negarbinga palikti 
mane susidarius tokiai situacijai. Aiškėja, kodėl jis ryžosi vesti 
moterį, kurios iš tikrųjų nemyli. Taip? 

Ridas atsegė marškinių apykaklę, lyg ji būtų dusinusi. 

— Ką gi, įmanomas ir toks paaiškinimas, — tarė jis garsiai. 

Paskui sumurmėjo: 

— O man dar reikės aiškintis su sūnumi. 

Išsiskyrusi su uošviu, Bleir jautėsi visiškai sugniuždyta. 
Ji ėjo namo. Ridas pasiuntė arklininką, bet Bleir paleido jį. 
Štai — vestuvių naktis, kuri galėjo tapti didžiausia laime jos 
gyvenime. 

Ji būtų galėjusi praleisti ją su savo vyru, ji ir iš tikrųjų 
norėjo praleisti šią naktį tik su juo. O laimė virto košmaru. 

Tikriausiai Lianderis juokėsi iš jos, kai ji dalijosi svajo- 
nėmis apie jų bendrą gyvenimą. Jam buvo vis tiek, ką vesti. 
Hiūston labai graži, fi būtų puiki gydytojo žmona, todėl jis jai 
pasipiršo. Bet Hiūston buvo su juo labai šalta, todėl, kai Bleir 
įšoko į jo lovą, jis nutarė ją vesti. Ar tai svarbu, jeigu jo širdis 
jau buvo atiduota kitai moteriai? 

— Štai ji! — pasigirdo užpakalyje vyriškas balsas. 

Jau beveik švito, ir ji pamatė mažą Žmogelį, raitą ant 
arklio, jis rodė į ją. Akimirką Bleir užliejo pasididžiavimas, 
kad ją jau atpažįsta gatvėse kaip gydytoją. Ji stabtelėjo ir su- 
žiuro į vyriškį ir tris jo palydovus. 

— Nelaimingas atsitikimas? — paklausė ji. — Neturiu 

su savimi medicininio lagaminėlio, bet, jeigu nuvešite mane 
namo, pasiimsiu jį ir važiuosiu su jumis. 

Kaubojus pasimetė. 

— Jeigu labiau pasitikite mano vyru, tai aš nežinau, kur 
įis, — su kartėliu tarė ji. — Deja, jums teks pasitenkinti manimi. 

— Kelai, apie ką ji čia? — paklausė vienas iš trijų. 

Kelas ištiesė ranką: 

— Ne, jūsų vyras man nereikalingas. Jūs kaip tik tinka- 
te. Atsisėsite su manimi? 

Bleir įsitvėrė jo rankos ir leidosi pasodinama priešais. 

— Mano namai... — pradėjo ji, ketindama parodyti ke- 
lią, bet į jis neleido jai baigti. 

— Žinau, kur jūsų namai, didžiai gerbiamoji mis Čand- 
ler. Arba dabar, manau, misis Tagert. 

— Apie ką jūs? — apstulbusi paklausė Bleir. — Aš ne... 

Tačiau kaubojus užspaudė jai burną ranka, ir ji daugiau 
negalėjo nieko ištarti. 


Lianderis užkišo ranką už nugaros, kad apsaugotų juos- 
menį nuo smūgių į kietą sėdynės atkaltę. Jis jautėsi siaubin- 
gai. Praėjusią naktį turėjo praleisti savo jaunos Žmonos 
glėbyje, minkštoje lovoje, mylėdamasis, mėgaudamasis gyve- 
nimu.- Vietoj to turėjo leistis kalno šlaitu, paskui kilti į viršų 
su leisgyviu žmogumi ant pečių. 

Kai praėjusią naktį jis pasiekė šachtą, vartai buvo už- 
daryti, apsaugos niekur nesimatė. Bet jis išgirdo triukšmą gy- 
venvietėje, susijaudinusių moterų šauksmus. Jis paslėpė arklį 
ir ekipažą tarp medžių ir užsikabarojo į kalną, paskui nusilei- 
do į gyvenvietę tolimesniu šlaitu. 

Tamsos priedangoje Li prasibrovė prie vieno šachtinin- 
ko namo. Li nuomone, jis galėjo surizikuoti ir paslėti profsą- 
jungos veikėją. 

Namie Li rado šachtininko žmoną. Moteris buvo nusi- 
minusi, nes apsauga kratė kiekvieną namą, o agitatorius bu- 
vo paslėptas galiniame sandėliuke, jis dejavo, jo žaizdos 

kraujavo. Niekas nedrįso susitikti su juo, nes.užkluptam jo 
draugijoje grėsė mirtis. O jeigu apsauga nieko neras ir neap- 
tiks kieno nors svetimo pėdsakų, šachtininkai bus saugūs. Bet 
jeigu jį ras... Moteris užsidengė veidą rankomis. Jeigu jį ras, 
ji ir jos šeima bus išmesta iš gyvenvietės likimo valiai. 

Li pamėgino nuraminti moterį, bet turėjo mažai laiko. 
Jis nuėjo į sandėliuką, užsivertė žemą, tvirtą vyrą ant pečių ir 
leidosi į pavojingą ir sunkią kelionę. Tik užkopęs į kalną ga- 
lėjo išsikapstyti, kito kelio nebuvo. 

Kelis kartus jis buvo sustojęs, kad pailsėtų ir įsiklausy- 
tų. Triukšmas apačioje, regis, tilo. Šachtininkų gyvenvietėse 
buvo pakankamai salūnų, kuriuose darbininkai palikdavo di- 
džiąją savo atlyginimo dalį. Dabar Li girdėjo namo grįžtančių 
girtų šachtininkų dainavimą. Galbūt jie nė neįtarė, kad jų na- 
muose buvo daromos kratos — šachtos savininkų atstovai tu- 
rėjo tokią teisę. | 

Ant kalno keteros Li stabtelėjo ir mėnulio šviesoje mė- 
gino apžiūrėti vyriškio žaizdas. Jos vėl pradėjo kraujuoti, kai 
Li jį pajudino. Kaip galėdamas perrišo žaizdas, kad sustabdy- 
tų kraujavimą, paskui pradėjo leistis prie paslėpto ekipažo. 

Jis negalėjo paslėpti agitatoriaus po sėdyne, todėl pasiso- 
dino jį šalia ir labai atsargiai nuvažiavo šalin nuo gyvenvietės. 

Jis pasuko į šiaurę, į Kolorado Springso pusę. Grįžti į 
Čandlerį su sužeistuoju negalėjo, kiltų per daug klausimų — 
kas jis ir kas jam nutiko. Li negalėjo rizikuoti. Jeigu kils nors 
mažiausias įtarimas, jis daugiau jau niekam negalės padėti. 

Miesto pakraštyje gyveno jo draugas, taip pat gydyto- 
jas, nelinkęs rodyti per didelio smalsumo. Li pernešė sužeis- 
tąjį ant operacinio stalo ir pasakė, kad rado jį ant kelio. Senas 
daktaras pažvelgė į Li ir tarė: 

— Regis, vakar apsivedei. Pasirodo, vestuvių naktį at- 
sidėjai leisgyvių Žmonių paieškai pakelėse? 

Li norėjo atsakyti, bet senas gydytojas tęsė: 

— Tylėk, nieko nenoriu žinoti. Ką gi, pažiūrėsime, ką 
įmanoma padaryti. 

Į Čandlerį Li grįžo antrą valandą dienos. Jis mirtinai 
pavargo. Nieko nenorėjo, tik pavalgyti, išsimiegoti, pamatyti 
Bleir. Pastarąsias kelias valandas jis kūrė pateisinamą istori- 
ją. Nutarė pasakyti, kad buvo iškviestas į banditų, apiplėšu- 
sių banką, susišaudymo rajoną ir nenorėjo rizikuoti jos gyvybe. 
Dalelė tiesos buvo, ir jis tikėjosi, kad pasakojimas skambės 
įtikinamai. Jis meldė Dievą, kad ji neklaustų, kodėl ten nega- 
lėjo važiuoti kuris nors kitas miesto gyventojas. Be to, laik- 
raščiai nieko nerašys apie susišaudymą. 

Jeigu jo išgalvota istorija nepadės, jis suvaidins įsižei- 
dusį dėl jos nepasitikėjimo ir mėginimo pradėti jų bendrą gy- 
venimą nuo skandalo. 

Įėjęs į namus ir neradęs Bleir, Li nudžiugo. Jis per daug 
pavargo, kad meluotų su įkvėpimu. Pasidaręs sumuštinį iš jau- 
tienos ir dviejų duonos riekių, jis užlipo į miegamąjį. Ten vieš- 
patavo netvarka: Bleir daiktai buvo išmėtyti, lova nepaklota. 
Jis žvilgtelėjo į spintą, pamatė, kad nėra jos medicininio kos- 
tiumo, ir suprato, kad ji išėjo į ligoninę. Reikia pasikalbėti su 
tarybos nariais, kad ji ir toliau galėtų dirbti ligoninėje. Pas- 
kutinį kartą jis žadėjo būti per visus budėjimus, kad jai leistų 
dirbti operacinėje. Jis vos nenumarino savęs našta ne pagal 
jėgas, bet apsimokėjo: Bleir tapo jo žmona. 

Li suvalgė pusę sumuštinio, prigulė, sugniaužė rankoje 
Bleir numestus atlasinius naktinius marškinius ir užmigo. 

Kai jis prabudo, buvo aštunta valanda. Ir jis iškart pa- 
juto, kad namai tušti. Tuoj pat jį apėmė nerimas. Kur Bleir? 
Jau metas grįžti iš ligoninės. Lianderis atsikėlė, pabaigė ap- 
džiūvusį sumuštinį, gulintį šalia jo lovoje, ir pamatė medici- 
ninį Bleir lagaminėlį, stovintį prie spintos. 

Akimirką jo širdis apmirė. Ji niekada neišeidavo iš na- 
mų be šio lagaminėlio. Bet dabar jis stovėjo čia, ant grindų. 

Jis numetė sumuštinį ir pradėjo lakstyti po namus, šauk- 
damas Bleir. Gal ji grįžo, kol jis miegojo, ir namai tik atrodo 
tušti. Po kelių minučių paaiškėjo, kad jos nėra nei viduje, nei 

lauke. 

Jis nukėlė ragelį ir paprašė sujungti su ligonine. Nie- 
kas ten nematė Bleir nuo sekmadienio. Priverstinai pajuoka- 
vęs, kad Bleir jau suprato savo klaidą ir pabėgo nuo jo, Li 
padėjo ragelį. 

Tuoj pat suskambėjo telefonas. 

— Lianderi, — tai buvo Kerolain, dieną dirbanti tele- 
fonistė. — Meri Ketrin sakė, kad Bleir skambino tavo tėvui 
tuoj po to, kai išėjai pas nelaimingąjį misterį Smitą. Gal jiš 
žino, kur ji. 

Li susitvardė ir neišbarė Kerolain už pasiklausymą, nes 
šį kartą turėjo pagrindą būti jai dėkingas. 

— Dėkui, — -sumurmėjo jis, nubėgo balnoti savo žirgą 
ir rekordiniu greičiu nudūmė iki tėvo namų. - 


— Ką tu jai pasakei? — sugiaudėjo Li, pamatęs Ridą. 

Tas, regis, sumažėjo nuo sūnaus riksmo. 

— Turėjau greitai sugalvoti ką nors tinkama. Vienintelis 
dalykas, kuris galbūt galėjo sulaikyti ją nuo paieškų, tai istori- 
ja apie kitą moterį. Žinodamas, į kokias keblias padėtis jūs bu- 
vote patekę dviese pastaruoju metu, supratau, kad gaisras, karas 
ar neramumai tik suteiks jai ryžto pulti į patį įvykių sūkurį. 

— Galėjai sugalvoti kitą istoriją, bet kurią kitą istoriją, 
bet tik ne tą, kad čia yra viso mano gyvenimo meilė ir kad 
vedžiau Bleir, nes mano mylimoji Žuvo. 

— Gerai, jeigu tu toks gudrus, pasakyk, kas ją su- 
stabdytų? 

Li prasižiojo, paskui užsičiaupė. Jeigu Ridas būtų pa- 
pasakojęs apie katastrofą, Bleir, be abejo, nuvyktų ten. Jis 
žinojo, kad Bleir nebijo net kulkų. 

— Ir ką man dabar daryti? Pasakyti, kad mano tėvas 
sumelavo ir nėra jokios kitos moters? 

— Tada kur tu buvai vestuvių naktį? Jeigu nelaipiojai 
po kalnus su agitatoriumi ant pečių? Ir ką nuspręs tavo ma- 
žytė Žmona, kai būsi iškviestas kitą kartą? 

Li suriaumojo: 

— Galbūt kokią nors kvailystę, pavyzdžiui, pasislėps ma- 
no ekipaže ir įsipainios į nėmalonumus. Ką man daryti? 

— Pirmiausia raskime ją, — tarė Ridas. — Reikia tai 
padaryti viešai nesiskelbiant. Negalima leisti, kad mięste su- 
žinotų, jog ji paliko tave, kitaip pasklis apkalbos. 

— Ji nepaliko, — atkirto Li. — Ji... 

Tačiau jis nežinojo, kur ji. 


20 skyrius 


Lianderis su tėvu ieškojo Bleir ištisą naktį. Li galvojo, 
kad galbūt susijaudinusi ji eina pasivaikščioti, todėl nuodug- 
niai apieškojo visas gatves. 

Rytą jie nutarė paskleisti gandą, kad ji išvažiavo pagal 
iškvietimą, ir Li jaudinasi. Dabar nors galėjo nesislapstydami 
klausinėti. 

Kai kurie šaipėsi iš Li, praradusio žmoną jau kitą ves- 
tuvių dieną, bet jis apsimetė, kad nieko negirdi. Jam rūpėjo 
tik Bleir. Ji tokia ryžtinga, o jų bendras gyvenimas kol kas 
neturi tvirto pagrindo, todėl visai įmanoma, kad Bleir išvyko 
į Pensilvaniją pas dėdę ir niekada daugiau negrįš. Jis iškentė 
pragaro kančias, siekdamas jos rankos, ir pasirengęs pakar- 
toti šį kelią, kad tik įtikintų ją gyventi kartu. 

Iki vidurdienio jis nusikamavo taip, kad krito į dar ne- 
paklotą lovą ir užmigo. Rytoj turės išsiųsti daktarui Henriui 
Bleirui telegramą ir paprašyti sulaikyti ten Bleir, kol jis atva- 
žiuos jos pasiimti. 

Jis prabudo nuo sunkios rankos prisilietimo ant savo 
peties: 

— Vestfildai! Prabuskite. 

Li atsigręžė ir pamatė ties juo palinkusį Keiną Tager- 
tą, kurio veide atsispindėjo pyktis. Rankoje jis laikė popie- 
riaus lapelį. 

— Kur jūsų Žmona? 
Li atsisėdo ir sulygino ranka plaukus. 
- — Deja, ji mane paliko, — tarė jis. 

Kokia nauda slėpti tiesą. Greitai sužinos visas miestas. 

— Aš irgi šitaip maniau. Štai, žvilgtelėkite. 

Jis įbruko Li į rankas purviną, suglamžytą lapelį. Nely- 
giomis spausdintinėmis raidėmis ten buvo parašyta: 

TAVO ŽMONA PAS MUS. RYTOJ PALIK 50 000 
DOLERIŲ PRIE NUOŽULNAUS KALNO. JEIGU NE — 
JI MIRS. 

— Hiūston? — paklausė Lianderis. — Imu šautuvą ir 
einu su jumis. Žinote, kas ją pagrobė? O šerifui pranešėte? 

— Luktelėkite minutėlę, — tarė Keinas, sėsdamasis ant 
lovos. — Su Hiūston viskas gerai. Mudu buvome kartu nuo 
vestuvių dienos. Šį rytą grįžome namo, ir radau šį raštelį tarp 
kitų laiškų. 

Spėliojimai pasitvirtino — Li pašoko: 

— Vadinasi, jie turi Bleir. Aš lekiu pas šerifą arba... Jis 
niekada jos neras. Eisiu pats ir... 

— Palūkėkite. Reikia viską apgalvoti. Kai šįryt grįžau, 
manęs laukė Žmogus iš Denverio. Pakeliui į čia jį apiplėšė nau- 
ja gauja, kuri įsikūrė kažkur Čandlerio apylinkėse. Tas žmo- 
gus buvo taip susijaudinęs, sakė, kad visi Vakarų gyventojai 
nusikaltėliai, jie net grobia moteris. Regis, jis girdėjo, kaip 
vienas plėšikas tvirtino, kad “ją" gavo. Tikriausiai tai jūsų 
žmona. 

Lianderis jau rengėsi tinkamus drabužius ir siekė šau- 
tuvo. Pirmasis įniršis atlėgo, ir jis ėmė svarstyti. 

— Kur jie užpuolė tą žmogų? Pradėsiu nuo ten. 

Keinas atsistojo ir nužvelgė Li. 

— Manau, tai ir mano reikalas. Jiems reikėjo mano pini- 
gų ir jie galvoja, kad sučiupo mano žmoną, — jis nusuko akis į 
šoną. — Kai pamačiau raštelį ir supratau, jog Bleir pagrobta, 
pamaniau, kad apvertėte aukštyn kojomis visą miestelį jos ieš- 
kodamas, bet, atrodo, niekas nė nežino apie jos dingimą. Ma- 

tyt, dėl tam tikrų priežasčių norite išlaikyti tai paslaptyje. 
Li ketino pasakyti, kad nenorėjo jaudinti daugybės drau- 
gų ir pažįstamų, bet apsigalvojo. 

— Taip, — patvirtino jis linktelėdamas, — turiu prie- 
žasčių. 
Jis luktelėjo, bet Tagertas daugiau nieko nesakė. 

— Mokate šaudyti? O jodinėti? 

Keinas prunkštelėjo, tai nuskambėjo kaip lokio riau- 
mojimas. | 

— Na, dar šitiek Hiūston nepavyko manęs civilizuoti. 
Nepamirškite, kad aš čia užaugau. Pažįstu šias vietas ir numa- 
nau, kur jie yra. Už dvidešimties kilometrų į šiaurę nuo čia yra 
uždaras tarpeklis, beveik nepastebimas iš šalies. Galima pra- 
eiti pro šalį ir nepastebėti. Kartą įstrigau ten kilus potvyniui. 

Li abejojo. Jis nepažįsta šio Žmogaus, nežino, ar įma- 
noma juo pasikliauti. Metų metais girdėjo pasakojant, kad 
Keinas susikrovė turtus nedoru keliu, kad, išskyrus pinigus, 
jo niekas nedomina. O dabar Keinas sako, kad nori padėti ir 
yra pasirengęs gerbti Li teisę laikyti paslaptyje viską, ką ma- 
no esant būtina. 

Li prisijuosė dėklą prie klubo. 

— Turite šautuvą? 

„ — Tenaant arklio pakankamai ginklų mažai armijai, pa- 
siėmiau ir penkiasdešimt gabalų, kuriuos jie nori gauti. Grei- 
čiau atiduosiu pinigus, negu leisiu šaudyti ledi akivaizdoje, — 
tarė jis ir šyptelėjo. — Pagaliau prieš kelias dienas ji norėjo 
ištekėti už manęs. 

Iš pradžių Li nesuprato, apie ką kalbama, bet paskui, 
užuot atsakęs, nusišypsojo. 

— Džiaugiuosi, kad viskas kitaip išėjo. 

Keinas perbraukė smakrą ranka ir taip pat nusišypsojo. 

— Aš taip pat. Net labiau, negu jūs manote. 

Po penkiolikos minučių arkliai buvo pabalnoti, ir jie iš- 
vyko už miesto. Li paprašė telefonistės perduoti jo tėvui, kad 
jis išvažiavo pagal iškvietimą pas misis Smit. Li net neišklau- 

sė telefonistės užuojautos vargšų Smitų -adresu. 

Išjoję už miesto, jie nušuoliavo greičiau. Didelis Li ar- 
klys nepavargdamas lenkė mylią po mylios. Keinas jojo ant 
puikaus žirgo, gana lengvai nešančio jo pustrečio šimto svarų 
svorį. Li galvojo tik apie Bleir ir tikėjosi, kad ji sveika ir jai 
nieko neatsitiko. | 


Bleir mėgino atrišti virves, kuriomis buvo pririšta prie 
sunkios ąžuolinės kėdės. Vieną kartą jai jau pavyko pabėgti, 
todėl jie ją pririšo prie kėdės. Tada ji parvirto kartu su kėde, 
bet atsirišti nespėjo — į kambarį įėjo toji moteris. Ji liepė 
prikalti kėdę prie grindų. Ištisas valandas Bleir sėdėjo ant kė- 
dės ir žiūrėjo, kaip moteris duoda vyrams nurodymus. 

Ją vadino Fransuaza, ir ji buvo gaujos vadė. Aukšta, 
grakšti ir patraukli, ilgais juodais plaukais, ji laikėsi išdidžiai 
ir oriai. Su savimi visada turėjo šautuvą ir, be abejo, buvo 
protingesnė negu visi jos pavaldiniai kartu sudėjus. | 

Bleir iškart pagalvojo, kad ji ir yra Lianderio mylimoji. 

Viskas sutapo su Rido pasakojimu. Ji buvo prancūzė ir 
kalbėjo su tokiu stipriu akcentu, kad kartais vyrai ją sunkiai 
suprasdavo. Ir ji vertėsi tuo, ko Lianderis negalėtų toleruoti. 
Jis labai krito Bleir akyse, kad pamilo moterį, gebančią nedo- 
rai gyventi. 

Bleir sėdėjo ant kietos kėdės ir stebėjo moterį su ne- 
slepiamu pasišlykštėjimu. Dėl jos Bleir niekada neatgaus sa- 
vo vyro, ji negalės ištrinti iš jo atminties praeities prisiminimų. 
Gal vyrams patinka mylėti nusikaltėles. Gal Lianderis tiesiog 
norėjo išgydyti sužeistą širdį. 

Moteris stabtelėjo prieš Bleir ir akimirką žiūrėjo į ją. 
Bleir akys svaidė žaibus. Paskui prancūzė ištraukė iš po stalo 
taburetę ir atsisėdo priešais merginą. 

— Džimi, atitrauk užuolaidą, — tarė ji augalotam as- 
mens sargybiniui, nesitraukiančiam nuo jos nė per žingsnį. 

Tai nuskambėjo kaip “Žimi, atrauk užuolaidą". 

„Jis pakluso; paskui ji davė ženklą; kad Džimis paliktų 

jas dviese. 

— O dabar noriu žinoti, kodėl žiūri į mane su tokia ne- 
apykanta. Į vyrus šitaip nežiūri. Gal todėl, kad esu moteris, o 
tau nepatinka protingos moterys? 

— Protinga? Tokia save laikai? — paklausė Bleir, ju- 
dindama nutirpusį riešą. — Tai, kad šie žmonės tokie kvaili, 
jog nepermato tavęs kiaurai, visai nereiškia, kad ir aš tokia 
pat kvaila. Žinau, kas tu per viena. 

— Labai džiaugiuosi, kad žinai. Bet nelabai tave suprantu. 

— Pirmiausia liaukis man meluoti. Aš viską apie tave 
žinau, — ji pakėlė galvą ir išdidžiai tarė: — Esu Lianderio 
žmona. | 

Bleir turėjo pripažinti, kad ta moteris pasirodė puiki 
aktorė. Jos veide atsispindėjo įvairiausi jausmai: nuo nuste- 
bimo iki nepasitikėjimo. Viską apvainikavo šypsena. 

Moteris pakilo ir atgręžė Bleir nugarą. 

— A, Lianderis, — pagaliau prabilo ji. — Mielasis 
Lianderis. 

— Nėra ko vaidinti komediją, — atsikirto Bleir. — Ga- 
li galvoti, kad atgavai jį ir jis visada bus tavo, bet aš priversiu 
jį pamiršti, kas buvo tarp jūsų. 

Kai moteris atsigręžė į Bleir, jos veidas surimtėjo. 

— Kaip jis galės tai pamiršti? Nė vienas Žmogus nega- 
lėtų pamiršti. Šitaip būna tik kartą gyvenime. Vadinasi, jis ta- 
ve vedė. Ar seniai? 

— Prieš tris dienas. Turėtum apie tai Žinoti, nes jis pra- 
leido mūsų vestuvinę naktį su tavimi. Sakyk, kaip mėginai nu- 
sižudyti? Atrodo, lengvai tai išgyvenai. O gal tu tiesiog norėjai 
sukelti gailestį, o ne iš tikrųjų mirti? Lianderio sunku atsisa- 
kyti šiaip sau. 

— Taip, — švelniai tarė moteris, — negalėjau prarasti 
Lianderio, bet ir nenorėjau, kad jis būtų su kita. Jis pasakojo, 
kodėl mes išsiskyrėme? 

— Jis nepasakė man apie tave nė žodžio. Sužinojęs, kuo 
tapai, esu tikra, jis negalės nė galvoti apie. tave. Man papa- 

sakojo Ridas. Tačiau galbūt tu nepažįsti Lianderio tėvo, nes 
esu įsitikinusi, kad tokių kaip tu nepažindina su artimaisiais. 
Li galvojo, kad tu numire! ir išvažiavo iš Paryžiaus. Jis grįžo į 
Čandlerį. 

Bleir prisiminė Li pasakojimus apie Europoje prtaleis- 
tus metus. Jis nė neužsiminė apie kitos moters egzistavimą. 
Bet gal jam buvo per skaudu tai atsiminti. 

— Ketinu dėl jo kovoti, — tarė Bleir. — Jis mano vy- 
ras, nei tu, nei kuri kita neatims jo iš manęs. Jis mano, net 
gali su juo pasimatyti, bet tau nieko neišdegs. 

| — Paryžius? — šypsodamasi tarė moteris. — O gal tas 
Lianderis Tagertas ir aš... 

— Tagertas? Lianderis ne Tagertas. Hiūston ištekėjo 
už Tag... 

Ji nutilo. Kažkas buvo ne taip, bet ji nesuprato, kas. 

Fransuaza arti prisikišo prie Bleir. 

— Kuo tu vardu? 

— Daktarė Bleir Čandler Vestfild, — piktai atkirot ji. 

Moteris tuoj pat suirzusi apsisuko ant kulnų ir išėjo iš 
lūšnos. Bleir suglebo ant kėdės. Ji buvo čia jau beveik dvi die- 
nas. Ji mažai miegojo, dar mažiau valgė, o dabar negalėjo su- 
prasti, kas darosi. 

Sučiupę ją, jie užrišo jai akis ir užkimšo burną, o pas- 
kui, regis, kelias valandas kažkur vežė. Didesnę laiko dalį ji 
gynėsi nuo užpakalyje jos ant arklio sėdinčio kaubojaus ran- 
kų, naršančių po jos kūną. Jis vis šnibždėjo, kad ji jam “pri- 
klauso“. Bleir galėjo prisiekti savo galva, kad niekada 
gyvenime nebuvo jo mačiusi. 

Ji pasitraukė nuo jo kuo toliau, ir kai arklys sunerimo 
ir ėmė spardytis, vienas vyriškis liepė kaubojui palikti Bleir 
ramybėje, pasakęs, kad ji priklauso Frenki. 

Bleir pašiurpo. Kas toks Frenki ir ko iš jos nori? Ji vis 
dar tikėjosi, kad jiems reikia medicininės pagalbos, bet grei- 
čiausiai nereikia, juk jie neleido pasiimti lagaminėlio su in- 

strumentais! 

Kai jai atrišo akis, ji pamatė, kad stovi prieš mažą su- 
krypusią lūšną. Ją apsupo šeši vyrai, visi neaukšto ūgio ir bu- 
kos išvaizdos, kaip ir tie, kurie ją pagrobė. Bleir dešinėje buvo 
nedidelis gyvulių aptvaras. Dar keli statiniai papildė vaizdą, 
o aplink stūksojo aukštos lygios uolos. Baltoji uola gynė ir 
slėpė juos kaip tvirtovė. Iš pradžių Bleir net nepastebėjo įėji- 
mo į kanjoną, bet paskui susigriebė, kad kanjonas, matyt, toks 
siauras, jog jį pamatyti trukdo lūšna. 

Bet greitai ji liovėsi domėtis aplinka, nes prieangyje pa- 
sirodė Frenki, prancūzė, buvusi didžioji jos vyro meilė. Ne- 
apykanta, pyktis ir pavydas atėmė jai žadą — ji neatitraukė 
akių nuo tos moters, banditų gaujos vadės. 

Kažkas įstūmė Bleir į lūšną: mažą, purviną, tamsų dviejų 
kambarių statinį. Viename kambaryje stovėjo stalas ir kelios 
sulūžusios kėdės, kitame — lova. Įvairūs rakandai mėtėsi pir- 
majame kambaryje ant grindų. 

Pirmą parą banditai nelabai akylai saugojo Bleir, bet 
po keturių mėginimų bėgti, iš kurių vieną kartą beveik pavy- 
ko, jie pririšo Bleir prie kėdės, o baigėsi tuo, kad prikalė kė- 
dę prie grindų. 

Dabar jos riešus maudė nuo šiurkščios virvės ir nuo mėgi- 
nimų išsivaduoti. Bet Frenki nutarė, kad ribotas maisto davinys 
nuramins Bleir ir sulaikys nuo naujų mėginimų kabarotis uola. 

Bleir išsigando, kad jos sąmonė pradėjo temti. Ji taip 
seniai buvo nevalgiusi ir negėrusi, o dar ta baisi moteris, bu- 
vusi vyro meilužė. Ji jau ėmė tikėti, kad prie pagrobimo prisi- 
dėjo ir Li, bet kažkas jai kuždėjo, kad Frenki sugalvojo tai 
viena, nes vėl norėjo pamatyti Lianderį. Ir jeigu jie dar susi- 
tiks, ar grįš jis pas Bleir, ar išvažiuos su moterimi, kurią Ri- 
das pavadino vienintele sūnaus meile? Nėra jokių abejonių, 
kad vestuvių naktį Lianderis paliko ją dėl tos moters. Ji valdo 
Li. Ir Bleir nė trupučio nenustebtų, jei Lianderis būtų kur 
nors šalia, kad pasimatytų su Frenki. 

Bleir skruostais riedėjo ašaros, kai Frenki grįžo į kam- 
barį, vesdama ją pagrobusį kaubojų už ausies kaip mokytoja 
prasižengusį mokinį. Vaikino veidas degė nuo antausių. 

— Kas ji? — paklausė Frenki. — Sakei, kad žinai. Ži- 
nai ar sumelavai, kad atsiteistum už seną skolą? 

— Tai ji. Prisiekiu. Jos vyras sumaišė mane su purvais, 
O jis vertas milijonų. 

Frenki niekinamai atstūmė vaikiną. . 

— Iš mano pusės buvo kvaila siųsti berniūkštį vyriškam 
darbui. Ar-matei? — Ji išskleidė suglamžytą laikraštį. — Jos 
dvynės. Viena iš jų ištekėjo už turtingo Žmogaus, 6 kita... — 
ji atsigręžė ir įdėmiai pažvelgė į Bleir, kuri klausėsi jos iš- 
plėtusi akis, — antroji — mano brangaus, mylimo Lianderio 
žmona. 

Bleir buvo tokia irzli, alkana ir pavargusi, kad patikėjo tie- 
są primenančiais žodžiais ir neišgirdo sarkazmo moters balse. 

— Nešdinkis, — suriko prancūzė vaikinui. -— Turiu pa- 
galvoti, ką daryti. 

Ji, aišku, paskubėtų, jei žinotų, kad tą akimirką ant uo- 
los virš jų slėptuvės su šautuvu užsiglaudė Žmogus. Dar-trys 
šautuvai gulėjo šalia. O prie įėjimo į kanjoną UE laukė 
kitas Žmogus: . 


21 skyrius 


Bleir suprato, kad pirmą kartą gyvenime puolė į nevil- 
tį. Gal turėjo įtakos alkis, troškulys, baimė, tačiau, be to, ji 
staiga pagalvojo, kad visą gyvenimą jos niekas iš tikrųjų ne- 
mylėjo. Patėvis visada nekentė jos, vienintelis vyriškis, kuris 
ja domėjosi, pagaliau ją paliko, o dabar pasirodė, kad ir vyras 
iš tiesų myli kitą moterį. Ir visada mylėjo. Ji jau nesitikėjo, kad 
gebės jį susigrąžinti. Susigrąžinti? Juk niekas nė neprasidėjo. 

— Man reikia į lauką, — mikčiodama kreipėsi ji į Fran- 

suazą, kai prašvitus ta grįžo į lūšną. 

Bleir kentėjo kaip galėdama, nes prieš tai Fransuaza 
pasiuntė su ja vieną banditą, o tas stebėjo Bleir pro plyšiuką. 

— Šį kartą aš eisiu su tavimi, — tarė prancūzė, atriši- 
nėdama mazgus. 

Atsistojusi Bleir blogai pasijuto ir susvyravo. Jai buvo 
labai šalta, nes kraujas negalėjo laisvai cirkuliuoti. 

— Eik, — tarė moteris, stumtelėdama Bleir. — Neat- 
rodei tokia pavargusi, kai laipiojai uolomis. 

— Tikriausiai todėl ir pavargau, — atsakė Bleir. 

Moteris griebė ją už rankos ir beveik išsitempė į lauką. 

Tupykla buvo netoli įėjimo į tarpeklį. Bleir įėjo vi- 
dun, o Fransuaza liko lauke sargyboje, ant peties ji laikė 
šautuvą. 

Vos spėjo Bleir uždaryti duris, kai išgirdo prislopintą 
šūktelėjimą. Iš smalsumo, bet daugiau iš baimės, kad atsitiko 
kas nors baisaus, ji prigludo prie to paties plyšio. Dar akimir- 
ka — duris kažkas stumtelėjo ir pastebėjo, kad jos uždarytos. 
Didžiulio kumščio smūgis išlaužė duris. Bleir atšoko į šalį. 
Nespėjo ji išsitiesti ir susirasti kokio nors daikto gynybai, kai 
lauke pasigirdo šūviai. 

Pro durų kiaurymę įlindo ranka, apčiuopė ir atstūmė skląs- 
tų. Bleir pasirengė šokti ant Žmogaus, ketinančio ją užpulti. 

Kai durys atsidarė, ji šoko ir atsitrenkė į galingą Keino 
Tagerto figūrą. 

— Liaukitės! — įsakė jis, kai Bleir pradėjo daužyti jį 
kumščiais. — Eime, reikia iš čia ištrūkti. Dar minutė, ir jie 
pastebės, kad jūsų nėra. 

Bleir nurimo ir pažiūrėjo į Fransuazą, kurią Tagertas 
laikė po pažastimi kaip maišą miltų. 

— Ji sužeista? 

— Smūgis į žandikaulį. Ji greitai atsipeikės. Bėgame. 

Bleir bėgo atvira vietove, kulkos, regis, skriejo iš visų 
pusių. Keinas dengė ją iš užpakalio, ir ji stebėjosi, kas gi šau- 

do nuo uolos virš jų? Bet kuriuo atveju tikrai ne Hiūston. 

Keinas permetė bejausmį Fransuazos kūną per balną. 

— Nemaniau, kad būsite dviese. Lipkite čionai, — tarė 
jis, keldamas Bleir ir sodindamas ją už nejudančios prancū- 
zės. — Pasakykite Vestfildui, kad liksiu čia ir sulaikysiu juos. 

Taręs šiuos žodžius, pliaukšteklėjo arkliui per kryžių, 
ir tas pradėjo kilti į kalną. 

Bleir nespėjo nujoti nė kelių pėdų, kai iš už medžių iš- 
šoko Lianderis ir stvėrė arklį už apynasrio. Jo veide švytėjo 
džiugi šypsena. | 

— Matau, kad tau nieko neatsitiko, — tarė jis ir pa- 
glostė jos koją. 

— Jai taip pat, — iškošė Bleir taip išdidžiai, kaip tik 
galėjo, paskui perdavė Keino Žodžius. — Esu tikra, kad įkal- 
bėjai Tagertą, kad tau ją išgelbėtų. 

Lianderis suriaumojo ir pažvelgė į moterį, tarytum ma- 
tydamas ją pirmą kartą. 

— Nenoriu klausinėti, bet, regis, tai ta prancūzė, kuri 
vadovauja tave pagrobusiai gaujai? 

— Esu įsitikinusi, kad puikiai Žinai, kas ji tokia. Sakyk, 
tu suorganizavai, kad mane pagrobtų? 

Li užšoko ant savo arklio. 

— Ne, bet galiu parengti mirtiną išeitį savo tėvui. Ne- 
gaiškime laiko. Tagertas sakė, kad kažkur kalnuose turi name- 
lį. Pabūsime ten, kol jis atves šerifą ir policijos būrį. Važiuojame 
— ir liaukis svaidžiusi į mane triuškinančius žvilgsnius. 

Bleir stengėsi iš paskutiniųjų sekti paskui Li, bet tai bu- 
vo sunkus darbas. Fransuaza pradėjo atsitokėti ir sudejavo, o 
kai jos judesiai ėmė neraminti arklį, Li stabtelėjo ir apsidai- 
rė. Pamatęs Bleir veido išraišką, jis suirzęs atsiduso ir per- 
tempė prancūzę ant savo arklio. Įtaisęs ją prieš save, patarė 
jai elgtis tyliai jos pačios labui. 

Bleir užrietė nosį ir pajojo į šalį. 

Keinas .pasivijo juos, aplenkęs stataus. kalno dalį, kur 

arkliai negalėjo pereiti, ir susitiko su jais netoli Kanjono. 

Li nušoko ant žemės, bet pasiliko šalia arklio ir Fran- 
suazos. 

— Na, kas ten? 

— Jie mus vejasi, — tarė Keinas, gurkštelėdamas iš ger- 
tuvės. — Manau,jie neatstos, kol neatmuš jos. — Jis linktelė- 
jo į Fransuazos pusę. — Be jos jie — niekas. 

Keinas žvilgtelėjo į moterį, jau išsitiesinusią ant arklio. 

— Ją reikia stebėti. Ji labai gudri. 

— Prižiūrėsiu ją, — garantavo Li. — Man regis, jie mū- 
sų ieškos įpiečiau, pakeliui į Čandlerį. Čia mums beveik ne- 
gresia pavojus. Beje, kodėl tu ją pasičiupai? | 

Keinas užsikišo gertuvę ir gūžtelėjo galingais pečiais. 

— Prisėlinau prie jos iš užpakalio ir iš pradžių maniau, 
kad ji taip pat belaisvė. Paskui ji atsigręžė, ir aš pamačiau 
šautuvą jos rankoje, todėl paguldžiau ją lengvu smūgiu į žan- 
dikaulį. Nutariau, kad ji gali būti mums naudinga. 

— Galbūt, bet man reikės ją saugoti iki tavo grįžimo. Ne- 
prieštaraučiau, jeigu tai būtų tuzinas vyrų, bet dvi moterys... 

Keinas padėjo ranką Lianderiui ant peties. 

— Taip, tau nėra ko pavydėti. Vestfildai, pasimatysime 
po kelių valandų. Sėkmės! 

Jis padėjo Bleir nulipti nuo arklio, šoko į balną ir aki- 
mirksniu dingo iš akių. 

— Kodėl nevažiavome kartu su juo? — paklausė Bleir. 

— Nežinojome, kaip jie su tavimi elgėsi, todėl nu- 
sprendėme, kad mudu palauksime jo namelyje, kol jis atves še- 
rifą, — Li akys suliepsnojo, ir jis žengtelėjo prie Bleir. — 
Pamaniau, kad tu ir aš galėtume gerai praleisti laiką. 

Regis, abu pamiršo Fransuazą, nors Li kaip ir pirmiau 
tvirtai laikė už apynasrio arklį, ant kurio ji sėdėjo. Vietovė 
buvo per daug uolėta, sunkiai pereinama, kad būtų įmanoma 
pabėgti. 

„Prancūzė nuslydo nuo arklio ir atsistojo tarp Bleir ir 

Lianderio, kaip du magnetai traukiančių vienas kitą. 

— O, brangusis Lianderi, — suburkavo ji, apkabinda- 
ma jį ir glausdamasi visu kūnu. — Turi pasakyti jai visą tiesą. 
Mes daugiau negalime slėpti savo jausmų. Pasakyk, kad tik aš 
tau reikalinga, kad viską tu sugalvojai. Pasakyk jai. 

Bleir nusigręžė ir ėmė leistis šlaitu. 

Lianderiui iškilo dvigubas uždavinys: išsivaduoti iš ki- 
bių moters rankų ir sulaikyti pavydžią Žmoną, bėgančią tie- 
siai į jų ieškančių banditų letenas. Prancūzės jis negalėjo 
paleisti, todėl, griebęs ją už rankos ir kartu laikydamas apy- 
nasrį, puolė vytis Bleir. 

— Brangusis, — pradėjo Fransuaza, kurią Li tempė pas- 
kui save, — man skauda. Tegu ji eina. Juk žinai, kad ji nieka- 
da tau nieko nereiškė. Ji Žino tiesą. 

Sulig kiekvienu žodžiu Bleir vis greičiau bėgo. 

Li sustojo ir atsigręžė į Fransuazą. 

— Aš nemušu moterų, bet tu mane skatini tai daryti. 
Bleir, — šūktelėjo jis, — negalėsi be galo bėgti. Mūsų ieško 
ginkluoti žmonės. 

Fransuaza atsisėdo ant didelio akmens, užsidengė vei- 
dą rankomis ir pravirko. 

— Kaip gali šitaip su manimi kalbėti? Kaip galėjai pa- 
miršti mūsų naktis Paryžiuje? O Venecijoje? Florencijoje? Pa- 
meni Florenciją mėnesienos naktį? 

— Aš niekada nebuvau Florencijoje, — atkirto Li, grieb- 
damas ją už rankos ir statydamas ant kojų. 

Kadangi ji nenorėjo eiti, jis užsivertė ją ant peties, nu- 
čiuoŽė nuo kalno ir spėjo sugauti Bleir už sijono palankų. Ačiū 
puikiems firmos “Kantrelis ir sūnūs" siuvėjams — medžiaga 
išlaikė. Jis traukė į save, Bleir stengėsi ištrūkti, bet pagaliau 
pasidavė, jis atsisėdo ant akmens, prisitraukė ją prie savęs ir 
suspaudė tarp kojų. 

Bleir mėgino keltis, bet Li laikė ją. 

— Bleir, — pradėjo jis, bet ji nė nežvilgtelėjo į jo pusę, — 

niekada iki šios dienos nesu matęs šios moters. Aš nebuvau 
jos sutikęs Paryžiuje. Aš nieko nemylėjau, išskyrus tave, ir ve- 
džiau todėl, kad pamilau tave. 

— Pamilai? — paklausė Bleir, atsigręždama į jį. — Nie- 
kada man nesakei. 

— Sakiau, bet tu nesiklausei. Buvai per daug užsiėmu- 
si, įtikinėdama mane, kad myliu Hiūston. Nemylėjau jos, ir 
jau, Žinoma, nemylėjau tos... tos... 

Jis pašnairavo į savo naštą, jau pradėjusią slėgti pečius. 
Li nusipurtė moterį nuo peties, bet tebelaikė už riešo. 

Bleir artėjo prie Lianderio. Galbūt jis sako tiesą. Ji taip 
norėjo juo tikėti. 

— Lianderi, gražiai kuri, — pasakė Fransuaza. — Nieka- 
da šito nepastebėdavau. Beje, mudu pažinojome vienas kitą tik 
vienpusiškai, — ji prigludo prie Li, — bet užtai kaip! O lia lia! 

Bleir mėgino ištrūkti, bet nesėkmingai. Pažvelgęs į žmo- 
nos veido išraišką, Li sunkiai atsiduso, paėmė abi moteris už 
riešų ir ėmė lipti į kalną. 

Lipo ilgai ir sunkiai. Jiems teko perlipti per išvirtusius 
medžius. Oras vis labiau retėjo, trūko deguonies. 

Kopdamas Li stipriai laikė Fransuazą ir mėgino padėti 
Bleir, bet ta stūmė jo ranką. 

Tagerto namelis buvo taip gerai pasislėpęs tarp dviejų 
stačių uolų, kad jie du kartus praėjo pro šalį. Namelis išniro 
netikėtai, lyg būtų nusileidęs iš oro. 

Erdvės prieš namelį buvo nedaug, bet vėrėsi nuostabus 
vaizdas. Žolė, nuberta trijų spalvų saulutėmis ir rožių krū- 
meliais, siekė iki kauliukų. 

Žemė tarp medžių buvo minkšta, todėl jie ėjo be garso. 

Li tylėdamas linktelėjo Bleir, kad saugotų Fransuazą, 
kol jis patikrins, ar nieko nėra viduje. Įsitikinęs, kad visur ra- 
mu, jis davė ženklą moterims įeiti. 

Paprastas nedidelis namelis — du kambariai ir nedide- 
lės antresolės virš durų — ilgus metus galbūt kentėjęs dėl lau- 

kinių Žvėrių įsiveržimo ir šeimininko nerūpestingumo. Tačiau 
tai buvo, be abejo, nuosava valda, o šito jiems reikėjo. 

Bleir stebėjo, kaip Li rišo Fransuazą prie stovo, palikęs 
vietos jai judėti ir neužkimšęs burnos. 

Rankoje jis laikė spalvotą nosinę, kuria ketino užkimš- 
ti burną, bet paskui apsigalvojo. 

— Abejoju, kad tavo vaikinai pasieks mus. Aš stovėsiu 
sargyboje lauke ir, jeigu ką nors išgirsiu, užrišiu tau burną. 

— Brangusis, nereikia nieko slėpti. Ji Žino apie mus. Ji 
man viską papasakojo. 

— Neabejoju, — atsakė Li, užverždamas mazgus. — Ji 
papasakojo tau pakankamai, kad suregztum šį melą. Kam tau 
visa tai? 

Fransuaza tik pažvelgė į jį. 

Bleir pamatė, kad tie du įdėmiai žiūri vienas kitam į akis. 

Li atsigręžė į Bleir, ketindamas kažką sakyti, bet jos vei- 
do išraiška sustabdė jį. Jis paėmė šautuvą. 

— Jeigu tau manęs prireiks, būsiu lauke. Maistas ke- 
lioniniuose krepšiuose. 

Li paliko moteris vienas. 

Bleir pradėjo lėtai kraustyti maistą iš balnakrepšių, Li 
numestų ant senos kėdės prie stovo, šalia Fransuazos. 

Namelyje buvo židinys, bet vienas Dievas težino, kada 
paskutinį sykį kas nors valė dūmtraukį, be to, anoks čia rei- 
kalas pranešti apie savo buvimą. 

Bleir atsiriekė duonos, atsipjovė sūrio, jautienos ir pra- 
dėjo valgyti, o Fransuaza be perstojo kalbėjo, ką juodu su 
Lianderiu reiškia vienas kitam. 

— Tu žinai, kad jis grįš pas mane, — kalbėjo ji. — Jis 
visada grįždavo. Nesvarbu, kad mėgino mesti mane, bet ne- 
pajėgė. Jis man viską atleis ir šį kartą susijungs su manimi 
visam laikui. Ir mudu kartu išvažiuosime ir mylėsime vienas 
kitą. Mes... 

Bleir griebė sumuštinį, gertuvę ir išlėkė iš namelio. 

Li arti nebuvo, jis pasislėpė taip gerai, kad Bleir jo ne- 
pastebėjo, kol jis ją pašaukė. 

— Kas atsitiko? — paklausė Li, paėmė sumuštinį ir mė- 
gino paglostyti jos ranką. 

— Neliesk manęs, — tarė ji, atitraukdama ranką. 

Li supyko: 

— Gana! Kodėl netiki, kai sakau, kad niekada anksčiau 
nesu jos matęs? Kodėl tiki ja, o ne manimi, savo vyru? 

— Todėl, kad tavo tėvas papasakojo man apie ją. Kodėl 
turėčiau juo netikėti? 

— Mano tėvas sumelavo, nes aš jo prašiau! — pakėlė 
balsą Li. 

Ji pasitraukė atbula. 

— Sumelavo? Tu prisipažįsti? Ir kas gi privertė tave pa- 
likti mane pirmąją vestuvių naktį? Nebuvo jokio iškvietimo. 
Ir aš abejoju, kad tavo paslaptingasis misteris Smitas apskri- 
tai egzistuoja. Tai kur buvai? 

Li tylėdamas valgė sumuštinį ir žiūrėjo į mišką. Neno- 
rėjo apsunkinti padėties dar kartą meluodamas. 

— Negaliu tau pasakyti, — tyliai tarė jis. 

— Nenori. 

Ji nusigręžė ir nužingsniavo prie namelio. 

Jis sugavo ją už rankos. 

— Ne, negaliu pasakyti, — jis pradėjo širsti. — Velniop, 
Bleir! Nepadariau nieko, kad pelnyčiau tavo nepasitikėjimą. 
Nebuvau su kita moterimi. Dieve, aš vos galiu ištverti su vie- 
na moterimi, o ką jau kalbėti apie dvi. Tu ką, negali suprasti, 
kad įvyko kažkas svarbaus, kraštutinis atvejis, kuris privertė 
mane palikti tave tokią naktį? Kodėl tiki mano tėvu, kuris me- 
lavo mano vardu, ir ta nenaudėle, kuri vogdama užsidirba pra- 
gyvenimui? 

Jis paleido jos ranką. 

— Eik, eik. Klausykis jos ilgiau. Jai tik to ir reikia. Esu 

tikras, ji laukia nesulaukia, kol mudu kibsime vienas kitam į 
gerkles. Jai bus daug lengviau pabėgti nuo vieno kalinio, ne- 
gu nuo dviejų. Jeigu ji ir toliau tęs, o tuja tikėsi, tai po poros 
valandų pati padėsi jai pabėgti, kad išskirtum ją ir mane. 

Bleir pajuto silpnumą ir atsisėdo ant žolės. 

— Nežinau, kuo tikėti. Atrodo, ji apie tave daug žino, 
ir tada aš negaliu tikėtis tavo atvirumo. Iš pradžių juk neno- 
rėjai manęs vesti. Tai buvo tiesiog lažybos. 

Lianderis griebė ją už pečių ir pastatė ant kojų. 

— Eik į namelį, — iškošė jis pro dantis ir nusigręžė. 

Bleir negalėjo suprasti, kas dedasi. Panarinusi galvą, ji 
nukiūtino į namelį. Teta Flo kartą skundėsi savo vyrui, kad 
Bleir nieko nesupranta gyvenime. 

— Jėigu vyras pasakys, kad ji drasko jam širdį, — sakė 
teta Flo, — Bleir pradės raustis vadovėliuose, kad sužinotų, 
kaip jį išgydyti. Tačiau medicina — dar ne visas gyvenimas. 

Bleir stabtelėjo, grįžo pas Li. 

— Tu tikrai niekada nebuvai Florencijoje? — nedrąsiai 
paklausė ji, ir jos balso aidas ištirpo nakties tamsoje. 

Jis atsigręžė ne tuoj pat, pažiūrėjo į ją — veidas buvo 
piktas. 

— Niekada. 

Bleir priartėjo per žingsnį. 

— Juk ji ne tavo skonio, tiesa? Noriu pasakyti, kad ji 
labai liesa, ir krūtinė, ir klubai šiaip sau. 

Bet jo veido išraiška nepasikeitė. 

— Ir ji neatskirs išvaržos nuo galvos skausmo? 

Jis žiūrėjo, kaip Bleir artėja, kol sustojo tiesiai prieš jį. 

— Nesikvailinčiau prieš visą miestą, jeigu mylėčiau ku- 
rią nors kitą. 

— Manau, ne. 

Laikydamas šautuvą vienoje rankoje, antrąją jis ištiesė 
Bleir, ir ji prisiglaudė prie Li, padėjusi galvą jam ant krūti- 
nės. Jo širdis daužėsi kaip pašėlusi. 

— Tu skolingas man vestuvių naktį, — sušnibždėjo ji. 

Netikėtai jis griebė ją už plaukų, atlošė galvą ir stipriai 
pabučiavo. | | 

Bet vos tik Bleir įkišo Kelią jam tarp kojų, jis ją paleido 
ir švelniai atstūmė. | | 

— Eik į namelį, — suburbėjo jis. — Aš stoviu sargyboje, 
be to, turiu kai ką apgalvoti, o kai tu šalia, nepajėgiu galvoti. 

Ji nenoromis atsitraukė nuo jo. 

— Bleir, — tarė jis, — aš turiu planą. Dar kaip reikiant 
jo neapgalvojau. Neišsiduok, — jis linktelėjo į namelio pusę, — 
jog žinai, kad ji meluoja. Apsimesk, kad tiki jos žodžiais. Ma- 
nau, tavo įniršis mums padės. 

— Džiaugiuosi būdama naudinga, — sumurmėjo ji, grįž- 
dama į namelį. | 

Pavydas buvo naujas Bleir pojūtis. Anksčiau niekada ši- 
to nepatyrė. Ji sėdėjo mažoje nešvarioje lūšnelėje ir klausėsi, 
kaip liejasi Fransuazos pasakojimas apie didžiąją jos ir Lian- 
derio meilę. Viena vertus, ji beprotiškai norėjo tikėti Liande- 
riu, o kita vertus — jai atrodė, kad ši moteris kalba tiesą. Bleir 
atsisėdo ant savo rankų, kad neiškabintų moteriai akių, ir sten- 
gėsi galvoti apie pašalinius dalykus. 

Po kurio laiko Bleir susivaldė taip, kad suvokė, jog Fran- 
suaza kalba tik bendromis frazėmis. 

— O tavo sesuo... — pradėjo ji, — ė, ją vadina... 

— Šarlota Hiūston, — išsiblaškiusi pasufleravo Bleir, 
spėliodama, kurgi važinėjo Li vestuvių naktį, jei ne pas kitą 
moterį. 

— Taip, Šarlota, — tęsė Fransuaza, — su ja man teko 
kovoti daug mėnesių, bet kai ji ištekėjo už Tagerto... Įsivaiz- 
duoju, kad Li pasijuto įsipareigojęs... 

— Jis tikriausiai aptarinėjo su tavimi visas smulkme- 
nas, — tarė Bleir, staiga suklususi. 

— ... kai tapo laisvas. Bėda ta, kad aš ištekėjusi, ir mu- 
du galvojome, kad mano vyras niekada neduos skyrybų. Ži- 
nai, tą dieną, kai judu susituokėte, aš sužinojau, kad esu laisva. 

— Vadinasi, jis paliko mane dėl tavęs, — konstatavo 

Bleir. — Na, o dabar aš laisva, 0 tu pririšta prie stovo, bet esu 
tikra, viskas susitvarkys. Atleisk, turiu pakvėpuoti grynu oru. 

Išėjusi į lauką, pasijuto lengva ir laisva, lyg būtų nume- 
tusi dvidešimt svarų. Jai buvo linksma. Nesvarbu, ką kalbėjo 
Li, ji turėjo kai kurių abejonių. Tačiau dabar Bleir žinojo, kad 
Li sakė tiesą. 

Ji stovėjo prieangyje ir pilna krūtine traukė šviežią vė- 
sų orą. Atskrido įvairiomis vaivorykštės spalvomis mirgantis 
kolibris ir pradėjo tyrinėti raudoną kryžiuką ant rankovės. 
Bleir stovėjo labai tyliai, apžiūrinėdama mažytį paukštelį, ir 
šypsojosi. Tas suprato, kad nieko valgoma čia nėra ir nuskri- 
do. Tebesišypsodama Bleir nužingsniavo ten, kur žolėje slė- 
pėsi Li. 

Ji tylėdama atsisėdo šalia ir įsiklausė į vėją, šnarantį 
alksnių šakose virš jų galvų. 

— Ji nežinojo, kuo vardu Hiūston, — pagaliau tarė Bleir 
ir, kai jis smalsiai žvilgtelėjo į ją, tęsė: — Aš ne visada buvau 
tavo gyvenimo dalis, o Hiūston buvo. Neįsivaizduoju, kad ku- 
ris nors iš tavo pažįstamų nežinotų jos vardo, kad ir dėl dau- 
gybės jos siunčiamų laiškų. 

Li apkabino ją, nusišypsojo ir palingavo galvą. 

— Ne manimi, o ja patikėjai. Ką gi, ir už tai dėkui. 

Ji prisiglaudė prie Li, ir šitaip jie sėdėjo šalia, klausėsi 
vėjo ūžimo ir tylėjo. Bleir galvojo, kad vos neprarado savo 
laimės. Jeigu būtų savaip pasielgusi, dabar sėdėtų Pensilva- 
nijoje su Alanu. Alanas toks nežymus, jis dar net ne gydyto- 
jas ir galbūt niekada netaps tokiu puikiu specialistu kaip 
Lianderis. Alanas, kuris nežinojo, už kurio galo laikyti šautu- 
vą. Alanas greičiausiai bėgtų pas šerifą, nes nesiryžtų pats gel- 
bėti savo Žmonos. 

— Dėkoju, kad išgelbėjai mane, — tarė ji, turėdama 
galvoje kai ką daugiau negu šis pagrobimas. 

Li pažvelgė jai į akis ir atstūmė nuo savęs lyg ji būtų 
virtusi nuodais. 

— Noriu, kad atsisėstum štai po tuo medžiu, — tarėjis, 

jo balsas-virptelėjo. — Noriu su tavimi pasikalbėti, bet nega- 
liu, kai tu taip arti. 

Bleir apsidžiaugė taip, kad atsistojo keturpėsčia ir pri- 
kišo savo veidą prie Li. 

— Atrodo, tu apgailestauji dėl tos nakties, — prabilo 
ji, beveik liesdama jo lūpas savosiomis. 

Li atšlijo. 

— Pasitrauk! — įsakė jis, ir jo balsas nuskambėjo grės- 
mingai. — Negaliu vienu metu stovėti sargyboje ir daryti su 
tavimi, ką noriu. Pasitrauk ten ir sėdėk ramiai. 

Bleir pakluso, bet nuo jo žodžių nugara perbėgo šiur- 
pulys. Po kelių valandų Tagertas atves šerifą, jie sugaus ban- 
ditus, Li galės išsivaduoti nuo Fransuazos, ir juodu liks vieni. 
Ji prisiminė jų pirmąją naktį, žvilgtelėjo į jį pro blakstienas ir 
išgirdo, kaip jis sulaikė kvėpavimą. 

Bleir apsidžiaugė, kai jis nusuko žvilgsnį. 

— Sudariau planą, kuris gali būti naudingas, — tarė jis, 
žiūrėdamas į mišką. — Tu turi padėti tai moteriai pabėgti. Šį 
vakarą pradėsiu pokalbį, kad noriu pabėgti su Fransuaza, mes 
net galime suvaidinti barnį. Esu įsitikinęs, tu su tuo susido- 
rosi, — pridūrė jis, atsigręždamas į ją. — Ką tai reiškia? — 
atsiduso jis. 

— Man nusmuko kojinė, — nekaltai atsakė Bleir. 

Ji pakėlė grakščią kojytę ir geriau įtempė juodą med- 
vilninę kojinę, iš visos širdies apgailestaudama, kad ji ne šil- 
kinė. Hiūston tikriausiai mūvi tik šilkines. Per savo medaus 
mėnesį, be abejo, ji vaikščioja tik su pOnIausioBUS šilkinėmis 
kojinėmis. 

— Bleir, — tarė Lianderis, — tu bandai mano kantrybę. 

— M-m-m-m, — nutęsė ji, nuleisdama koją. — Ką tu 
sakei dėl barnio? 

Lianderis nusigręžė, ir Bleir pastebėjo, kad dreba jo ranka. 

— Sakiau, kad noriu suvaidinti su tavimi barnį, o pas- 
kui turi įberti man į kavą ką nors taip, kad Fransuaza matytų. 
Tegu galvoja, kad nusprendei veikiau užmigdyti mane, negu 

paleisti su ja. 

— Tu juk nepabėgsi su ja, a? 

— Patausosiu jėgas kam kitam, — pasakė tokiu tonu, 
kad Bleir širdis suspurdėjo. 

Li vėl pažiūrėjo į mišką. 

— Noriu, kad ji pabėgtų. Užrišiu mazgus taip, kad ji 
pajėgtų atrišti juos, bet tam jai prireiks dviejų valandų. O kol 
ji darbuosis, planuoju mažą išpuolį. 

— Kol atseit miegi? 

— Manau, ji labai atsargi moteris. Jai buvo nelengva 
gyvenime, todėl noriu, kad ji pasijustų visiškai saugi: aš mie- 
gu, paveiktas migdomųjų, 0 tu nori, kad ji išnyktų. Ji juk nė 
nebandė bėgti, kol mes pasiekėme šią vietą, — priminė jis. 

— Labai status šlaitas. Ji nepajėgtų. 

— O tu argi nebandei pasprukti iš kanjono? 

Bleir nusišypsojo. 

— Iš kur Žinai? 

— Spėliojimas pagrįstas tavo beprotiškumu ir įsitikini- 
mu, kad tau nieko neatsitiks. Na kaip, sutinki? Galėsi surengti 
tikrą spektaklį? 

Bleir šyptelėjo. 

— Mudu esame čia tik mano neįkainojamų aktorinių 
sugebėjimų dėka. 

Jis jai grąžino šypseną. 

— Tada eik ten ir klausyk jos pasakojimo. Priversk ją 
galvoti, kad tiki kiekvienu jos žodžiu. Priversk ją galvoti, kad 
esi pasirengusi užmušti mane. 

Bleir pakilo ir pažiūrėjo į jį iš aukšto. 

— Neleisiu, kad tau kas nors atsitiktų, kol neatgausiu 
savo vestuvių nakties, — tarė ji ir, kai Li pradėjo stotis, puolė 
bėgti prie namelio, aukštai pasikaišiusi sijonus. 


—- Gali nešdintis kartu su ja! — šaukė Bleir. — Kad 


mano akys daugiau tavęs neregėtų! Tikiuosi jus abu pagaliau 
pakars! 

Ir ji išbėgo iš namelio, palikusi Lianderį ir Fransuazą 
vienus. 

Nesustodama ir nesidairydama ji bėgo į viršų kalno šlai- 
tu, kol, jos nuomone, dingo jiems iš akių. Tada Bleir nusileido 
ant žemės, kad atsikvėptų. Pro medžius ji matė, kaip Li jos ieško. 

Ji nusišypsojo, stebėdama jį. Bleir buvo įsitikinusi, kad 
ji iš tiesų tiki tuo, ką šaukia. Barnis buvo ilgas ir triukšmin- 
gas. Bleir keikė jo tėvą, priminė, kad Li paliko ją vestuvių 
naktį, kad atgrasino Alaną ir leido savo seseriai apsukti jį. 
Tai pribaigė Lianderį. Jis jau nežinojo, kuo tikėti. 

Bleir nusprendė išlaukti ilgiau, kad jos pyktis atrodytų 
tikroviškesnis. Be to, ji norėjo suprasti, kur Li nori keliauti 
naktį. Vėl paslaptinga kelionė? Įdomu, nejaugi visą jų gyve- 
nimą sudarys jo netikėti, nesuprantami dingimai? Ir ar jis ka- 
da nors prisipažins jai? 

Stebėdama jos ieškantį Lianderį, Bleir nusprendė, kad 
turi priversti jį visiškai ja pasikliauti. Labai nemalonu, kad ji 
taip mažai Žino apie vyro gyvenimą — pašalinės moters išgal- 
votos istorijos galėjo padaryti tiek žalos. 

Bleir buvo paskendusi savo mintyse taip, kad nekreipė 
dėmesio į garsus, sklindančius už nugaros. Kai jie kliudė jos 
klausą, ji sustingo iš netikėtumo, nutarusi, kad galbūt Fran- 
suazos gauja juos surado. Lėtai atsigręžusi, Bleir nužvelgė kal- 
no šlaitą. , 

Tai, ką pamatė, paralyžiavo ją. Nuo kalno leidosi du di- 
deli rudi lokiai — ir tiesiai į ją. 

Niekas nebūtų sureagavęs greičiau. Bleir pašoko ir puo- 
lė bėgti. Akimirksniu ji jau atsidūrė prie namelio. Bleir su- 
stojo, apsidairė ir įsiklausė. Buvo girdėti tik miško garsai, 
lokių nesimatė. Ji grįžo į pamiškę ir žvilgtelėjo į kalno viršū- 
nę. Be abejo, ji pabėgo nuo realaus pavojaus, bet Žaidimas 
tęsėsi. 

Nuolat dairydamasi, Bleir labai lėtai užkopė šlaitu. Jei- 
gu lokiai bastosi netoli, ji turi žinoti, kad perspėtų Li. 

Visai arti tos vietos, kur Bleir buvo prisėdusi pailsėti 


74 195 


pirmą kartą, ji pamatė mažą urvą. Pėdsakai aplink bylojo, kad 
lokiai nuolat čia gyvena. 

— Štai kodėl namelis apleistas, — sumurmėjo ji, leis- 
damasi žemyn. 

Saulė jau leidosi, laikas suvaidinti sceną, kurioje Li tu- 
ri būti užmigdomas. 

Bleir elgesys buvo toks natūralus, kad Li nė nepastebė- 
jo, kaip ji įbėrė jam į kavą miltelių nuo galvos skausmo. Tai 
matė tik Fransuaza. Bleir buvo susigundžiusi įberti jam taip 
pat ir vėmimą sukeliančios šaknies, nes nuo jos žvilgsnio ne- 
prasprūdo, kaip Li Žiūri į Fransuazą. | 

Išgėręs kavą, pašildytą ant laužo už namo, Li jau po po- 
ros minučių pradėjo Žiovauti ir pareiškė, kad eina miegoti. 
Jis smulkiai paaiškino Bleir, kaip saugoti belaisvę, ir išėjo į kitą 
kambarį. Jos girdėjo, kaip jis krito ant siauro nešvaraus gulto. 

Fransuaza pasižiūrėjo į Bleir taip, kad ta panoro tuoj 
pat perpjauti virves ir iššaukti moterį į kumščių dvikovą. Bet 
vietoj to ji tik patikrino mazgus. 

— Bent jau šią naktį jis praleis ne su tavimi, — tarė 
Bleir ir nužvelgė pririštą prancūzę nuo galvos iki kojų. 

— O ką, jeigu aš pabėgsiu? Kaip jam paaiškinsi? 

— Labai paprastai, — atsakė Bleir. — Kas man darbo, 
kur tu, kad tik būtum kuo toliau nuo mano vyro. Beje, aš iš- 
mokau gerai rišti mazgus medicinos mokykloje. 

Bleir išėjo į kitą kambarį, galvodama, kad.Li buvo tei- 
sus, sakydamas, jog Fransuaza brangina savo gyvybę. 

Argi daug kalinių prašo leidimo bėgti? 

Li kambaryje nebuvo — jis išlipo pro atdarą langą. Ji 
suformavo iš kelių antklodžių gulintį kūną ir nusekė paskui jį. 

Bleir ėjo kelias minutes, bet nieko negirdėjo. Atrodė, 
Li dingo. Ji ėjo į rytus, palikusi namelį už nugaros, ir tikėjosi, 
kad tuoj tuoj jį sutiks. Be abejo, jis manė, kad nebūtina at- 
skleisti jai visas kortas, bet, jos nuomone, Li turėjo eiti šia 
kryptimi. Ji sukluso, išgirdusi už nugaros kažkokį garsą. 

— Taigi išlįsk iš ten. 

Balsas panėšėjo į Li balsą, bet paprastai skambėdavo 
kitaip. Šį kartą girdėjosi šiurkščios gaidelės ir užtaisomo šau- 
tuvo garsas. Nuolankiai nusiteikusi, Bleir išėjo iš slėptuvės. 

Nusikeikęs Li nuleido šautuvą. 

— Kodėl tu ne namelyje? Kodėl nesaugai moters? 

— Norėjau žinoti, kur tu eisi. 

— Ne pas kitą moterį. O dabar keliauk atgal. Turiu kai 
ką pabaigti ir man trūksta laiko, o tu trukdysi. 

— Jeigu neketini su niekuo susitikti, tai kur eini? Ma- 
niau, kad mudu lauksime... 

— Ką, pririšti tave? 

— Aš buvau teisi. Tu vis dėlto kažkaip susijęs su plėši- 
kais ir ta moterimi. Nejaugi negali man pasakyti? O Liande- 
ri, kaip galėjai? 

Ir ji nusigręžė, bet jis siiLBĖS ją už rankos ir atgręŽė į save. 

— Gerai, pasakysiu! Ketinu prasmukti į vieną šachti- 
ninkų gyvenvietę — mažiau negu už pusės mylios nuo čia, pa- 
imti ten dinamito ir sprogimu užversti įėjimą į kanjoną. Esu 
tikras, kad daugumas gaujos narių atsidurs spąstuose, ypač, 
jeigu pasinaudosiu jų dama vade kaip jauku. 

Bleir žengtelėjo prie Li, jos akys liepsnojo: 

— Jeigu pasiimsi mane, tai tik sutaupysi laiko. 

Nelaukdama atsakymo, ji tęsė: 

— Aš galiu padėti. Moku laipioti kalnais. Buvau beveik 
išsikapsčiusi iš to kanjono. Lianderi, prašau, na prašau. 

Ji apkabino Li ir pradėjo bučiuoti. 

— Aš būsiu paklusni, tau netrukdysiu, o jei kas nors 
nukentės, versiu tau siūlus į adatas. 

Lianderis suprato, kad pralaimėjo. 

— Dabar pradedu suprasti, kaip būtų gera su nuobo- 
džia ir paklusnia ledi kaip Hiūston, — tyliai tarė jis. 

Bleir laiku prikando liežuvį, kad nepasakytų, jog jos se- 
suo, persirengusi sene prekeive, važinėja po šachtininkų gy- 
venvietes. Ji tik nusišypsojo ir greitai nusekė paskui jį per 
tamsų mišką į šachtos pusę. 

23 skyrius 


Lianderis pasirinko tokį sunkų kelią, kad Bleir beveik 
gailėjosi, kodėl ėjo su juo. Dabar ji būtų galėjusi ramiai mie- 
goti, užuot stačiusi save į pavojų tamsiuose ir vingiuotuose 
kalnų takeliuose. Du kartus, neišsilaikiusi ant kojų, nučiuožė 
žemyn ant nugaros, bet abu kartus pajėgė atsikelti. O Li tary- 
tum nė nepastebėjo jos — jeigu ji panoro eiti kartu, gali pati 
savimi rūpintis. 

Pagaliau jie pasiekė uolos kauburį, kurio papėdėje tį- 
sojo šachtininkų gyvenvietė, ir pažiūrėjo Žemyn. 

— Manau, beviltiška prašyti tavęs, kad pasiliktum? 

— Visiškai teisingai, — toks buvo jos atsakymas. 

— Gerai, bet tokiu atveju laikykis šalia. Nesitrauk nuo 
manęs nė per žingsnį. Noriu, kad nuolat būtum mano akira- 
tyje. Supratai? Ir jeigu liepsiu tau bėgti, vadinasi, privalai tai 
padaryti. Jokių klausimų ir ginčų. Ir elkis kuo tyliau. 

Bleir linktelėjo vietoj atsakymo į jo perspėjimą ir pas- 
kui ėmė leistis į gyvenvietę. 

Jau buvo vėlus metas ir beveik niekur nedegė šviesa. 
Tik keli salūnai dar dirbo, nors lankytojų nebuvo. Lianderis 
ir Bleir bėgo nuo vieno pastato prie kito. Bleir širdis pašėliš- 
kai daužėsi. | 

— Turime patekti į kompanijos parduotuvę. Man rei- 
kia laužtuvo, kad numuščiau spyną. 

Ji prasmuko prie didelio pastato beveik gyvenvietės cen- 
tre. Bent tris kartus jie turėjo pasilenkti — kažkas ėjo pro šalį. 

— Bleir, — sušnibždėjo Li, — reikia sudaužyti stiklą. 
Turi nusijuokti, kad prislopintum šį garsą. Juokas turi būti 
garsus kaip prost... kaip lengvo elgesio moters. Į tą pažįsta- 
mą garsą niekas nekreips dėmesio, o štai į dūžtančio stiklo 
skambesį subėgs visi. 

— Lianderi, — šaltai tarė Bleir, — nesu tokia patyrusi 
kaip tu. Neturiu supratimo, kaip juokiasi lengvo elgesio moterys. 

— Kviečiamai. Įswaizduok, jog nori įvilioti mane į miš- 

kelį, kad suteiktum įvairių kūniškų malonumų. 

— Tai lengva, — atsakė ji. 

Bleir atlošė galvą, ir pasigirdo kimus juokas. Kai Li at- 
sigręžė į ją, jo akyse spindėjo susižavėjimas. 

— Kai tik galėsiu, atsakysiu į šį tavo kvietimą, — tarė 
jis, kišdamas ranką vidun ir atidarydamas duris. — Stovėk ten 
ir būk pasirengusi bėgti, jeigu mus kas nors pamatys. 

Bleir atsistojo prie durų, stebėdama, kaip Li slankioja 
parduotuvėje, ieškodamas laužtuvo. Šalia jos kilo aukštyn len- 
tynos su konservais, sausainių dėžutėmis, miltų maišais. Ant 
vienos lentynos stovėjo šešios nedidelės medaus statinaitės. 
Bleir šyptelėjo — jos priminė jai lokius. 

Netikėtai pasidavusi impulsui, iš krūvos ant grindų ji 
ištraukė kuprinę, įkišo į ją dvi statinaites medaus ir užsimetė 
kuprinę ant pečių. Ant prekystalio ji rado ruloną vyniojamo- 
jo popieriaus ir pieštuką, greitai atplėšė skiautelę ir pradėjo 
kažką rašyti. | 

— Ką tu darai? — pasidomėjo Li. 

— Be abejo, rašau raštelį. Poryt visas miestas išgirs apie 
sprogimą kalnuose ir sužinos, kad mes pavogėme dinamitą. 
Jeigu kartais tu nesinešioji jo medicininiame krepšyje. Juk ne- 
sirengi slėpti, kad tai tavo rankų darbas? Nes kitaip apkaltins 
ką nors kitą. 

Li akimirką žiūrėjo į ją. 

— Šaunuolė, — prabilo jis. — Rytoj jau nereikės slaps- 
tytis. Bet šiandien negaliu leistis sugaunamas. Eime. Luktelėk 
minutėlę. Kas už tavo nugaros? 

— Medus, — atsakė ji. 

Bleir greitai išėjo iš parduotuvės, neleisdama jam to- 
liau klausinėti. Jis atsargiai uždarė duris, išdaužto stiklo lyg 
ir nesimatė gerai neįsižiūrėjus. 

Li nusivedė ją per gyvenvietę, ir ji pagalvojo mintyse: 
jis labai gerai pažįsta šią vietą. Bet tuoj pat prisiminė, kad 
jam kartais tenka gydyti nukentėjusius šachtininkus. 

Po kojomis girgždėjo šlakas, o lengvas vėjelis nešė į akis 

anglies dulkes. Už geležinkelio, už penkiasdešimties pėdų 
aukščio uolienų kalnų, už ilgų krosnių eilių buvo sprogmenų 
sandėlis. 

Bleir stovėjo šešėlyje, trindama akis, o Li laužė sandė- 
lio duris. Jis greitai surado dinamito briketus, įsikišo juos į 
užantį ir išėjo, sandariai uždaręs duris. Jis nenorėjo palikti jų 
atvirų, kad kas nors dar nepaimtų sprogmenų. 

— Eime, — tarė jis, ir Bleir ėmė kopti beveik stačia 
uola. Kartais jai tekdavo šliaužti. 

Li laukė jos viršuje, jie beveik bėgte nusileido prie 
namelio. 

— Aš pabalnosiu savo arklį ir paliksiu jį prie įėjimo. 
Apsimesi, kad atsikėlei, norėdama užkąsti, ir lyg netyčia pa- 
liksi ant stalo peilį, kad ji galėtų pasiekti. Aš lauksiu lauke ir 
seksiu ją iki kanjono. 

— Mes, — pataisė Bleir ir pažvelgė į jį taip, kad jis tik 
atsiduso. 

— Gerai, o dabar eik ten ir lauk manęs. 

— Bet iš pradžių turiu minutėlę pasišalinti į krūmokš- 
nius, — tarė ji ir paraudo — ar dėl to, kad pasakė, ar dėl to, 
kad sumelavo. 

Li nė nepažvelgė jai įkandin, o ėmė balnoti arklį. Bleir 
nubėgo prie lokių guolio. Labai atsargiai, klausydamasi kiek- 
vieno garso, ji pasiekė įėjimą į urvą. Sulaikiusi iš baimės kvė- 
pavimą, Bleir pakėlė akmenį ir numušė statinaitės dangtį, 
paskui vėl įsiklausė. 

Apvertusi statinaitę, kad medus tekėtų žemėn, ji patrau- 
kė prie namelio, palikdama ant žemės ir lapų žymų pėdsaką. 

 Pabalnotas Li arklys stovėjo prieš namelį. Bleir pavyko 
tyliai atidaryti ir kitą statinaitę. Ji pririšo ją prie balno. Aki- 
mirką ji suabejojo, ar gerai pasielgė, nes, jeigu Fransuaza pra- 
siterlios ir ne iškart išsilaisvins, pirmosios medų pajus bitės, 
paskui išlįs lokiai ir išgąsdins arklį be raitelio. Dabar viskas 
priklausė nuo laiko. 

Bleir įsiropštė į namelį pro langą ir net patamsyje pa- 

stebėjo, kad Li paniuręs dėl jos ilgo nebuvimo. Ji paskubėjo 
nusirengti savo medicininį kostiumą, kad atrodytų ką tik pra- 
budusi. 

Fransuaza gulėjo ant grindų. Ant jos riešų buvo matyti 
žaizdos nuo virvių — ji mėgino išsivaduoti iš jų. Bleir pasida- 
rė negera: ji mokėsi lengvinti kančias, o čia buvo tų kančių 
priežastis. 

Bleir įėjus, Fransuaza atsimerkė. 

— Privertei mane būti alkana, — tarė Bleir ir atsipjovė 
kelis griežinėlius sūrio. — Liko jau neilgai laukti, greitai čia 
bus šerifas. 

— Kažkodėljis užtruko. O tas vyras, kuris buvo su Lian- 
deriu, jau užmuštas. 

— Labai blogai, — bereikšmiu balsu tarė Bleir. — Tai 
Tagertas, jis turėjo pinigus. 

Plačiai nusižiovavusi, Bleir padėjo peilį ant stalo ir pa- 
siėmė atpjautą sūrį. 

— Einu miegoti. Malonių sapnų, — nusijuokė ji, eida- 
ma iš kambario. 

Įsitikinusi, kad Fransuaza jos nemato ir nenuleisdama 
nuo jos akių, Bleir ėmė pamažu rengtis. Mėnulio šviesoje bu- 
vo gerai matyti, kaip moteris griebė peilį, nupjovė virves ir 
po kelių sekundžių atsidūrė lauke. 

— Pirmyn, — tarė Li, vos išgirdęs kanopų bildesį. 

— Vėl pėsčiomis, — liūdnai tarė pavargusi Bleir. 

— Kai viskas baigsis, galėsi nelipti iš lovos nors savai- 
tę, — atsakė Li. — Kartu su manimi. 

— Su tavimi pailsėsi, — sarkastiškai atsakė Bleir. 

Ir vėl Li nusivedė ją labai vingiuotu taku. Bleir pagal- 
vojo, kad dienos šviesoje ji būtų atsisakiusi kopti šiuo taku. 
Kita vertus, ji neturėjo pasirinkimo. Jie privalėjo užblokuoti 
Fransuazą kanjone. 

Li staiga sustojo — jie stovėjo ties bedugne. Apačioje 
prie mažos trobelės viešpatavo tyla. Buvo neaišku, ar ten yra 

kas noIS, ar ne. 

— Jie jos laukia. Manau, be jos jie negali žengti nė 
žingsnio. 

— Li, Tagertas kažkodėl užtruko. Kaip manai, jam nie- 
ko neatsitiko? 

— Jų buvo daug, o jis vienas. 

Jie nusigavo prie įėjimo į kanjoną, ir Li ėmė dėlioti di- 
namitą. 

— Kai tik mes juos čia užblokuosime, šuoliuosiu į Čand- 
lerį pagalbos. 

— Šuoliuosi? Kaip? 

— Laikyk štai šitą, — tarė jis, įteikdamas jai dagtį. — 
Paskui tau parodysiu. Taigi viskas paruošta. Mums lieka tik 
sėdėti ir laukti mūsų nusikaltėlės ledi. 

Kelias minutes jie sėdėjo tylėdami. 

— Greitai ji bus čia. Tikiuosi, ji nepasiklydo. 

— Ir nepabėgo, — pridūrė Bleir. — Li, turiu tau kai ką 
pasakyti. Dėl medaus. Aš... 

— Tyliau! Regis, kai ką girdžiu. 

Jau beveik prašvito, ir ūkanoto ryto šviesoje jie galėjo 
įžiūrėti raitelę. Arklys neklausė, ir moteris turėjo labai steng- 
tis, kad suvaldytų jį. 

— Į viršų! Greičiau! — įsakė Li, ir Bleir nubėgo po aukš- 
tesnių uolų priedanga. 

Dar akimirka, ir prasidėjo tikras pragaras. Fransuaza 
suriko, apačioje kanjone pradėjo bėgioti vyrai. Jie ėmė šau- 
dyti, nesusigaudę, kas atsitiko. Bleir stabtelėjo slėptuvėje ir 
apsidairė. Ji pamatė raitą prancūzę ant stambaus žirgo. Ji mė- 
gino sulaikyti jį, o paskui ją sekė du lokiai. Šleivakojai bėgo 
pasišokinėdami, kartais stabtelėdami, kad aplaižytų akmenis. 

Li suriko prislopintu balsu ir puolė į viršų. Jis greitai 
pasivijo Bleir ir apkabino ją per liemenį. Visą tą laiką jis kaž- 
kodėl švilpiniavo dvi trumputes melodijas. 

— Gulk, — sukomandavo jis ir stumtelėjo Bleir taip, 

kad ta nusibrozdino į akmenis alkūnes. 

Ji prišliaužė prie skardžio krašto, kad matytų, kas de- 
dasi apačioje. Lokiai jau buvo kanjone, ir arkliai paklaiko iš 
baimės. Žmonės blaškėsi, mėgindami nušauti lokius ir nura- 
minti arklius. Fransuaza tempė pavadį, šaukė ir įsakinėjo, ro- 
dydama į kanjono įėjimą ir mėgindama priversti savo žmones 
jai paklusti. 

Žirgas netikėtai stojo piestu ir numetė ją ant žemės. 
Arklys apsigręžė ir nubėgo šalin nuo tarpeklio, nekreipdamas 
dėmesio į lokius, stojančius jam skersai kelio. 

— Jis pateks į sprogimo bangą, — tarė Li stodamasis, 
kad geriau matytų, kas vyksta apačioje. Jo balsas skambėjo 
labai liūdnai. 

Arklys bėgo toliau, ir lokiai pasitraukė jam iš kelio. 

Mažiau negu po minutės pasigirdo sprogimas, užvertęs 
įėjimą į kanjoną ir uždaręs ten banditus. Sprogimo banga iš- 
vertė Li iš kojų, bet, nespėjus nusėsti dulkėms, jis jau bėgo 
žemyn. Jis nusileido tik iki kalno vidurio, kai prišuoliavo jo 
žirgas, išverstomis iš baimės akimis. Li pradėjo jį glostyti, kal- 
binti, mėgindamas nuraminti. | 

— Iš kur čia atsirado lokių? — sugriaudėjo Li, kai Bleir 
nusileido paskui jį. 

Iš kanjono buvo girdėti šauksmai ir šūviai, bet dulkės 
dar nenusėdo ir nieko nesimatė. 

— Nesakiau tau, nes pradėtum mane saugoti, o tai už- 
imtų daug laiko, — atsakė Bleir, beveik šaukdama, kad neiš- 
siduotų, jog bijo jo. — Tagertas jau seniai turėjo grįžti. 
Žinojau, kad banditai gali mus rasti, tada atsidurtume spąs- 
tuose prieš tuziną Žmonių. Pamaniau, jeigu tinkamai apskai- 
čiuosiu laiką, lokiai juos sulaikys. Labai tikiuosi, kad lokiams 
nieko neatsitiks. Visa, ko jiems reikia — medus. 

Li mėgino ką nors sakyti, bet nerado žodžių. 

— Gyvenime nemačiau moters, kuri neturi saugumo 
jausmo. Tu ką, nesupranti, kad galėjai nukentėti? 

— Tu taip pat, — atsakė ji, kilstelėjusi smakrą. 

Jis griebė ją už rankos. 

— Ko gero, palaikysiu tave štai šitaip, ko! atvyks šerifas. 

Daugiau jis nieko nespėjo pasakyti, nes tą akimirką še- 
rifas, 0 su juo dar šeši Žmoriės pasirodė ant uolos. Bėgte pa- 
kilti į kalną jiems buvo nelengva — jie visai užduso. 

— Ar viskas gerai, daktare? — sunkiai kvėpuodamas, 
paklausė šerifas. 

Jis buvo jau nejaunas, bet išlaikęs gerą formą, todėl 1a- 
bai greitai pasiekė kanjoną. Lengvai rado jį pagal Tagerto api- 
būdinimą. Kaip niekas kitas mieste jis Žinojo Lianderio 
sugebėjimą perimti iniciatyvą į savo rankas. 

— Tagertas sakė, kad pakliuvote į keblią padėtį. 

Dar akimirka, ir jis žvilgtelėjo žemyn, į kanjoną, ir.ap- 
mirė, išplėtęs ir nuostabos akis. Mažos figūrėlės blaškėsi tarp 
uolėtų tarpeklio sienų, mėgindamos ištrūkti. 

— Tai jūs padarėte, daktare? 

— Aš ir mi-isis, — atsakė Li, tęsdamas žodžius, o tai 
privertė Bleir sukikenti. 

Šerifas pasitraukė nuo skardžio krašto, o jo žmonės te- 
bežiūrėjo žemyn. 

— Kad nė vienas nepaspruktų, — metė jis per petį, ne- 
atitraukdamas žvilgsnio nuo Bleir ir Lianderio. 

— Vaikine, atrodo, radai savąją pusę, — tarė jis Lian- 
deriui ir piktai pridūrė: — Jūs ką, negalėjote manęs palauk- 
ti? Nutarėte patys vykdyti teisingumą? O jeigu jums kas nors 
atsitiktų? Tie banditai užmušė ne vieną Žmogų. O ta prancū- 
zė — ji blogesnė už nuodingąją gyvatę. Perspėju jus ateičiai — 
laikykitės kuo toliau nuo tokių dalykų, nes kitą kartą nepa- 
vyks ištrūkti sveikiems ir gyviems. 

— Apie kąjis kalba? — sušnibždėjo Bleir, niekada anks- 
čiau nemačiusi tokio susierzinusio šerifo. Ji pažinojo šerifą 
nuo vaikystės, ir su ja jis visada būdavo ramus ir mandagus. 

— O kodėl jūs užtrukote? — paklausė Li, nekreipda- 

mas dėmesio į Bleir klausimą. — Bijojome, kad Tagertui ne- 
būtų kas nors atsitikę. 

— Kulka kliudė jį, pataikė į galvą, todėl jis ne iškart 
pasiekė mus. Todėl ir užtrukome. Tik prieš kelias valandas 
sužinojome, kad pagrobėte šią moterį. Bet, regis, atvykome 
per vėlai. Ji pabėgo? 

— Ji ten, apačioje, — tarė Li. 

— Jaune, — pastebėjo vienas policininkas, ji ropščia- 
si uola. 

Bleir Žiūrėjo į policininką ir tą pačią akimirką akies 
krašteliu pastebėjo judesį. Vienas iš šerifo žmonių, bevek pa- 
sislėpęs už medžio, pakėlė prie peties šautuvą ir nusitaikė. 
“Jis ketina ją nušauti", — pagalvojo Bleir. Ir suprato, jog ne- 
leis nušauti Žmogaus, kad ir kas jis būtų. Ji šoko į policininko 
pusę ir pasilenkė taip žemai, kad spirtų jam į koją ir sutrukdy- 
tų taikytis. Kulka praskriejo kaip tik virš Fransuazos galvos. 

Tačiau Bleir nepagalvojo apie pasekmes, nes po akimir- 
kos ji kabėjo virš bedugnės, įsikibusi į uolos kraštą. 

Tą pačią sekundę šerifas ir Li atsidūrė prie Bleir ir iš- 
traukė ją ant tvirto paviršiaus. 

— Jūs iš tiesų abu labu tokiu, — tarė šerifas. — Saugo- 
kite ją kaip reikiant. 

— Aš darau visa, kas įmanoma, kad apginčiau ją nuo 
jos pačios ir nuo savęs, — niūriai atsakė Li. 

Bleir sėdėjo ant žemės prie jų kojų, purtydama dulkes 
ir žvilgčiodama į kanjoną, kur ką tik neįvirto. 

— Taigi, vaikinai, — pasakė šerifas, — savanoris lieka 
čia, poste, o mes vykstame pagalbos. Ir kad jie visi būtų gyvi, 
kai grįšiu. 

— Šerife, ar galime prašyti jūsų, kad neminėtumėte mū- 
sų — ir Tagerto — vardų? Ir dar — gal galėtumėte ką nors 
pasiųsti į šachtininkų gyvenvietės parduotuvę, kad paimtų mū- 
sų raštelį dėl laužtuvo ir dinamito? — Li nutilo ir nusišypso- 
jo. — Ir nusiųskite čekį mano tėvui. Jis mano skolininkas. 

Li nusigręžė ir pasitraukė šalin, vienoje rankoje laiky- 

damas apynasrį, o kitoje — Bleir ranką. 

— Kur tu dabar? — paklausė šerifas. 

— Praleisti medaus mėnesį, — atsakė Li. 

— Būkite atsargūs. Prancūzė pabėgo, ir aš nemanau, 
kad ji liepsnoja meile jums abiem. 

Li pamojo šerifui ir šnibžtelėjo Bleir: 

— O aš galvoju tik apie meilę. 

Bleir žvaliai Žingsniavo šalia Li, bet neilgai. Atsiliepė 
maisto, miego trūkumas, o labiausiai — įtampa. Kai ji pradė- 
jo klupti, Li pasodino ją ant arklio ir nusivedė jį. Bleir knap- 
sėjo nosimi ir kelis kartus vos nenukrito. Li laiku prilaikydavo 
ją ir vėl sodindavo balne. | 

Bleir atrodė, kad jie jojo kelias dienas, kad ji niekada 
gyvenime daugiau neišvys lovos ir juo labiau nemiegos joje. 

Saulė krypo vakarop, kai jie pagaliau sustojo, ir Li nu- 
kėlė ją nuo arklio. Bleir tylėdama atsimerkė ir pamatė didelį 
namą iš rąstų su akmens pamatais. 

— Kur mes? — paklausė ji, jausdama, kad apskritai jai 
vis tiek. 

— Tai mano tėvo medžioklinis namelis. Mes čia pralei- 
sime kelias dienas. 

Bleir linktelėjo ir užsimerkė. Li įnešė ją vidun, ir ji ne- 
aiškiai jautė, kad jis neša ją laiptais į viršų. Kai jis paguldė ją 
į lovą, ji jau kietai miegojo. | 

Bleir prabudo nuo keisto garso už lango. Ji patrynė akis, 
kad išsklaidytų miegus. Garsas ją sudomino. Ji nubloškė ant- 
klodę ir aiktelėjo, kad miegojo visiškai nuoga. Ant lovos at- 
kaltės kabojo vyriški marškiniai, ir Bleir apsivilko juos. 
Žvilgtelėjusi pro langą, ji pamatė toli pievoje karves, o po pat 
langu ganėsi karvė ir veršelis. Jie ir skleidė garsą, pažadinusį ją. 

Namas stovėjo ant nedidelės aukštumėlės pamiškėje, 

aplink kilo kalnai ir ilgaamžiai medžiai. Laukinių rožių krū- 
meliai, visur išsibarstę, tik pradėjo žydėti. 

Garsas ant laiptų privertė ją atsigręžti. Su padėklu ran- 
kose įėjo Li, ir nuo gardaus kvapo Bleir ėmė tekėti seilės. 

Jis pakėlė staltiesėlę, dengiančią lėkštes. 

— Deja, čia tik konservai, bet yra visko, ko širdis geidžia. 

Čia buvo jautienos, bekonienos, sūrio, persikų, kuku- 
rūzų paplotėlių ir maža lėkštelė miško Žemuogių. 

— Tikra puota, ir aš mirštu iš alkio, — pareiškė Bleir ir 
su malonumu ėmė kirsti maistą. 

Atsirėmęs alkūnėmis į lovos atlošą, Li taip įdėmiai Žiū- 
rėjo į Bleir, kad ji paraudo. Ji aiškiai suprato, kad visos kliū- 
tys į jų vestuvinę naktį pagaliau pašalintos. 

— Kiek aš miegojau? — paklausė ji pilna burna. 

Li lėtai ištraukė iš kišenės laikrodį — Bleir net nustojo 
kramtyti. Jis dirstelėjo į jį ir padėjo ant mažo staliuko prie 
lovos, lyg neketindamas įsikišti atgal. 

— Keturiolika valandų, — tarė jis. 

Bleir taip greitai susikišo į burną kukurūzų paplotėlį, 
kad vos nepaspringo. 

„— Sakei, kad tai tavo tėvo namas. Dažnai čia būdavai? 

Lianderis pradėjo sagstytis marškinius, lėtai segioda- 
mas kiekvieną sagutę, paskui ištraukė juos iš kelnių. 

— Nuo vaikystės, — atsakė jis. 

Jis žiūrėjo į ją rimtai ir akylai, ir nuo jo žvilgsnio ji su- 
sinervino ir pradėjo dar greičiau kramtyti. 

— Jūs čia medžiodavote briedžius? 

Nenuleisdamas nuo Bleir akių, Li ėmė sagstytis kelnes. 

Iš pirmo žvilgsnio buvo matyti, kad jis be apatinių. Bleir 
sudrebėjo rankos. 

Li kelnės nusmuko ant Žemės. 

Bleir žiūrėjo į jį — akis į akį, nešdama prie burnos be- 
konienos kąsnelį. Tą akimirką Li pasilenkė prie jos, paėmė 
padėklą ir pastatė jį ant grindų. 

— Dabar nebūtina atlikti Hiūston vaidmenį, — pasakė jis. 

Kažkurią sekundės dalelę Bleir išsigando. Pastarąsias 
kelias savaites ji nuolat kovojo su Li, ir kaltės jausmas sese- 
riai neapleido jos, todėl dabar ji iki galo netikėjo, kad turi 
teisę būti su juo. 

Li vis labiau lenkėsi prie jos, ji traukėsi atgal, kol jos 
galva palietė lovos galą. Tam tikra Bleir dalis norėjo pabėgti, 
bet kita — didžioji — greičiau numirtų, negu pajudėtų iš vietos. 

Li labai švelniai palietė jos lūpas. Gražus vyras, turin- 
tis nuostabų kūną, nuogas pasilenkė virš jos ir bučiavo ją. 

Bleir nuslydo nuo pagalvės ir išsitiesė lovoje. Li lenkė- 
si vis Žemiau ir Žemiau, bet paskui prarado pusiausvyrą ir nu- 
virto ant jos. 

Ir tą akimirką juos apėmė šėlas. Bleir pravėrė lūpas jo 
bučiniams, ir Lianderis tapo pamišėliu: jis aistringai bučiavo 
ją, glostė jos plaukus, glamonėjo kūną, kartu plėšdamas nuo 
jos marškinius. Bleir pasidavė jo aistrai. Ji taip ilgai geidė jo, 
ir štai dabar jis jai priklausė. Bleir mėgavosi Li, o jis padėjo 
jai išsivaduoti nuo nepatenkinto geismo kančių. 

Nepaleisdami vienas kito iš glėbio, jie apsivertė lovoje, 
bučiuodamiesi kaip bepročiai. Jų rankos, regis, pasidaugino, 
nes spėjo glamonėti kiekvieną kūno lopinėlį. Bleir galvoje 
skriejo atsiminimai apie visus susitikimus su Li, kai ji maty- 
davo Li, bet negalėdavo prisiliesti prie j0. Ji prisiminė, kaip 
jo rankos kruopščiai siuva operacinėje, ir štai dabar jos dova- 
noja jai palaimą. Ji jautė, kaip jų kūnai ritmingai juda, ir pri- 
siminė jo eiseną. Ji perbraukė rankomis per jo nugarą ir klubų 
judesiais leido suprasti, kad aistra liejasi per kraštus. 

Jis suprato, kad Bleir pasirengusi, ir įėjo į ją. Bleir su- 
šuko — jis užčiaupė jai burną bučiniu. Ir Bleir godžiai įsi- 
siurbė į Li lūpas. 

Li judesiai pagreitėjo, ji prisitaikė prie jo tempo, ap- 
glėbusi jį rankomis ir kojomis. Atsakydama į vis greitėjančius 
judesius, Bleir įsitempė, prisiglaudė klubais prie jo, leisdama 
jam vis giliau ir giliau skverbtis į savo kūną. 

Prasidėjus kulminacijai, ji vėl sušuko, ir palaimingi trau- 

kuliai sudrebino jos kūną. Li bejėgiškai nutilo. Po kelių mi- 
nučių Bleir visiškai atsipalaidavo, bet vos tik prisilietė prie jo 
kūno, nepajuto, kaip vėl prisiglaudė, nenorėdama nė sekun- 
dės paleisti Li. " 

Šitaip jie gulėjo kelias minutes, kol Bleir susilpnino glėbį. 

Ji perbraukė pirštais per drėgnas jo sruogas pakaušyje, 
palietė odą. Li buvo dar toks nepažįstamas, ir kartu atrodė, 
kad jie jau seniai seniai drauge. Ji dar labai mažai jį pažinojo 
ir norėjo užpildyti šią spragą. 

Jis atsirėmė ant alkūnės ir pažvelgė į ją. 

— Apačioje yra sėdima vonia, o ant viryklės verda van- 
duo. Nori išsimaudyti? 

Ji tylėjo, gėrėdamasi juo, ir galvojo, koks brangus jai 
tapo šis Žmogus. Ar jai tik šitaip atrodo, ar jis iš tiesų gra- 
žiausias vyriškis pasaulyje? 

— Jeigu šitaip į mane žiūrėsi, nepakliūsi į vonią iki kito 
antradienio. 

Li kilstelėjo antakį, atsakydamas į piktą Bleir žvilgsnį, 
suvyniojo ją į antklodę ir nunešė į pirmą aukštą. Beveik pusę 
aukšto užėmė didžiulis akmeninis židinys, iš kurio abiejų pu- 
sių buvo du dideli langai. Kita patalpos dalis atstojo virtuvę. 
Nešvariais indais užverstas stalas rodė kulinarinę Li veiklą. 
Per tris pėdas nuo grindų sienos buvo iš akmens, o toliau — 
iš rąstų. Dar keli netvarkingai iškirsti langai papildė vaizdą. 

Prie židinio stovėjo skardinė vonia, kurios vienas kraš- 
tas buvo aukštesnis už kitą. Dabar vonia buvo pripilta šalto 
vandens iš greta esančio šaltinio, kaip sakė Li. Bleir kažkodėl 
sumišo, o Li, pripylęs į vonią karšto vandens, privedė ją, pas- 
kui nuvyniojo antklodę ir pasodino Bleir į vandenį. 

Bleir pasijuto dieviškai ir tuoj pat atsipalaidavo. Ji ma- 
tė, kad Li stovi šalia ir Žiūri į ją. Jis užsimovė tik kelnes, ir ji 
negalėjo atitraukti akių nuo jo nuogo liemens — nuo tvirtų 
raumenų po tamsia oda. 

— Ištekėjau už kaimynų berniuko, — šypsodamasi su- 

murmėjo ji. 

Jis atsiklaupė šalia vonios. 

— Kodėl tu taip nuodijai mano gyvenimą, kai buvome 
vaikai? 

— Nieko panašaus nedariau, — atsakė Bleir ir ėmė maz- 
gotis rankas. 

— O kaip vadinti purvo ir sniego gniūžtes, kurias į ma- 
ne mėtei? O kas pasakė Meri Elis Penderhast, kad esu ją įsi- 
mylėjęs? Jos motina rodė mano mamai meilės laiškelius, kurie 
atseit buvo nuo manęs. 

— Nes tu atėmei iš manęs Hiūston, — tyliai atsakė 
ji. — Ji buvo manoji pusė, o čia netikėtai pasirodei tu ir, ma- 
tyt, tapai jai brangesnis už mane. 

Li nieko neatsakė, ir Bleir pakėlė akis. Jis įdėmiai Žiū- 
rėjo į ją. Atrodo, jis ja netikėjo. Ji labai seniai buvo prisimi- 
nusi savo vaikystės metus. Ji tikrai nekentė jo, nekentė nuo 
tos akimirkos, kai pamatė. Bet kodėl? Visi aplink jį mylėjo, 
Hiūston — dievino, o ji negalėjo net stovėti šalia jo. Kai jis 
įeidavo į kambarį, Bleir išeidavo. 

— Gal... — sušnibždėjo ji. 

— Gal — kas? 

— Gal norėjau susidraugauti su tavimi? 

— Ir negalėjai, nes Hiūston jau pareiškė į mane savo 
teises. 

Jis užčiuopė vandenyje jos koją, pakėlė ją ir pradėjo mui- 
linti, pradėjęs nuo pirštų ir kildamas vis aukštyn ir aukštyn. 

— Kalbi taip, lyg būtum čia niekuo dėtas. Bet tu jai pa- 
sipiršai, — Bleir stebėjo jo rankas, jautė jų prisilietimą. 

— Manau, aš jai pasipiršau. Bet kartais tarytum tai pa- 
miršdavau, tarytum būčiau niekam nesakęs šių Žodžių. Ma- 
nau, kad tai padariau iš vyriško solidarumo. Visi Čandlerio 
vyrai piršosi Hiūston. 

— Taip? — smalsiai paklausė Bleir. — Hiūston nė žo- 
deliu man apie tai neužsiminė. O man pasipiršo tik Alanas. 
Visi kiti vyrai... 


- 

— ...kvailiai, — trumpai tarė Li, rūpestingai muilinda- 
mas pėdą. 

— Tačiau aš juk tokia nepanaši į kitas, — pasakė Bleir, 
ir jos akyse ėmė tveriktis nuoskaudos ašaros. — Visada sten- 
giausi panėšėti į kitas moteris, į Hiūston, būti rami ir švelni. 
O vietoj to tapau gydytoja. Tada pasiekiau didžiausių laimėji- 
mų, palyginti su kitais studentais — vyrais ir moterimis. Ir pa- 
stebėdavau, kaip keisdavosi į mane žiūrinčių vyrų žvilgsniai. 

— Turi padirbėti su siūlais, — tarė Li, paleido jos koją 
ir paėmė į rankas kitą. 

— Ir jeigu nors kiek būdavau pranašesnė už vyrą, jis... — 
jos akys išsiplėtė. — Ką? 

— Kai tu skubi, darai per didelius dygsnius.Turi dar pa- 
simokyti. Ė 

Bleir prasižiojo, bet tuoj pat užsičiaupė. Ji norėjo pa- 
sakyti, kad jos dygsniai nepriekaištingi, bet suprato, jog esmė 
ne ta. Li norėjo, kad ji savęs gailėtų. Bleir šypsodamasi su- 
žiuro į jį: | 

—-Padėsi man? 

— Visur tau padėsiu, — atsakė Li, ir nuo jo žvilgsnio 
Bleir užliejo šiluma. — Tie vyrai buvo kvailiai. Jeigu vyras 
pasitiki savimi, jis nebijo moterų. O štai tu turėjai nueiti ilgą 
kelią, kol susijungei su manimi. 

— Su tavimi. Su savo sesers sužadėtiniu, — atsiduso Bleir. 

Li tylėjo, jis prausė jos rankas, muilino jas, sunerda- 
mas pirštus su savaisiais. 

— Jeigu turėčiau brolį, ir visos moterys lakstytų paskui 
jį, aš taip pat pavydėčiau. 

— Pavydėtum! Bet aš... — ji niekada anksčiau apie tai 
negalvojo, o gal ir iš tikrųjų pavydėjo Hiūston. — Visada no- 
rėjau būti tokia kaip ji. Nenorėjau tapti gydytoja, bet taip jau 
išėjo. O visa, apie ką svajojau, — panėšėti į Hiūston ir steng- 
tis, kad mano pirštinės nuolat būtų švarios. Ji turėjo tiek daug 
draugų. Ji turėjo tave. 

Jis net nepakėlė akių ir pradėjo muilinti jos dešinę ranką. 

— Ne, ji niekada manęs neturėjo. 

Bleir tęsė: 

— Hiūston viskas taip gerai sekėsi. Ji lengvai susidrau- 
gaudavo. Visi ją mylėjo. Jeigu ji būtų vadovavusi pietų valsti- 
jų kariuomenei, ji laimėtų pilietinį karą. Ji neturi sau lygių, 
kai kalbama apie organizacinius sugebėjimus. 

— Tikrai. Ji puikiai organizavo mano perdavimą į tavo 
rankas. 

— Tavo! Ne, ne, tai atsitiktinumas. Viskas per mane. 
Hiūston čia niekuo dėta. 

— Bleir, — tyliai pasakė Li, — tą naktį ketinau pasaky- 
ti Hiūston, kad nutraukiu mūsų sužadėtuves. 

— Nutrauki? Dabar tyčia šitaip sakai, bet pirmiau apie 
tai negalvojai. 

Jis sulėtino prausimo procedūrą. 

— Aš visiškai nepažįstu Hiūston. Ir, manau, niekada 
nepažinojau. Bet matau kai kuriuos tavo bruožus, kuriuos, 
regis, turi ir Hiūston. Ji tiesiog dangsto juos savo baltomis 
pirštinėmis. Dar vaikystėje ji kažkodėl nusprendė, kad taps 
mano žmona. Buvau jai ne asmenybė, o tikslas. Tikriausiai 
tau tas pat buvo su medicina. Tik čia tikslas pasirodė tinka- 
mas. Manau, Hiūston ieškojo dingsties nutraukti sužadėtu- 
ves, nes pradėjo suprasti, kad mudviem nieko neišeis. 

— Tačiau tu nemateijos tą vakarą, kai misteris Heitsas 
paskelbė, jog aš būsiu tavo žmona. 

— O ką tujaustum, paskyrusi kelerius metus medicinai 
ir supratusi, kad alpsti, matydama kraują? Arba kad karbolis 
sukelia alergiją? 

— Aš... numirčiau, — pagaliau tarė Bleir. | 

— Manau, kad aš sukeldavau Hiūston alergiją. Mudu 
jau tiesiog negalėjome pakęsti vienas kito. Mes niekada nesi- 
kalbėdavome, nesijuokdavome, o jeigu norėdavau ją paliesti, 
ji papūsdavo lūpytes. . 

— Neįtikėtina! — nuoširdžiai baisėjosi Bleir. 

Li prausė kaklą ir veidą. 

— Galbūt pasąmonėje ji jautė, kad mudu tinkame vie- 
nas kitam ir todėl išsiuntė tave su manimi. 

— Bet juk ji tik norėjo apsilankyti Tagerto namuose ir... 

— Nejuokink manęs! Puikioji ledinė princesė Hiūston 
Čandler niekada gyvenime nerodė palankumo nė vienam vy- 
riškiui, ir štai pirmą sykį ji atkreipė į kažką dėmesį — į Tager- 
tą, ištirpdžiusį jos ledą. Atsimink, kaip susitikome su juo 
mieste ir kaip jis gašliai Žiūrėjo į Hiūston. Aš tik vėliau suži- 
nojau, kad turėjau jos pavydėti. Jeigu ją mylėčiau, taip ir bū- 
čiau padaręs. Bet mane tiesiog apėmė smalsumas. 

— Tagertas, — tarė Bleir. — Neįsivaizduoju moters, ku- 
ri galėtų pamilti šį baisų Žmogų. 

— Ojjuk jis iš tiesų rizikavo gyvybe dėl mūsų, — pasakė 
Li, jo rankos nuslydo žemyn — ant jos krūtinės. — Frenki gau- 
ja palaikė tave Hiūston: Jie pareikalavo penkiasdešimties tūks- 
tančių išpirkos. Tagertas pagriebė ne tik ginklą, bet ir pinigus. 

Bleir negirdėjo Li žodžių, nes jo pirštai palietė jos krū- 
tinę. Ji delnais prispaudė jo rankas prie savo krūtinės, kad 
galėtų mėgautis jo prisilietimais. 

Jis atsistojo ir atsargiai pakėlė ją iš vonios. 

— Aš labai ilgai laukiau šios akimirkos, — prisipažino jis. 

Be abejo, Li buvo nusirenginėjimo čempionas, nes, žen- 
gęs tris žingsnius iki kušetės, liko visiškai nuogas. Pirmasis 
aistros protrūkis praėjo, ir Li norėjo parodyti jai kai ką dau- 
giau negu savo vyriškumą. Bleir atrodė, kad yra kankinama. 
Jis išskėtė Bleir rankas į šalis ir lietė jos kūną vien rankomis, 
lūpomis, trynėsi į ją tol, kol Bleir vos neapalpo iš geismo. 

Patyrus orgazmą, jai pasirodė, kad miršta. Jos kūnas 
rangydamasis ir krūpčiodamas išsirietė kaip lankas. 

Li atsitraukė ir nusišypsojo: 

— Žinojau, kad mudu būsime puiki pora. 

Ji labai rimtai sužiuro į Li: 

— Norėjai vesti mane tik dėl lovos? 

Jis atsakė taip pat rimtai: 

— Dėl to ir dėl tavo siūlių. 

— Ak tu! — atsiduso ji ir bakstelėjo kumščiu jam. į 
pašonę. 

Li pasitraukė. 

— Kelkis. Eime pasivaikščioti. Noriu tau parodyti 
apylinkes. 

Bleir vis dar buvo neįpratusi matyti jį be drabužių. Visi 
kiti nuogi vyrai, kuriuos matė gyvenime, buvo lavonai ant šal- 
tų marmurinių stalų. O Li atrodė pats gyviausias iš visų, ku- 
riuos pažinojo. | 

— O ne, ne, — nusijuokė jis, imdamas ją už rankų, ir 
padėdamas atsikelti nuo kušetės. — Eik į viršų ir apsirenk. 
Ten skrynioje rasi senų drabužių. Išsirink ką nors. 

Ir pliaukštelėjo jai, kai ji pradėjo lipti laiptais. 

-Bleir atidarė skrynią ir ėmė žiūrinėti daiktus, bet jos 
dėmesį patraukė veidrodis ant sienos, ir ji pakilo, kad pažvelg- 
tų į jį. Jos oda švytėjo, skruostai rausvai žydėjo, o akys spin- 
duliavo. Plaukai, kuriuos paprastai šukuodavo į viršų, kad 
netrukdytų dirbti, dabar priminė liūto galvą. 

Nejaugi Lianderis iš tikrųjų ją myli? Regis, jam iš tie- 
sų malonu būti su ja, ir jis labai stengėsi ją užkariauti. O 
gal jam paprasčiausiai reikėjo kolegės ir tinkamos partne- 
rės lovoje? 

— Savo žinioje turi tris minutes, — šūktelėjo apačioje Li. 

— Ir kaip tu mane nubausi, jeigu būsiu nepasirengusi? — 
šūktelėjo ji atsakydama. 

— Susilaikysiu. 

Juokdamasi Bleir užsitempė storas drobines kelnes ir 
flanelinę palaidinę. Kelnės buvo labai trumpos, bet apskritai 
jai pavyko pridengti kūną. Kelnės buvo dar ir plačios per juos- 
menį, todėl Bleir prilaikė jas rankomis. 

Apačioje Li krovė į kuprinę maistą. 

— Turi diržą? — paklausė ji. 

Kai jis atsigręžė į Bleir, ji su vylinga šypsena leido 
kelnėms nukristi ant grindų. Li dejonė buvo jai pelnytas at- 
pildas. 

Jis pasilenkė prie malkų ryšulio, ištraukė iš ten virvę. 
Paskui, atsiklaupęs prieš Bleir, pradėjo verti virvę į kelnių 
ąseles, apiberdamas jos kojas bučiniais. Kai ši drabužių deta- 
lė atsidūrė savo vietoje, Bleir vos laikėsi ant kojų. 

Li nužingsniavo prie durų: 

— Eime. 

Šį kartą valiūkiška šypsena žaidė jo lūpose. 

Vos suvaldžiusi kojų virpesį, Bleir nusekė paskui jį. 


25 skyrius 


Li ir Bleir nuėjo palei siaurą elnių taką, paskui per ąžuo- 
liukų jaunuolyną, perkirto pievą ir pradėjo kilti į kalną. El- 
niai buvo apgraužę drebulių Son dėl to daugumas medžių 
tėjant vasarai pasitraukusių į šiaurę, pėdsakai. Pajutęs, kad 
per greitai žingsniuoja, Li sulėtino žingsnį, nustumdamas į šalį 
jaunų ąžuoliukų šakeles. 

Viršuje plytėjo plokščia aikštelė, lėtas kalno šlaitas bu- 
vo apaugęs kėniais. Ir daugelio kilometrų spinduliu aplink 
melsvame ūke stūksojo kalnai. Li atsisėdo, atsišliejęs į išvir- 
tusį medį, ir atvėrė Bleir savo glėbį. Ji dėkinga susirietė šalia jo 
į kamuoliuką, laikydama Li už rankos ir žaisdama su jo pirštais. 

— Ką turėjo galvoje šerifas, sakydamas, kad tu radai 
savo pusę? — paklausė Bleir. 

Li sėdėjo užsimerkęs, atkišęs veidą šiltiems saulės spin- 
duliams. 

— Vaikystėje porą kartų turėjau nemalonumų. Manau, 
jis man atleido. 

Bleir išsitiesė. 

— Tu? Turėjai nemalonumų? Bet visada buvai dorybin- 
gumo pavyzdys, kiekvienos motinos svajonė. 

Neatsimerkdamas jis nusišypsojo ir prisitraukė ją. 

— Tu beveik nieko apie mane nežinai. Aš visai ne toks, 

kaip tau atrodo. 

— Tada pasakok, kokie tie nemalonumai ir kodėl aš nie- 
ko apie juos nežinau. Esu įsitikinusi, kad toks įvykis būtų pa- 
tekęs į pirmąjį mūsų laikraščio puslapį: “Šventasis Lianderis 
pasirodė esąs netobulas". 

Li plačiai nusišypsojo. 

— Tu nieko negirdėjai, nes tėvui pasisekė tai užgniauž- 
ti, be to, viskas įvyko Kolorado Springse. Ką iškrėčiau? Ga- 
vau dvi kulkas. 

— Kulkas? — pasibaisėjo Bleir. — Bet aš nemačiau jų 
žymių. 

Li šyptelėjo: 

— Tu manęs dar neapžiūrėjai. Kai tik artėdavau prie ta- 
vęs, puldavai mane. 

— Nieko panašaus... — Bleir nutilo, nes Li sakė tiesą. — 
Kaip tai atsitiko? — silpnu balsu paklausė ji. 

— Kartą nuvažiavau su tėvu į Kolorado Springsą. Tada 
buvau keturiolikos metų. Jis turėjo apklausti savo kliento liu- 
dininką. Susitikimas buvo paskirtas viešbutyje, netoli banko. 
Buvome ką tik papietavę ir rengėmės eiti, kai prasidėjo šau- 
dynės ir kažkas sušuko, kad plėšia banką. Žvilgtelėjau į gatvę 
ir pamačiau pustuzinį raitų vyrų, jojančių į mūsų pusę. Ne- 
spėjęs nė pagalvoti, puoliau į gatvę. Netoli stovėjo sunkiai 
pakrautas vežimas, pakinkytas ketvertu arklių. Įšokau į veži- 
mą, paraginau arklius ir pastačiau vežimą skersai gatvės, už- 
tverdamas banditams kelią. 

— Ir jie šaudė į tave. 

— Negalėjau iššokti iš vežimo, nes arkliai būtų pajudė- 
ję į priekį ir atlaisvinę kelią. 

— Vadinasi, tu tiesiog sėdėjai ir laikei arklius, — su 
pagarbia baime prabilo Bleir. 

— Sėdėjai ten, kol šerifas sučiupo plėšikus. 

— O paskui? 

Jis nusišypsojo. | 

— Paskui tėvas ištempė mane iš vežimo ir nuvedė pas 


216 


gydytoją, kuris ištraukė kulką, antroji išlindo kiaurai pro ran- 
ką. Dar jis leido man išgerti ir, prisiekiu, pagirios buvo daug 
sunkesnės negu žaizdos. 

— Bet tavo dėka nusikaltėliai buvo sugauti. 

— Ir sėdėjo kalėjime daugelį metų. Dabar jie išėjo į 
laisvę, ir aš net buvau sutikęs vieną iš jų. 

— Kada? — paklausė ji. 

— Tą vakarą, kai ėjome į priėmimą. Pameni, kai važia- 
vome į Riverio gatvę? Mėginimas nusižudyti? Pameni tą žŽmo- 
gų gatvėje? Man regis, jis tau nepatiko. 

— Lošėjas, — tarė ji, prisiminusi, kaip tas vyras į ją 
žiūrėjo. 

— Taip pat ir lošėjas. Lego už tą apiplėšimą praleido 
Kolorado Springso kalėjime dešimt metų. 

— Per tave, — pažymėjo Bleir. — Jis turi tavęs nekęsti, 
nes padėjai jį sugauti. 

— Gali būti, — abejingai patvirtino Li. Jis atsimerkė ir 
pažvelgė į Bleir: — Tada taip pat ir tu turi manęs nekęsti. 

— Ne visai nekenčiu... — pradėjo ji, paskui nusišypso- 
j0. — Kur važiavai mūsų vestuvių naktį? 

— Nori pamatyti mano randus? 

Ji buvo bepradedanti sakyti, kad jis išsisukinėja nuo at- 
sakymo, bet sučiaupė lūpas taip, kad jos virto plonyte linija, 
ir nutylėjo. 

Jis paėmė ją už smakro. 

— Medaus mėnuo — netinkamas laikas skriaudoms ir 
niūriems prisiminimams. Nori, papasakosiu, kaip priėmiau 
trynukus? 

Ji tylėjo. 

— Vieno iš jų buvo netaisyklinga padėtis. 

Tyla. 

— Gimdymas buvo priešlaikinis, naujagimiai slinko lėtai, 
kiekvienas — valandą, ir, kad išgelbėtume gyvybę, mums teko... 

— Teko — ką? — paklause ji po ilgos tylos. | 

— O, nieko. Viskas ne taip jau ir įdomu. Tiesa, apie tai 

buvo rašoma trijuose žurnaluose. Ar keturiuose? — Jis gūž- 
telėjo pečiais. — Nesvarbu. 

— O kodėl apie tai rašė? 

— Todėl, kad, gelbėdami jų gyvybes, taikėme metodą... 
Tačiau tau gal tai neįdomu. 

Nusižiovavęs jis vėl atsišliejo į išvirtusį medį. 

Bleir puolė jį, sugniaužusi kumščius. 

— Pasakyk man, pasakyk, pasakyk, — šaukė ji, o Li juo- 
kėsi ir mėgino parversti ją ant žolės. Jis nurimo, kai paguldė 
ją ant nugaros. 

— Papasakosiu, bet tu taip pat turi atskleisti kurią nors 
savo paslaptį. 

— Aš neturiu paslapčių, — įdėmiai žiūrėdama į Li, prisi- 
pažino Bleir, primindama, kad jis atsisako pasakyti, kur buvo. 

— Tikrai taip. Kas įkišo žaltį į mano pusryčių dėžutę? 
O Žiogus į mano plunksninę? 

Bleir sumirksėjo. 

— Aš ne visai tikra, bet greičiausiai tas pats asmuo, ku- 
ris pripylė į tavo batus miežių cukraus, kuris užsiuvo striukės 
rankoves, kuris apibarstydavo aitriais pipirais tavo sumušti- 
nius, kuris... | | 

— Vakarėlyje sode pas mano mamą! — pertraukė jis. — 
Sėdėjau ir valgiau tuos sumuštinius, galvodamas, kad ir vi- 
siems kitiems dega burna ir jie pasirengę užmušti mane už 
tokias vaišes. Kaip tau pavyko? 

— Daviau Džimiui Samersui pensą, kad jis paleistų sa- 
vo purviną šunį, kai numesiu šaukštą. Šuo nubėgo į sodą, o tu 
— nenuilstantis gelbėtojas — puolei paskui jį. Visi žiūrėjo į 
tave, taigi turėjau pakankamai laiko pasirūpinti tavo sumuš- 
tiniais. Maniau, kad mirsiu, jeigu nepradėsiu kvatoti. Tu bu- 
vai vos gyvas, bet suvalgei viską iki paskutinio trupinėlio. 

Jis palingavo galvą: 

— O sausas karvės mėšlo gurvolis mano mėgstamoje 
skrybėlėje, su kuria eidavau žvejoti? 

Ji linktelėjo. 

— O mis Elison portretas mano grifelinėje lentelėje? 

Bleir vėl linktelėjo. 

— Ir niekas nė karto tavęs nesugavo? 

— Kartą — tavo tėvas. Hiūston pasakė, kad ruošiesi Žve- 
joti, ir aš nusigavau iki tavo namų, išpyliau iš skardinės ką tik 
iškastus sliekus ir įkišau vietoj jų žaltį. Deja, tada mane pa- 
gavo tavo tėvas. 

— Įsivaizduoju, ką jis tau pasakė. Jis ir taip jau buvo 
sotus iki kaklo Ninos išdaigomis. 

— Jis pasakė, kad aš niekada netapsiu ledi. 

— Ir buvo teisus, — niūriai tarė Li, glausdamasis prie 
jos. — Tu visai ne ledi. Esi gyva moteris — kūnas ir kraujas, — 
jis šyptelėjo. — Kūno daug ir kaip tik ten, kur reikia. 

Ji išpūtė akis: 

— Sere, norite pagrobti mano nekaltybę. O sere, pra- 
šau jūsų, tai viskas, ką turiu. 

— Jaunoji ledi, už savo veiksmus jūs šito nenusipelnė- 
te, — gudriai šyptelėjęs ir pažeminęs balsą, atsiliepė Li. — 
Jus teisė ir pripažino kalta, ir dabar būsite nubausta. 

— Taip? — ji kilstelejo antakį. — Už miežių cukrų tavo 
batuose? 

— Aš linkstu prie minties, kad visada būtum mano mei- 
lės malonumų vergė. 

— Ar ne per žiauru už Mas cukraus Žiupsnelį? 

— Tai už aitrius pipirus ir už... — jis nutilo, kažką pri- 
simindamas. — Ar ne tu apibarstei mano krekerius uostomuo- 
ju tabaku? Ir suodžiais — tėvo binoklį, kai atsinešiau jį į 
mokyklą? 

Ji linktelėjo, jausdamasi kalta prieš tokį įtaigių išdaigų 
sąrašą. 

Jis Žiūrėjo į Bleir beveik su baime. 

— Žinojau, kad dauguma jų — tavo rankų darbas, bet 
visada maniau, jog dažniausiai pokštus krėsdavo Džonas Leč- 
neris. Žinai, prieš ketverius metus sutikau jį Niujorke ir, ma- 
no giliu įsitikinimu, prisiminęs, ką jis išdarinėdavo, deja, 

nelabai maloniai su juo pasielgiau. 

— O tu nekeršijai? 

— Šimtą kartų. Metų metais neužgydavo mėlynės po 
muštynių su Džonu, — Li šyptelėjo. — Tik pamanyk, jis buvo 
niekuo dėtas. O ką galėjau tau padaryti, net žinodamas, kad 
esi kalta? Buvai šešeriais metais jaunesnė, be to, susilaikyda- 
vau, prisiminęs, kaip tėvas buvo įkrėtęs man į kailį už tai, kad 
sykį prilupau tave. Nuo tada pirmiau pagalvodavau prieš 
skriausdamas mergaitę. | 

— Vadinasi, dabar turėsiu atsiimti už vaikiškas išdai- 
gas, — perdėtai giliai atsiduso Bleir. — Sunkus gyvenimas. 

— Ne toks jau ir sunkus, — tarė jis šypsodamasis. 

— Laimei, esu gydytoja ir neįmanoma manęs išgąsdinti. 

— Mane patraukė ne tavo medicininiai sugebėjimai. 

— Taip? O kas gi tave patraukė? 

— Tavo atkaklus noras atkreipti į save mano dėmesį. 
Ilgai kentėjau, bet visa turi ribas. 

— Taip manai? — pavargusi tarė Bleir. 

— Myliu nuolankias moteris, — sumurmėjo jis, įkišęs 
ranką po jos marškiniais ir braukdamas pirštais nuo pilvo iki 
krūtinės. 

Bleir buvo priblokšta, kad taip greitai vėl jo geidžia, 
bet, prisilietusi prie šilto Li kūno, suliepsnojo kaip pirmą kar- 
tą. Ji niekada neprisimindavo savo išdaigų. Tada manė, kad 
visa tai daro iš neapykantos jam, iš pykčio, kad Li atėmė iš 
jos Hiūston. Tačiau dabar ji susimąstė, ar iš tikrųjų šitaip sie- 
kė patraukti jo dėmesį? 

Jis pakėlė galvą ir pradėjo segioti jos marškinių sagu- 
tes, ji suėmė jo veidą rankomis. 

— Nesuprantu, ką man reiški, — sušnibždėjo ji. 

Li švelniai nusišypsojo. 

— Dar ne? Ką gi, pasilik su manimi ir suprasi. 

Bleir sumišo. Ji buvo pasimetusi. Didžiąją gyvenimo dalį 
Li buvo jos priešas. Ji kenkė jam kuo galėdama. Ir vis dėlto 
Li pasakė, kad būtent tai ir padėjo sėkmingai nutraukti se- 

sers vestuves. Kodėl? Kodėl ji gulė į lovą su vyriškiu, kurio, ji 
galėtų prisiekti, nekentė? 

Li paėmė jos rankas į savąsias ir pabučiavo delnus. 

— Gaištame laiką, kol mėginai rasti atsakymus į amži- 
nus klausimus, — ir baigė jos marškinių sagutėmis. 

Jie mylėjosi neskubėdami, beveik atsargiai. Li įdėmiai 
stebėjo jos veido išraišką. Jis išbučiavo jos pirštų galiukus, 
čiulpdamas juos, ir jos visą kūną užliejo šiluma. Li bučiavo 
Bleir krūtinę, glostė puikų kūną. 

Meilės aktas buvo švelnus, teikiantis džiaugsmo, be- 
galinis. 

Paskui jis neskubėjo jos paleisti, neatgniauždamas ran- 
kų, lyg mėgindamas apsivyti ją savo kūnu, paslėpti savyje. 

Bleir gulėjo Li glėbyje, klausėsi Žiogų čirškimo, kolib- 
rio subtilaus švilpimo, vėjo šlamėjimo ir jautė, kaip Li užpil- 
do visą jos esybę. Ji labiausiai už viską pasaulyje troško, kad 
ši akimirka tęstųsi amžinai. 

— Kai pasieksime namus, turėsi ką nors pasamdyti, kad 
rūpintųsi mano puskojinėmis, — švelniai tarė jis. 

— Ką? — išsiblaškiusi paklausė ji, kaip ir pirmiau bū- 
dama jo glėbyje, tarytum nuo to priklausytų jos gyvenimas. 

— Mano puskojinės ir marškiniai... o dar mėgstu, kai 
man valo batus. Be to, reikia, kad kas nors palaikytų tvarką, 
švarą, klotų patalą ir virtų valgį. 

Bleir tylėjo, pradėdama suvokti, apie ką jis kalba. Nuo 
vaikystės vienintelis jos susidomėjimo — ir mokymosi — ob- 
jektas buvo medicina. Ji neturėjo supratimo, kaip tvarkyti ūkį. 

Bleir sunkiai atsiduso: 

— Manai, kad kas nors norės mus vesti? 

Li nusijuokė. 

— Galime sužinoti. Susipažinau su ledi nusikaltėle, kuri... 

Jis nutilo, nes Bleir griebė dantimis jo odą ir ketino įkąsti. 

— Taip, — tarė ji atsitraukdama, kad jį matytų, — aš iš 
tikrųjų nieko neišmanau apie šeimininkavimą. Mama mėgino 
išmokyti mane, bet... 

— Tu laipiojai medžiais. 

— Arba kus nors pabėgdavau. Teta Flo taip pat mėgi- 
no, bet dėdė Henris sakė, kad dar spėsiu ir pasiimdavo mane 
į operacinę. Bijau, kad daug laiko prarasta. Kitais metais ke- 
tinau eiti į namų ruošos kursus, kad pasirengčiau gyventi su 
Alanu. 

— Į kursus? Tokius, kuriuose mokoma, kaip palaikyti 
švarą tualete ir valyti grindis? 

— Manai, kad bus nuobodu? 

— Gal dar blogiau. 

Ji padėjo galvą jam ant peties. 

— Aš juk atkalbinėjau tave nuo vedybų su manimi. Da- 
bar matai, kodėl vyrai manęs šalinosi. Hiūston išmano šiuos 
dalykus nepalyginamai geriau. Tau reikėjo ją išlaikyti. 

— Galbūt, — niūriai sutiko jis. — Jau ji tai niekada ne- 
lįstų į mano medicininį lagaminėlį. 

— Aš niekada į jį nelįsdavau, — pasipiktino Bleir. — 
Turiu savo. 

— Taip, bet Hiūston moka šeimininkauti. Manau, kad 
jos vyro kojinės visada bus tvarkingos ir savo vietoje. 

Bleir atstūmė jį. 

— Jeigu tau tik šito reikia, gali keliauti pas ją arba pas 
kitą moterį. Jeigu įsivaizduoji, kad pašvęsiu savo gyvenimą 
tavo baltiniams, tai klysti. 

Ji piktai ėmė mautis kelnes. 

— Na, norsvienai puskojinei? — maldaujamu balsu pa- 
prašė Li. 

Bleir žvilgtelėjo į jį ir pamatė, kad jis šypsosi. | 

— Tu! — nusijuokė ji ir puolė į jo glėbį. — Nebaigei 
man pasakoti apie trynukus. 

— Kokius trynukus? 

— Na, tu dalyvavai per gimdymą, apie kurį rašė keturi 
žurnalai. 

Jis pažvelgė į ją kaip į pamišėlę. 

— Aš niekada nepadėjau gimti trynukams. 

— Bet sakei... Ak tu! — pritrūko kvapo iš juoko Bleir. 

Jis perbraukė ranka per jos jau kelnėtas kojas ir nuogą 
nugarą. 

— Pasivaikščiosime prie upės? Ten ir užkąsime. 

— Ir pasikalbėsime apie kliniką, — tarė ji ir apsirengė 
marškinius. — Tavo apskaičiavimais, kada bus atvežta įran- 
ga? Beje, taip ir nepasakei, ką užsakei. Li, jeigu negalėsi ten 
nuolat dirbti, galėčiau parašyti savo draugei daktarei Luizai 
Bliker. Ji nebloga specialistė, o Čandleris auga ne dienom, o 
valandom, todėl dar vienas gydytojas mums pravers. 

— Aš maniau pakviesti misis Krebs. 

Bleir liovėsi sagsčiusi sagutes. 

— Misis Krebs! Sykį į ligoninę atvežė berniuką, kurio 
gerklėje buvo įstrigęs vištienos kauliukas. Tai ji pasiūlė man 
palaukti, kol ateis tikras gydytojas. 0 

— Ir ji iki šiol gyva? — paklausė Li, išpūtęs akis. 

Bleir prisimerkė: 

— Vėl mane erzini? 

— Niekada neerzinu moterų, panašių į tave. Eime, — 
tarė jis, neleidęs jai atsakyti. — Jeigu norime kalbėtis apie 
reikalus, darykime tai pasivaikščiojimo metu. 


26 skyrius 


Susikibę rankomis, Lianderis ir Bleir nužingsniavo na- 
mo. Jie nuolat stabčiodavo pasibučiuoti, bandydami nuplėšti 
vienas nuo kito drabužius. Taigi, kai jie priėjo namus, jų marš- 
kiniai buvo atsagstyti iki juosmens. 

Bet Žaidimo atmosfera greitai išgaravo: prieangyje sto- 
vėjo Ridas Vestfildas. 

Li akimirksniu paniuro, atsistojo tarp Bleir ir namų ir 
padėjo susagstyti jos marškinius. 

— Klausyk, — tyliai tarė jis. — Bijau, kad man vėl rei- 
kės išvažiuoti. Nemanau, kad tėvas-būtų šiaip sau atvažiavęs. 

— Vėl svarbus iškvietimas? Galiu... — kažkas jo akyse 
privertė ją nutilti ir užsičiaupti. — Vėl toks pat iškvietimas? 
Ir vėl nuo manęs slepiama, nes aš nenusipelniau pasitikėji- 
mo? Skubus iškvietimas tik vyrams? 

Jis padėjo rankas jai: ant pečių: 

— Bleir, turi manimi pasitikėti. Viską tau papasakočiau, 
jeigu galėčiau, bet tavo pačios labui... * 

— Mano pačios labui geriau palikti mane nežinioje. Pui- 
kiai tave supratau. 

— Tu nieko nesupratai! — tarė Li, apglėbdamas jos pe- 
čius. — Tiesiog turėsi tikėti manimi. Jeigu galėsiu, papasakosiu. 

Ji ištrūko. 

— Puikiai viską suprantu. Tu visai toks pats, kaip mis- 
teris Heitsas. Tvirtai Žinai, kas moteriai galima ir ko ne, ir 
kad manimi neįmanoma pasikliauti tiek, kad būtų galima pa- 
sakyti, kur taip paslaptingai dingsti. Sakyk, ką ketini man leis- 
ti, kai susituokėme? Ką, be namų ruošos ir lovos? Ar galiu 
tęsti gydomąją praktiką, o gal ir tam nesubrendau? 

Li pakėlė akis į dangų, lyg ieškodamas ten paramos. 

— Gerai, galvok, ką nori. Regis, laikai mane monstru, 
toks aš ir būsiu. Mano tėvas atvažiavo su svarbiu pranešimu 
ir dabar turėsiu išvykti. Negaliu tau pasakyti, kur važiuoju, 
arbe nenoriu. Pageidauju, kad grįžtum į Čandlerį su mano tė- 
vu, o aš būsiu namie, kai tik galėsiu. 

Nieko nesakiusi, Bleir apėjo Li ir nužingsniavo prie na- 
mo. Jai buvo sunku net žvilgtelėti į Ridą. Ji niekada jam ne- 
patiko, ir jis žinojo apie jos išdaigas, krečiamas jo sūnui. Kai 
Li pareiškė, kad nori vesti Bleir, Ridas dalyvavo Heitso su- 
rengtoje apklausoje, o paskui atvirai melavo jai, sukūręs isto- 
riją apie Li ir prancūzę. 

Todėl dabar ji negalėjo elgtis su juo šiltai ir nuoširdžiai. 
Ji šaltai pasisveikino ir įėjo į namus. 

Net likusi viena, Bleir negalėjo sau leisti atsipalaiduo- 
ti. O koji dar tikėjosi? Li prisipažino, kad myli ją, tačiau ku- 
ris vyras nepamils moters, jeigu ji su juo miega? Tiesiog garbė 

neleido Lianderiui palikti ją, nes ji prarado nekaltybę. 

Bleir pakilo į viršų ir persirengė medicininiais drabu- 
žiais. Pro atvirą langą ji girdėjo vyrų balsus. Ji žvilgtelėjo — 
Li su tėvu stovėjo atokiai vienas nuo kito ir, sprendžiant iš 
gestų, ne visai draugiškai kalbėjosi. 

Li atsisėdo ant žolės, kramtydamas kažkokį stiebelį, o 
Ridas grėsmingai pakibo virš jo visu kūnu. Bleir pasirodė, kad 
Ridas grasina Li. 

Beveik prieš savo valią ji ėmė klausyti. Ją pasiekė tik 
kai kurie Žodžiai — “pavojus", “... rizikuoji savo gyvybe...", 
“Pinkertonas". 

Ji pasitraukė nuo lango. 

— Pinkertonas? — sušnibždėjo Bleir, užsisegdama pas- 
kutines sagutes. 

Ką Li turi bendra su detektyvų agentūra “Pinkertonas"? 

Akimirką ji sėdėjo ant lovos. Ji taip ir neturėjo laiko 
pamąstyti, kur Li buvo išvykęs jų vestuvių naktį. Ridas jat su- 
melavo, ir ji patikėjo. Jau geriau Li tikrai būtų ką nors įsimy- 
lėjęs. Tegu jis iš tiesų vyktų pas banditus, kad išgelbėtų jų vadę, 
sakykime, nuo kraujo užkrėtimo. Tačiau Li įtrauktas į ką ki- 
ta... Ji nenorėjo apie tai nė galvoti. Gal jis padėdavo Pinker- 
tono agentūrai? Bet dėl Rido perspėjimų ji atmetė tą mintį. 

Lianderis buvo susijęs su tuo, kas neteisėta. Ji taip ir 
žinojo, ji jautė. Todėl negalėjo jai pasakyti apie savo veiklą. 
Jis norėjo, kad ji liktų nuošalyje. 

Vos vilkdama kojas, Bleir nusileido laiptais ir priėjo prie 
durų tada, kai įėjo Li. 

— Turėsiu važiuoti, — tarė jis, stebėdamas jos reakciją. 

Bleir pakėlė į jį akis. Kokį nusikaltimą padarė Li? Jam 
reikia pinigų? Ji prisiminė naują medicininę įrangą, kurią jis 
užsakė Denveryje. Įranga tikriausiai kainuoja nemažus pini- 
gus, 0 visi žino, kad gydytojai nedaug uždirba. Be abejo, Li 
paveldėjo kai ką iš motinos, bet kas žino, kiek? Jis tai daro 
dėl naujos klinikos? Kad galėtų padėti žmonėms? 

— Žinau, — tarė ji, imdama Li už rankos. 

Jis atsiduso su palengvėjimu: 

— Daugiau nepyksti? 

— Ne, nepykstu. 

Jis pabučiavo Bleir — ji pajuto skausmą ir palaimą. 

— Pasistengsiu grįžti kuo greičiau. Tėvas nuveš tave į 
miestą. 

Ir, netaręs nė vieno žodžio, jis išėjo, užšoko ant žirgo, 
greitai nusileido nuo kalno ir dingo iš akių. 

Bleir sėdo ant arklio, kurį atvedė Ridas, ir tylėdama nu- 
jojo namo. Didžiąją dalį kelio, vingiuojančio tarp pušų ir upe- 
lių, Bleir laužė galvą dėl Li dingimo, sakydama sau, kad ji 
klysta, ir melsdamasi už jį. 

Likus kelioms mylioms iki Čandlerio, kai vietovė tapo 
lygesnė ir saugesnė, Ridas susigretino su Bleir. 

— Manau, kad mes abu pasikarščiavome savo laiku, — 
prabilo jis. 

— Taip, — nuoširdžiai atsakė ji. — Tai atsitiko, kai bu- 
vau maždaug aštuonerių metų. 

Jis susirūpinęs Žvilgtelėjo į Bleir. 

— O taip, tavo išdaigos. Žinai, būčiau nieko nežinojęs, 
jei ne mano žmona, kuri išaiškino kai kurias iš jų. Li apie jas 
niekada nė žodeliu neužsiminė. Helen tik pasakė, kad išdai- 
gas krėtė mergaitė. Ji pažymėjo, kad berniukai ne tokie pro- 
tingi kaip mergaitės, o visa sugalvota labai gudriai. Ji labai 
susidomėjo tavimi, kai papasakojau, kad tu pakeitei sliekus 
žalčiu. “Bleir Čandler, — tarė ji, — turėjau susiprasti, juk ji 
nuolat rodo Li nepaprastą dėmesį". Nežinau, ką ji norėjo tuo 
pasakyti, bet prisimenu, kad visada juokdavosi iš kitų tavo 
pokštų. 

— Kaip ji sužinojo, jei Li nieko nesakė? 

— Kartais Nina prasitardavo, kartais Li mokytoja. Sykį 
Li parėjo iš mokyklos, nes jam labai raižė skrandį. Helen pa- 
guldė jį į lovą ir, grįžusi į virtuvę, pamatė, kad jo pusryčių 
dėžutė lėtai juda stalu. Ji prisipažino, jog vos nenumirė iš bai- 
mės, bet vis dėlto pravėrė ją ir žvilgtelėjo vidun.Ten buvo var- 

lė, kurią Helen mielai paleido sode. | 

— Nieko nuostabaus, kad jūs nesidžiaugėte, kai Li pa- 
sakė, jog ketina mane vesti, — prabilo Bleir. 

Ridas truputį patylėjo, vadeliodamas arklį. 

— Pasakysiu, kas mane labiausiai jaudina, ir tai neturi 
nieko bendra su anomis išdaigomis. Reikalas tas, kad mano 
sūnus labai daug dirba. Dar būdamas visai jaunas, jis dirbo iš 
karto trijose vietose. Dėl kai kurių priežasčių Li mano, kad 
yra atsakingas už aplinkinio gyvenimo netobulumą. Labai di- 
džiavausi, kai jis pasakė, kad nori tapti gydytoju, bet kartu ir 
jaudinausi. Bijojau, kad jis užsikraus per didelę naštą — taip 
ir buvo. Jis dirba ligoninėje, vadovauja jai, nors administra- 
toriumi laikomas daktaras Vebsteris. Li visada pasirengęs pa- 
dėti kitiems miesto gydytojams. Keturias naktis per savaitę 
jis važinėja su iškvietimais. Be to, lanko pacientus už miesto. 

— Ir jūs bijote, kad aš tapsiu jam našta? — sušnibždė- 
jo Bleir. 

— Negalėjau nepastebėti, kad su tavimi siejasi audrin- 
gi įvykiai. Norėjau, kad Li vestų merginą, visiškai į jį nepana- 
šią, pavyzdžiui, Hiūston. Ji juk Opal kopija, sėdėtų sau namie, 
tvarkytų namų ūkį, siūtų. Nesakau, kad esu nusiteikęs prieš ta- 
ve, bet pažiūrėk pati, kiek visko atsitiko, kai grįžai į Čandlerį. 

— Suprantu, apie ką kalbate, — tarė Bleir, kurios min- 
tyse atgijo kelių pastarųjų savaičių vaizdai. — Bijau, kad Li 
gyveno kaip ant vulkano. 

— Jis vos nepražudė savęs, mėgindamas padaryti tau 
įspūdį savo profesinėmis savybėmis, — Ridas nutilo ir nusi- 
šypsojo Bleir. — Tačiau aš vis dėlto supratau, kad jis tikrai 
norėjo gauti tave. 

— Aš taip pat supratau, — sumurmėjo Bleir, pagalvo- 
jusi, kad galbūt dėl jos jis ir įklimpo į neteisėtą veiklą. 

Bleir ir Ridas tylėdami įjojo į Čandlerį. Paskutinę kelio 
atkarpą įveikė žvaigždžių šviesoje. Jis paliko Bleir prie na- 
mų, kur juodu su Li dabar gyveno, ir Bleir įžengė vidun sun- 
kia širdimi. Ar tik Li neprasiskolino ir dėl to namo taip pat? 

Ji greitai išsimaudė ir pavargusi atsigulė į tuščią lovą. 
Matyt, tuose namuose ji pasmerkta leisti naktis vienumoje. 

Šeštą ryto ją pažadino telefono skambutis. Svirdinėda- 
ma ji nusileido Žemyn. 

Telefonistė Kerolain pranešė: 

— Bleir Hiūston, atvyko keturi furgonai su kroviniu iš 
Denverio, Lianderio laukia Arči aveniu prie seno sandėlio. 

— Jis negalėjo ateiti, bet aš ten būsiu po penkiolikos 
minučių. 

— Bet tai medicininė įranga, Lianderis turi paaiškinti, 
kur ją statyti. 

— Pagal diplomą aš — gydytoja, — lediniu tonu atsa- 
kė Bleir. | 

— Taip, taip, Žinoma, aš nieko nesakau, tik perduodu 
tai, kas liepta, — ji patylėjo nesiryždama klausti. — O kodėl 
Lianderis negali ateiti? 

“Na ir smalsumas!" — pagalvojo Bleir. Savaime aišku, 
ji neketino pasakoti, kad Li eilinį kartą išvažiavo pagal pa- 
slaptingą iškvietimą. 

— Todėl, kad aš jį išvarginau, — tarė ji su šypsena ir 
pakabino ragelį. Tegu liežuvauja. 

| Bleir nulėkė Žemyn, 0 po penkių minučių jau dūmė gat- 
ve, pakeliui tvarkydama plaukus. Pribėgusi prie sandėlio, ji 
pamatė ten furgoną ir kelis nekantraujančius vyrus. 

— Laba diena, daktare Vestfild. 

Vienas vyriškis, stambus tipas, čiaumojantis tabaką, ne- 
skubėdamas nužvelgė ją nuo galvos iki kojų, kiti apsimetė, 
kad jų nė kiek nedomina tas gamtos stebuklas. Vyras išspjovė 
tabaką. 

— Kur įsakysite sudėti? 

— Į vidų, — tarė Bleir, rodydama sandėlį. 

Tuoj pat atsirado kliūtis. Ji neturėjo rakto ir neįsivaiz- 
davo, kur Li gali jį laikyti. Vyrai skeptiškai Žžvilgčiojo į ją, lyg 
būtų nieko daugiau ir nesitikėję iš moters, pasivadinusios gy- 
dytoja. 

— Labai blogai, kad negalime ten patekti, — liūdnai 
tarė Bleir, — nes mano patėvis turi alaus daryklą ir jis paža- 
dėjo tiems, kurie padės man su nauja įranga, statinaitę alaus 
kaip premiją. Bet tikriausiai... 

Dūžtančio stiklo garsas užgožė jos Žodžius. 

— Atleiskite, mem, — tarė vienas vyriškis, — regis, la- 
bai smarkiai atsirėmiau į stiklą. Bet, atrodo, pro kiaurymę 
galėtų kas nors nedidelis patekti vidun. 

Po minutės Bleir atsidūrė viduje ir atidarė duris. Sau- 
lės spinduliai nutvieskė patalpą: visuose kampuose kabojo vo- 
ratinkliai, grindys užverstos visokiu šlamštu, lubos varva mažų 
mažiausiai trijose vietose. 

— Štai ten, — išsiblaškiusi parodė ji kampą, kuris buvo 
nors ir nelabai švarus, bet sausas. 

-Kol vyrai tuštino furgoną, ji apsidairė, galvodama, kaip 
geriau čia viską įrengti, 

Vyrai įnešė ąžuolinius stalus, aukštas spintas su stikli- 
nėmis durelėmis, dideles kriaukles, mažas instrumentų dėžu- 
tes, bintų ir vatos — visa, ko reikia gydymo įstaigai. 

— Na kaip, nieko netrūksta? 

Ji atsigręžė ir pamatė Li, apžiūrinėjantį įrangą ir baldus. 

Jis įdėmiai žiūrėjo į Bleir, rūkydamas cigarą. Jo drabu- 
žiai buvo purvini, pats atrodė pavargęs. 

— Daugiau negu reikia, — atsakė ji ir pagalvojo apie 
krovinio vertę. — Atrodai nusikamavęs. Turi važiuoti namo 
ir išsimiegoti. O aš ketinu pasamdyti moteris, kad išplautų 
šią patalpą. 

Nusišypsojęs jis metė jai raktą. 

— Štai paimk — tai išgelbės kitus langus. Kuo greičiau 
grįžk namo, — tarė jis mirktelėjęs ir išėjo. 

Bleir akys pritvinko ašarų. Kad ir kas būtų, jis tai daro, 
norėdamas padėti žmonėms, ji tuo neabejojo. Kad ir kiek kai- 
nuotų ši įranga, jis ketino trūks plyš sumokėti. 

Baigę darbą, vyrai pavežė Bleir iki namų, ir ji paskam- 

bino mamai, prašydama sutvarkyti reikalus dėl alaus. Opal 
pasakė, kad misteris Heitsas labai patenkintas, jog Bleir ište- 
kėjo už padoraus žmogaus, ir jis, be abejo, duos žadėtąją alaus 
statinaitę. 

Pasikalbėjusi su motina, Bleir paskambino Hiūston. Ji 
žino, ką pasamdyti patalpoms valyti. Ir apie dešimtą valandą 
visas būrys moterų, apsirūpinusių šepečiais, plaušinėmis šluo- 
tomis ir grandikliais, negailinčių vandens, pradėjo tvarkytis. 

Vienuoliktą Bleir pasikalbėjo su misteriu Hitčmanu, pa- 
stačiusiu Čandlerhausą, ir susitarė, kad du jo sūnūs perpla- 
nuos sandėlį pagal Lianderio brėžinius. 

Antrą valandą grįžo Li, ir, nekreipdama dėmesio į 
triukšmą bei dulkes, ji papasakojo, ką pavyko padaryti. 

Bleir priešinosi ir tvirtino, kad negali palikti darbo be 
priežiūros, bet vis dėlto leidosi Li sodinama į ekipažą ir veža- 
ma į mis Emili kavinę. Žvilgtelėjusi į Bleir, mis Emili pasiun- 
tė ją į galinį kambarį, liepusi nusimazgoti purvą. Kai Bleir 
grįžo, Li laukė jos prie stalo, apkrauto vištienos sumuštiniais 
ir pyragaičiais su braškėmis. | 

Išalkusi Bleir pradėjo valgyti, dar ir spėdama kalbėti: 

— ... tą aukštą spintą galima pastatyti į operacinę, o 
didelė kriauklė tiks... 

— Tyliau, tyliau. Neįmanoma visko padaryti per vieną 
dieną. 

— Suprantu. Skubu todėl, kad miestui labai reikia mo- 
terų klinikos. Prieš daugelį metų mama vedė mane į moterų 
gydymo įstaigą čia, Čandleryje. Ten viskas taip pat baisu? 

— Blogiau, negu įsivaizduoji, — rimtai atsakė Li, pas- 
kui paėmė jos ranką ir pabučiavo. — Tai kodėl gi mes tempia- 
me laiką? Pirmyn — į darbą! Beje, skambinau tavo seseriai ir 
prašiau, kad pasamdytų kambarinę ir ekonomę. 

— Dvi? — paklausė Bleir. — Galime sau leisti? 

Jis nustebęs pažvelgė į Bleir. 

— Be abejo, jei tu nesunaikinsi visų mis Emili atsargų. 

Jis visai pasimetė, kai, užuot atsakiusi į jo žodžius, ji 
tuoj pat padėjo sumuštinį atgal į lėkštę. 

— Bleir, kas yra? Be abejo, nesu toks turtingas kaip 
Tagertas, bet galiu pasamdyti dvi tarnaites. 

Ji prabilo: 

— Einame? Dar turi ateiti vandentiekininkas. 

Taip ir neatitokęs iš nuostabos, Li išėjo paskui Bleir. 


27 skyrius 


Fransuaza smarkiai pastatė stiklinę ant stalo ir nusi- 
vylusi pastebėjo, jog stiklas per daug storas ir tvirtas, kad 
sudužtų. 

— Viskas per ją, — nusikeikė moteris. 

Užpakalyje pasigirdo vyriškas balsas, privertęs Fransu- 
azą pašokti. Ji atsigręžė ir pamatė Lego — aukštą, liesą, lanks- 
tų. Jis gebėjo atsirasti ir išnykti be garso. Dabar jis stovėjo, 
sukdamas ūsą. 

— Vėl apie ją? 

Nesiteikdama atsakyti, Fransuaza atsistojo ir priėjo prie 
lango. Langinės buvo uždarytos, sunkios pliušinės portjeros 
užtrauktos. Niekas jos neturi matyti, ji jau savaitę slapstosi 
šiame kambaryje. Vieni jos gaujos nariai kalėjime, kiti — li- 
goninėje. Lokiai, kuriuos priviliojo į kanjoną ta moteris, su- 
kėlė tokią paniką, kad vieno vyriškio vos nesutrypė arklys. Du 
buvo nušauti, o dar kito koją sužalojo įniršęs žvėris. Tą-aki- 
mirką, kai šerifo Žmonės atkabė užtvarą, banditai maldavo 
areštuoti juos. 

Ir visa tai dėl vienos moters. 

— Negaliu jos neprisiminti, — piktai tarė Fransuaza. 

Labiausiai ji niršo, kad apsikvailino. Ta idiotų gauja net 
nepajėgė jos surasti, nors ji buvo po pat jų nosimi. 

Fransuaza turėjo ištisą savaitę laiko, kad viską prisimin- 
tų iki menkiausių smulkmenų. Ir dabar suprato, kaip ta mo- 

teris ja pasinaudojo. Ji suvokė, kad Bleir tik apsimetė supykusi 
ant savo gražuolio vyro, tik dėjosi, kad jį užmigdė, ir neatsitik- 
tinai “pamiršo" ant stalo peilį, norėdama padėti Fransuazai pa- 
bėgti. 

— Tikiuosi, nekaltini daktaro? — pašaipiai paklausė Le- 
go. — Kalta tik moteris. 

— Viską ji sugalvojo, — niršo Fransuaza. — Kaip norė- 
čiau jai atsilyginti. 

— O aš norėčiau atsiskaityti su Vestfildu, — tarė Lego. 

— O kąjis tau padarė? : 

Lego pasitrynė riešus. Jis rūpestingai saugojo randus — 
geležinių grandinių pėdsakus. Surakintas grandinėmis, jis sė- 
dėjo kalėjime, i kurį jį patupdė Vestfildas. 

— Sakykime, turiu pakankamą pagrindą šito norėti, — 
jis patylėjo. — Šį vakarą laukiu naujienų. Tikiuosi, sužinosiu, 
kurią dieną bus išsiųstas krovinys. 

— Aš taip pat tikiuosi, — jausmingai tarė Fransuaza. — 
Kai tik viskas bus baigta, išvyksiu į Rytus, į Teksasą. 

— Ir paliksi savo brangią, tau atsidavusią gaują? — ty- 
čiodamasis paklausė Lego. 

— Idiotai! Jiems bus naudinga pasėdėti kalėjime kele- 
rius metus. Dėl šio vakaro: galiu važiuoti su tavimi? Viską 
atiduočiau, kad nors trumpam iš čia ištrūkčiau. 

— Viską? 

— Viską, kas netrukdo mums bendradarbiauti, — pa- 
sakė ji šypsodamasi ir galvodama, kad greičiau šoks į gyvačių 
duobę, negu permiegos su Lego. — Naktį manęs niekas ne- 
matys. Noriu pakvėpuoti grynu oru ir prasiblaškyti — lauki- 
mas varo mane iš proto. 

— Be abejo. Kodėl gi ne? Susitinku su tuo žmogumi 
toli už miesto, ant kalno, už šachtos “Mažoji Pamela". Bet, 
jeigu tave kas nors pažins, nelauk, kad pulsiu tave ginti. Da- 
bar aš švarus ir nenoriu keisti šios padėties. 

— Dėl manęs nesijaudink. Rūpinkis, kaip išvežti grobį 
iš Čandlerio. Aš slapstausi, o tu visiems matomas. 

— Nesirūpink. Ką nors sugalvosiu, — pasakė jis jau prie 
durų. — Ateisiu tavęs paimti vidurnaktį. 

Po kelių valandų jie išvyko už miesto, vengdami ne tik 
pro langus sklindančios šviesos, bet net ekipažų žibintų. Fran- 
suaza užsitraukė ant akių kepurę ir įsisupo į storą striukę, o 
vietoj sijono užsimovė kelnes, taigi, ko gero, niekas nepalai- 
kytų jos moterimi. 

Jie susitiko su pasiuntiniu, ir naujienos juos nudžiugi- 
no. Šypsodamiesi nusileido nuo kalno į tą vietą, kur buvo pa- 
slėpę arklius. 

— Tyliau! Kažkoks triukšmas, — perspėjo Lego ir vie- 
nu šuoliu pasislėpė už riedulio. 

Fransuaza taip pat pasislėpė, ir jie pamatė du vyrus, iš- 
lindusius iš už medžių. Jie buvo gerai matyti ryškioje mėnulio 
šviesoje. Vienas — neaukštas ir apkūnus — nervinosi, o kitas 
— aukštas, grakštus, su pistoletu, apšviestu mėnulio spindu- 
lių, — buvo ramus, bet atsargus. Jis luktelėjo, kol jo žemaūu- 
gis pakeleivis įlips į ekipažą, paslėptą už tankių pinijų. 
Apsidairęs jis čirkštelėjo degtuką ir užsidegė cigarą. 

— Vestfildas! — nustebo Fransuaza, Lego nutildė ją. 

Jie stebėjo, kaip aukštasis vyriškis — Lianderis — pa- 
ragino arklį, ir ekipažas pajudėjo iš vietos, bet antrojo žmo- 
gaus šalia jo nebuvo. 

— Kur jis dingo? — paklausė Fransuaza, kai ekipažas 
pajudėjo. 

— Pasislėpė, — susimąstęs atsiliepė Lego. — Įdomų, 
kodėl toks teisingas, padorus gydytojas slepia savo ekipaže 
žmogų, ir dar vidurnaktį? 

— O ten apačioje ne šachta? 

— Be abejo, bet kuo čia dėta šachta? Manai, jis ketina 
pagrobti porą tonų anglies? 

— Jis ir jo kekšytė kažkur nušvilpė dinamitą, galbūt 
šachtoje. 

Lego tampė ūsų galiukus. 

— Jis labai gerai pažįsta anglies šachtas. 

— Gali sėdėti ir galvoti nors ir ištisą naktį, bet man čia 
per šalta. Dar turime daug ką apmąstyti, o laiko beveik neliko. 
Lego tylėdamas ėjo paskui Fransuazą prie arklių. 

— Ta moteris, kurią vedė Vestfildas, — paklausė jis, lip- 
damas į balną, — juk ji Čandler? 

— Taip, ir miestas šitaip vadinasi. 

— Tikrai. Gerbiamiausias vardas. 

— Ką sugalvojai? 

— Matei Vestfildą ir jo žmoną kartu. Kaip manai, kam 
ji ryšis dėl vyro? 

— Kam? — Fransuaza prisiminė, kokiomis akimis ta 
moteris žiūrėjo į daktarą — lyg bijodama, kad jis gali išnykti, 
o jeigu jis būtų pradėjęs tirpti ore, nusitvertų už jo drabužių 
skvernų. — Esu tikra, dėl jo ji viską padarys. 

Lego nusišypsojo, parodydamas puikius, tvirtus baltus 
dantis. ė 

— Nežinau, ką šiandieną čia matėme, bet ketinu tai iš- 
siaiškinti. O kai sužinosiu, tada pagalvosiu, kaip tuo pasinau- 
doti. Turime išvežti savo krovinį iš Čandlerio. 

Fransuaza taip pat pradėjo šypsotis. 

— O kas tai padarys geriau negu Čandler? 


Lianderis ir Bleir triūsė būsimojoje klinikoje tris die- 
nas iš eilės, vadovaudami kelioms darbininkų brigadoms. Pa- 
galiau viskas buvo baigta. Trečios dienos pavakare Li užlipo 
kopėčiomis ir prikalė didelę iškabą: “Vestfildų moterų klinika". 

Nusileidęs Žemyn, jis pamatė, kad Bleir veido išraiška 
primena vaiko, pirmą kartą paragavusio ledų, išraišką. 

— Eime į vidų, — tarė jis. — Kai ką paruošiau, kad 
atšvęstume šį įvykį. 

Bleir nė nekrustelėjo, tada jis paėmė ją už rankų ir įtrau- 
kė vidun. 

Po ąžuoliniu dangčiu cinkuotoje kriauklėje buvo paslėp- 
ti leduose du šampano buteliai. 

Bleir pasitraukė atatupsta. 

— Li, Žinai, kaip mane veikia šampanas. 

— Ir neketinu pamiršti, — tarė jis, išmušdamas kamštį. 
Paskui pripylė krištolo taurę ir ištiesė jai. 

Bleir truputį gurkštelėjo, pažiūrėjo į Li pro taurės vir- 
šų, paskui ištuštino ją ir vėl padavė, kad Li pripiltų. 

— Nelabai jaudiniesi dėl šv. Jozefo ligoninės? Juk ga- 
lėjai ten dirbti? 

Ji neatitraukė žvilgsnio nuo šampano, pilamo į jos taurę. 

— Ir nedirbti su mylimu žmogumi? Ei! — šūktelėjo ji, 
nes šampanas liejosi per kraštus. 

Ji pakėlė akis ir susitiko su jo liepsnojančiu žvilgsniu. 

— Ar ilgai? — sušnibždėjo jis. 

Bleir stengėsi atrodyti abejinga, bet Žodžiai savaime iš- 
sprūdo. 

— Galbūt visada. Gal pamilau tave iš pirmo žvilgsnio? 
Galbūt išbandžiau viską, kad imčiau nekęsti tavęs vien dėl to, 
jog Hiūston pirmoji pareiškė į tave teises, bet, regis, man ne- 
pavyko. Kad ir ką sugalvodavau, tu būdavau nugalėtojas. 

Li ir taip stovėjo arti, bet jo liepsnojančios akys priver- 
tė ją Žengti dar žingsnį. 

— Vadinasi, išlaikiau tavo išmėginimus? Kaip Herak- 
lis, atlikdamas žygdarbius? 

— Bet juk buvo nesunku. 

— Taip? Manęs iki šiol klausinėja, ar norėčiau dalyvauti 
buriavimo varžybose, o susikeitimas vietomis prie altoriaus 
paskutinę minutę — visi nori Žinoti, ar aš Žinau, kurią dvynę 
vedžiau? 

— Na, bet tavo pusryčių dėžutėje daugiau nėra var- 
lių, — niūriai atsakė ji. 

Lianderis pastatė savo, paskui jos taurę ant kriauklės 
krašto ir priėjo prie Bleir. 

— Tau teks daug ką padaryti dėl manęs. 

— Aš visada tvarkingai laikysiu tavo instrumentus, — 
tarė ji, traukdamasi atbula. 

Lianderis tiesiog stovėjo ir tylėdamas žiūrėjo į žmoną. 
Lauke jau visai sutemo, ir šešėliai operacinėje sutirštėjo. Ne- 
atitraukdamas nuo Bleir akių, Li pradėjo nusirenginėti, ap- 
nuogindama tamsią odą ir tvirtus raumenis. 

Bleir stovėjo kaip užhipnotizuota ir stebėjo jo pirštus, 
segiojančius vieną po kitos sagutes ir atidengiančius jo puikų 
kūną. Jos kvėpavimas padažnėjo, gerklė išdžiūvo, kai išvydo 
jį nuogą visu gražumu ir nedviprasmiškai jos geidžiantį. 

Kaip ir pirmiau neatitraukdamas nuo jos akių, Li atsi- 
sėdo ant plataus, žemo suolo, pasirengęs priimti Bleir. 

— Eikš pas mane, — sušnibždėjo jis. 

Bleir nenusirenginėjo, tik atrišo kelnaičių raištelius — 
jos nukrito, ir ji peržengė jas. Ji lengvai susiliejo su Li, ir jos 
platus standus sijonas uždengė juos. . 

Bleir pradėjo judėti, iš pradžių lėtai, stebėdama Li. Pa- 
gal tai, kaip Li kūnu sklido palaima, jo veidas giedrėjo, atsi- 
palaidavo. Tada ji truputį pakeitė padėtį. Li rankos slystelėjo 
po sijonu, apkabino jos klubus, padėdamos jai. 

Li sekundei užsimerkė, atsimerkė, paskui atlošė galvą 
ir atsargiai atsigulė ant suolo. Bleir apsikabino jį už kaklo, 
jos judesiai padažnėjo, raumenys įsitempė. 

Ekstazės akimirką ji sustingo, iki skausmo išsilenkė lanku. 

Li prilaikė ją, neleisdamas nukristi. Jo kūną užliejo pa- 
laimos banga. 

Kurį laiką Bleuir negalėjo suprasti, kur ji yra, paskui 
prigludo prie Li. Jis nusišypsojo: 

— Kaip malonu turėti bendrų interesų. 

— Alio! Ar čia yra kas nors? 

— Tavo tėvas, — pasibaisėjusi sušnibždėjo Bleir. 

Li pastatė Bleir ant grindų: 

— Eik ir atitrauk jo dėmesį, kol apsirengsiu. 

— Bet aš negaliu... — pradėjo ji, suprasdama, kad iš 
jos išvaizdos Ridas tuoj pat supras, ką jie čia veikė. 

— Eik! — garsiai sukomandavo Li ir stumtelėjo ją 

prie durų. 

— Štai kur tu, — sveikinosi su ja Ridas, paskui įsižiūrėjo 
į paraudusį jos veidą ir nusišypsojo: — Manau, ir Li čia yra. 

— Taip, — atsakė Bleir trūkčiojančiu balsu. — Jis... tuoj 
ateis. Norite išgerti? 

Ji nutilo, prisiminusi, kad, be šampano, jie nieko dau- 
giau neturi. 

Rido akys spindėjo. 

— Eime į lauką. Noriu tau kai ką parodyti. 

Žvilgtelėjusi atgal ir pamačiusi, kad Li dar neapsiren- 
gęs, Bleir nusekė paskui Ridą. Prieš kliniką stovėjo gražutis 
mažas juodos spalvos ekipažas su juoda oda aptrauktomis sė- 
dynėmis, su juoda dėže būtinoms smulkmenoms. Bleir pačiu- 
pinėjo varinius virbus, laikančius stogelį. 

— Koks grožis! 

“Keista, — galvojo ji, — kad Ridas nusipirko tokį eki- 
pažą, jis labai panašus į moterišką". | 

— Apžiūrėk jį, — pasiūlė Ridas, jo mažos, negražios, 
kaip buldogo, akutės tebesišypsojo jai. 

Ji apsidairė ir pamatė išeinantį pro duris Lianderį. Jis 
taip pat nustebęs spoksojo į ekipažą. 

Bleir pasilenkė ir pamatė po sėdyne lentelę, skelbian- 
čią: “Dr. Bleir Čandler Vestfild“. 

Bleir viską suprato. 

— Tai man? Mano ekipažas? 

— Negaliu leisti, kad dar viena mano dukra vaikščiotų 
Čandlerio gatvėmis pėsčia, o mano sūnus, kiek jį pažįstu, už 
nieką pasaulyje neišsiskirs su savo senuoju ekipažu, todėl nu- 
tariau, kad privalai turėti savo nuosavą ekipažą. Jis tau pa- 
tinka? 

Bleir atsitraukė ir apžiūrėjo ekipažą. Kaip tik jo jai ir 
trūko, kad jaustųsi tikra gydytoja. 

— Taip! — sušuko ji. — O taip! 

Ji pribėgo prie Rido, pabučiavo jį į skruostą ir, nepėjus 


237 


jam sutrikti, įsiropštė į ekipažą, apžiūrinėdama kiekvieną jo 
kampelį. Ji pakėlė sėdynę. 

— Li, čia ne tiek daug vietos, kaip tavo ekipaže. Gal 
galima jį išplėsti. Esu tikra, man prireiks daug vietos, ketinu 
vežioti daugybę visokių daiktų. 

— Pavyzdžiui, šautuvus? Beje, jeigu manai, kad leisiu 
tau važinėti po visą apylinkę vienai naujuoju ekipažu, tai la- 
bai klysti. Tėve, tau reikėjo pasitarti su manimi. Duoti jai lais- 
vę — vadinasi, išleisti į laisvę visagriaunantį uraganą. Baigsis 
tuo, kad ji visai galą gaus. 

— Galima pagalvoti, kad tu geriau elgiesi, — atrėžė ji, 
žiūrėdama į vyrą nuo ekipažo sėdynės. — Tu patenki į ugnį. 
Bent aš jau atsiduriu panašiose situacijose iš nežinojimo. 

— O tai dar blogiau, — atkirto Li. — Bet kuriam ŽžŽmo- 
gui pakanka tik užsiminti, kad jam reikia pagalbos, ir tu puoli 
padėti. Visai negalvoji apie save. Prisimink pagrobimą. Sėdai 
ant arklio ir nė nepaklausei, kur tas žmogus tave veža. 

— Minutėlę, — juokdamasis įsikišo Ridas. — Tikrai 
apie tai nepagalvojau. Li, juk tu pats išmokei mane nesikišti į 
tavo reikalus. Galbūt Bleir panaši į tave. 

— Ji nė neįsivaizduoja, kas pavojinga, o kas — ne, — 
piktai tarė Li. 

— O tu įsivaizduoji? — Rido akys susitiko su sūnaus 
akimis. 

Bleir Žiūrėjo į juos, vis labiau įsitikindama, kad Li veikla 
pavojinga, bet ji tvirtai žinojo, jog jis daro tai dėl kitų žmonių. 

Ridas pažvelgė į bėrą arklį, įkinkytą į ekipažą. 

— Pirkau tokį arklį kaip Li, bet jo dar neatvežė. Pama- 
niau, jog norėsi, kad tave taip pat atpažintų iš.tolo. 

— Jie pažins ją, nes šalia būsiu aš, — ryžtingai tarė Li. 

Bleir neatsakė, tik kilstelėjo antakį, nusišypsojo ir tuoj 
pat išsigando, kad jis šoks pas ją ant sėdynės. O kas iš to išeis 
— ji nenorėjo apie tai galvoti. 

Ridas nusikvatojo ir patapšnojo sūnų per petį. 

— Tikiuosi, ji sukurs tau tokį gyvenimą, kaip tu mums 
su motina. Gal tada suprasi, ką mums teko patirti, — jis nu- 
kėlė Bleir ant žemės. — Nepasakojau tau, kaip Li pakeitė Žžiur- 
kių nuodus į duonos trupinėlius? Kol supratome, kas atsitiko, 
pas mus subėgo visų aplinkinių namų žiurkės. 

— Ne, nepasakojote, — tarė ji, kai jie įėjo į kliniką. — 
Ir aš mielai paklausysiu jūsų. 


28 skyrius 


Nepraėjo nė dviejų savaičių nuo Bleir ir Lianderio ves- 
tuvių, kai įvyko oficialus Vestfildų klinikos atidarymas. Tie- 
sa, Bleir nebaigė internatūros, bet abu Žinojo, kad tai tik 
formalumas. Už Bleir pečių buvo darbo metų ligoninėse pa- 
tirtis. 

Atidarymo dieną Bleir nervinosi taip, kad išpylė savo 
kavą ir išmetė kukurūzų paplotėlį ant svetainės grindų. Ji kal- 
tai pakėlė paplotėlį ir žvilgtelėjo į virtuvės pusę. 

Li uždėjo ant Bleir rankos savąją: 

— Ji nesikandžioja, juk Žinai. 

— Galbūt tavęs ji ir nekandžioja, bet dėl savęs nesu tikra. 

Ekonomė virėja, kurią jiems pasamdė Hiūston, pasiro- 
dė prieš kelias dienas ir tuoj pat įvarė baimės Bleir: mažutė, 
Žilais plieno atspalvio plaukais, rūsčiomis juodomis akimis ir 
siaura juostele vietoj lūpų. Misis Šeines vos siekė Bleir iki 
peties, bet kai ji įeidavo į kambarį, Bleir iškart sumažėdavo. 
Ši trapi moteris versdavo Bleir jaustis negrabia ir nepasiti- 
kinčia savimi. Pirmą dieną ekonomė apžiūrėjo negausų šei- 
mininkės garderobą, trumpai paaiškinusi, kad nori žinoti, ar 
nereikia drabužių taisyti bei valyti. Atsidususi ji nusinešė da- 
lį Bleir daiktų, ir po to kelias valandas namai prakvipo che- 
mikalais. 

Tą vakarą, kai Bleir su vyru grįžo iš klinikos, misis Šei- 
nes pasivėdėjo Li į šalį privačiam pokalbiui. Paskui Li su šyp- 

sena pranešė Bleir, kad, misis Šeines nuomone, Bleir garde- 
robas neatitinka jos padėties ir kad rytoj ji tuoj pat turi nuva- 
Žiuoti pas Hiūston siuvėją. 

Bleir mėgino protestuoti, bet Li nenorėjo nieko girdė- 
ti. Jaudindamasi, kad jis ir taip turi daug skolų, ji kitą dieną 
važiavo pas siuvėją, ketindama užsisakyti visai nedaug, bet 
pasirodė, kad Li jau buvo paskambinęs ir užsakęs dvigubai 
daugiau negu, jos nuomone, jai prireiks visą likusį gyvenimą. 
Vis dėlto, ji negalėjo atsilaikyti prieš puikias medžiagas, ir, 
grįždama namo naujuoju ekipažu, svarstė, kaip atsilyginti Li. 

Jai įėjus į svetainę, Li buvo įsitraukęs į laiško skaitymą. 
Pamatęs Bleir, suglamžė lapelį, čirkštelėjo degtuką ir sudegi- 
no laišką židinyje. 

Bleir neklausinėjo apie laišką, nes nenorėjo dar kartą 
išgirsti, kad ji nieko nesupranta. Pagyvėjimas, kurį sukėlė nauji 
drabužiai, dingo, ir ji ištisą vakarą mėgino rasti protingą Li 
elgesio paaiškinimą: jis kažkam padeda; jam reikia pinigų; jis 
nusikaltėlis; jis dirba Pinkertono agentūrai. 

Tą naktį jie mylėjosi neskubėdami. Stipriai apkabinusi 
Li, Bleir galvojo, kad jai vis tiek, ką jis veikia. Jis gali slapta 
valdyti nors ir visus River strito lošimo namus, jai į tai nusi- 
spjauti. 

Oficialaus Vestfildų klinikos atidarymo dieną Li iškvietė 
į “Vindlaso" šachtą — ten užgriuvo darbininkus. Bleir norėjo 
važiuoti kartu, bet jis nusiuntė ją į kliniką. 

Kai aštuntą valandą ryto ji įėjo, ten jau buvo medicinos 
sesuo Krebs, kaip visada santūri, lengvai linktelėjo Bleir ir 
įėjo į kabinetą, kad patikrintų instrumentus. 

— Prašom čionai, — tarė Bleir, vesdamasi savo pirmą- 
ją pacientę į kabinetą. 

— O kur daktaras? — paklausė moteris, glausdama prie 
krūtinės rankinuką ir lyg bijodama, kad kas nors jo neatimtų. 

— Aš — daktarė. Na, o dabar jeigu prisėsite ir papasa- 
kosite, kuo skundžiatės, aš... 

— Man reikalingas tikras daktaras, — pasakė moteris, 

traukdamasi prie durų. 

— Patikinu jus, esu diplomuota spediaiisiė: Jeigu pa- 
pasakosite man.. 

— Aš čia debesies: Maniau, kad čia.tikra ligoninė 
su tikrais gydytojais. 

Nespėjo Bleir nė prasižioti, kai moteris nuskubėjo prie 
išėjimo. Bleir neleido išsilieti pykčiui ir pakvietė kitą pacientę. 

Antroji moteris flegmatiškai pasakė, kad vargu ar Bleir 
galės jai padėti, nes ji čionai atėjo ne dėl nėštumo. Iš pradžių 
Bleir negalėjo nieko suprasti, paskui suvokė, kad moteris lai- 
ko ją akušere. 

Ji išėjo greičiau, negu Bleir spėjo su ja išsiaiškinti. Tre- 
čioji pasišalino, kai tik sužinojo, kad žavusis daktaras Vestifil- 
das, su kuriuo ji susipažino praėjusią vasarą Denveryje, 
negalės jos apžiūrėti. 

Išėjus trečiajai pacientei, kelias valandas į kliniką nie- 
kas neužsuko. Bleir įsivaizdavo, kaip nuo apkalbų ir gandų 
kaista telefonai. Ketvirtą valandą užėjo prekeivis ir mėgino 
įpiršti rausvą skystį nuo visų “moteriškų ligų". Bleir manda- 
giai, bet ryžtingai jį išprašė. Ji grįžo ir pataisė rankšluosčius, 
nors jie ir taip gulėjo tvarkingai sudėti. 

— Joms reikalingas vyriškis, — prabilo misis Krebs. — 
Patyręs gydytojas, — toks, kaip daktaras Lianderis. 

— Aš patyrusi gydytoja, — iškošė pro dantis Bleir. 

Misis Krebs prunkštelėjo ir nužingsniavo į kitą kambarį. 

Šeštą valandą Bleir uždarė kliniką ir išėjo namo. 

Ji nepasakojo Li, kad nebuvo pacienčių. Jis ir taip turi 
tiek rūpesčių ir išlaidų dėl tos klinikos, todėl neverta jo jaudinti. 

Ji paruošė Li vonią ir ketino eiti, vos tik jis pradėjo nu- 
sirenginėti. 

— Neišeik. Pasilik, pasikalbėsime. 

Iš pradžių ji truputį sumišo, stebėdama, kaip jis nusi- 
velka drabužius ir lipa į vonią. Kažkodėl šis procesas jai atro- 
dė intymesnis negu mylėjimasis. 

Lianderis išsitiesė vonioje ir, žiūrėdamas kažkur į tolį, 

pradėjo pasakoti, kaip praleido dieną. Jis sakė, kad ištraukė 
iš griuvėsių du kūnus, kad vienam šachtininkui teko ampu- 
tuoti koją ten pat vietoje, nes ji buvo sutraiškyta. Ji klausėsi 
nepertraukinėdama, ir jis ėmė pasakoti, ką jautė, leisdamasis 
po Žeme: -slegiantis sluoksnis virš galvos, šviežio oro trūku- 
mas, juoda tamsa, neįmanoma nei išsitiesti, nei žengti nori- 
ma kryptimi. | 

— Nesuprantu, kaip jie tai atlaiko, kasdien ten leisda- 
miesi. Kas akimirką sutvirtinimai gali užgriūti. Kiekvieną die- 
ną jie tūkstantį kartų žvelgia mirčiai į akis. 

Muilindama jo koją, Bleir tarė: 

— Hiūston sako, kad šachtininkai turi vienytis į profsą- 
jungą, tada jie galės ko nors pasiekti. | 

— Iš kur Hiūston apie tai žino? — šiurkščiai sviedė Li. 

— Ji čia gyvena, — nustebusi atsakė Bleir. — Ir ji turi 
ausis. Ji sako, kad kažkas veda į gyvenvietes agitatorius, ir 
greitai kils revoliucija. Ir... 

Li ištraukė jai iš rankų rankšluostį. 

— Tikiuosi, neklausai tų plepalų. Niekam — nei šach- 
tininkams, nei šeimininkams — nereikia karo. Esu įsitikinęs, 
kad įmanoma susitvarkyti taikiai. 

— Gerai būtų. Nemaniau, kad imi taip giliai į širdį šach- 
tininkų reikalus. 

— Jeigu šiandien būtun kartu su manimi, taip pat im- 
tum į širdį. 

— Juk norėjau eiti su tavimi. Gal kitą kartą... 

Lianderis pasilenkė ir pabučiavo ją. 

— Nenorėjau tavęs įžeisti. Nenoriu, kad ten važinėtum, 
be to, turi daug pacienčių klinikoje. Įdomu, ką mūsų miela 
maža ekonomė paruošė vakarienei? 

Bleir nusišypsojo. 

— Tikiuosi, nemanai, kad man pakaks drąsos paklaus- 
ti? Eisiu su tavimi į pačią giliausią šachtą ir atlaikysiu visas 
griūtis, bet atleisk mane nuo lankymosi pas misis Šeines vir- 
tuvėje. 

„— Griūtis? Tu man priminei: jūs sutariate su misis 
Krebs? 

Bleir sudejavo ir, kol Li rengėsi, įsitraukė į monologą 
apie misis Krebs. 

— Galbūt ji angelas operacinėje, bet kitur — ragana. 

Kai Li apsirengė ir ketino leistis žemyn, jis vėl šypsojo- 
si ir juokais gynė misis Krebs, sakydamas, kad gerieji jos bruo- 
žai viršija bloguosius. 

Tą naktį jie užmigo, prigludę vienas prie kito. 

Antroji diena klinikoje buvo dar blogesnė: niekas neat- 
ėjo. O kai Bleir grįžo namo, pasigirdo vienas iš paslaptingų 
telefono skambučių Lianderiui. Jis išvažiavo ir grįžo tik vi- 
durnaktį, krito šalia jos į lovą purvinas, išvargęs, ir ji pirmą 
kartą išgirdo vyro knarkimą. Porą kartų ji švelniai palietė jo 
petį, bet tai nepadėjo, tada apvertė jį ant pilvo, ir jis nutilo. 


Trečią dieną sėdėdama prie nepriekaištingai tvarkingo 
stalo, Bleir išgirdo, kaip prie įėjimo durų suskambėjo varpe- 
lis, ir išėjo iš kabineto. Koridoriuje stovėjo jos jaunystės drau- 
gė Taja Menkin. Ją be perstojo kankino sausas kosulys. 

Bleir išklausė ją, išrašė padedantį atsikosėti sirupą ir 
plačiai nusišypsojo, kai įėjo kita pacientė — dar viena vaikys- 
tės draugė. Ištisą dieną pas ją ėjo jos draugės, neaiškiai skųs- 
damosios įvairiais negalavimais, ir Bleir nežinojo, ar verkti, 
ar juoktis. Jai buvo malonu, kad tos jaunos moterys vis dar 
laiko ją savo drauge, bet juk iš tikrųjų jos nebuvo ligonės. 

Į pavakarę savo maža puikia brikele prie klinikos pri- 
važiavo Hiūston. Ji prisipažino Bleir, kad berods yra nėščia, 
ir paprašė ją apžiūrėti. Hiūston nebuvo nėščia ir, apžiūrėjusi 
ją, Bleir aprodė jai kliniką. Misis Krebs jau buvo išėjusi, ir 
dvynės liko vienos. 

— Bleir, aš tavimi labai didžiuojuosi. Tu tokia drąsi: 

— Aš? Drąsi? Visai aš nedrąsi. 

— Apsidairyk. Visa tai įvyko, nes žinojai, ko nori, ir 
šito siekei. Norėjai tapti gydytoja ir pašalinai visas kliūtis šia- 

me kelyje. Aš taip pat turėjau.svajonių, bet buvau per baili, 
kad įgyvendinčiau jas. 

— Kokių svajonių? Žinoma, be Lianderio? 

Hiūston numojo ranka. 

— Manau, išsirinkau Li, nes jis buvo labai respektabili 
svajonė. Jis labai patiko mamai ir misteriui Heitsui, tad pati- 
ko ir man, — ji nutilo ir nusišypsojo. — Man regis, širdies 
gilumoje pritardavau visoms tavo išdaigoms prieš Li. 

— Tu apie jas žinojai? 

— Iš dalies. Paskui net laukdavau jų. Ir apie tai užsimi- 
niau Li, kad dėl visko kaltas Džonas Lečneris. 

— Džonas visada buvo chuliganas. Ir gaudavo nuo Li pa- 
gal nuopelnus. Hiūston, negalėjau nė pagalvoti, kad laikai sa- 
ve bailiuke. O aš beprotiškai norėjau būti tokia tobula kaip tu. 

— Tobula! Aš paprasčiausiai bijojau. Bijojau nuvilti ma- 
mą, supykdyti misterį Heitsą, bijojau, kad neatitinku bendro 
Čandlerių šeimos įvaizdžio. 

— O aštis visus pykdžiau mėginimais pasitaisyti. Tu tu- 
Ti tiek daug draugų, visi tave myli. 

— Be abejo, myli, — piktai pasakė Hiūston. — Jie ir 
tave “mylėtų", jeigu tiek dėl jų darytum. Vienas sako: “Su- 
renkime tai ir tai“, o kitas pritaria: “Pasikvieskime Bleir Hiūs- 
ton, kad ji viską padarytų". O aš bijojau pasakyti “ne". 
Organizuodavau renginius, į kuriuos neidavau. Miegodavau 
ir sapnuodavau, kaip atsakau jiems. Svajojau, kaip susikrau- 
nu lagaminą, išlipu pro miegamojo langą, nusileidžiu medžiu 
ir pabėgu iš namų. Bet buvau baisi bailė. Sakei, kad nenau- 
dingai gyvenau, ir buvai teisi. 

— Aš pavydėjau, — sušnibždėjo Bleir. 

— Pavydėjai? Kam? Juk ne man? 

— Nesuvokiau to, kol Li neatvėrė man akių. Laimėda- 
vau prizus, geriausiai išlaikydavau egzaminus, daug pasiekiau, 
bet Žinojau, kad visada būsiu vieniša. Man buvo labai skau- 
du, kai misteris Heitsas sakydavo, kad aš jiems nereikalinga, 
kad tik tu reikalinga. Skaudu, kai rašydavai apie visus kava- 

lierius, su kuriais šokdavai vakarėliuose. Aš nagrinėdavau 
galūnių amputavimo skyrių, bet atidėdavau knygą į šalį, kad 
perskaityčiau tavo laišką. Niekada nepatikau vyrams taip, kaip 
tu, ir kartais buvau pasirengusi paaukoti mediciną, kad būčiau 
normali moteris, nuo kurios dvelkia kvepalais, o ne karboliu. 

— O kiek kartų apgailestavau, kad negebu nieko dau- 
giau, tik išsirinkti eilinės savo suknelės spalvą, — Hiūston at- 
siduso. — Patikau vyrams vien todėl, kad jie, kaip ir Lianderis, 
laikė mane minkštu vašku savo rankose. Jiems prie širdies 
mintis, kad moterį galima uždaryti namie. Daugumai vyrų aš 
buvau kaip kambarinis šuniukas, atnešantis šlepetes. Jie no- 
rėjo vesti mane, nes žinojo: Hiūston Čandler nesuteiks jiems 
rūpesčių. 

— Manai, kad Li dėl to tau ir pasipiršo? 

— Kartais apskritai abejoju, ar jis manpiėršosi. Jam grį- 
žus, matėmės tik kelis kartus ir, matyt, labai troškau ištekėti 
užjo, nes vos jam išsprūdo žodis “vedybos", o aš jau pasakiau 
“taip". Kitą rytą misteris Heitsas paklausė, ar ne laikas iš- 
spausdinti laikraštyje skelbimą apie sužieduotuves. Aš link- 
telėjau ir visa, ką prisimenu, tai būriai Žmonių, atėjusių 
pasveikinti mane ir palinkėti laimės visam gyvenimui. 

— Pažįstu ir Čandlerio gyventojus, ir jų smalsumą. Bet 
juk visus tuos metus mylėjai Lianderį. 

— Manau, taip. Tačiau visa bėda ta, kad mudu neturė- 
jome apie ką kalbėti. Tu su Li kalbėdavai daugiau negu aš. 

Bleir ilgai tylėjo. Kokia likimo ironija: visus tuos me- 
tus ji pavydėjo seseriai, o ta — jai. 

— Hiūston, užsiminei, kad turėjai svajonių, kurių neiš- 
drįsai įgyvendinti. Kokios tai svajonės? 

— Nieko ypatinga. Nepalyginti su medicina. Bet ma- 
niau, kad galiu rašyti — ne romanus, ne, pavyzdžiui, straips- 
nius moterų žurnalams. Galbūt patarimus, kaip išimti iš šilkinės 
suknelės dėmes arba kaip paruošti gerą valomąją veido kaukę. 

— Tačiau misteris Heitsas nenorės apie tai nė girdėti. 

— Jis sakė, kad visos Žurnalistės — paleistuvės, vyrų 

išvarytos, todėl priverstos šitaip pelnytis duoną. 

Bleir išpūtė akis: 

— Jis nesiskaito su žodžiais. 

— Ne, ir aš ilgus metus leidau jam šitaip su manimi elgtis. 

Bleir perbraukė pirštais spintos dureles. 

— O kaip su tavimi elgiasi tavo vyras? Žinau, sakei, kad 
myli jį, bet dabar... Galiu tvirtinti, kad po ceremonijos išva- 
Žiavai su juo. 

Nesvarbu, kiek kartų Hiūston kartojo, kad myli tą žmo- 
gų, Bleir vis tiek niekaip negalėjo patikėti. Vakar ji matė Ta- 
gertą prie Nacionalinio Čandlerio banko. Banko prezidentas, 
daug mažesnių gabaritų negu Tagertas, Žiūrėjo į tą milžiną iš 
apačios į viršų ir kažką labai greitai kalbėjo. Regis, Tagertas 
nuobodžiavo ir tyrinėjo prezidento pakaušį taip pat dėmesin- 
gai, kaip ir Žemę po savo kojomis. Paskui išsitraukė didelį auk- 
sinį laikrodį, žvilgtelėjo į jį, vėliau į mažą žmogutį. 

— Ne, — išgirdo Bleir. 

Jis buvo kurčias prezidento maldavimams. 

Bleir dabar tai prisiminė: kurčias maldavimams. Kaip 
gali Hiūston mylėti tokį žmogų? 

Pakėlusi akis, Bleir pamatė, kad Hiūston šypsosi. 

— Kasdien vis labiau ir labiau jį myliu. O kaip sekasi 
judviem su Li? Per vestuves sakei, kad netiki, jog jis tave myli. 

Bleir prisiminė šį rytą, jų nuostabų meilės žaidimą — 
jie net nusirito ant grindų, o paskui pusryčiaudamas Li išda- 
rinėjo tokias juokingas grimasas, kad ji negalėjo susilaikyti 
nuo kvailo kikenimo. 

— Su Li viskas gerai, — pagaliau tarė ji, privertusi se- 
serį nusijuokti. 

Hiūston pradėjo mautis pirštines. 

— Džiaugiuosi, kad viskas įvyko taip, kaip yra. Man me- 
tas. Aš reikalinga Keinui ir savo artimiesiems, — ji patylėjo. — 
Koks nuostabus žodis. Neturiu medicininio laipsnio, bet esu 
reikalinga. 

— Tu ir manreikalinga, — prisipažino Bleir. — Kas or- 

ganizavo mano pacienčių atėjimą — tu.-ar mama? 

Hiūston išplėtė akis: 

— Nesuprantu, apie ką tu. Atėjau, nes tikėjausi, kad 
pastojau. Ketinu pasirodyti čia nors kartą per mėnesį. 

— Jeigu nori kūdikio, turi dažniau lankyti ne mane, o 
savo vyrą. 

— Girdėjau, kad naktį kankini Li. 

— Ką? — nesuprato Bleir, paskui prisiminė, ką atsakė 
telefonistei. Na, žinoma, dabar apie tai kalba visas miestas. 

— Beje, kaip tau patinka misis Šeines? 

— Baisu. Aš jai nepatinku. 

— Niekai. Ji visiems giriasi savo ledi daktare. — Hiūs- 
ton pabučiavo Bleir į skruostą. — Turiu eiti. Rytoj tau pa- 
skambinsiu. 


29 skyrius 


Ankstų kitos dienos rytą į Bleir kabinetą įėjo Nina 
Vestiild. š . 

— Sveika, — maldaujantis žvilgsnis. — Palūkėk, — pa- 
prašė ji, pamačiusi, kad Bleir atsistojo, — prieš pasakydama 
viską, ką galvoji, leisk man pasiaiškinti. Aš ką tik iš traukinio 
ir atėjau tiesiai čionai. Dar nemačiau nei tėvo, nei Li, bet jei- 
gu pasakysi, kad tau nemalonu mane matyti, išvažiuosiu kitu 
traukiniu, ir tu niekada daugiau manęs nematysi. 

— Ir negalėsiu visą likusį gyvenimą būti tau dėkinga? — 
Bleir akys spinduliavo. 

— Būti dėkinga?.. — perklausė Nina ir, supratusi, ką 
turi galvoje jos brolienė, puolė prie jos, apsikabino ir pravir- 
ko. — Ak, Bleir, taip jaudinausi, kad negalėjau visiškai atsi- 
duoti savo laimei. Alanas sakė man, kad tu myli Li, tik šito 
neįtari. Jis tikino, jog Li tau tinka labiau negu jis. Bet aš ne- 
buvau tikra. Li — mano brolis. Negaliu įsivaizduoti, kad kas 
noIS gali norėti su juo gyventi. Noriu pasakyti... — ji nusigrę- 

žė ir nusišluostė nosį, prieš tai for 

Bleir nusišypsojo. 

— Pasiūlyčiau tau arbatos, bet čia jos neturiu. O kaip 
dėl šaukštelio Žuvų taukų? , 

Nina taip pat nusišypsojo ir atsisėdo ant ąžuolinės kėdės. 

— Man regis, kad tai laimingiausia mano gyvenimo die- 
na. Taip bijojau, kad pyksti ant manęs, kad visas miestas ant 
manęs pyksta. 

— Bet niekas nežinojo, kad mudu su Alanu buvome su- 
sižadėję. Jie paprasčiausiai sužinojo apie mano ir Li vestuves 
— štai ir viskas. 

— Tačiau tau juk buvo reikalingas Alanas, — atkakliai 
tvirtino Nina. — Neneik. Žinau, laukei jo stotyje. 

Bleir negalėjo daugiau tverti iš smalsumo. 

— Noriu, kad viską man papasakotum — nuo pradžios 
iki pabaigos. 

Nina pažvelgė į savo rankas. 

— Labai nenorėčiau tau visko pasakoti, — ji pakėlė pil- 
nas ašarų akis. — Buvau tokia nenuoširdi..Dariau viską, kad 
gaučiau Alaną. Tu vis tiek negalėtum jo išlaikyti. 

— Jeigu ir šausiu į tave, tai pažadu, kad pati ir užgydy- 
siu tavo žaizdą. 

— Juokauji, bet kai išgirsi, ką padariau, tuoj pat praeis 
bet koks noras juoktis, — ji vėl nusišluostė nosį ir, žiūrėdama 
į savo rankas, pradėjo pasakoti: — Susipažinau su Alanu tą 
vakarą, kai jis ketino užmušti Li. 

— Ką? Lianderį? Jis rengėsi užmušti Lianderį? 

Nina gūžtelėjo pečiais. 

— Alanas buvo paprasčiausiai įpykęs, ir aš puikiai su- 
prantu, ką jis jautė. Li elgėsi su juo gana išdidžiai. Kai buvau 
maža, jis pats sprendė, kas man gerai, o kas blogai. Mane tai 
siutino taip, kad norėjau jį pasmaugti. 

— Man pažįstamas šis jausmas, — tarė Bleir. — Jis be- 
veik nepasikeitė. 

— Pamačiusi Alaną, supratau, kad jis nieko neužmuš, 

jam tiesiog reikėjo įsitverti šios minties, norint išlieti jaus- 
mus. Pakviečiau jį į svetainę, lengvai įtraukiau į pokalbį ir 
išklausinėjau, kas yra. Jis prisipažino, kad myli tave, bet aš 
jau Žinojau, jog Li nusprendė vesti tave, taigi iš tikrųjų Ala- 
nas neturėjo šansų. Žinojau, kad bus Li viršus. 

— Kaip galėjai Žinoti? 

Nina pažiūrėjo į ją nustebusi. 

— Gyvenau šalia Li visą gyvenimą. Jis nugalėtojas. Vi- 
sada nugali. Jeigu nusprendžia žaisti beisbolą, jo komanda lai- 
mi. Jeigu jis dalyvauja fechtavimo varžybose, būna jo viršus. 
Tėtė sako, kad Li priverčia išgyti mirštančius pacientus. Be 
abejo, todėl Žinojau, kad jis laimės lažybas, ar lažybų objek- 
tas nori, ar ne. Tačiau vis dėlto, — tęsė ji, nekreipdama dė- 
mesio į Bleir nustebimą, — supratau, ką jautė Alanas, ir mes 
pradėjome užjausti vienas kitą, prisimindami Li išsišokimus. 
Paskui atėjo tėtis, pristačiau jam Alaną, ir užsisėdėjome iki 
vėlumos, kalbėdami apie mediciną, apie gyvenimą Čandlery- 
je, lyginome jį su gyvenimu Šiaurės Vakarų valstijose. Vaka- 
ras buvo labai malonus. 

Nina padarė pauzę. 

— Paskui Alanas pradėjo lankytis pas mane po kiekvie- 
no susidūrimo su Li, ypač kai tas stengėsi parodyti jo nekom- 
petentingumą. Alanas bus labai geras gydytojas, jam tiesiog 
trūksta patirties ir praktikos. 

— Aš taip pat manau, — švelniai pritarė Bleir. — Taigi 
judu su Alanu įsimylėjote vienas kitą. 

— Aš įsimylėjau. Manau, kad taip pat ir jis, pats to ne- 
žinodamas. Nenoriu pasakoti nieko bloga, bet po susitikimo 
čia, Čandleryje, Alanas pradėjo tavęs prisibijoti. Jis sakė, kad 
Pensilvanijoje viskas buvo kitaip: jūs kartu mokėtės, eidavo- 
te pasivaikščioti į parką, susikibę rankomis, bet kai jis atva- 
žiavo čionai... — Ninos akys prašviesėjo. — Bleir, iš tikrųjų 
arklių lenktynės kaip cirke, pasiaukojamas knaisiojimasis po 
ligonių vidurius, teniso pergalės — nenuostabu, kad jis nu- 
kreipė savo žvilgsnį į kitą pusę. 

— Li neatkreipė,. — gindamasi įsiterpė Bleir. 

— Būtent! Judu su Li labai panašūs — daug ką galite 
nuveikti. Jūs mus, paprastus mirtinguosius, nukamuojate. Ta- 
čiau nemanau, kad Alanas suvokė, kad jums nereikia tuoktis. 
Po to, kai Alanas leido tau rinktis — važiuoti su juo ar pasi- 
likti, jis atėjo pas mane ir viską papasakojo. Tą akimirką jau 
ne tik mylėjau jį, bet ir maniau, jog tu jo nemyli. Tačiau tu 
buvai labai užsispyrusi, kad tai pripažintum. Arba greičiau- 
siai jūs visi buvote įsitraukę į lažybas taip, kad neprisiminėte, 
dėl ko lažinotės. 

Nina giliai atsiduso. 

— Todėl ir nutariau imti iniciatyvą į savo rankas. Ma- 
niau, jeigu mano brolis nesivaržo rinkdamasis priemones, kad 
gautų, ką geidžia, tai kuo aš blogesnė. Pusę keturių, likus pus- 
valandžiui iki jūsų susitikimo stotyje, paprašiau Alano eiti su 
manim į virtuvę. Įkaitinau sirupą, kol suskystėjo, bet taip, kad 
nesudžiūtų, 0 jis tuo metu sėdėjo, vartydamas rankose tuos 
prakeiktus traukinio bilietus. “Paslydau" ir išpyliau ant jo si- 
rupą. Turiu pasakyti, puikiai susidorojau su savo užduotimi. 
Jis buvo aplietas nuo galvos iki kojų. 

Akimirką Bleir neteko žado. 

— O ašvisą tą laiką sėdėjau stotyje, — išspaudė ji. 

— Aš... ė... — Nina pakilo. — Jeigu mama būtų gyva, 
daugiau niekada negalėčiau pažvelgti jai į akis, — ji Žvilgte- 
lėjo į Bleir, užlieta sumišimo raudonio, ir vienu atsikvėpimu 
išpyškino: — Jis nuėjo į vonios kambarį ir ištiesė man pro 
duris drabužius, bet aš išmečiau jo laikrodį, jis nusirito į vo- 
nios kambarį, aš puoliau paskui, durys užsitrenkė, o raktas 
iškrito. | 

Bleir bandė tai įsivaizduoti ir pradėjo juoktis. 

— Užsirakinai vonioj su nuogu vyriškiu? 

Nina sukando dantis, kilstelėjo smakrą ir linktelėjo. 

Bleir nieko nesakė, priėjo prie spintos, ištraukė butelį 
viskio ir dvi taures, šliūkštelėjo į jas po šlakelį ir vieną ištiesė 
Ninai. : 

— Už seseris, — pasiūlė Bleir ir vienu ypu ištuštino sa- 
vo taurę. 

Plačiai šypsodamasi Nina pasekė jos pavyzdžiu. 

— Tikrai nepyksti? Nesigaili, kad ištelėjai už Li? 

— Nė-akimirkos. O dabar sėsk ir pasakok apie jūsų pla- 
nus. Kaip laikosi Alanas? Tu laiminga su juo? 

Pradėjusi kalbėti, Nina jau negalėjo sustoti. Jai nelabai 
patiko Pensilvanija, ir ji jau beveik įkalbino Alaną grįžti į 
Čandlerį, kai jis baigs internatūrą. 

— Bijau, kad dabarjis nelabai draugiškai nusiteikęs ta- 
vo ir Li atžvilgiu, bet pasistengsiu tai sutvarkyti. Atvažiavau 
prašyti tavo atleidimo ir įtikinti tėtį ir Li pyktį pakeisti malone. 

— Nemanau, kad Li... — pradėjo Bleir, bet Nina ją per- 
traukė. . 

— Kaip tik priešingai. Pagyventum su juo tiek, kiek aš 
gyvenau. Jis švelnus, kol patenkintas, bet jeigu jo globojama 
moteris padarys ką nors, kas jam nepatinka, pamatysi, kas bus! 
Bleir, — ji pradėjo pešioti savo skėtį, — man reikalingas žŽmo- 
gus, galintis nunešti į šachtą atsišaukimus. 

Bleir tuoj pat sukluso: 

— Kalbi apie tokius atsišaukimus, kuriuose šachtinin- 
kai agituojami sukilti ir streikuoti? 

— Ne, jie supažindina darbininkus su jų teisėmis, įro- 
do, kad susivieniję jie gali daug ką pasiekti. Hiūston ir kiti, 
kurie važinėja į gyvenvietes kaip prekeiviai, perveža atsišau- 
kimus kartu su daržovėmis, bet jie aplanko tik keturias šach- 
tas, 0 jų yra dar trylika. Mums reikia, kad kas nors galėtų 
patekti į visas Šachtas. 

— Juk žinai, kad ten viskas saugoma. Jie tikrina net 
Lianderio ekipažą... Nina! Nori įtraukti Li? 

— Niekada! Jeigu jis žinotų, kas man žinoma apie an- 
glies šachtas, užrakintų mane. Bet aš maniau, kad tu kaip gy- 
dytoja galėtum tikrinti moterų sveikatą gyvenvietėse. 

— Aš? — iškvėpė Bleir stodamasi. 

Nenorėjo apie tai nė galvoti. Jeigu jos ekipaže ras at- 

sišaukimų, ją nušaus vietoje. Bet paskui ji prisiminė skurdžias 
šachtininkų gyvenvietes, žmones, atsisakiusius visų Amerikos 
piliečio teisių, kad užsidirbtų pragyvenimui. 

— Nina, nežinau, — sušnibždėjo ji. — Tai atsakingas 
sprendimas. 

— Tai rimta problema. Bleir, tu vėl namie. Daugiau ne- 
si bevardė didelio miesto gyventoja. Tu — Kolorado valstijos 
Čandlerio dalis, — ji atsistojo. — Pagalvok. Einu namo pas 
tėvą, ir gal judu su Li ateisite šiandien pas mus vakarienės. 
Alanas išleido mane tik dviem savaitėm. Nesikreipčiau į ta- 
ve, bet nepažįstu nieko, kas galėtų prasmukti į šachtas. Grei- 
čiau pranešk apie savo sprendimą. 

— Gerai, — išsiblaškiusi sutiko Bleir, visiškai užvaldy- 
ta minties, kaip pervežti draudžiamą krovinį į gyvenvietes, sau- 
gomas ginkluotų Žmonių. 

Visą dieną ji slankiojo po tuščią kliniką, mėgino skaity- 
ti Li duotą medicinos žurnalą, bet mintimis vis grįždavo prie 
Ninos prašymo. Šis prašymas užgavo Bleir širdies stygas, nes 
ji iš tikrųjų nelaikė savęs Čandlerio dalimi. Palikusi miestą, 
manė, kad tai padarė visam laikui. Ji neketino čionai grįžti, 
bet gyvenimas kitaip pasisuko, ir dabar ji turėjo spręsti, ar 
yra vietinės bendruomenės narė, ar ne. Ji gali sėdėti savo šva- 
rutėlėje klinikoje ir periodiškai mėginti rankioti dalimis su- 
žalotus Žmones, o gal užbėgti už akių nelaimingiems 
atsitikimams. 

O jeigu ji pati būtų sužalota? 

Mintys sukosi ir sukosi, ir ji niekaip negalėjo nuspręsti. 

Ji su Li vakarieniavo jo tėvo namuose. Kai Nina pasi- 
šaukė ją į šalį, Bleir pasakė, kad dar neapsisprendė. Nina nu- 
sišypsojo ir linktelėjo. Dėl to Bleir pasidarė tik dar blogiau. 

Kitą rytą ji pabudo su skaudama galva. Tuščioje klini- 
koje aidu atsiliepė jos pačios Žingsniai. Misis Krebs pasakė, 
kad turi eiti į parduotuves, ir išėjo. Devintą valandą skamb- 
telėjo varpelis prie durų, ir Bleir nuskubėjo pasitikti pacientę. 

Koridoriuje stovėjo moteris su maždaug aštuonerių me- 
tų mergaite ant rankų. | 

— Ar galiu kuo nors padėti? 

— Jūs ledi gydytoja? 

— Taip. Prašom į kabinetą. 

— Dėkui, — ir, liepusi mergaitei sėdėti ir laukti, mote- 
ris įėjo paskui Bleir. 

-— Kuo skundžiatės? 

Moteris atsiduso. 

— Pastaruoju metu kažkodėl nusilpau, man reikia pa- 
galbos, visai nedidelės pagalbos. 

— Mums visiems kartais reikia pagalbos. Kuo galėčiau 
padėti? 

— Na, pasakysiu tiesiai. Kai kurios mano mergaitės, Ži- 
note, iš River strito pardavinėjo blogą opijų. Pamaniau, jeigu 
jau jūs daktarė, galėtumėte parduoti mums gryno opijaus iš 
San Francisko. Žinau, kad gydytojai geba patikrinti, ar jis ge- 
ras, ar ne. Be to, jūs iš karto galite pirkti didelį kiekį ir pas- 
kui pardavinėti. Galiu rasti jums pirkėjų ir... 

— Prašom išeiti iš mano klinikos, — tvardydamasi pa- 
sakė Bleir. 

Moteris atsistojo. 

— Matai, kokia atsirado. Manai, kad esi per daug gera 
tokiems kaip mes? Žinai, kad iš tavęs juokiasi visas miestas? 
Vadiniesi gydytoja, o pati sėdi čia sau viena, ir niekas pas ta- 
ve neateina. Niekas nė neketina eiti. 

Bleir priėjo prie durų ir atlapojo jas. 

Užrietusi nosį, moteris griebė mergaitę už rankos ir pa- 
sišalino, trinktelėjusi durimis taip, kad varpelis nukrito ant 
grindų. 

Bejausmiu veidu Bleir atsisėdo prie stalo ir paėmė po- 
pieriaus lapą. Tai buvo ūkinių išlaidų sąrašas, kurį misis Šei- 
nes padavė šį rytą. Bleir turėjo sudėti dvidešimt du skaičius, 
kad patikrintų ekonomės apskaičiavimus. 

Ji žiūrėjo į lapelį, paskui netikėtai pajuto, kaip pradėjo 
graužti akis, dar akimirka — ji padėjo galvą ant stalo ir ėmė 
raudoti. Ji verkė tyliai, ašaros tekėjo upeliais — ji net nespė- 

jo išsitraukti nosinės. 

Bleir užkando žadą, kai priešais save ant kėdės pamatė 
Keiną Tagertą. 

— Linksminatės, šnipinėdamas žmones? 

— Nesu šios srities specialistas, — atsakė jis, žiūrėda- 
mas į ją su užuojauta. 

Bleir pradėjo raustis stalčiuose, kol Keinas išsitraukė 
didelę nosinę. 

— Ji švari. Hiūston rūpestingai nepatikrinusi neišlei- 
džia manęs iš namų. 

Ji neatsiliepė į jo mėginimą pajuokauti, nusigręžė ir nu- 
sišluostė nosį. 

Jis pasilenkė ir paėmė išlaidų lapelį. 

— Ir dėl to verkiate? — jis prabėgomis Žžvilgtelėjo į skai- 
čius. — Klaida — septyni centai, — tarė jis ir grąžino lapelį į 
vietą. — Susijaudinote dėl septynių centų? 

— Kad jūs Žinotumėte, kaip įžeisti mano jausmai. La- 
bai paprastai ir senamadiškai. 

— Norite papasakoti? 

— Kam? Kad ir jūs iš manęs pasijuoktumėte? Pažįstu 
tokius. Jūs taip pat niekada neitumėte pas moterį gydytoją. 
Jūs, kaip ir visi vyrai, ir dauguma moterų! Niekada nesutik- 
tumėte, kad jus operuotų moteris. 

Jo veidas surimtėjo: 

— Niekada nesilankiau pas gydytojus, todėl nežinau, 
kam patikėčiau pjaustyti mane. Bet jeigu būtų blogai, manau, 
atsiduočiau į bet kurio rankas. Jūs dėl to verkiate? Kad nie- 
kas neateina? 

Bleir padėjo rankas ant stalo, pyktis ir jėgos ją apleido. 

— Kartą Li sakė man, kad visi gydytojai idealistai. Bi- 
jau, kad aš dar blogesnė. Maniau, kad miesto gyventojus su- 
žavės moterų klinika. Taip ir būtų, jeigu čia dirbtų Lianderis. 
Jie Žiūri į mane ir klausinėja, kur “tikrasis" gydytojas. Mano 
mama buvo čia užsukusi su įvairiais negalavimais tris kartus 
per dvi dienas, buvo užėjusios dar kelios moterys, kurias pa- 

žįstu nuo vaikystės. Negana to, Čandlerio ligoninių taryba ne- 
tikėtai nusprendė, kad ir vienas gydytojas neturi ką čia veikti. 

Kurį laiką Keinas sėdėjo, įdėmiai žiūrėdamas į Bleir. 
Jis mažai ją pažinojo, bet jam buvo tikrai žinoma, kad papras- 
tai jos energijos pakanka dviem, o dabar ji sėdi paniurusiu 
veidu ir patinusiomis akimis. | 

— Vakar, — pradėjo jis, — buvau arklidėje be marški- 
nių — tik nesakykite Hiūston — ir nusibrozdinau į sieną nu- 
garą. Rakščių buvo daug, dalį jų man pavyko ištraukti, bet 
prie kitų negaliu nė prisiliesti, — jis pamatė, kad ji pakėlė 
galvą. — Nedaug, bet tik tiek galiu jums pasiūlyti. 

Bleir nusišypsojo. 

— Gerai, eime į operacinę, aš apžiūrėsiu. 

Rakštys buvo nelabai ilgos ir negiliai įsmigusios, bet 
Bleir traukė jas labai atsargiai. 

Guldamas ant ilgo stalo, Keinas paklausė: 

— O kodėl jūsų varpelis nutrauktas? Kas šitaip įniršo 
ant jūsų? 

Bleir papasakojo apie moterį ir jos žodžius, kad visas 
miestas šaiposi iš Bleir. 

— O Li tiek daug padarė dėl šios klinikos. Svajojo apie 
ją daugelį metų. Dabar jis užsiėmęs šachtose, o aš taip jį nu- 
vyliau. | 

— Man regis, ligoniai jus nuvilia. Juo blogiau jiems. 

Ji nusišypsojo jam į pakaušį. 

— Ačiū, bet ir jūs neateitumėte, jeigu... O kodėl jūs at- 
ėjote? : 

— Hiūston daro tvarką mano kontoroje. 

Jis tai tarė su tokiu pasmerktumo jausmu, kad Bleir nu- 
sijuokė. 

— Nė kiek nejuokinga. Ji stato ten tas mažas netiku- 
sias kėdes, o dar jai patinka nėriniai. Jeigu grįžęs pamatysiu, 
kad mano kabinetas išklijuotas rausvais apmušalais, aš... 

— Ką jūs padarysite? 

Jis pasuko galvą, kad pamatytų Bleir: 

— Pravirksiu. 

Bleir nusišypsojo. 

— Ji užklijuos rausvus apmušalus, o aš ateisiu rytoj rytą, 
ir mes juos pakeisime. Na kaip jums patinka toks sandėris? 

— Geresnis negu šiandien. 

— Na štai ir viskas, — po minutės tarė ji ir pradėjo plau- 
ti instrumentus, o Keinas tuo metu vilkosi marškinius. 

Bleir atsigręžė į jį. | 

— Ačiū, — tarė ji. — Jūsų dėka jaučiuosi daug geriau. 
Žinau, kad buvau su jumis neteisi ir prašau atleisti. 

Keinas gūžtelėjo plačiais pečiais. 

— Judvi su Hiūston dvynės, turėtumėte būti labai pana- 
šios. Ir jeigu jūs nors perpus taip gerai tvarkotėse medicinoje, 
kaip ji namų ūkyje, turite būti geriausia iš visų gydytojų. Jau- 
čiu, kad netrukus viskas pasikeis. Pamatysite, labai greitai da- 
mos laušis pro jūsų klinikos duris. Svarbiausia, būkite darbo 
vietoje ir rytoj, kertu lažybų, čia bus ankšta nuo pacienčių. 

Ji negalėjo nesišypsoti. 

— Dėkoju jums. Padarėte man tiek daug gera. 

Ir, pasidavusi impulsui, ji pasistiebė ir pabučiavo jį į 
skruostą. 

Jis šyptelėjo: 

— Žinote, jūs dabar buvote tokia panaši į Hiūston. 

Bleir nusijuokė: 

— Gyvenime nesu girdėjusi geresnio komplimento. Jei- 
gu nugara neduos jums ramybės — ateikite. 

— Daktare Vestfild, ateisiu pas jus su sųlaužytais kau- 
lais ir su rožinėmis sienomis, — tarė jis, išeidamas iš klinikos. 

Švilpaudama Bleir pradėjo tvarkyti savo stalą ir tuoj pat 
prisiminė, kad nepaklausė Keino, į kurią pusę septyniais cen- 
tais suklydo Šeines, todėl skaičiavo pati. Antrąją dienos pusę 
Bleir praleido puikiai: pirmą kartą po daugelio dienų ji taip 
gerai jautėsi. 

Akimirką ji susimąstė, koks geras jai buvo Keinas, nors 
anksčiau ji taip negalvojo. Galbūt už šią savybę Hiūston ir 

pamilo jį. 

Grįžęs namo ir įėjęs į tamsiais paneliais išmuštą kabi- 
netą, Keinas paklausė savo padėjėjo Edeno Nailando: 

— Kai praėjusią savaitę nupirkau Nacionalinį Čandle- 
rio banką, jie atsiuntė mums dokumentus? 

— Visą šūsnį, sveriančią ne mažiau kaip dvidešimt sva- 
rų, — nepakeldamas galvos, atsakė Edenas ir parodė į kampą. 

Keinas paėmė popierius ir peržiūrėjo juos. 

— O kur išėjo Hiūston? 

Šis klausimas sudomino Edeną. 

— Man regis, pas siuvėją. 

— Gerai, — tarė Keinas. — Vadinasi, likusi dienos, o 
gal ir savaitės dalis mūsų žinioje. 

Ir jis išėjo iš kambario su popieriais rankoje. 

Vedamas smalsumo, Edenas surado Keiną biblioteko- 
je, kur tas skambino telefonu. Kadangi vietinis tinklas aptar- 
navo tik Čandlerį, Edenas niekada nebuvo matęs, kad Tagertas 
naudotųsi šia ryšių priemone. 

— Supratote, — sakė Keinas kažkam kitame laido gale, — 
jūsų užstato terminas baigiasi kitą savaitę ir turiu visišką teisę 
reikalauti, kad apmokėtumėte. Teisingai. Pratęsiu beprocentį ter- 
miną trims mėnesiams, jeigu rytoj jūsų Žmona nueis į Vestfildų 
kliniką pas daktarę Bleir. Ji greitai turi gimdyti? Puiku! Jeigu 
gimdys toje klinikoje, pailginsiu terminą iki šešių mėnesių. Ge- 
rai supratote, galite nusiųsti ir dukteris. Taip, puiku. Trisdešimt 
dienų už kiekvieną dukterį, kuri rytoj nueis į priėmimą. Bet jei- 
gu Bleir sužinos, viską atšauksiu. Supratote mane? 

— Prakeikimas! — nusikeikė jis, dėdamas ragelį ir at- 
sigręždamas į Edeną. — Man tai kainuos apvalią sumą. Per- 
žiūrėk šiuos popierius ir atrink tuos, kurie turėjo grąžinti 
paskolą arba kuriems buvo atsakyta pratęsti terminą, o pas- 
kui patikrink, ar tarp jų nėra Čandlerio ligoninės savininkų. 
Matysime, ar jie išdrįs atsakyti mano svainei? 

Kitą rytą gera Bleir nuotaika kažkur išgaravo, ir ji prisi- 
vertė eiti į darbą. “Dar viena ilga diena nieko neveikiant", — 

galvojo ji, pėsčiomis eidama į kliniką. Dar likus pusei kvarta- 
lo iki klinikos, ji pamatė priešais bėgančią misis Krebs. 

— Kur jūs prapuolėte? Ten tiek pacientų! 

Bleir stabtelėjo, o paskui pasileido bėgte į savo klini- 
ką. Priimamajame buvo labai triukšminga: verkė vaikai, mo- 
tinos mėgino juos raminti, o viena moteris dejavo — atrodo, 
rengėsi gimdyti. 

Po penkiolikos minučių Bleir perkirpo naujagimei 
virkštelę. 

-— Šimtas aštuoniasdešimt, — sumurmėjo jos motina. — 
Pavadinsime ją Meri Šimtas Aštuoniasdešimt Stivenson. 

Bleir nespėjo nieko paklausti, nes įvedė kitą ligonę. 


O kitą rytą moteris atnešė į kliniką aštuonerių metų ber- 
niuką, kuris atrodė kaip šešerių ir jau dvejus metus buvo išdir- 
bęs anglies šachtoje. Jis mirė ant Bleir rankų — jo trapus kūnelis 
buvo sutraiškytas anglies gabalų, iškritusių iš vagonėlio. 

Bleir paskambino Ninai ir pasakė: 

— Aš sutinku. 

Ir padėjo ragelį. 


30 skyrius 

Bleir važiavo atgal į Čandlerį iš “Ineks-presibl" šach- 
tos. Nina negaišo laiko ir- greitai organizavo atsišaukimų pri- 
statymą į šachtą, nuogąstaudama, kad Bleir apsigalvos. Todėl 
tą rytą Bleir paskambino jaunam daktarui Viveriui, su kuriuo 
buvo susipažinusi miesto ligoninėje, ir paprašė, kad tas pa- 
budėtų klinikoje, nes ji yra skubiai kviečiama į šachtą. Jau- 
nuolis džiaugėsi, galėdamas jai padėti. 

Naujo ekipažo bagažinėje Bleir ir Nina padarė dvigubą 
dugną ir sudėjo ten atsišaukimus. Išklausiusi visų instrukci- 
jų, Bleir vos pajėgė kalbėti iš baimės. 

Prie įvažiavimo į gyvenvietę apsauga pradėjo juokauti, 

kad daktaras Vestfildas labai pasikeitė po paskutinio savo vi- 
zito, bet praleido Bleir be patikrinimo. Kelių anglimi apdul- 
kėjusių berniūkščių ji paklausė, kaip rasti jai reikalingos 
moters namą.Ta gulėjo lovoje, apsinretusi, kad serga, ir ner- 
vinosi visai taip pat, kaip Bleir. Moteris paslėpė atsišaukimus 
po grindimis, ir Bleir kuo greičiau išvyko iš gyvenvietės. 

Apsauga pajuto, kad ji nervinasi, bet su vyrams būdin- 
gu pasipūtimu manė, jog dėl jų, ir palydėjo ją dvigubai kan- 
desnėmis pašaipomis. 

Nuvažiavusi mylią nuo šachtos, Bleir pradėjo karštli- 
giškai drebėti. Apie dvidešimt minučių ją krėtė taip, kad ji 
net negalėjo laikyti vadžių. Ji išsuko iš kelio, pastatė ekipažą 
tarp uolų ir išlipo iš jo. Bleir kojos linktelėjo, ji atsisėdo ant 
žemės ir pravirko, verkė su palengvėjimu, suvokdama, kad vis- 
kas laimingai baigėsi. 

Bleir dar virpėjo, kai netikėtai dvi stiprios rankos grie- 
bė ją už pečių ir pastatė ant kojų. 

Jos akys susitiko su Lianderio žvilgsniu, svaidančiu įnir- 
šio kibirkštis. 

Jis nusikeikė ir priglaudė ją prie krūtinės. Bleir taip ap- 
sidžiaugė jį pamačiusi, kad nė neklausė, iš kur jis sužinojo, ką 
ji padarė. Ji įsikibo į Li, nors jis vos nesulaužė jai šonkaulių, 
troško, kad apkabintų ją dar tvirčiau. 

— Man buvo baisu, — tarė ji, įsikniaubusi į jo petį, pas- 
kui pasistiebė ir priglaudė veidą prie jo kaklo. — Man buvo 
taip baisu, — ašaros tryško iš akių, patekdamos į burną. 

Li laikė ją glėbyje, glostė plaukus ir tylėjo. 

Pagaliau Bleir ašaros išseko, o kūnas liovėsi drebėti. 
Tada ji išdrįso išsivaduoti iš glėbio ir pradėjo ieškoti po kiše- 
nes nosinės. Li davė jai savo nosinę, ir ji nusišluostė veidą. Pas- 
kui ji pakėlė akis į vyrą ir pasitraukė atbula nuo jo žvilgsnio. 

— Li, aš... — pradėjo ji, atsitraukė dar žingsnį ir atsirė- 
mė į uolą. 

Jo akys svaidė žaibus. Linksmas, sąmojingas, kantrus 
Li, kurį ji pažinojo, neturėjo nieko bendra su tuo įtūžusiu vy- 

riškiu. 

— Nenoriu nieko girdėti, — žodžiai kunkuliavo jo ger- 
klėje. — Nė žodžio. Noriu, kad prisiektum, jog niekad dau- 
giau šito nedarysi. 

— Tačiau aš... 

— Prisiek! — įsakė jis artėdamas ir imdamas ją už al- 
kūnės. | 

— Li, prašau paleisti, man skauda, — ji norėjo nura- 
minti Lianderį ir priversti suprasti jos poelgį. — O kaip tu 
sužinojai? Juk tai paslaptis. 

— Būnu gyvenvietėse kasdien, — tarė jis šyptelėjęs. — 
Ir žinau, kas ten darosi. Bleir, kai sužinojau, kad turi prista- 
tyti atsišaukimus, iš pradžių netikėjau, — jis linktelėjo, rody- 
damas šlapią nosinę, kurią ji glamžė rankoje. — Bent jau 
suvokei pavojų. Žinai, ką būtų tau padarę tie žmonės? Įsi- 
vaizduoji? Maldautum jų, kad užmuštų tave. Ir įstatymas jų 
pusėje. 

— Li, Žinau, — karštai prabilo ji. — Jie turi visas teises 
daryti tai, ką daro. Todėl kas nors turi papasakoti šachtinin- 
kams apie jų teises. 

— Bet ne tu! — Li palinko prie jos. 

Ji stipriai užsimerkė, kaip nuo sprogimo, spausdamasi 
prie uolos. 

— Galiu patekti į šachtas, turiu ekipažą, visa tai labai 
suprantama. | | 

Li paraudo taip, kad, atrodo, tuoj sprogs, jo rankos tie- 
sėsi prie Bleir gerkFfės, bet jis atsipeikėjo ir pasitraukė nuo 
jos. Nusigręžęs kelis kartus giliai atsiduso. Tai padėjo jam su- 
imti save į rankas. 

— Dabar noriu, kad išklausytum mane, ir labai įdėmiai. 
Sutinku, kad padarei labai gerą darbą ir kad šachtininkai turi 
žinoti tiesą. Labai vertinu tavo pasirengimą paaukoti gyvybę 
dėl kitų žmonių, bet negaliu leisti tau šito daryti. Ar aiškiai 
pasakiau? 

— Jeigu ne aš, tai kas? 

— Koks mano reikalas? — sugriaudėjo Li ir vėl kelis 
kartus giliai atsiduso. — Bleir, aš už tave atsakau. Man tu 
svarbesnė negu viso pasaulio šachtininkai. Noriu, kad prisiek- 
tum ateityje nedaryti nieko panašaus. 

Bleir žvilgtelėjo į savo rankas. Ji niekada gyvenime ši- 
taip nebijojo, kaip šį rytą, bet giliai širdyje jautė, kad tai pats 
svarbiausias jos gyvenimo poelgis. 

— Vakar ant mano rankų mirė mažas berniukas, — su- 
šnibždėjo ji. — Jį sutraiškė... 

Li griebė ją už pečių. 

— Nieko man neaiškink. Žinai, kiek vaikų mirė ant ma- 
no rankų? Kiek rankų ir kojų teko amputuoti šachtose už- 
verstiems darbininkams? Niekada nebuvai nusileidusi į šachtą. 
Jeigu ten nusileistum... Nė neįsivaizduoji to siaubo. 

— Vadinasi, reikia ką nors daryti, — atkakliai tarė ji. 

Jis nuleido rankas, pradėjo kalbėti, užsičiaupė, vėl 
prabilo. 

— Gerai, mėginkime kitaip. Tu tam netinki. Prieš ke- 
lias minutes patyrei šoką. Neturi tokios veiklos sugebėjimų. 
Esi labai drąsi, kai kalbama apie gyvybės gelbėjimą, bet kai 
patenki į situaciją, kurią sukelia karas arba gyvybių naikini- 
mas, tiesiog subyri dalimis. 

— Bet tai reikia daryti, — maldaujamai tarė ji. 

— Taip, galbūt, bet reikalingi kitokie žmonės. Tavo vei- 
de parašyta, kas dedasi viduje. 

— Bet ką daryti? Kas dar gali patekti į šachtas, be ta- 
vęs ir manęs? 

— Be tavęs ir manęs! — vėl pratrūko Li. — Manęs! Aš 
turiu leidimą įvažiuoti į šachtas, o ne tu. Nežinau, kaip ap- 
skritai apsauga praleido tave. Nenoriu, kad ten rodytumeisi. 
Nenoriu, kad leistumeisi į šachtas. Praėjusiais metais prasė- 
dėjau užverstoje šachtoje šešias valandas — neatlaikė sutvir- 
tinimai. Negaliu leisti, kad kas nors panašaus tau atsitiktų. 

— Leisti? — perklausė ji, jausdama, kad baimė praėjo. — 
Ką dar ketini man “leisti"? 

Jis kilstelėjo antakį: * 

— Gali suprasti mano žodžius kaip nori, bet rezultatas 
bus toks pat: šachtose daugiau nesirodysi. | 

— Vadinasi, tu gali dingti vidury nakties, o aš — švelni 
žmonelė — sėdėsiu namie. 

— Kokia nesąmonė! Iki šiol nieko tau nedraudžiau. No- 
rėjai moterų klinikos — gavai ją. Ir sėdėk ten. 

— O tu važinėsi į šachtas, taip? Manai, jog aš per daug 
baili, kad nusileisčiau į šachtą? Manai, kad išsigąsiu tamsos? 

Minutę Li tylėjo, o kai prabilo, jo balsas skambėjo var- 
gu ar garsiau už šnabždesį. 

— Bleir, ne tu bailė, o aš. Ne tu bijai, kad ten atsitiks 
kas nors baisaus, bet aš per daug bijau prarasti tave. Gal bu- 
vau šiurkštus, tačiau turi suprasti: tau reikia laikytis kuo to- 
liau nuo šachtininkų gyvenviečių. 

Bleir jausmai audringai sukilo. Ją šiiDykdė Li valdingu- 
mas. Kaip ir sakė Nina, jo draudimas ją įsiutino. Bet kartu ji 
susimąstė dėl Li žodžių, kad netinka šiam darbui. Hiūston va- 
žinėjo į gyvenvietes, ir jeigu būtų apieškota jos brikelė, tai, 
be arbatos ir vaikiškos avalynės, apsauga nieko nerastų. O 
jos krovinys — visai kas kita. Be to, Li sakė, kad atsišaukimai 
gali pakenkti. Ji perskaitė vieną iš jų, kupiną neapykantos: 
būdami tokios būsenos, Žmonės pirmiausia veikia, o paskui 
suvokia, ką pridarė. 

Ji pakėlė akis ir pamatė, kad Li stebi ją. 

— Aš... nenorėjau tavęs gąsdinti, — užsikirsdama pra- 
bilo ji. — Aš... — ji nebaigė, nes Li ištiesė į ją rankas, ir ji 
puolė į jo glėbį. 

— Vadinasi, pasižadi? — paklausė jis, įsikniaubdamas 
veidu į jos plaukus. | 

Bleir pradėjo kalbėti, kad ji negali duoti tokio pažado, 
bet paskui pagalvojo, jog bus įmanoma rasti kitą būdą infor- 
muoti šachtininkus, patikimesnį, nepavojingą Žmonių gyvybei. 

— Pažadu, kad daugiau niekada nevešiu atsišaukimų į 
šachtininkų gyvenvietes. 

Jis pažvelgė jai į akis. 

— O jeigu mane skubiai iškvies į šachtą, ir tu prieisi 
prie telefono? 

— Na, Li, man teks... 

Jo ranka sugniaužė jos pakaušį. 

— Žinok, aš labai myliu savo miestą ir nenorėčiau iš 
čia išvykti, bet gali šitaip atsitikti, jog prisieis persikelti, sa- 
kykime, į Teksasą. Kur nors, kad tik mano Žmona negalėtų pa- 
tekti į keblias situacijas, — jis prisimerkė. — Paprašysiu misis 
Šeines ir misis Krebs važiuoti kartu su mumis. 

— Žiauri, nežmoniška bausmė. Gerai, kol esu su tavi- 
mi, neprieisiu prie šachtų. Bet jeigu tau manęs prireiks... 

Jis užčiaupė ją bučiniu. 

— Jeigu kada nors būsi man reikalinga, noriu visada 
žinoti, kur esi. Kasdien ir kiekvieną minutę. Supratai? 

— Dažnai nežinau, kur tu. Man regis, tai neteisinga... 

Jis vėl ją pabučiavo. 

— Kai išėjau iš ligoninės, privažiavo du furgonai su su- 
žeistais kaubojais. Regis, jie pateko po paniškai bėgančios 
bandos kanopomis. Man metas... 

Bleir atstūmė jį: 

— Ko gi mes stovime? Važiuojame! 

— Štai dabar tu mano mergaitė, — tarė Li, eidamas pas- 
kui ją prie ekipažo. 


— Atidarykite vartus! 

Į du šachtos “Mažoji Pamela“ sargybinius, sėdėdama 
raita ant arklio, reikliai žiūrėjo Pamela Fenton Janger. 

Apsauga negalėjo atitraukti nuo jos akių. Šešių pėdų 
ūgio moters, raitos ant juodo žirgo, vaizdas darė kraupų įspū- 
dį. Gyvulys stojo piestu taip aukštai, kad buvo matyti pasa- 
gos. Ir nors sunkūs mediniai vartai skyrė jį nuo vyrų, jie 
pasitraukė atatupsti, kai arklys užvertė galvą ir atsigręžė į jų 
pusę. 

— Jūs ką, negirdite? Atidarykite vartus! 

— Palaukite minutėlę... — pradėjo vienas sargybinis. 

Kitas bakstelėjo jam į-pašonę. 

— Tuoj pat, mis Fenton, — tarė jis, atidarydamas jai 
vartus ir traukdamasis į šalį. — Šachtos savininko dukra, — 
paaiškino jis pirmajam sargybiniui. 

Pamela nušuoliavo-tiesiai prie įėjimo į šachtą, palikda- 
ma paskui save anglies dulkių debesį. 

— Noriu matyti Rafertį Tagertą, — tarė ji, įtempdama 
pavadį ir stabdydama arklį. — Kur jis? 

— Kasvietėje, — kažkas atsakė. — Šeštasis tunelis. 

— Klausykite... — žengtelėjęs į priekį, kreipėsi į ją vie- 
nas darbininkas. 

Kitas, vyresnis vyriškis, prasibrovė į priekį prie nera- 
miai trypiančio arklio. 

— Labas rytas, mis Fenton. Tagertas apačioje, bet esu 
tikras, kad dėl jūsų jį kas nors iškvies. 

— Na tai kvieskite, — tarė ji, dar labiau įtempdama 
pavadį. 

Šlykštėdamasi Pamela apsidairė — vien purvas ir šach- 
tininkų gyvenvietės skurdas. Kai ji buvo mergaitė, tėvas rei- 
kalavo, kad Pamela jį čionai lydėtų ir žinotų, kur jų turto 
ištakos. Pam pažiūrėjo į visa tai ir pasakė: 

— Man regis, mes neturtingi. 

Ji kaip ir anksčiau niekino šias vietas. 

— Pabalnokite jam arklį, lauksiu jo prie upelio kilpos, — 
apgręžusi žirgą, Pamela žvilgtelėjo į šachtos valdytoją. — Ir 
jeigu jį nubaus nors vienu pensu, jūs už tai atsakysite. 

Tarusi šiuos žodžius, ji spustelėjo arklį ir nudūmė prie 
gyvenvietės vartų tokiu greičiu, kad šlako gabaliukai skriejo 
iš po kanopų. | 

Laukti teko neilgai. Kai kurie Žmonės tik nedraugiškai 
raukėsi paminėjus Fenton pavardę, bet tie, kurie dirbo “Fen- 
ton Koul end Airon" kompanijai, griūdami bėgo vykdyti bet 
kurį Fentonų nurodymą. 

Reifas prijojo ant prasto arkliuko, per smulkaus jo stam- 
biai figūrai. Jo veidas ir drabužiai buvo pajuodę nuo anglies 

dulkių, akys Žžaibavo pykčiu. 

— Tavo norai visada pirmoje vietoje? Princesė Fenton 
gauna viską, ko nori, — tarė jis, nušokęs ant žemės ir Žiūrė- 
damas Pamelai tiesiai į akis. 

— Man tai nepatinka. 

— Niekam nepatinka, tiesiog kai kurie priversti užsi- 
dirbti pragyvenimui. 

— Atvažiavau ne ginčytis su tavimi. Turiu tau kai ką 
svarbaus pranešti, — ji įteikė jam gabaliuką muilo. — Ko taip 
stebiesi? Žinau, ką reiškia anglies dulkės. 

Dar kartą įsmeigęs į ją žvilgsnį, jis paėmė muilą, atsi- 
klaupė prie vandens ir pradėjo muilinti veidą ir rankas. 

— Gerai, ką nori man pasakyti? 

Pam atsisėdo ant plokščio akmens, ištiesusi ilgas ko- 
jas. Jos aukšta šiurkšti juoda skrybėlė darė ją dar aukštesnę, 
bet trumpas juodas vualis teikė veidui paslaptingumo ir mo- 
teriškumo. 

— Kai buvau septynerių metų, mano tėvas pametė rak- 
to nuo asmeninio stalo stalčiaus dublikatą. Radau įį ir pasi- 
dėjau į savo brangenybių dėžutę. Kai man suėjo trylika, 
sužinojau, ką galima atidaryti tuo raktu. 

— Ir nuo tada šnipinėji. 

— Esu visų įvykių sukūryje.. 

Jis luktelėjo, bet ji daugiau nieko nesakė. Jis atsigręžė, 
ji padavė jam rankšluostį. 

— Ir ką gi sužinojai? 

— Prieš kelis mėnesius tėvas pasamdė Žmones iš Pin- 
kertono agentūros, kad sužinotų, kas perveža į gyvenvietes 
profsąjungų agitatorius. 

Reifas neskubėdamas šluostėsi rankas — stiprias ir rau- 
meningas nuo ilgo darbo kirtikliu. 

— Ir ką gi aptiko tavo Pinkertonai? 

— Ne mano, o tėvo, — ji nuskynė gėlytę I ir Žaidė su ja. 
— Pirma, jie sužinojo, kad keturios jaunos Čandlerio mote- 
rys, visos iš gerbiamų šeimų, persirenginėja senėmis ir įveža į 

gyvenvietes draudžiamų prekių. O draudžiama visa, kas ne- 
duoda mano tėvui pelno, — Pamela žvilgtelėjo į jį. — Viena 
moteris — jauna tavo giminaičio Žmona. 

— Hiūston? Ta maža, trapi... — jis nutilo. — O Keinas 
žino? : 

— Abejoju, kitaip aš nieko nesužinočiau, ar ne taip? 
Ji įdėmiai stebėjo Reifą. Kai Pamela ir Keinas buvo dar 
visai jauni, jie turėjo romaną, kuris, anot jų, buvo slapta mei- 
lė. Iš tikrųjų visas miestas tai aptarinėjo. Kai prieš kelias sa- 
vaites dvynių vestuvėse ji susipažino su Keino dėde Reifu, jis 
atrodė jai visų Keino savybių, kurios jai labai patiko, įsikūni- 
jimas. Bet Reifas buvo dar ir švelnus, priešingai negu jo gimi- 
naitis. Kelias .dienas po vestuvių ji laukė, kad Reifas jai 
paskambins arba atsiųs raštelį, bet jis nė nemėgino susisiekti 
su ja. “Prakeiktas Tagertų išdidumas!" — keiksnojo ji. Dar ji 
susidomėjo, kodėl toks žmogus kaip Reifas dirba šachtoje. Turi 
būti kokia nors priežastis. Jis buvo nevedęs, jam nereikėjo 
išlaikyti šeimos. 

— Kodėl tu ten dirbi? — paklausė ji. — Kodėl nemeti 
to darbo? — ji linktelėjo į kelią šachtos link. 

Reifas paėmė akmenį ir sviedė jį į nesmarkią tėkmę. 

— Ten dirbo mano broliai, Šervinas merdėjo, jo žmona 
ir dukra neturėjo iš ko tikėtis pagalbos, tik iš manęs. 

— Tagertų išdidumas, — sumurmėjo Pamela. 

— Nuėjau pas tavo tėvą, ir mudu susitarėme, kad aš 
dirbsiu, o mano atlyginimą atiduos Šervinui. Tavo tėvui pa- 
tinka žeminti Tagertus. 

Ji apsimetė, kad neišgirdo paskutinės replikos. 

— Taigi Šervinas išsaugojo savo išdidumą, o tau teko 
jam padėti. Ir ką tu gavai, be nuolatinio nugaros skausmo, 
dirbdamas trilinkas? 

Jis pakėlė į ją akis. 

— Tai truko tik kelerius metus — viskas jau praeityje. 
Brolis su dukra persikėlė gyventi pas Keiną ir Hiūston. 

— Bet tu juk pasilikai. 

Reifas vėl žvilgtelėjo į srovę ir nutylėjo. 

Agentų ataskaitoje sakoma, jog ryšių palaikymu su 
profsąjungomis įtariami trys žmonės. Vienas iš jų — kažkoks 
Džefris Smitas, antras — daktaras Lianderis Vestfildas, o 
trečias — tu. 

Reifas niekaip nesureagavo, nepažvelgė į ją, tik gniau- 
žė ir atleido pirštus. 

— Nieko nenori pasakyti? 

— Šachtininkai dirba agentais? 

— Tikriausiai jie ten nevaikščioja civiliais drabužiais, — 
sarkastiškai tarė ji. 

Jis pakilo. 

— Jeigu tai viskas, ką norėjai pranešti, turiu grįžti į ka- 
savietę. Manau, nepažįsti tų agentų? 

— Net mano tėvas jų nėpažįsta, — pasakė ji stodama- 
si. — Reifai, daugiau negali tuo užsiimti. Tau daugiau ne- 
reikia likti šachtoje. Paieškokime tau kitą darbą — bet kokį 
kitą darbą. . 

Prisimerkęs jis sužiuro į ją. 

— Vadink tai Tagertų išdidumu, — tarė jis ir nužings- 
niavo prie savo arklio. 

— Reifai! — ji griebė Reifą už rankos. — Nenorėjau... — 
ji paleido jo ranką ir sustojo. — Norėjau perspėti tave. Tau 
galėjo nepatikti, kaip aš tai padariau, galbūt tau nepatinka 
mano pavardė, bet aš norėjau suteikti tau galimybę spręsti, 
ką daryti. Kai mano tėvas ko nors užsigeidžia, jis gali tapti 
žiaurus. 

Jis stovėjo tylėdamas ir nejudėdamas. Ji pažvelgė į Rei- 
fą, ir nuo jo žvilgsnio jos širdis suspurdėjo. Ji žengtelėjo į prie- 
kį ir pateko į jo glėbį. 

Bučinys buvo ilgas ir švelnus. Ir Pamela suprato, kad 
laukė to vyriškio visą gyvenimą. 

— Atvažiuok į šitą vietą šiąnakt, — sušnibždėjo jis. — 
Vidurnaktį. Apsivilk ką nors, kad būtų lengva nusiimti. 

Taręs šiuos žodžius, jis užšoko ant arklio ir nujojo. 

Po rytinio siaubo ir po septynių valandų operacinėje su. 
sužeistais kaubojais Bleir pasijuto visiškai išsekusi. Ji pavar- 
go taip, kad net supyko ant Li, išvažiavusio nežinia kur po 
eilinio paslaptingo skambučio. 

Jau sutemus ji išėjo namo, sustojo prie telegrafo, kad 
iškviestų į Čandlerį savo draugę daktarę Luizą Bliker. 

Namie, nekreipdama dėmesio į misis Šeines protestus, 
Bleir atsisakė vakarienės ir su drabužiais krito tiesiai į lovą — 
buvo aštunta valanda. 

Ji prabudo, išgirdusi, kad kažkas nori įeiti į miegamąjį. 

— Li? — šūktelėjo ji. 

Atsakymo nebuvo. Ji pakilo iš lovos, priėjo prie durų ir 
atidarė jas. Už durų stovėjo Lianderis suplėšytais marškiniais, 
išteptais purvu ir krauju. 

— Kas atsitiko? — iškart suklususi paklausė Bleir. — 
Kažką sužeidė? , 

— Mane, — kimiai atsakė Li ir svyruodamas peržengė 
kambario slenkstį. 

Akimirką Bleir pasidarė bloga. 

— Turėsi man padėti, — pasakė jis ir ėmė traukti nuo 
savęs marškinius. — Manau, nieko rimta, bet labai kraujuoja. 

Bleir atsitokėjo. Ji ištraukė iš drabužinės savo medici- 
ninį lagaminėlį, paėmė žirkles ir pradėjo kirpti vyro marški- 
nius. Ji padėjo vyro ranką sau ant peties ir apžiūrėjo žaizdas. 
Dešinėje krūtinės pusėje Bleir pamatė du ilgus kraujuojan- 
čius įdrėskimus, vienoje vietoje oda buvo nuplėšta iki šon- 
kaulių. Bleir buvo mačiusi daug šautinių žaizdų ir negalėjo 
klysti dėl jų. Kadangi nutekėjo daug kraujo, užkrėtimo pavo- 
jaus nebuvo. 

Vos apversdama liežuvį perdžiūvusioje burnoje, ji prabilo. 

— Žaizdas reikia sutvarkyti, — tarė ji ir pradėjo dėlioti 
intrumentus bet dezinfekuojamąsias priemones. Baisiai dre- 
bėjo rankos. 

— Bleir, — pašaukė Li. Tik trūkčiojantis kvėpavimas 
išdavė, kad jis kenčia skausmą. — Tau teks ne tik tai padaryti. 
Manau, kad šaudžiusieji į mane žino, kur aš. Ir jie ateis čio- 
nai manęs areštuoti. 

Bleir buvo taip užsiėmusi žaizdomis, kad ne visai su- 
prato, ką jis kalba. Ji pirmą kartą teikė pagalbą žmogui, kurį 
mylėjo, ir tikėjosi, kad daugiau neteks to daryti. Ji suprakai- 
tavo, plaukų sruogos prilipo prie kaktos. 

Li paėmė ją už smakro ir privertė pažvelgti į jį. 

— Girdi mane? Manau, kad po kelių minučių čia ateis 
žmonės, ir aš noriu, kad jie patikėtų, jog praleidau savo na- 
muose visą naktį. Jiems neturėtų nė mintis šauti į galvą, kad 
esu sužeistas. 

— Ir kad tau skauda, — sukaupusi visas jėgas, prabilo 
Bleir, baigdama tvarkyti žaizdas ir bintuoti jas. — O kas tie 
žmonės? 

— Aš... nenorėčiau sakyti. 

Nors šią akimirką Bleir rūpėjo tik jo būklė, ji negalėjo 
nesupykti, kad jis, paprašęs jos pagalbos, nenori paaiškinti, 
kas atsitiko. 

— Jie iš Pinkertono agentūros, taip? 

Bent jau ji pajuto pasitenkinimą, kai Li veidas išdavė 
visišką sutrikimą. 

— Gali manyti, kad nieko nežinau, bet man žinoma dau- 
giau, negu tau atrodo, — ji baigė tvarstyti žaizdą. — Jeigu 
per daug energingai judėsi, vėl pradės tekėti kraujas. 

Netarusi nė žodžio, ji priėjo prie drabužinės, ištraukė 
iš ten naktinius marškinius ir peniuarą, kurį vilkėjo vestuvių 
naktį, ir greitai persirengė. Li sėdėjo ant lovos, stebėdamas 
ją ir aiškiai nesuprasdamas, ką ji ketina daryti. 

— Kiek turime laiko? — paklausė ji, paduodama jam 
švarius marškinius. — Pajėgsi pats juos apsivilkti? Turiu pa- 
gulėti žemyn galva. 

Kęsdamas didžiulį skausmą ir šokiruojamas Bleir Žžo- 
džių, Li nieko neklausinėdamas pasistengė apsirengti. O Bleir 


Ą 269 


tuo metu gulėjo skersai lovos ant pilvo, nukorusi Žemyn galvą. 

Jie abu apmirė, kai pasigirdo beldimas į laukujes duris. 

Bleir atsistojo. 

— Susitelk. Užlaikysiu juos kuo ilgiau, — ji greitai Žvilg- 
telėjo į veidrodį ir sutaršė plaukus. — Kaip aš atrodau? — 
paklausė ji, atsigręždama į vyrą. 

Jos veidas paraudo nuo kraujo antplūdžio, plaukai vaiz- 
dingai pasklido ant pečių. Ji atrodė kaip moteris, kuri ką tik 
mylėjosi. 

Kad ir keista, jausdamasi visiškai rami, Bleir nusileido 
prie durų ir atidarė jas. Už durų stovėjo trys nemalonios iš- 
vaizdos vyriškiai. Nieko nesakę, jie įėjo vidun. 

— Kur jis? — pareikalavo vienas vyriškis. 

— Galiu eiti su jumis, — tarė Bleir, — tik pasiimsiu 
savo lagaminėlį. | 

„— Jūs mums nereikalinga, — pasakė kitas. — Mums 
reikia daktaro. 

Bleir atsistojo ant antro laiptelio, kad vyrai nematytų 
jos akių. 

— Turėsite tenkintis tuo, kas yra, — piktai atkirto ji. — 
Jau pakankamai prisikentėjau šiame mieste. Ar jūs tikite, ar 
ne, bet aš visai tokia pati gydytoja, kaip ir mano vyras. Ir jei- 
gu jums reikia pagalbos, galiu ją suteikti. Lianderis labai pa- 
vargęs, jis turi pailsėti. Patikinu jus, kad moku elgtis su 
ligoniais taip pat gerai, kaip ir jis. Taigi einu pasiimti.savo 
lagaminėlį. 

Ji apsigręžė ir ėmė kilti laiptais. 

— Palūkėkite, ledi, mums nereikia medicininės pagal- 
bos. Atėjome paimti jūsų vyrą į kalėjimą. 

— Už.ką gi? 

— Už tai, kad buvo ten, kur nereikia, štai už ką. 

Bleir žengtelėjo žemyn. 

— O kada tai atsitiko? 

— Maždaug prieš valandą. 

Tyčia lėtai Bleir pradėjo tvarkyti savo plaukus. Anks- 
čiau ji beveik niekada nekreipdavo dėmesio į savo išorę, bet 
dabar būtinai turėjo atrodyti gundanti. Ji leido, kad peniua- 
ras palengva apnuogintų petį ir nusišypsojo vyrams. 

— Viešpatie, prieš valandą mano vyras buvo su manimi. 

— Ir turėsite įrodymų? — paklausė vienas iš jų. 

Kiti du Žiūrėjo į Bleir išsižioję. 

— Absoliučiai jokių, — vylingai šyptelėjo ji. — Duodu 
jums Čandler garbės žodį, beje, šis miestas pavadintas mano 
tėvo garbei. Bet jeigu jūs manimi netikite... — ji pasimetusi 
sumirksėjo, agentai Žiūrėjo į ją, išpūtę akis. 

— Aš šitaip nemanau, brangioji, — pasigirdo už jos nu- 
garos Li balsas. Jo veidas buvo paraudęs, jis taip pat atrodė 
labai pavargęs — kaip vyriškis, ką tik mylėjęsis su savo Žmo- 
na. — Jeigu neklystu, jūs sakėte, kad prieš valandą buvau kaž- 
kur kitoje vietoje? 

Jis priėjo prie Bleir. Apačioje stovintiems galėjo pasi- 
rodyti, kad ji prigludo prie jo, ieškodama atramos, bet iš tik- 
rųjų tai Bleir palaikė jį. 

Kelias minutes įsiviešpatavo tyla. Bleir ir Li sulaikė kvė- 
pavimą. Pagaliau jų vyresnysis atsiduso. 

— Vestfildai, gal ir manote, kad mus apgavote, bet taip 
nėra. Mes dar prisikasime iki jūsų, — jis nukreipė žvilgsnį į 
Bleir. — Jeigu norite išsaugoti vyro gyvybę, neišleiskite jo iš 
namų. 

Bleir ir Li tylėdami žiūrėjo, kaip išeina nekviesti sve- 
čiai. Trinktelėjo durys. Bleir nubėgo jas uždaryti. Atsigręžusi pa- 
matė, kad Li išblyško. Ji nuskubėjo pas jį ir padėjo pasiekti lovą. 

Tą naktį Bleir daugiau neužmigo. Paguldžiusi Li, ji at- 
sisėdo šalia, įsiklausydama į kiekvieną jo atodūsį. Pagalvoju- 
si, kad jis galėjo būti nušautas, ji pradėdavo drebėti ir dar 
stipriau suspausdavo jo ranką. 

Li miegojo budriai. Du kartus buvo atsimerkęs ir šyp- 
sojosi jai, paskui vėl nugrimzdo į miegą. 

Per naktį Bleir viską išgyveno: baimę, kad jis galėjo Žžū- 
ti, suvokimą, kaip labai jį myli, ir įniršį, kad jis drįso statyti 
save į mirtiną pavojų. 

Kai į kambarį prasiskverbė ryto aušra, Li galutinai pra- 
budo ir pamėgino atsisėsti, Bleir atitraukė portjeras. 

— Kaip jautiesi? — paklausė ji. 

— Kaip sunkus, aplupinėtas, alkanas rąstas. 

Ji stengėsi nusišypsoti, bet lūpos neklausė. Visą kūną 
maudė nuo bemiegės nakties įtampos. 

— Atnešiu tau valgyti. 

Ji surinko kruvinus skudurus ir Li marškinius ir nusi- 
nešė žemyn. Daktaro namuose bent jau niekas nekreips dė- 
mesio į panašius dalykus šiukšlių kibire. 

Misis Šeines paprastai neateidavo taip anksti, todėl 
Bleir pakepino jiems dviem pustuzinį kiaušinių, suraikė duo- 
ną colio storumo riekėmis ir pripylė du didelius puodelius šal- 
to pieno. Užlipusi į viršų su dideliu padėklu, ji pamatė, kad 
Li atsikėlė ir jau pusiau apsirengė. Bleir nieko nesakė ir pra- 
dėjo dengti pusryčiams mažą staliuką prie lango. 

Raukydamasis iš skausmo, Li atsisėdo ant kėdės ir pra- 
dėjo valgyti. Bleir įsitaisė priešais, knibinėdama kiaušinienę. 

— Na gerai, — tarė Li, — klok, ką galvoji. 

Bleir nurijo pieno gurkšnelį. 

— Nesuprantu, apie ką tu. 

Jis pakraipė galvą: 

— Pažiūrėk į save. Drebi kaip vakar. 

Ji paslėpė rankas. 

— Manau, neketini šiandien eiti į ligoninę. 

— Turiu pasirodyti žmonėse. Turiu dėtis, kad nieko ne- 
atsitiko. Negalima, kad kas nors atspėtų, kur buvau tą naktį. 

— Kurgi ne! — suriko ji, trenkusi kumščiu į stalą, ir 
pašoko ant kojų. — Pažvelk į save, tu vos sėdi, o rengiesi visą 
dieną išstovėti. ant kojų operacinėje. O kaip tavo pacientai? 
Juk nepajėgsi išlaikyti skalpelio. Kur buvai šiąnakt? Dėl ko 

rizikavai gyvybe? 

— Negaliu pasakyti, — atsakė jis, vėl valgydamas kiau- 
šinienę. — Noriu, bet negaliu. 

Bleir akys pritvinko ašarų. 

— Vakar tu įniršai, neš aš rizikavau savo gyvybe ir už- 
draudei man tai daryti. Dabar situacija pasikeitė, bet mano 
teisės liko tos pačios. Tos pačios! Man net neleidžiama žinoti, 
dėl ko galiu netekti vyro. Turiu būti gera mergaitė, sėdėti na- 
muose ir laukti, kai jis grįš namo visas kruvinas, o aš jį sulo- 
pysiu. Man leidžiama nežinia kodėl vidurnaktį flirtuoti su 
Pinkertono agentais. Man leidžiama žiūrėti į tavo kančias, bet 
neklausinėti kodėl! Li, pasakyk, kodėl buvai sužeistas? Pats su- 
kėlei šią situaciją? Tu ką, užmušei tiek žmonių, kiek ir išgydei? 

Nuleidęs galvą, Li rūpestingai ir lėtai kramtė maistą. 

— Bleir, pasakiau tau viską, ką galėjau. Turi manimi 
pasitikėti. 

Ji nusigręžė, mėgindama sulaikyti ašaras. 

— "Tai viskas, kas lieka mielai mažai žmonelei? Sėdėti 
namie, laukti ir neklausinėti! Tik aš nesu maža gera mergai- 
tė! Visada buvau nepaklusni. Visada veikiau, o ne stebėjau. 
Ir noriu žinoti, kur dalyvauju šį kartą. 

— Po velnių, Bleir, — suriko Li ir užsimerkė iš jį smel- 
kiančio skausmo, paskui vėl sužiuro į Bleir. — Galbūt pirmą 
kartą tau teks tapti stebėtoja. Pasakiau viską, ką galėjau. Ne- 
noriu įtraukti tavęs gilyn į šį reikalą. 

— Kad aš nieko nežinočiau, tiesa? Teisme galiu atvirai 
pasakyti, kad nieko nežinau, kad net tada, kai mano vyras grįžo 
namo su dviem šautinėmis žaizdomis, aš skendėjau visiškoje 
nežinioje. 

— Panašiai, — patvirtino Li, padėjo šakutę ir pažvelgė 
į Bleir. — Sakai, kad myli mane, kad galbūt mylėjai mane vi- 
sus tuos metus. Atėjo išmėginimų akimirka. Jeigu tikrai ma- 
ne myli, turi manimi tikėti. Vienintelį kartą gyvenime turi 
pamiršti tau būdingą nepaklusnumą ir troškimą dalyvauti vi- 

suose įvykiuose. Dabar esi man reikalinga ne kaip kolegė, o 
kaip Žmona. 

Bleir ilgai stovėjo ir žiūrėjo į jį. 

— Li, manau, tu teisus, — švelniai tarė ji. — Man re- 
gis, iki šiol nesupratau, ką reiškia būti Žmona, — ji nuleido 
balsą. — Bet ketinu išmokti. Pasitikiu tavimi ir daugiau nie- 
kada neklausiu, kur buvai. O jeigu norėsi papasakoti — iš- 
klausysiu. 

Skausmo grimasa išnyko nuo Li veido. Jis atsirėmė į sta- 
lą kaire ranka ir atsistojo. Bleir priėjo padėti. 

— Li, — pasakė ji, — kodėl gi tau šiandien nenuvažia- 
vus į kliniką? Ten nereikia operuoti, ir misis Krebs tau padės. 
Be to, Pinkertono agentas įtartinai atrodys tarp pacienčių. 

— Puiki mintis, — sutiko Li, bučiuodamas ją į kaktą. — 
Toks pokalbis man patinka daug labiau. 

— Bandau būti gera Žmona. Padėti apsirengti? 

— O tu? Nenori apsivilkti? 

— Tiesą sakant, jaučiuosi truputį pavargusi. Po siau- 
bingo išmėginimo vakar rytą ir šios nakties įvykių norėčiau 
pasilikti namie ir atgauti jėgas. 

— Žinoma, žinoma, — tarė Li. Ji kalbėjo protingai, bet 
jis niekada anksčiau nebuvo nieko panašaus girdėjęs. — Pa- 
būk namie ir pailsėk. O aš pasirūpinsiu klinika. 

Bleir nusišypsojo, žiūrėdama į jį pro nuleistas blaks- 
tienas. 

— Tu pats geriausias vyras. 

Po penkių minučių Li išėjo iš namų. Bleir tuoj pat nu- 
bėgo prie telefono. 

— Hiūston, kur galima nusipirkti druskos voniai? O kur 
pasidaryti manikiūrą? Ir dar — man reikia didelės šokoladi- 
nių saldainių dėžutės ir šilkinių siūlų. Nesijuok. Iki šio vaka- 
ro ketinu tapti pavyzdinga žmona. Duosiu Li tai, ko, anot jo, 
jam reikia. Tu ką, ketini visą dieną kikenti ar vis dėlto atsaky- 
si į mano klausimus? 

32 skyrius 


Grįžęs namo šeštą valandą, Li rado Bleir, gulinčią sve- 
tainėje ant sofos. Šalia ant grindų jis pamatė dėžutę šokola- 
dinių saldainių ir krūvelę Žurnalų. Bleir, atrodo, nepastebėjo, 
kad jis atėjo. Ji čiulpė saldainį ir susidomėjusi skaitė kažkokį 
romaną. Priėjęs artyn, Li pastebėjo pavadinimo žodį “pagunda". 

— Tai kai kas nauja, — pasakė jis šypsodamasis. 

Bleir lėtai pakėlė galvą ir pažiūrėjo į jį su lengva šyp- 
senėle. 

— Sveikas, brangusis. Diena buvo gera? 

— Iki šios akimirkos — šiaip sau, — atsakė jis, pasi- 
lenkdamas virš jos. 

Kai tik jo lūpos priartėjo, ji nusigręžė ir bučinys palietė 
skruostą. . 

Bleir įsidėjo į burną kitą saldainį ir sunkiai ėmė jį Žiau- 
moti — atrodo, po šokoladu buvo karamelė. 

— Būk toks geras, atnešk man dar limonado, o aš kol 
kas baigsiu.skyrių. O paskui persirenk pietums: mudvi su mi- 
sis Šeines paruošėme tau kai ką labai skanaus. 

Jis stovėjo, laikydamas rankose tuščią taurę, kurią ji 
padavė. | 

— Nuo kada judvi su ekonome radote bendrą kalbą? 

— Iš tikrųjų ji labai miela moteris, kai Žinai, kaip prie 
jos prieiti. O dabar, Lianderi, prašau eiti. Mirštu iš troškulio, 
negalima versti ledi laukti, ar ne taip? 

| Susirūpinęs jis nusigręžė. 

— Žinoma, tuojau atnešiu. 

Kai jis įėjo, Bleir pagaliau suvalgė saldainį ir šypsoda- 
masi skaitė toliau. Ji tikėjosi, kad herojė sulaužys kėdę į he- 
rojaus galvą ir palinkės jam eiti nusiskandinti. 

— Li, — nutęsė ji, kai jis pasirodė su limonadu, — dar 
nepersirengei pietums. . 

— Rūpinausi limonadu, kad išvaduočiau tave nuo kan- 
čių, — atrėžė jis. 

Tą pačią.akimirką iš Bleir akių pabiro ašaros, ir ji pri- 
dėjo prie akių kampučių nėriniais puoštą nosinaitę. 

— Atleisk, Lianderi, kad užsipuoliau tave. Tiesiog pa- 
maniau, jei tu stovi ant kojų, 0 aš... O, Li, šiendieną aš daug 
dirbau ir... - 

Praskyręs per Žurnalus kelią prie sofos, Li atsiklaupė 
prie Bleir ir paėmė jos ranką. 

— Atleisk, kad aš pratrūkau. Bet nėra ko verkti. 

Bleir tylutėliai šnarpščiojo nosimi. 

— Nežinau, kas su manimi darosi pastaruoju metu. 
Įspūdis toks, kad esu nusivylusi. 

Li pabučiavo jos ranką, paglostė ją. 

— Nieko baisaus. Pasitaiko visoms moterims. 

Jis palenkė galvą ir nematė, kaip sužibo Bleir akys. 

— Tikriausiai tu teisus. Esu tikra, kad tai tiesiog mote- 
riškos problemos, fantazijos ar dar kas nors panašaus. 

— Galbūt, — šypsodamasis sutiko jis ir paglostė jos gal- 
vą. — Pailsėk, kol aš persirengsiu. Geri pietūs pakels tavo 
nuotaiką. £ 

— Koks tu išmintingas, — sumurmėjo Bleir. — Mano 
vyras pats išmintingiausias pasaulyje. 

Jis pakilo, nusišypsojo jai, paskui mirktelėjo ir išėjo iš 
kambario. 

Išgirdusi, kad jis lipa laiptais į miegamąjį, ji pašoko nuo 
sofos ir, įsirėmusi į šonus, atsistojo nugara į židinį, įdėmiai 
žiūrėdama į jų miegamojo pusę. 

— Iš visų pasipūtėlių ir savimi patenkintų... — garsiai 
tarėji. — “Pasitaiko visoms moterims!" Jis dar blogesnis, ne- 
gu maniau, — iš piktumo ji negalėjo nustygti vietoje ir ėmė 
žingsniuoti po svetainę. — Aš tau parodysiu “moteriškas pro- 
blemas“, Lianderi, — tarė ji. — Aš nebūsiu aš, jeigu to nepa- 
darysiu. Tu nė nesusapnuosi, kokia aš tapsiu moterimi. 

Kol Li maudėsi vonioje ir persirenginėjo pietums, Bleir 
pavyko nusiraminti, ir ji vėl šypsojosi. Jis degė geismu, ati- 
traukdamas jai kėdę, pjaustydamas mėsą ir kraudamas mais- 

to į lėkštę. Bleir sėdėjo tyli ir rami, mažai kalbėjo ir paslap- 
tingai šypsojosi, smulkindama mėsos gabaliuką mažais kąs- 
neliais. 

— Klinikoje šiandien pasitaikė vienas įdomus atvejis, — 
pradėjo pasakoti Li. — Atėjo moteris, kuri mano, kad yra nėš- 
čia, o aš įtariu, kad ten — cista. Norėčiau, kad rytoj ją apžiū- 
rėtum. 

— Ne, Li, negaliu. Hiūston susitarė dėl vizito pas siuvė- 
ją, paskui su Nina valgome lančą, o antroje dienos pusėje turiu 
būti namie, kad pasirūpinčiau namų ūkiu. Visai neliks laiko. 

— Ką gi, prieš akis dar visa savaitė. Vadinasi, rytoj ta- 
vęs nebus klinikoje? 

— Deja, ne, — ji žvilgtelėjo į Li pro nuleistas blakstie- 
nas. — Būti tikra Žmona reikia daugiau laiko, negu aš ma- 
niau. Pasirodo, reikia tiek visko daryti. Be to, vėl ketinu 
dalyvauti miesto gyvenime. Noriu rūpintis labdara. Veikia “Pa- 
galbos draugija" ir “Krikščionių misija“, ir... 

— Vestfildų klinika, — pridūrė Li. — Man regis, dar- 
bas ten geriausiai atitinka tavo ketinimus. 

— Taip, žinoma, šaltai pasakė ji, — jeigu primygtinai 
reikalauji, rytoj tuoj pat einu į kliniką. Atidėsiu susitikimą su 
siuvėja ir esu tikra, kad kitos Žmonos apsieis be manęs. Jos 
turės suprasti, kad tu verti mane dirbti. Manau, gebėsiu pa- 
aiškinti moters, kuri turi atidirbti už maistą, padėtį. 

— Atidirbti!.. — neteko žado Li. — Kada verčiau tave 
už ką nors mokėti šiuose namuose? Pasakyk, kur nevykdžiau 
savo pareigų tavo atžvilgiu? Tau nereikia dirbti nei rytoj, nei 
kada nors ateityje! 

Bleir vos neverkė. 

— Aš norėjau ir noriu. Bet nežinojau, kad namų ūkis 
atima tiek daug laiko. Šiandien turėjau sudaryti meniu, nes 
naujoji tarnaitė nepajėgė to padaryti, o kai atnešė naujos ma- 
no suknelės kaspinus, pasirodo, jie ne tos spalvos! Li, aš tik 
noriu gražiai atrodyti ir tau patikti. Noriu, kad mūsų namuo- 
se būtų gera, o aš būčiau — geriausia, meiliausia žmona. No- 

riu, kad didžiuotumeisi manimi, o. man taip sunku, kai visą 
dieną praleidžiu klinikoje. Nežinojau... 

— Gerai, — pertraukė Li, sviesdamas ant stalo serve- 
tėlę. — Nenorėjau šaukti. Paprasčiausiai tavęs nesupratau. 
Gali daugiau niekada neiti į kliniką. - 

Jis paėmė Bleir ranką ir pradėjo sklaidyti pirštų galiu- 
kus. Ji ištraukė ranką ir ėmė lankstyti staltiesėlę. 

— Rytą skambino Džonas Silvermanas ir prašė perduoti, 
kad šį vakarą klube svarbus susirinkimas. Jis smulkiai neaiš- 
kino, o aš neklausiau. 

— Žinau, kas ten bus, jie apsieis ir be manęs. Aš tikrai 
norėjau pasikalbėti su tavimi apie du pacientus. Ligoninėje 
guli vyras su pūliniu. Maniau, kad galėtum jį apžiūrėti. Labai 
norėčiau pasitarti. 

— Su manimi? — pakėlė blaksteinas Bleir. — Li, tu man 
pataikauji. Juk aš dar nebaigiau mokslų. Ką galiu tau patarti, 
kai tavo tokia patirtis... 

— Bet anksčiau... 

— Anksčiau nebuvau žmona. Ir nežinojau jokios atsa- 
komybės. Li, man regis, būtinai turi nueiti į klubą. Jausiuosi 
siaubingai, jei šalinsies draugų. Be to, norėčiau baigti skaity- 
ti romaną. 

— O, — be džiaugsmo nutęsė Li. — Ko gero, eisiu. 

— Labai gerai, brangusis, — pasakė ji stodamasi. — Nė 
už ką nenorėčiau kištis į tavo gyvenimą. Žmona visur turi pa- 
laikyti vyrą ir jo neapvilti. 

Li patraukė kėdę ir stojosi. Jam skaudėjo šoną, ir jis 
norėjo pasilikti namie, paskaityti laikraštį. Bet iš tiesų jis po 
vedybų nebuvo užsukęs į klubą. Gal Bleir teisi ir jam vertėtų 
nueiti. Jis taip pat sėkmingai gali ir ten pasėdėti. Beje, pa- 
klausys, kas žinoma apie praėjusios nakties šaudynes šachtoje. 

— Gerai, eisiu, bet ten neužtruksiu. Gal mudviem pa- 
vyks pasikalbėti, kai grįšiu. 

— Viena iš Žmonos pareigų — išklausyti vyrą, — šypso- 
damasi tarė Bleir. — Važiuok, brangusis. O aš dar turiu kai 

ką baigti siūti ir anksčiau atsigulti, — ji pabučiavo Li į kaktą. — 
Pasimatysime rytoj rytą. 

Ir Bleir išsmuko iš kambario, nesulaukusi atsakymo. 

Ji stebėjo Li iš viršaus pro svetainės langą. Jis judėjo 
nevikriai, ir Bleir suprato, kad žaizdą tebeskauda, bet beveik 
nesigailėjo, kad išsiuntė jį vieną. Jis nusipelnė geros pamokos. 

Kai ekipažas dingo iš akių, Bleir nusileido žemyn ir pa- 
skambino Ninai. 

— Važiuokime rytoj pajodinėti, — pasiūlė Bleir, — nes 
aš išprotėsiu be judėjimo. Kaip manai, tavo tėvas galės įvesti 
mane į ligoninę, kad apžiūrėčiau pacientą? Slapta nuo visų? 
Kad niekas nežinotų? 

Nina patylėjo. 

— Esu tikra, kad galės. Kaip gera grįžti namo, — pasa- 
kė ji. — Susitiksime devintą prie upės. 

Išgirdusi, kad Nina pakabino ragelį, Bleir šiurkščiu to- 
nu tarė: = 

— Meri Ketrin, jeigu bent vienas mano pokalbio žode- 
lis bus Žinomas, žinosiu, kas tai padarė. 

— Ką jūs, Bleir Hiūston, — prabilo telefonistė, — aš 
ne... — suvokusi, kad išsiduoda, ji nutilo. 

Bleir nuėjo į virtuvę, pasidarė šešis sumuštinius su kepta 
jautiena. Prie pietų stalo ji apsiribojo ledi tinkančia porcija ir 
dabar alpėjo iš bado. Kai Li grįžo, ji jau gulėjo lovoje ir apsi- 
metė mieganti. Į jo glostymą ir mėginimą nuvilkti naktinius 
marškinius ji maldaudama paprašė palikti ją ramybėje, skųs- 
damasi baisiu galvos skausmu. Kai jis nusigręžė, ji sekundę 
susimąstė, ką daro. Jį ar save baudžia? 


— Tai osteomielitas, — paskė Bleir Ridui, rūpestingai 
apžiūrėjusi ligonio ranką. — Kai kitą kartą vošite kam nors į 
dantis, iš pradžių pasidomėkite, ar jis juos valė, — atsigręžė 
ji į pacientą. 

— Li nustatė tokią pat diagnozę, — tarė Ridas. — Ir 
norėjo sužinoti kito gydytojo nuomonę. 


279 


Ji uždarė savo lagaminėlį ir nuėjo prie durų. 

— Man labai malonu, kadjis kreipėsi į mane. Bet aš su 
jumis susitariau, kad neužsiminsite jam apie mano vizitą. 

Ridas paniuro, jo negražų veidą išvagojo gilios raukšlės. 

— Susitarėme, bet man tai nepatinka. 

— Taip pat, kaip susitarėte padėti Li daryti tai, dėl ko 
jis pareina namo su šautinėmis žaizdomis. 

— Į Li šaudė? — sukrėstas paklausė Ridas. 

— Kelis colius kairiau — ir kulkos įsmigtų į širdį. 

— Nežinojau. Jis nepasakė... 

— Atrodo, jis mažai apie save pasakoja. Kur jis važinė- 
ja, kad grįžta namo visas kruvinas? 

Ridas pažvelgė į savo marčią, pamatė jos liepsnojan- 
čias akis ir suprato, kad negali papasakoti apie Li keliones į 
šachtą. Ir ne tik todėl, kad gerbė sūnaus norą. Jis nepasitikė- 
jo Bleir dėl jos nusiteikimo išgelbėti visą pasaulį. Į ją labai 
panašu — iškrėsti kokią nors kvailystę, galbūt tokią pat, kaip 
darė Li. | 

— Negaliu pasakyti, — pagaliau prabilo jis. 

Bleir tik linktelėjo ir išėjo iš palatos. Lauke laukė pa- 
kinkytas arklys. Bleir greitai nušuoliavo prie Tidžeraso upės, 
kur turėjo susitikti su Nina. 

Nina pažvelgė į Bleir, paskui į arklį. Ir Bleir, ir arklys 
pavargę. 

— Vis per mano brolį? 

Bleir nušoko nuo arklio. 

— Jis pats nepakenčiamiausias ir uždariausias Žmogus 
pasaulyje. 

— Sutinku, bet ką jis konkrečiai padarė? 

Bleir iškinkė arklį, kad leistų vargšui gyvuliui pailsėti. 

— Žinai, kad tavo tėvas skambina jam ir dieną, ir nak- 
tį, kad ir kur jis būtų, po to Li dingsta kelioms valandoms ir 
atsisako kalbėti, kur buvo? Prieš dvi dienas jis grįžo namo 
dviejų kulkų sužeistas į šoną, o jo pėdomis sekė Pinkertono 
žmonės. Tai jie šaudė į jį. Ką jis veikia? — suriko ji, metusi 

patiesalą ant žemės. 

Nina žiūrėjo į ją išplėtusi akis: 

— Neįsivaizduoju. Ir seniai tai tęsiasi? 

— Nežinau. Mane laiko per atstumą. Man leidžiama tik 
gydyti jo žaizdas — ir jokių klausimų. O, Nina, ką man dary- 
ti? Negaliu tiesiog žiūrėti, kaip jis išeina, ir nežinoti, ar grįš? 

— Įjį šaudė Pinkertono žmonės? Tada jo veikla galbūt... 

— Neteisėta? — paklausė Bleir. — Bent jau ant pat tei- 
sėtumo ribos. Žinai, kartais man nesvarbu. Aš tik noriu, kad 
jis būtų sveikas ir gyvas. Deja, man vis tiek, net jeigu jis lais- 
valaikiu plėšia bankus. 

— Plėšia?.. — Nina atsisėdo ant akmens. — Bleir, aš 
tikrai nežinau, ką jis veikia. Tėtis ir Li visada saugojo mane 
nuo visų nemalonumų. Mama ir aš visada buvome apsaugo- 
tos nuo bet kokių sunkumų. Gal mes su mama turėjome per 
daug paslapčių, jog nė negalvojome, kad jų turi ir mūsų vyrai. 

Bleir atsidususi atsisėdo šalia. 

— Li sužinojo, kad įvežiau į šachtą atsišaukimus. 

— Džiaugiuosi, kad tavo galva kaip ir anksčiau savo vie- 
toje. Tu pirmą kartą patyrei jo pyktį? 

— Tikiuosi, paskutinį. Mėginau aiškinti, kad taip pat 
buvau susikrimtusi dėl jo dingimo, kaip ir jis dėl mano poel- 
gio, bet Li nė neklausė. 

— Jis nepalenkiamas, — sutiko Nina. — Na, tai ką mes 
darysime? Daugiau niekas negali patekti į šachtas, ir jeigu Li 
taip lengvai sužinojo, bijau siųsti su atsišaukimais Hiūston ar 
kitas moteris. 

— Vakar turėjau laiko pagalvoti, ir vienas Hiūston po- 
sakis užvedė mane ant kelio. Ji sakė, kad visada norėjo rašyti 
moterų Žurnalui. Ką, jeigu labdaros tikslais įsteigsime Žurna- 
14 įr nemokamai platinsime gyvenvietėse šachtininkų žmo- 
noms? Šachtų valdytojams parodysime kelis egzempliorius, ir 
esu tikra mums leis jį dalyti. Žurnaluose bus visai nekalti 
straipsniai. 

— Apie madingas šukuosenas? — sublizgo Ninos akys. 

— Pats karingiausias mūsų šauksmas — reikalavimas 
nebegaudyti Pietų Amerikoje kolibrių dėl plunksnų moteriš- 
koms skrybėlaitėms. 

— Ir nė vieno žodžio apie profsąjungas? 

— Nė vieno, matomo paprasta akimi. 

Nina nusišypsojo. 

— Man patinka tavo pasiūlymas. Bet kaip mes perduo- 
sime savo pranešimus? “O, Alanai, greičiau baik mokslus, kad 
galėtume grįžti namo", — pagalvojo ji. 

— Naudosime kodą. Esu skaičiusi, kad kodai buvo pa- 
plitę Amerikos revoliucijos metu*. Jie žymi skaičius ir rai- 
des, nurodančias tam tikros knygos tam tikrus puslapius. 
Skaičiais koduojamos raidės ir nesunkiai iššifruojamas pra- 
nešimas. Neabejoju, kad kiekvienuose namuose yra Biblija. 

Nina atsistojo sunėrusi iš susijaudinimo rankas. 

-— Galėtume pasirinkti vieną psalmę pirmajame pusla- 
pyje, o paskui... O kaip užmaskuosime skaičius? Bijau, kad 
skaičių puslapis moterų žurnale.sukels:šachtų valdytojų įtari- 
mą. Juk ledi nieko nenutuokia apie matematiką. 

Bleir veido išraiška priminė katę, ką tik prisilakusią 
grietinėlės. 

— Mezgimo pavyzdžiai, — tarė ji. — Mezgimo pavyz- 
džių pateiksime ne viename puslapyje. Periodiškai vartosime, 
pavyzdžiui, tokius žodžius: “kad numegztume kairę rankovę", 
bet tikrasis turinys bus šifras, padedantis šachtininkams suži- 
noti apie šalies profsąjungų judėjimą. 

Nina užsimerkė ir atlošė galvą. 

— Bicir, puiku, bet dar svarbiau, kad tai suveiks. Tu 
visą laiką klinikoje, taigi aš eisiu į biblioteką ir pasirūpinsiu 
kodu, 0... | 

— Kelias dienas nebūsiu klinikoje, — be šypsenos atsa- 
kė Bleir. 

— Bet girdėjau, kad pas tave veržiasi tiek daug norin- 


* Karas dėl JAV nepriklausomybės (1775—1783). 

čiųjų. Jiems net tenka laukti gatvėje. 

Bleir nusigręžė į upę. 

— Taip, tikrai, — tyliai pasakė ji ir staiga atsistojo. — 
Kada nors pasmaugsiu tavo brolį! — jausmingai sušuko ji. — 
Mėginu jį pamokyti, bet, man regis, jis per daug bukas, kad 
suprastų. Jis vaizduojasi esąs mano tėvas! Perka man dova- 
nas — moterų kliniką, įsakinėja, kontroliuoja visus mano 
veiksmus, o kai uždaviau jam kelis klausimus, taip įsižeidė, 
tarytum suaugęs, kurio vaikas paklausė apie pajamas. Aš taip 
mažai žinau apie Lianderį, o jis man nieko apie save nepasa- 
koja. Tačiau negaliu nė slenksčio peržengti prieš tai nedavusi 
jam ataskaitos. Man nereikalingas dar vienas tėvas, esu visiš- 
kai patenkinta tuo, kurį turėjau. Kaip jį priversti suprasti, kad 
aš ne maža mergaitė? 

— Man tai nepavyko, — tarė Nina. — Tarp kitko, mano 
tėvas gimimo dienos proga vis dar dovanoja man lėles. Sakei, 
kad nori Li pamokyti. Kaip? 

— Aš... ė... — Bleir nusuko akis į šalį. — Jis tvirtina, 
kad jam reikalinga ledi, aš ir stengiuosi ja būti. 

Nina akimirką susimąstė. 

— "Turi galvoje, kaip save prižiūrėti — vonios su putomis 
ir visa kita, bejėgiškumas ir ašaros prie sudaužytos lėkštės? 

Bleir šyptelėjusi atsigręžė. 

— Ir daugybė šokolado dėžučių, o naktį — galvos 
skausmas. 

Nina pradėjo juoktis. 

— Noriu tave perspėti, kad gali prabėgti dešimt metų, 
kol Li supras, kad gauna pamoką. Turi tai daryti akivaizdžiau. 
Blogai, kad negali apalpti, pamačiusi odos šerpetą. 

Bleir atsiduso. 

— Tarp kitko, jam patinka visa, ką darau, išskyrus gal- 
vos skausmą. Jis neprieštarauja, kad aš ištisą dieną sėdžiu na- 
mie ir duodu nurodymus misis Šeines. 

— Ir dėl to kraustaisi iš proto, ar tiesa? 

— Jau ne, — nusišypsojo Bleir. — Šiandieną pradėsiu 

dirbti su kodu. Būsiu bent kuo nors užsiėmusi. Jeigu taip ir 
sėdėsiu namie, mama pradės siuntinėti uogas konservavimui. 

— Turiu tokį aštriųjų slyvų uogienės virimo receptą... 

— ... kad liežuvį prarysi, — baigė Bleir. — Girdėjau 
apie šį receptą, — paaiškino ji, balnodama arklį. — Dar esu 
nepasirengusi kaupti receptus, bet jeigu dar sykį Žžvilgtelėsiu 
į audinio pavyzdį, tikrai apalpsiu. Paskambinsiu tau rytoj ir 
pranešiu, kaip sekasi kurti mezgimo pavyzdį. Noriu jį baigti 
dar iki žurnalo išleidimo pradžios ir iki kol patikėsime kam 
nors savo planus. Iš pradžių viską išspausdinsime, o paskui 
paaiškinsime, koks reikalas. Kada tu grįši į Filadelfiją? 

— Po dešimties dienų. Praeis ištisa amžinybė, kol Ala- 
nas baigs mokslus. 

— Norėčiau, kad susipažintum su mano teta ir dėde Pen- 
silvanijoje. Duosiu tau jų adresą ir parašysiu apie tave. Ir drau- 
gų ten turiu. Nesijausi tokia vieniša. 

— Dėkui. Gal su jų pagalba greičiau prabėgs laikas. 
Sėkmės ten su Li, — šūktelėjo ji įkandin Bleir, jau šuoliuo- 
jančiai šalin. 


33 skyrius 


Keturios dienos atliekant priverstinį ledi vaidmenį pri- 
vertė Bleir susimąstyti, ar ištvers šį išmėginimą. Ji pavargda- 
vo ir susierzindavo vien nuo namų ūkio priežiūros. Bet buvo 
sunkiausia, kad Lianderis nė neįtarė, jog gauna pamoką. Jau 
keturios dienos, kai jo Žmona virto pusiau invalide, atsisa- 
kančia vykdyti žmonos pareigas, o jis tik murmėjo: “Atrodo, 
medaus mėnuo baigėsi". | 

Ištisą dieną, kol pradėdavo graužti akis, ji dirbo su ko- 
du: skaičiavo žodžius, koregavo Ninos sukurtą pamiletą, per- 
frazuodama jį į mįslingų žodžių ir skaičių kombinaciją. 
Penktos dienos rytą Bleir pajuto, kad daugiau neištvers. Ji 
išėjo pirkinių, ketindama nusipirkti kokį nors lengvabūdišką 

daikčiuką, kad parodytų jį Li, bet atsidūrė misterio Pender- 
hasto knygyne, ieškodama medicininės literatūros. 

Ji susidomėjo taip, kad nieko nematė aplinkui, kol ša- 
lia pasigirdo vyriškas balsas: 

— Jis turi pervežti prekes ketvirtadienio naktį. 

Bleir pakėlė akis ir pamatė Žmogų, kurį Li vadino Le- 
go. Jai pavyko suvaldyti nemalonų drebulį. Kai krauju srū- 
vantis vyriškis guli ant lovos, ji nebijo jo paliesti, bet šis, 
sveikas ir gyvas, sukėlė tik vieną norą — laikytis kuo atokiau. 
Vos linktelėjusi jam, Bleir pasitraukė į šalį. 

Ji paėmė Hagardo knygą “Ji" ir tuoj pats atsitokėjusi 
pakėlė galvą. Ką jis pasakė? 

Bleir apsidairė ir pamatė, kad Lego eina prie išėjimo. 

— Sere, — pašaukė ji ir pamatė smalsius į save įsmeig- 
tus knygyno savininko ir dviejų pirkėjų žvilgsnius, — radau 
knygą, kurios ieškojote. 

Lego nusišypsojo. 

— Labai ačiū, — garsiai padėkojo jis. 

Bleir suprato, kad turi labai greitai orientuotis. Bleir 
norėjo, kad šis žmogus suprastų, jog ji nieko nežino. Kartu ji 
stengėsi kuo daugiau sužinoti. 

— Jis turi pristatyti prekes į tą pačią vietą, kaip ir pra- 
ėjusį kartą? — paklausė ji. 

— Tikrai taip, — jis neatsitraukdamas vartė knygą. — 
Tikiuosi, sunkumų nebus? 

— Jokių, — Bleir dvejojo. — Tik šį kartą aš būsiu 
vietoj jo. 

Lego padėjo knygą į lentyną. 

— Vis dėlto ne to ieškojau. Viso gero, mem. 

Jis kilstelėjo skrybėlę ir išėjo iš knygyno. Kadangi visa, 
ką darė dvynės Čandler, tuoj pat tapdavo pirmąja naujiena, ji 
fiziškai jautė jos nugarą gręžiančius žvilgsnius. 

Maudama pirštines, ji palūkuriavo prie knygyno, akies 
krašteliu stebėdama Lego, kuris žingsniavo į Antrosios gat- 
vės pusę prie Parkerio moteriškų drabužių parduotuvės. Bleir 

pasuko į šiaurę, praėjo pro “Denverio" viešbutį, perkirto Lido, 
aplenkė Raskinbilding ir išėjo į Antrąją gatvę — kuo toliau 
nuo misterio Penderhasto knygyno lankytojų įdėmių akių. 

Lego neskubėdamas kulniavo gatve, pasikabinęs lazde- 
lę ant rankos. Atrodė, kad jis buvo be galo susidomėjęs vitri- 
nomis, ir aplinka jam visiškai nerūpėjo. Bleir perėjo gatvę ir 
priartėjo prie Parkerio parduotuvės vitrinos. 

Ji suprato, kad nėra laiko ilgam pokalbiui. 

— Aš viską Žinau. 

— Taip ir maniau, kitaip nesikreipčiau į jus, — jis Žiū- 
rėjo tik į vitriną. — Tačiau šis darbas — ne moteriai. 

— Įsivaizduoju, kad ir vyrui jis nelabai tinka. 

Jis pažvelgė į Bleir. 

— Įsivaizduojate? Maniau, jūs Žinote. 

— Žinau. Taip pat žinau, kad mano vyras tai daro pas- 
kutinį kartą. Jis dar neatsigavo nuo žaizdų, todėl aš ir važiuo- 
siu vietoj jo. Paskui turėsite viską pats daryti. Mes daugiau 
neketiname dalyvauti. 

Regis, jis galvojo apie jos žodžius. 

. — Ką gi, susitarėme. Ketvirtadienį vakare dešimtą. Lau- 
kite mūsų įprastoje vietoje. 

Jis rengėsi eiti. 

— O kur man palikti ekipažą? Nenoriu, kad jį pažintų. 

Jis vėl atsigręžė. 

— Pradedu abejoti dėl renginio sėkmės. Esate tikra, kad 
pajėgsite? Žinote, į ką įsitraukėte? 

Bleir nutarė, kad geriau patylėti, ir tik linktelėjo. 

— Mums gali prireikti jūsų ekipažo, todėl palikite jį už 
“Acteko" salūno. Laukite ten. Kas nors prieis ir paduos jums 
lagaminą. Neapvilkite manęs. Jeigu negalėsite, atsiųskite vyrą. 

— Supratau, — sušnibždėjo ji. 

Likus dviem dienom iki ketvirtadienio, Bleir buvo kaip 
nesava. Ji nieko nesuprato, nieko negalėjo daryti arba apie 
ką kita galvoti, išskyrus apie ketvirtadienio naktį. Tą naktį 
pagaliau paaiškės, kuo užsiima jos vyras. Ji pasakė Ninai, kad 

jaivis tiek, ar jis nusikaltėlis, ar ne, kadjivis tiek myli Li. Bet 
greitai išmuš valanda, kai ji viską sužinos. Bleir buvo tikra, 
kad Li susijęs su neteisėta veikla. Taigi dabar ir ji prie to pri- 
sidės, kad ištrauktų jį iš šio žaidimo. Bleir tikėjosi, kad jos 
poelgis privers Li visam laikui atsisakyti tos veiklos. 
Ketvirtadienio vakarą ji apsirengė savo medicininį kos- 
tiumą. Li iškvietė į ligoninę, kad apžiūrėtų tris banditus, su- 
žeidusius vienas kitą prie Meksikos sienos, todėl Bleir buvo 
viena. Leisdamasi laiptais, ji tirtėjo iš baimės. Jos nervai bu- 
vo ant ribos. 

Tik kartą gyvenime ji lankėsi toje miesto dalyje, kur 
šiandien turėjo susitikti su Lego, — tą naktį, kai kartu su Li 
važiavo pas prostitutę, bandžiusią nusižudyti. Nekreipdama 
dėmesio į švilpimą, lydintį šiame rajone pasirodžiusią mote- 
rį, ji sustojo už “Acteko" salūno ir laukė. 


Keinas Tagertas prabudo jausdamas, kad kažkas ne taip, 
bet dar nesuprato, kas yra. Krūptelėjęs jis atsigręžė į Hiūs- 
ton. Jos kūną krėtė drebulys ir, nors ir užsiklojusi keliomis 
antklodėmis, ji buvo šalta kaip ledas. Keinas apkabino žmoną 
ir pasibaisėjęs pamatė, kad ji miega. 

— Mieloji Hiūston, — švelniai sušnibždėjo jis, tačiau 
jo balsas buvo susirūpinęs, — prabusk. | 

Atsipeikėjusi iš miego, Hiūston pradėjo dar labiau 
drebėti. 

— Mano sesuo pavojuje. Mano sesuo pavojuje, — kar- 
tojo ji. — Mano sesuo... 

— (Gerai, — tarė Keinas, kildamas iš lovos. — Pabūk 
čia, aš jai paskambinsiu ir sužinosiu, kas yra. 

Keinas nubėgo laiptais žemyn per dvi pakopas ir nudū- 
mė į biblioteką. Vestfildų namuose į telefono skambutį nie- 
kas neatsakė. Telefonistė sakė, kad Lianderį iškvietė į ligoninę 
apžiūrėti sužeistųjų per susišaudymą. Keinas paprašė sujung- 
ti jį su ligonine. Medicinos sesuo nenorėjo kviesti Li prie te- 
letono. 

— Manęs nedomina, ką jis ten veikia, visa tai nesvarbu. 
Prašom perduoti jam, kad jo žmonai gresia pavojus. 

Po minutės Lianderis buvo prie telefono. 

— Kur Bleir? 

-— Nežinau. Hiūston viršuje dreba taip, kad bijau, su- 
laužys lovą, ir ji šalta kaip lavonas. Ji nuolat kartoja, kad Bleir 
gresia pavojus. Daugiau nieko nežinau, bet pamaniau, kad ta- 
ve reikia perspėti. Kai Bleir buvo pas prancūzę, Hiūston ši- 
taip nesijautė. Galbūt šį kartą jai gresia tikras pavojus. 

— Išsiaiškinsiu, — pasakė Li ir padėjo ragelį, kad iš- 
jungtų ryšį, paskui vėl jį paėmė. — Meri Ketrin, — tarė jis 
telefonistei, — norėčiau, kad surastum mano žmoną. Skam- 
bink, kur nori, het rask ją kuo greičiau. 

— Nežinau, ar verta man tai daryti, nes praėjusią sa- 
vaitę ji apkaltino mane pasiklausymu. 

— Meri Ketrin, rask ją, ir aš pasirūpinsiu, kad ji nemo- 
kamai priims tave... ir tavo seserį gimdyti. O aš išnaikinsiu 
karpas ant jūsų dešinės rankos. 

— Duokite man valandą, — pasakė telefonistė ir nu- 
traukė ryšį. 

Ši valanda pasirodė Li pati ilgiausia gyvenime. Jis nuė- 
jo į operacinę ir su palengvėjimu pamatė, kad misis Krebs bai- 
gė siūti siūles be jo. Ji mėgino kažką sakyti dėl jo nebuvimo, 
bet jis nė negirdėjo. Li tik galvojo, kad pasmaugs Bleir, kai 
tik pasieks jos kaklą. Nieko nuostabaus, kad pastaruoju metu 
ji buvo tokia rami: galbūt kaip tik kūrė pavojingus planus. 

Jis grįžo į didelį ligoninės vestibiulį, kur stovėjo telefo- 
nas, ir rūkė vieną cigarą po kito, kol seserys ėmė skųstis dū- 
mais. Jis taip suriko, užuot ramiai atsakęs, kad jos geriau 
nusprendė pasišalinti. Li neleido niekam nė paliesti telefo- 
no: kažkoks jaunuolis, ką tik tapęs laimingu tėvu, siekė rage- 
lio — Li sustabdė jį, prisiekęs visų būsimų jo įpėdinių mirtimi. 
Kas dvi ar tris minutes jis klausinėjo Meri Ketrin, kas girdėti. 
Penkioliktąjį kartą ji pasakė, kad nieko negalės padaryti, jei- 
su jis ją blaškys. 


288 


Li pajėgė ištverti penkias minutes ir vėl tiesė ranką prie 
ragelio. Tą akimirką suskambėjo telefonas. 

— Kur ji? — pareikalavo Li. 

— Galima buvo numanyti. Kai kas — negaliu pasakyti 
to žmogaus pavardės, kad nepakenkčiau jo reputacijai, — pa- 
sakė, jog matė, kaip ji nuvažiavo už geležinkelio ir sustojo už 
“ Acteko" salūno. Tiksliai nežinau, kur, nes niekada ten nesu 
buvusi, ir Bleir nederėtų ten lankytis... 

— Meri Ketrin, aš tave myliu, — tarė Li, mesdamas ra- 
gelį ant stalo ir galvotrūkčiais lėkdamas iš ligoninės. 

Li arklys buvo greitas, ir miesto gyventojai nuo seno 
buvo įpratę trauktis iš kelio Li ekipažui, bet tą vakarą jis pra- 
noko pats save, tarytum viesulas nuskriejo gatvėmis ir per upę 
į tą rajoną, kur Bleir visai nederėjo būti. Li nusprendė, kad 
kažkas atėjo prašyti pagalbos, ir Bleir negalvodama išvyko 
su tuo žmogumi. Bet nuojauta sakė, kad tai ne šiaip sau iš- 
kvietimas. 

Prie salūno jis nušoko ant Žemės ir, nepririšęs arklio, 
kuris buvo įpratintas laukti, įėjo vidun. Vienas iš jo profesi- 
jos pranašumų buvo tas, kad jį gerai pažinojo. Jeigu kas nors 
tą akimirką ir nebuvo jam įsipareigojęs, tai labai greitai situ- 
acija galėjo pasikeisti. 

"— Man reikia su tavimi pasikalbėti, — kreipėsi Li į 
stambų vyriškį prie bufeto. 

Praleidęs pro ausis lankytojo reikalavimą paduoti dar 
alaus, vyriškis pasitraukė nuo bufeto ir galvos linktelėjimu 
pakvietė Li paskui save į galinį kambarį. 

— Minutėlę! — šūktelėjo kaubojus, sagstydamasis kel- 
nes. Ant suskretusio čiužinio gulėjo nešvari išvargusi moteris. 

— Nešdinkis, — liepė barmenas. — Tu taip pat, Besai. 

Moteris sunkiai pakilo ir nupėdino prie durų. 

— O aš maniau, kad man nusišypsojo laimė ir atvykote 
pas mane, — su šypsena ji kreipėsi į Li, paplekšnojo jo skruos- 
tą ir išėjo. 

Kai jie liko vieni, Lianderis atsigręžė į barmeną. 

— Girdėjau, kad šį vakarą mano žmona kažko laukė už 
salūno. Manau, žinai, kokiu reikalu. 

Vyriškis perbraukė ranka trijų dienų senumo barzdą. 

— Nenorėčiau į tai veltis. Lego ir ta moteris... 

— Ką turi bendra su mano Žmona tas niekšas? — pa- 
klausė Li. 

— Ji laukė Lego. 

Li akimirkai nusigręžė. Jis tikėjosi, kad klysta, ir Bleir 
išvažiavo tik pagal iškvietimą pas ligonį, bet jeigu ji susitiko 
su Lego... 

— Neturi pasirinkimo, — jis atsigręžė į storulį. — Ne- 
norėčiau tavęs šantažuoti ar kviesti šerifą, tačiau bet kuria 
kaina norėčiau rasti savo Žmoną. 

— Šerifas jau eina Lego ir tos moters pėdsakais. Bet jie 
neįtariami, nes jūsų apsukri žmonelė atlieka vietoj jų visą ne- 
švarų darbą. 

Li grėsmingai pakibo virš vyriškio: 

— Geriau viską man papasakok ir kuo greičiau. 

— Manęs jų reikalai nejaudina. Pardaviau jiems trupu- 
tį viskio ir rūpinuosi savo reikalais. Gerai, nesikarščiuokite, 
papasakosiu. Lego išnuomojo pas mane kambarį kad ten pa- 
slėptų moterį. Nežinau, kas ji, mačiau ją tik vieną kartą. Keista 
jos kalba. Užsienietė. 

— Prancūzė? — paklausė Li. 

— Gali būti. Beje, gražutė. 

— Vadinasi, Lego kažką sumanė kartu su Frenki, — 
mąsliai tarė Li. — Ką dar Žinai? 

— Girdėjau, kaip jie kalbėjo apie prekių išvežimą iš 
miesto ir ieškojo, kas galėtų tai padaryti, nesukeldamas įtari- 
mo. Jie apie tai daug kalbėjo. 

Li nusigręžė ir trenkė kumščiu į medinę sieną. Skaus- 
mas jam padėjo. 

— Taip, jie rado kai ką pakankamai kvailą. Kur jie nu- 
važiavo ir ką norėjo išvežti iš miesto? 

— Nežinau. Galite paklausti Lego. Jis sėdi gretimame 

bare. Liepiau jam iš čia nešdintis, nes mano bare moterų ne- 
reikia — per jas vieni nemalonumai. 

Nieko nesakęs, Li išėjo iš kambario į gatvę. Jis užsuko į 
tris barus, kol surado Lego. Netardamas nė žodžio, Li priėjo 
prie jo, griebė už krūtų ir pakėlė nuo kėdės. 

— Pats eisi ar išvesti jėga? 

Kortos pažiro iš lošėjo rankų, jis stengėsi išlaikyti pu- 
siausvyrą. | 

Lego linktelėjo, ir Li nusitempė jį prie galinių durų į 
gatvę. Niekas nėjo įkandin jų. Neaišku, ar jiems buvo vis tiek, 
ar jie bijojo patekti į daktaro nemalonę. 

Lianderis buvo taip smarkiai įniršęs, kad vos įstengė 
kalbėti. 

— Kur ji? 

— Jau per vėlu. Tau reikėjo atvažiuoti prieš dvi va- 
landas. 

"Li vėl kibo Lego į krūtinę ir trenkė nugara į salūno sieną. 

— Nieko gyvenime nenužudžiau, prisiekiau, kad gelbė- 
siu žmonių gyvybes. Taigi padėk man, Lego, jei tuoj pat neat- 
sakysi, sulaužysiu tavo ploną kakliuką. 

— Šią akimirką ji jau šerifo rankose ir, be abejo, yra 
suimta už milijono vertės vertybinių popierių vagystę. 

Li buvo sukrėstas taip, kad paleido Lego marškinius ir 
atsitraukė per žingsnį. 

— Kur? Kaip? — iškošė jis. | 

— Sakiau, kad atsilyginsiu tau už kalėjime praleistus 
metus. Tai buvo nesunku. Ji mano, kad gelbėja tavo gyvybę, 
bet vietoj to veža iš miesto vogtus pinigus. Šerifui pranešta, 
ką ji daro, ir dabar — kalėjimas. Tikiuosi, tau bus malonu 
spoksoti į ją kameroje. 

“ Li užsimojo suduoti, bet Lego kandžiai tarė: 

— Tavo vietoje šitaip nesielgčiau. Mano pistoletas įrem- 
tas tiesiai tau į pilvą. O dabar — kodėl kaip geras berniukas 
neaplankai kalėjime savo žavios žmonos? Esu įsitikinęs, kad 
tai bus ne paskutinis pasimatymas. 


i 

Li nenorėjo gaišti laiko su Lego. Ir nors manė, kad 
tas nedrįs šauti, vis dėlto neatsuko jam nugaros, kol nedin- 
go už kampo. 

Lianderis puolė bėgti į tą vietą, kur paliko savo ekipa- 
žą, bet po akimirkos pamatęs pririštą stambų juodą arklį, šo- 
ko į balną ir nurūko į šiaurės rytus už miesto. Vienintelė vieta, 
kur galėjo būti milijono vertės vertybiniai popieriai, buvo ge- 
ležinkelis. 

Jis kilstelėjo balne ir priekyje iš dešinės įžiūrėjo bri- 
kelę, o iš kairės — ginkluotą būrį. Atrodo, Bleir važiavo tie- 
siai į ją ketinančių suimti Žmonių pusę, o jis buvo nuo jy už 
pusės mylios. 


34 skyrius 


Lianderis spustelėjo arklį pentinais, pradėjęs šaukti ir 
šaudyti iš pistoleto, išsitraukė iš dėklo, pritvirtinto prie bal- 
no, šautuvą ir iššovė į orą. Nelaimingas gyvulys, išsigandęs 
keisto raitelio, triukšmo ir parako dūmų, šoko į priekį svaigi- 
nančiu greičiu, Li norėjo atkreipti šerifo Žmonių dėmesį į sa- 
ve, kad atitrauktų juos nuo žmonos. 

Jam pasisekė. 

Kai kelios “atsitiktinės" kulkos sukėlė žemės fontanė- 
lius per pėdą nuo būrio vado, vyrai sustojo, prilaikydami ar- 
klius ir suteikdami Li brangias akimirkas: jis turėjo pavyti 
Bleir greičiau už juos. 

Pagaliau jie visi kartu suvažiavo. Pakako vieno žvilgs- 
nio į rūškaną šerifo veidą, kad įsitikintum Lego žodžių teisin- 
gumu: įstatymo atstovai ketino aiškintis, ar tikrai viena iš 
Čandler prisidėjo prie apiplėšimo. | 

— Velniai griebtų! — suriko Li, kreipdamasis į Bleir, 
nušoko nuo Žemės ir pliaukštelėjo arkliui per kryžių, kad šis 
grįžtų į miestą. — Tavęs neįmanoma palikti nė minutės! — jis 
įlipo į brikelę, paėmė į rankas vadeles ir pažiūrėjo į šerifą. — 

Tik duok moteriai ekipažą, rūpesčių neatsiginsi. Bet, kas bai- 
siausia, ji visada viską daro už kitus, nė negalvodama apie 
savo saugumą. 

Šerifas gana ilgai žiūrėjo 1 Li, taip ilgai, kad Li kaktą 
išpylė prakaitas. 

— Vaikine, turėtum geriau prižiūrėti savo Žmoną, — 
niūriai prabilo šerifas, — nes tai padarys kas nors kitas. 

— Taip, sere, — pasakė Li, — pradėsiu prižiūrėti ją nuo 
ryto. 

— Šešias valandas, Lianderi. Duodu tau šešias valan- 
das, kitaip tas kitas būsiu aš. 

— Taip, sere, — atsakė Li, jausdamas, kad pravirks dė- 
kingumo ašaromis. — Man neprireiks tiek daug laiko. 

Jis suplakė arklį vadelėmis ir išsuko į kelią, vedantį prie 
geležinkelio bagažo kontoros. 

. Bleir prabilo tik tada, kai jis išvažiavo į kelią. 

— Vis dėlto atvažiavai. Kaip sužinojai, kad krovinį rei- 
kės pergabenti šiandien? 

Li nežiūrėjo į ją. 

— Patylėk, jeigu nori sau gero. Kitaip kaip reikiant pri- 
lupsiu tave ir uždarysiu namie iki gyvenimo pabaigos. 

— Mane?! — jai užkando žadą. — Tiesiog atvažiavau 
vietoj tavęs. Tikėjausi, kad jegu nors Kanta tai padarysiu, tu 
suprasi, kaip buvau pažeminta. 

— Vietoj manęs! — jis atsigręžė į Bleir — Li akys svai- 
dė žaibus. — Tu ką, manai, kad aš pavogiau vertybinius po- 
pierius? Kad aš dirbu su Lego? 

— O ką dar gali daryti? Kaip gydytojas uždirbi nedaug, 
bet leidi sau įrengti kliniką, nupirkti namą, leisti pinigus dėl 
manęs, parėjai namo su šautinėmis žaizdomis... — ji nutilo, 
nes Li sustabdė brikelę prie tamsaus kontoros pastato. 

Jis nušoko ant Žemės. 

— Išlipk ir pažiūrėk, ką tau iškrėtė Lego. 

Kol Bleir lipo iš brikelės, Li ištraukė iš po sėdynės ne- 
didelę medinę dėžutę ir atidarė ją. Ji buvo pilna popierių. 

Lianderis išėmė kelis ir prinešė prie brikelės žibintų. 

— Svarbu ne tik tai, kad būtum apšaukta vagile, visa 
tai priklauso Tagertui ir Nacionaliniam Čandlerio bankui. Tu 
galėjai nuskurdinti pusę miesto. 

Suvokusi tai, kas buvo pasakyta, Bleir susvyravo ir atsi- 
sėdo ant paminos. 

— O, Li, aš nežinojau. Maniau... 

Jis griebė ją už pečių ir pastatė ant kojų. 

— Dabar neturime laiko aiškintis. Reikia pažiūrėti, ką 
pridirbo Lego. Pasiimk savo lagaminėlį. 

Jis nuėmė nuo brikelės vieną žibintą ir nubėgo prie durų, 
Bleir paskui jį — su sunkiu medicininiu lagaminėliu rankoje. 

Įėjimas į kontorą buvo tik vienas. ĮŽengę vidun, jie pa- 
matė, kad didelis seifas atidarytas ir tuščias, o prieš jį guli 
kūnas. Kadangi nei elektros, nei telefono čia nebuvo, liko tik 
žibinto šviesa. 

Li pirmasis pribėgo prie gulinčio vyriškio. 

— Tai Tedas Hinkelis. Jis gyvas, bet jam kaip reikiant 
stuktelėjo per galvą. 

Bleir atidarė lagaminėlį ir ištraukė uostomąją druską. 

— Jeigu nedirbai su Lego, kur buvai išvažiavęs? | 

Li sunkiai atsiduso, imdamas iš jos druską. 

— Maniau, kad galėsiu išgelbėti tave nuo tavęs pačios, 
bet, atrodo, man nepavyks. Nesakiau tau, ką veikiu, nes bijo- 
jau, kad neapgalvotai pasielgsi, kaip šį kartą. O dėl manęs, 
tai kurį laiką vežioju į šachtininkų gyvenvietes profsąjungų 
agitatorius. 

— Profsąjungų agitatorius? — pasimeturi perklausė 
ji. — Bet Lego... 

— Kaip galėjai patikėti, kad turiu reikalų su nusikaltė- 
liu? Pati sakei, kad jis turi pagrindo manęs nekęsti. Manau, 
jis sužinojo apie agitatorius ir tuo pasinaudojo, kad priverstų 
tave padirbėti jo labui. Jeigu būtum išvežusi vertybinius po- 
pierius iš miesto — puiku; jeigu ne — dar geriau; jis būtų 
visiškai atsiskaitęs su manimi už kalėjimą. 

— Bet pinigai... — pradėjo Bleir, keldama žibintą ar- 
čiau prie Tedo galvos. Tai, ką išgirdo, netilpo į galvą. 

Li buvo niūrus, mėgindamas atgaivinti nejudantį kūną. 

— Ir kaip galėjo toks Žmogus, kaip aš, įsimylėti tokią, 
kaip tu? Kai augau, buvau pratinamas prie minties, kad vyro 
uždarbis — tai jo asmeninis reikalas, ir tik jo. Mano motina 
iš labai turtingos šeimos, be abejo, negaliu lygintis su Tager- 
tu, bet pinigų turiu daugiau, negu reikia. Net esu tau apie tai 
sakęs. 

— Taip, bet klinika kainuoja labai brangiai. 

Sukandęs dantis, Li kilstelėjo Tedą. 

— Jeigu išsikapstysime, parodysiu tau savo popierius. 
Galiu sau leisti turėti dvidešimt tokių klinikų. 

— O, — atsakė-Bleir ir padavė jam karbolio ir medžia- 
gos. skiautę Tedo Žaizdai dezinfekuoti. — Vadinasi, aš ką tik 
pavogiau... Kiek pavogiau? 

— Milijoną dolerių. 

„ Karbolio buteliukas iškrito jai iš rankų, bet Li spėjo jį 
„sugauti. 

— O kaip tu sužinojai ir kodėl ten buvo šerifas? Ir ko- 
dėl terminas šešios valandos? 

— Hiūston pajuto, kad tu patekai į pavojų, o Meri Ket- 
rin išaiškino, kur tave matė paskutinį kartą. Lego išdavė tave 
šerifui, o šerifas davė man šešias valandas, kad grąžintume 
popierius į vietą ir kad niekas nesusiprastų, kad jie buvo pa- 
vogti. Ei, Tedai, atsipeikėk. 

Bleir užsidengė veidą rankomis: 

— O, Li, ką aš pridariau! 

Jis vos žvilgtelėjo į ją, dabar jį domino tik jaunuolis. 

— Būtent, mano džiaugsme. 

— Manai, kad mane pasodins į kalėjimą? 

— Ne, jeigu grąžinsime popierius. 

— O kaip ketini tai padaryti? Pasakysi: “Beje, Tedai, 
tai radau netoliese"? 

— Ne, aš... — jo akys liepsnojo. — Jis pradeda atsipei- 


295 


kėti. Duok man savo kelnes. 

— Li! Dabar ne laikas... 

— Turiu galiuką virvės, pririšiu ją prie kelnaičių ir nu- 
leisiu dėžutę per dūmtraukį. O tu privalai įtikinti Tedą, kad 
jis išgelbėjo dėžutę, ir plėšikai nė nebuvo jos išnešę iš čia. 

Netarusi nė žodžio, Bleir atsistojo, nusimovė kelnaites 
ir padavė jas Lianderiui. Paskui atsisėdo ir padėjo Tedo galvą 
ant savo kelių. Tuo metu Li išėjo į gatvę. 

— Tedai! Kas atsitiko? — pakišo jam po nosimi uosto- 
mosios druskos. 

— Apiplėšimas, — pasakė jis ir atsisėdo, laikydamasis 
už galvos. — Turiu paskambinti misteriui... 

— Turi atsisėsti, — tarė ji, beveik jėga sodindama Tedą 
ant kėdės. — Man reikia apžiūrėti žaizdą. 

— Bet turiu perduoti... 

— Pakentėk! — Bleir pridėjo prie žaizdos aštrų anti- 
septiką, dar vienas skausmas nusilpnino jaunuolį, ir jis atsi- 
lošė kėdėje. — Papasakok, kas čia įvyko, — paprašė Bleir. 

Akies krašteliu Bleir pastebėjo, kad židinyje pasirodė 
kažkas balta. 

— Atsigręžk į šviesą. Taigi, kas atsitiko? 

— Paprasčiausiai stovėjau ir Žiūrėjau, kaip vienas iš 
dviejų, toks mažas, atidarė seifą ir paėmė dėžutę. Nežinau, 
kas joje buvo. Paskui kažkas trenkė man per galvą ir po to 
pamačiau tave, Bleir Hiūston. Man reikia paskambinti... 

— Tu neviską papasakojai. Tikriausiai grūmeisi su jais. 

-— Ne, aš... 

— Tedai, prašau atsigulti porą minučių ant grindų, man 
nepatinka tavo Žaizda. Netekai daug kraujo. Taip, gerai, štai 
čia, už spintos. Turiu sudėti instrumentus. 

Bleir nubėgo prie Židinio, griebė virvę, kelnaites ir su- 
grūdo į savo lagaminėlį. 

— Tedai, manau, greitai geriau jausiesi. Nori, nuvešiu 
tave pas šerifą? 

Laikydamasis už galvos ir klupinėdamas, Tedas vaikš- 


296 


čiojo po kambarį, paskui staiga sustojo, netikėdamas savo 
akimis. 

— Štai ji. 

— Tu apie ką? 

— Dėžutė, kurią jie pavogė. Štai ji. Ji jau seniai čia? 

— Dėžutė gulėjo čia, kai aš įėjau. Nori pasakyti, kad ban- 
ditai jos neišsinešė? Ei, Tedai, žinau, kad grūmeisi su jais, bet 
aiškiai pasikuklinai. Tai tu nedavei jiems išsinešti dėžutės? 

— Aš... aš nežinau. Maniau... 

— Bet štai įrodymas. Tu tikrai ją atkovojai. Tedai, tu 
didvyris. 

— Nesu tikras. Man regis, pamenu... 

— Su tokia galvos žaizda, be abejo, nieko kaip reikiant 
neprisimeni, bet štai įrodymas — dėžutė prieš mus. Uždary- 
kime ją į seifą, o aš nuvažiuosiu prie artimiausio telefono ir 
iškviesiu čionai šerifą. Ir į laikraščio redakciją reikia paskam- 
binti. Jie norės viską išgirsti iš pirmų lūpų. 

— Taip... ko gero, taip, — jis ištiesino pečius. — Be abe- 
jo, kodėl ne? 

Bleir padėjo dėžutę į seifą, uždarė jį, padėjo Tedui atsi- 
sėsti ant stalo ir išbėgo į gatvę. Li griebė ją už rankos, ir jie 
kartu įlipo į brikelę. Iki artimiausio telefono buvo mylia, ir 
šerifas, aišku, sėdėjo ir laukė. 

Li padėjo ragelį, dėkodamas barmenui, kad leido pa- 
skambinti telefonu, ir išėjo į gatvę, kur brikelėje jo laukė Bleir. 

— Nejaugi viskas praeity? — paklausė ji atsilošdama. — 
Šerifas pasakė, kad Lego ir mažas žmogus — manau, tai Fran- 
suaza — prieš valandą įlipo į Denverio traukinį. Tikriausiai 
negreitai apie juos išgirsime. 

— Vadinasi, tai buvo profsąjungų agitatoriai, — sumur- 
mėjo ji. — Žinai, Li, aš kai ką sugalvojau dėl šachtininkų prof- 
sąjungų. Gal kartu galėtume... 

—- Tik per mano lavoną! — sušuko jis, paraginęs arklį. 

— O ką liepsi man daryti? Sėdėti namie ir adyti tavo 
kojines? 

— Tau gerai išeina, ir man malonu žinoti, kur tu būni. 

— Kaip pastarąsias dvi savaites? 

— Na, man labiau patinka Žmona, kuri... 

— Daktare, štai ką jums pasakysiu, jeigu galvojate, kad 
perskaitysiu bent vieną tokį romaną arba parengsiu dar vieną 
pietų meniu, tai išsikraustėte iš proto. Šeštadienio rytą keti- 
nu grįžti į savo kliniką pas savo pacientus. 

— Šeštadienį? O kodėl ne šiandien? Gal nuvežti tave 
tiesiai ten, kad tuoj pat pradėtum dirbti? 

— Todėl, kad šią dieną praleisiu lovoje su savo vyru. 
Sugaišau veltui daug laiko. 

Li sviedė į ją nustebusį žvilgsnį ir šyptelėjo. 

— Na! — paraginojis arklį. — Pamokos mekykloje bai- 
gėsi, mokytojas nori pažaisti. | 

Dabar atėjo Bleir eilė nustebti: 

— Tai tu žinojai! 

Užuot atsakęs, Li nusišypsojo ir mirktelėjo jai. 

Džudi Devero 


Mes nereklamuojame Džudi Devero knygų, mes sako- 
me — tai geriausi romanai, šiuo metu pateikti skaitytojams. 


MOTERIS IŠ PELKYNŲ — paskutinysis trilogijos PRIE 
DŽEIMSO UPĖS romanas. 


Nauja intriguojanti DŽUDI DEVERO knyga apie 
dvynes Candler 


LEDO DVYNĖ 


Romane rimtai ir juokaujant piešiama turtuolio Keino 
ir žavingosios Hiūston Čandler, pavadintos “Ledine Princese", 
keistokos santuokos bei nuotykingo povedybinio gyvenimo is- 
torija. Niekas negalėjo net pamanyti, jog šaltai protaujanti, 
rami, “tikra ledi" Hiūston iš tikrųjų atsiskleis kaip gaivalingų, 
nesuvaldomų jausmų moteris, stebinanti ir pribloškianti ki- 
tus netikėtais, kartais tiesiog stulbinančiais savo poelgiais. 


Šią įdomią ir intriguojančią knygą leidykla TYRAI išleis 
šių metų birželio mėnesio pabaigoje. 


Populiaraus amerikiečių rašytojo 
Roberto Džeimso Valerio 


knyga 


MADISONO 
ŠPYGARDOS TILTAI 


Ši knyga tapo vienu iš populiariausių bestselerių ir 
išgarsino autorių visame pasaulyje. 


Robertas Kinseidas, kaip fotografas, apkeliavęs Azijos 
dykumas, tolimas upes ir senovinius miestus, nejaučia har- 
monijos -su laiku, kuriame gyvena. Frančeska Džonson, 
fermerio Žmona, atvykusi iš Italijos, gyvena tarp Pietų Ajo- 
vos kalvų, giliai užslėpusi mergautines godas. Robertas Kin- 
seidas, važiuodamas per Ajovos vasaros karštį ir dulkes fo- 
tografuoti dengtų tiltų, įsuka į jos fermos kiemą pasiklausti 
kelio... 

Ir atsitinka taip, jog seni Madisono apygardos tiltai tarsi 
savotiška prizmė transformuoja įprastas emocijas į kažką reto 
ir šviesaus. 

Taip gimsta aistringa meilė, didingas ir gilus jausmas, 
amžiams suvienijęs du žmones. 


Pagal šį romaną buvo sukurtas kino filmas, turėjęs 
didžiulį pasisekimą visame pasaulyje. 


Eugenija Marlit 


Eucenija Marlit 


Leidykla TY RAIT išleido seniai Lietuvos skaitytojų 
laukiamą populiarios vokiečių rašytojos knygą 


ANTROJI ŽMONA 


Turtingas baronas, kelių dvarų savininkas, moterų 
numylėtinis, mirus žmonai, veda merginą iš kilmingos, bet jau 
nusigyvenusios giminės. Jis neketina jos mylėti, jam reikalin- 
ga tik sūnaus ir jo seno, priekabaus dėdės globėja, kad pats 
baronas galėtų be rūpesčių keliauti po pasaulį ir mėgautis 
gyvenimu. Jo sūnus pamilsta pamotę. Išmintinga ir graži 
antroji Žmona sugeba pakeisti dvaro gyvenimą ir vyrą. 


Ponsonas diu Terailis 


Pjero Aleksio Ponsono diu Terailio romane vaizduoja- 
mas XIX amžiaus Paryžiaus aukštuomenės gyvenimas, kupi- 
nas avantiūrų, įvairių intrigų ir stulbinančių meilės nuotykių. 
Pirmoje knygoje skaitytojas susitiks su aristokratais, lėbau- 
tojais, kurie organizuoja “Špagos bičiulių draugiją“, turėdami 
tikslą plėšti ir grobti. Vedami pulkininko Leono jie sieks savo 
tikslų, kausis dvikovose ir nugalės. Daug dorų žmonių 
nukentės nuo jų kėslų. 

Romano siužetas nenusileidžia garsiosioms A. Diuma 
istorijoms, O gal jas ir pranoksta. 


PARYŽIAUS PASLAPTYS 


(Pirmoji knyga) 


Šią knygą jau galima nusipirkti visuose Lietuvos knygy- 
nuose. 


Antroji knyga — DAMA SU JUODA PIRŠTINE ir 
trečioji knyga — FULMEN ROMANAS bus išleistos artimiau- 
siu metu. 


Dona Gilespė 


Auriana buvo karžygė, šventikė ir grėsmė senovės Ro- 
mos galybei, ieškanti meilės ir keršto. 


Savo gimimo dieną Auriana gavo paslaptingą amuletą 
iš žynės, kuri pasakė dviprasmišką pranašystę apie jos lemtį. 
Auriana, germanų genties vado duktė, tapo neapsakomo 
Žiaurių įsiveržėlių smurto, panaudoto prieš jos gentainius, liu- 
dininke. Kai ši tragedija išdraskė jos šeimą, ji davė karžygės 
priesaiką ir prisiekė atkeršyti. Gandai apie jos šaunius karo 
žygius pasiekė Romą, naują valdininką Marką Julianą, kuris 
jautė, jog jo likimas susijęs su Aurianos, ir nešiojo ant kaklo 
tokį patį kaip jos amuletą... 


ŠVIESOS NEŠĖJA 


KVAPĄ GNIAUŽIANTI TRIJŲ DALIŲ SAGA 
APIE SENOVES ROMĄ. 


Knygą leidykla TYRAI išleis šių metų liepos, rugpjūčio 
mėnesiais. 

Džudi Devero 


Bleir Čandler — Hiūston Čandler sesuo dvynė 
buvo visiška jos priešingybė. Hiūston prašymu, taip 
pat norėdama supykinti Lianderį — jos sužadėtinį, 
kuris erzino Bleir, ji sutinka vietoj sesers nueiti su 
juo į priėmimą pas gubernatorių. Lianderis nepastebi 
susikeitimo. Ko gero, jam net patinka, kad jo sužadėtinė 
liovėsi elgtis “kaip ledi"... 

